
FORTALE. 



JJette Skrift er fremvokset af Studier, som jeg er kom- 
met ind paa for i »Danmarks Riges Historie« at kunne 
skildre det Tidsrum, der følger efter Valdemarerne. Til 
Aarhundredet efter Valdemar Sejrs Død flyder Kilderne saa 
sparsomt, at det knap er muligt direkte ud fra dem at faa 
den rette Forstaaelse af Tiden; man maa for at klare de 
indre Forhold nok saa meget slutte fra den Tilstand, der 
gaar forud, og den, der følger efter, og ad den Vej fatte, 
hvad der er foregaaet i selve Aarhundredet. Mine Studier 
over Valdemarstiden havde da især det Maal at klare for 
mig selv dette: Hvorfra. Hvor flittigt end allerede de rige- 
ligere Kilder til selve Valdemarstiden var udbyttede, syntes 
det mig dog, at der var endnu mere at faa ud af dem og 
Problemer nok, som kunde trænge til yderligere Studium. 
Og især savnede jeg i de talrige Bidrag til Forstaaelse af 
Valdemarernes Tidsalder ligesom de sidste Resultater, ved 
hvis Fastslaaen man først ret kunde klare hele Tidens Ka- 
rakter, der for mig maatte være Grundvolden ved Frem- 
stillingen af den efterfølgende Tid. 

Saaledes voksede efterhaanden de Undersøgelser frem, 
der her forelægges. I de første »grundlæggende« Studier 
har jeg indgaaende og kritisk prøvet nogle Hovedpunkter, der 
ikke syntes mig fuldt og retteligt forstaaede; det er tørre og 
trættende Undersøgelser, som mangen læg Læser vil springe 

over, men hvis Resultater danner Grundlaget for, hvad der 
siden fremstilles. Det følgende Hovedafsnit indeholder en 
Fremstilling af de Hovedsider af Datidens Forhold, ved hvilke 
der syntes mest nyt at oplyse; gennemgaaende kunde her 
Fremstillingen blive lettere, selv om jeg ofte maatte værge^ 
hvad jeg fremfører, ved Polemik mod de fra anden Side 
ytrede Anskuelser. Endelig slutter Skriftet med nogle Om- 
rids, hvori jeg har søgt at sammenarbejde det nye, jeg 
mener at have fremdraget, med hvad man allerede tidligere 
har erkendt, og paa den Maade at naa til en Karakteristik 
af hele Valdemarstiden og dens Plads i Danmarks historiske 
Udvikling. 

Ved Bedømmelsen af dette Skrift maa man da ikke 
glemme, at det egentlig kun er et Forstudium til et andet 
Arbejde. Deri ligger, at jeg ofte har maattet afbryde Un- 
dersøgelser, der truede med at føre mig for langt bort, deri 
ogsaa, at hele Skriftet svinger mellem at være »Studier«^ 
Forsøg paa udtømmende at besvare de rejste Spørgsmaal^ 
og »Omrids«, mere skizzemæssige Fremstillinger af det væ- 
sentligste. Det fremkommer for at forklare den Baggrund^ 
ud fra hvilken jeg i Danmarks Riges Historie fremstiller det 
Tidsrum, jeg heri har overtaget, og det hænger sammen 
med den Vanskelighed, som enhver af Medarbejderne ved 
dette Værk møder, den, at han skal skildre et Udsnit af 
Fædrelandets Historie, uden at han veed, hvorledes hans 
Forgænger i Værket vil fremstille, hvad der gaar forud. 

Saaledes har dette Skrift da sin særlige Adresse til den 
Mand, der har paataget sig det saa betydningsfulde og van- 
skelige Hverv at fremstille Danmarks ældste Historie lige til 
Valdemar Sejrs Død. Prof. Johannes Steenstrup vandt 
sig straks et Navn i forreste Række blandt danske Historikere 
ved sine »Studier over Valdemars Jordebog«, dette Værk, 
der indeholder saa uendelig meget mere end Titelen lover, 
og som man priser højere for hver Gang, man vender til- 
bage til det. Paa adskillige Steder i dette Skrift har jeg i 

Enkeltheder udtalt Anskuelser afvigende fra hans; paa langt 
flere har jeg dog lært af ham og er kun gaaet videre ad 
Veje, som han har anvist og banet. Maatte da disse mine 
Undersøgelser vinde hans Bifald, maatte den i dette Skrift 
fremsatte Grundopfattelse ikke for meget afvige fra den, som 
han har og vil give Udtryk i første Bind af Danmarks Riges 
Historie ! 

Kr. Erslev. 

MIDDELALDERENS JORDVURDERING 
OG MATRIKELANSÆTTELSER. 



J il alle Tider har det haft stor Interesse at faa 
et Lands Jorder værdsatte paa en vis, for alle fælles 
Maade; kun derved kan det naas, at de paa Jord- 
brugeren hvilende Pligter kan fordeles paa en nogen- 
lunde retfærdig Maade. I nyere Tid er dette som be- 
kendt opnaaet ved en Matrikulering af Landet, og det 
Maal, der anvendes, er Tønde Hartkorn. At en 
Bonde havde Jord paa een Tønde Hartkorn, betød op- 
rindelig, at hans Afgift til Godsejeren, omsat i Korn, 
var lig een Tønde »haardt Korn«, d. v. s. Byg og Rug; 
nu er Tønde Hartkorn blevet et Maal for Forholdet 
mellem Jordens Areal og dens Godhed. Vi veed af rig 
Erfaring, at Matrikuleringen i det højeste er rigtig i 
selve det Øjeblik, da den gennemføres; Landbrugets 
Frem- eller Tilbagegang, ulige paa de forskellige Ejen- 
domme, vil snart gøre, at Matrikelansættelsen ikke svarer 
til Virkeligheden. Alligevel bygger man videre paa 
Matriklen, erkendende, at den dog tilnærmelsesvis giver 
et Værdimaal for Jorden, indtil der kommer et Tids- 

4 Middelalderens Jordvnrdering. 

punkt, da Virkeligheden er gledet saa langt bort fra 
Ansættelsen, at man paa ny maa optage den store og 
vanskelige Opgave at udarbejde en ny Matrikel. Kri- 
stian V's Matrikel stod paa den Maade næsten halv- 
andet Hundredaar, før den afløstes af den i Frederik 
VI's Tid udarbejdede, og denne er nu paa mange Punkter 
meget forældet. 

Ogsaa Middelalderen har haft sine Matrikelansæt- 
telser, og en nærmere Forstaaelse af dem er det første 
Vilkaar for at forstaa vore ældre Landboforhold. Vi 
træffer en Værdsættelse af Jorderne efter Mark Guld, 
der atter deltes i Sølvmarker, og vi ser en Taxation 
af Jorderne efter den Skyld, Census^ der hvilede paa 
dem; for den første Værdsættelsesmaade kender vi 
Middelalderens eget Navn, Guldvurderingen (guh 
wirthing)^ den anden kan vi vel i nærmeste Overens- 
stemmelse med selve Ddtryksmaaden kalde Sky Id- 
taxa tionen. Guldvurderingen havde sit Hovedom- 
raade paa Jydske Lovs Territorium, altsaa i Jylland og 
Fyn; Skyldtaxationen var trængt igennem overalt, hvor 
Sjællandske Lov herskede, altsaa foruden paa selve 
Hovedøen ogsaa paa Øerne Syd derfor. Begge disse 
Værdsættelsesmaader kendes fra Valdemarernes Tid, 
og om de gaar tilbage til en tidligere Tidsalder, er 
meget tvivlsomt. Men bag ved dem skimtes en ældre 
og mere ufuldkommen Jord vurdering, udtrykt i Bol. 

Den, der sidst har behandlet disse Spørgsmaal i 
Sammenhæng, er Paludan-Miiller i det fyldige Tillæg, 
som han føjede til sin Prøvelse af Valdemars Jorde- 
bog'. Hans Fremstilling her har de fortræffelige Egen- 



1) Videnskab. Selsk. Skrifter, 5. Række, hist.-philos. Åfd. IV, 229. 

Digitized by CjOOQIC 



Middelalderens Jordvurdering. 6 

skaber, som træder frem i alt, hvad Forfatteren skrev; 
man føler helt igennem^ at han har syslet længe med 
disse indviklede Forhold og gennemtænkt dem paa det 
nøjeste, før han nedskrev sine Udslag, og der er der- 
for over Fremstillingen en Klarhed og Forstaaelighed, 
der efterlader det dybeste Indtryk hos Læseren. Med 
Rette er de Forklaringer, Paludan-Miiller her har givet 
til Forstaaelse af vore ældre Landboforhold, altid blevet 
værdsatte meget højt, og det viser sig ogsaa, at Joh. 
Steenstrup^, der saa skarpt bekæmpede Paludan- 
Mullers Opfattelse af Jordebogen, stiller sig helt ander- 
ledes over for hans Tydninger af Middelalderens Jord- 
vurdering; paa et enkelt Hovedpunkt nær slutter han 
sig nøje til sin Forgænger, og særlig hvad den øst- 
danske >Skyldtaxering« angaar, har han fattet sig i 
stor Korthed, aabenbart fordi det stod for ham saa- 
ledes, at Paludan-Miiller fuldt ud havde opklaret dennes # 
Karakter. 

Jeg har selv ogsaa tidligere haft den samme Op- 
fattelse; et nøjere Studium af Paludan-Mullers Meninger 
har dog paa adskillige Punkter ført mig paa andre 
Tanker, og jeg tror, at disse Forhold meget kræver en 
ny Prøvelse. Paludan-Miiller fremstiller sine Resultater 
under en stadig Polemik mod sine Forgængere, af hvilke 
Velschow^ er den vigtigste, og det er sikkert, at han 
ogsaa paa adskillige Steder har Ret over for denne, men 
det er meget langt fra, at det er Tilfældet i alt. Naar 
Velschow ved disse Forhold alle Vegne saa Regelmæs- 
sighed og Orden, kunde det vel trænges til, at man i 



*) Studier over Kong Valdemars Jordebog. 1874. 

*) Især i hans Disputats : De institutis militaribus Danorum. 1831. 

6 Middelalderens Jordvurdering. 

Stedet lagde Vægten paa de mange Uregelmæssigheder 
og Densartetheder, der fremtræder; naar han i Matrikel- 
bestemmelsen overalt saa en af Staten gennemført 
Værdsættelse af Landets Jorder, kunde det være rigtigt 
en Gang at prøve, om man ikke skulde søge en For- 
klaring nedenfra i Stedet for ovenfra, og se, om Matrikel- 
bestemmelserne dog ikke snarere var selvgroede end 
statspaabudte. AU dette har Paludan-Miiller gjort, og 
han danner derved en naturlig og tillige frugtbar Reak- 
tion imod de Velschowske Synsmaader. Imidlertid er 
han vistnok kommet meget for langt over til den mod- 
satte Side, og det kunde vel være paa Tide at søge 
den gyldne Middelvej. 

At finde denne Mellemvej ved kritisk at følge hele 
Paludan-Miillers Fremstilling vilde dog næppe være den 
heldigste Fremgangsmaade ; end mindre vilde det lønne 
sig af Velschows Bevisførelser at søge at udsondre, 
hvad der er rigtigt, fra det meget, som allerede Paludan- 
Miiller har paavist som urigtigt. Heller maa man tage 
Sagen op til helt ny Behandling, selv om det kun kan 
ske i store Træk, og det er da dette, jeg agter at gøre 
i det følgende. Indledningvis maa jeg dvæle lidt ved 
Middelalderens Møntregning og Kornmaal, som er en 
nødvendig Forudsætning for at forstaa Matrikelbereg- 
ningen. 

1. Møntregning og Eonunaal. 

Møntregningen frembyder ingen VanskeUgheder. 
Den egentlige Regningsenhed var Marken, der deltes i 
8 Øre; paa en Øre taltes 3 Ørtuger, paa en Ørtug 10 
Penninge. Kun den sidste Møntsort udmøntedes, og 

Møntregning. 7 

240 Penninge var altsaa lig een Mark. Paa Latin 
kaldtes Penningen denarivs, Ørtugen soUdits; men det 
sidste Ord bør ikke oversættes med Skilling, en Be- 
nævnelse, der først indkommer i Danmark med den 
lybske Møntregning. 

Paludan-Miillers Behandling af disse Forhold be- 
tegnede intet Fremskridt. Han brugte stadig for Solidus 
Udtrykket Skilling og kom i Sammenhæng dermed ogsaa 
ind paa den Tanke, at den gammeldanske Mark ligesom den 
lybske deltes i 16 Skilling. Det sidste blev imødegaaet 
baade af Steenstrup og af mig og behøver sikkert ikke videre 
at drøftes. 

Hvad Ørtugens Penningetal angaar, søgte Paludan-Muller 
at godtgøre, at dette var .12, ikke 10, som man havde ment 
siden Luxdorphs Dage, og han fulgtes heri baade af O. Niel- 
sen og Steenstrup, uden at disse dog fremførte nye Be- 
visligheder. Dette Bifald fra Modstandernes Side har aaben- 
bart vakt Paludan-Miillers Kritik, og i Stridsskriftet mod 
Steenstrup antyder han, at han nu er blevet »mere tilbøje- 
lig til at anerkende en Skilling paa 10 Denarer«. I sit 
Svar kom Steenstrup da ogsaa ind paa dette Spørgsmaal og 
anførte selv et Bevis paa Ørtugens TideUng; dog mente han, 
at denne Tideling var noget senere fremkommet og fastholdt 
sin tidligere Antagelse om det 13. Aarhundredes Inddeling 
af »Skillingen«. — Umiddelbart efter udtalte jeg, der den- 
gang havde syslet meget med Numismatik, at det ubetinget 
maatte hævdes, at der altid var regnet 10 Penninge paa Ør- 
tugen^, en Mening, der siden ogsaa er fremsat afHauberg^. 

De Kildesteder, der giver Oplysning om Ørtugens Pen- 
ningetal, er ikke mange; i de Testamenter o. 1., der er os 
overleverede, kommer man sjældent saa langt ned som til 
Ørtugen og kun rent undtagelsesvis til Penningen. Heldig- 
vis peger de faa Kildesteder alle i samme Retning: 



*) Danske Samlinger 2 R. IV, 140 f. 

2) Aarb. f. nord. Oldkyndighed 1884, S. 249. 

8 Møntregning. 

Skaane o. 1200: Anders Sunesøn gengirer tre Gange Skaanske 
Lovs Øre ved 30 Penninge (Thorsens Udg. 146, 169, 194). 

Skanørloven, en Fiskerilov (fra Valdemar Sejrs Tid?): Tolden 
for Læst Sild er Ørtug, for ^2 Læst 5 Penninge (Schlyter, 
Sveriges gml. Lagar IX, 496). 

1332 ytrer en pavelig Indsamler: Sciendum est, quod 10 denarii 
faciu/nt solidum (Munch, Pavelige Nuntiers Regnskabsbøger 69). 

Skaane o. 1350: 15 denarii sættes lig Vj^ solidus (Lunde Dom- 
kapitels Gavebøger, ved Weeke 136). 

Samtidig: 30 denarii sættes lig ^ solidi (smstds. 310). 

Sjælland o. 1370: 1 ora terræ, videlicet 30 denarii terræ (Ros- 
kildebogen, SRD. VII, 66). 

Af disse Kildesteder anfører Paludan-Muller kun det 
første og det sidste, og begge søger han at bortforklare: 
f Anders Sunesøn gengiver ellers Lovens Øre med ora^ og 
det er da et stort Spørgsmaal, om han paa de tre anførte 
Steder har ment, at en Øre Penge er 30 Penninge, eller om 
han ikke netop har villet give en anden Størrelse af Bøden 
end Øre« ; Stedet i Roskildebogen »viser netop ved den for- 
klarende Tilsætning til Øre Jord, at her var et usædvanligt 
Forhold, der som Undtagelse bestyrker Regelenc Det første 
er for løst til at behøve Imødegaaelse ; Forklaringen af det 
andet Sted er meget søgt, og ser man paa Sammenhængen, 
forstaar man let, hvorfor Skriveren her har nævnt Ørens 
Penningetal, thi lige før og lige efter omtales Jorder, hvis 
Skyld angives alene i Penninge. 

Positivt bygger Paludan -Miiller sin Paastand om 12 Pen- 
ninge paa Ørtugen kun paa et eneste Sted, en Sammentæl- 
ling i Roskildebogen, der viser, at 2 Gange 9 Penninge er 
regnet lig ^2 ^^^' ^^^ Værdien af dette Bevissted anførte 
jeg tidligere, at »det skriver sig fra 1370, det vil sige fra 
en Tid, da den danske Regning var helt overgroet af frem- 
mede Regningsmaader, hvis Solidus stadig regnedes til 12 
Denarer«, og at det derfor maatle opfattes som en Forvansk- 
ning af de ældre Forhold. En anden Forklaring ligger dog 
nærmere. Her tales ikke om Penge, men om Jordskyld, 
og skønt denne sikkert nok havde sit Udgangspunkt fra Mønt- 
regningen, var den dog i Tidens Løb kommet i nøjeste For- 

Møntregning. 9 

hold til Kornmaalet, hvis Skæpper sattes lig Penninge. Men 
i Kornmaalet regnede man paa denne Tid, synes det, 12 
Skæpper paa Ørtugen, og det er da vist dette Forhold, der 
her er indsat ogsaa ved Jordskylden. 

Naar Paludan-Miillers Tolvdeling af Ørtugen ene bevistes 
ved dette sidste Kildested, bliver det lidt underligt, at Steen- 
strup stadig kunde fastholde Rigtigheden deraf for det 13. 
Åarhundrede, samtidig med at han selv godtgjorde, at man 
i det følgende havde regnet 10 Penninge; hvad Vægt man 
saa end vil tillægge Roskildebogens sidste Beregning, er det 
dog vist, at den stammer fra en endnu senere Tid i det 14. 
Aarhimdrede end det af Steenstrup fremførte Bevis paa Ti- 
delingen ^. 

Det kan tilføjes, at man i Norge delte Ørtugen i 10 
Penninge; i Sverige synes Ørtugen i Svealandskaberne at 
være delt i 8, i Gotaland derimod i 16 Penninge, men 
enkeltvis spores ogsaa en Tolvdeling (Hildebrand, Sveriges 
Medeltid I, 773 f.). 

Kornmaalet frembyder derimod visse Vanskeligheder. 
Der er vel ingen Tvivl om de større Regningsenheder; 
thi disse var de samme som ved Møntregningen: en 
Mark Korn, ogsaa kaldet en Læst, deltes i 8 Øre, 
Øren atter i 3 Ørtuger; dertil kom tillige som noget 
for Kornet ejendommeligt en Inddeling af Marken i 12 



*) Naar Forf. selv ikke har anført noget Bevis for den af ham 
antagne tidligere Tolvdeling af Ørtugen, kan jeg kun løselig 
formode, at han derved har bygget paa den Iagttagelse, at 
»6 Penninge« og »8 Penninge« ofte forekommer som Bøde- 
eller Toldsats i de ældste Gildeskraaer og i de sønderjydske 
Stadsretter. Man føres derved ganske vist let til den Tanke, 
at disse Penningetal vel har svaret til en halv og en Fjerde- 
del Ørtug; men uden Støtte andensteds bliver dette dog meget 
usikkert. I det mindste i Skraaerne findes ogsaa Summen 
fem Penninge. At Tolvdelingen af »solidus«, der var her- 
skende i Tyskland, tidlig er trængt ind i Sønderjylland, er 
dog rimeligt nok. 

Pund. Men Tvivlen kommer frem, hvor Spørgsmaalet 
bliver om Skæppens Forhold til disse Regningsenheder. 
Herom haves fra Tiden før Aar 1400 kun yderst faa 
Oplysninger, og disse passer ikke godt sammen; før vi 
ser nærmere paa dem, vil det derfor være rettest at 
klare os Spørgsmaalet fra en anden Side. 

Vi veed god Besked om Kornmaalet, saaledes som 
det var i Danmark i Begyndelsen af den nyere Tid; 
Arent Berntsens bekendte Værk fra 1656 om >Dan- 
marks frugtbare Herlighed« forklarer os Datidens Korn- 
maal i alle Enkeltheder, og hvad han opgiver herom, 
gælder ogsaa for det 16. Aarhundrede, saaledes som 
det ses af de talrige, fra denne Tidsalder bevarede 
Regnskaber. Paa den anden Side hersker der ogsaa 
fuldstændig Enighed om, hvorledes Kornmaalet er frem- 
kommet i den ældre Middelalder; man er enig om, at 
det har laant sine Benævnelser fra Møntregningen 
og med Navnene ogsaa hele Regningsforholdet. Dette 
maa være sket paa et Tidspunkt, da een Skæppe Korn, 
det eneste virkelige Kornmaal, kostede een Penning, 
den eneste udprægede Møntsort, og man har da fra 
denne Tid taget Marken, Øren og Ørtugen fra Mønt- 
regningen og overført dem til Kornet. Der er virkelig 
en Tradition om, at Kornet stod i denne Pris i Erik 
Ejegods Dage, og endnu meget senere fastholdt man 
det samme Forhold; man ser af Skaanske Lov, at 
Brandhjælp kunde ydes enten med een Penning eller 
med een Skæppe Byg. 

Kornmaalet i Middelalderens senere Aarhundreder 
danner jo nu Mellemleddet mellem det ældste Kornmaal 
og det, der brugtes lige efter Middelalderen ; lad os da 
se paa denne Begyndelse og denne Slutning for ad den 

Vej at trænge ind i den Udvikling, der har ført fra det 
ene til det andet. 

Det oprindelige Kornmaal er, som allerede sagt, 
ganske som Møntregningen, kun at der i Stedet for 
dennes Penning sættes Skæppe. En Mark Korn har 
da talt 240 Skæpper, en Ørtug ti. Paa modsat Side 
staar det saaledes, at man i det 16. Aarhundrede om- 
trent hele Danmark over vel endnu regnede Marken til 
8 Øre, og Øren til 3 Ørtuger, men ved Skæppetallet 
fremtraadte der den største Forskel imellem de forskel- 
lige Kornarter; af Rug regnede man 240 Skæpper paa 
Marken, af Byg derimod 288 og af Havre endog 480. 
Ligheden med og Forskellen fra det første Udgangs- 
punkt er da den, at Rugen har beholdt det oprindelige 
Skæppetal, ti paa Ørtugen; af Byg har man derimod 
regnet 12 Skæpper paa Ørtugen og af Havre dobbelt 
saa mange Skæpper som af Rug. 

Naar man saaledes har indført at regne et yderst 
afvigende Skæppetal paa Regningsenhederne, ligger 
Grunden til, at man er slaaet ind paa denne Vej, klart 
for Øjnene. Det hænger sammen med de tre Korn- 
arters Prisforhold; Byggen er lidt billigere end Rug, 
Havre ansloges i ældre Tid til kun at have halv saa 
stor Værdi som Rugen, og ved at regne med de 
forskellige Skæppetal for hver Kornart opnaaede man 
da, at een Mark Korn af hver Art var omtrent af 
samme Værdi, og paa samme Vis alle de andre 
Regningsenheder, Øren, Ørtugen og Pundet. Fordelen 
herved var den, at man kunde fastsætte en Landgilde- 
ydelse i »Korn« uden nærmere at bestemme hvad Art 
Korn; Bonden kunde da betale sin Landgilde med den 
Slags Korn, som han havde tilovers, men han maatte 

ganske vist, naar han vilde betale sin skyldige Ørtug 
Korn i Havre, heraf give dobbelt saa mange Skæpper, 
som hvis han leverede den i Rug. 

Først herved forstaar man da dette i sig selv saa 
paafaldende, at man i Middelalderen træffer Afgifter 
fastsatte i annona, Korn^, uendelig meget oftere, end 
der nævnes en bestemt Kornart. Det kunde gøres, 
fordi der af de forskellige Kornarter regnedes et ulige 
Antal Skæpper paa Regningsenhederne, men saaledes 
nuanceret, at der altid udkom den samme Værdi. 
Forholdet har sin Analogi i den Maade, hvorpaa man 
fastsatte Pengeafgifter; da Mønten var af meget ulige 
Værdi og der foruden den indenlandske Mønt ogsaa var 
mange fremmede Møntsorter i Omløb, fastsatte man 
Pengebeløbene i Mark Sølv, der da kunde betales med 
danske Penninge efter eet Forhold, med Sterlinge efter 
et andet o. s. fr. 

Heri ligger da Forklaringen for, hvorledes man fra 
det fælles Udgangspunkt: 240 Skæpper paa Marken, er 
naaet til dels det samme Tal for Rugen, dels til 288 og 
480 Skæpper for de andre Kornsorter. Spørgsmaalet 
bliver kun, paa hvad Tid denne Ændring er indført. 

Dertil er at svare, at for Havrens Vedkommende 
er det rimeligvis sket fra første Færd. Havren har 
sikkert aldrig staaet i samme Pris som Rugen og Byg- 
gen, og Prisforskellen har vist oprindelig været den 



*) Ved annona forstodes i ældre Tid alle tre Kornarter, saaledes 
som det ses af det ofte forekommende Udtryk: anrnma tH- 
partita eller triplex annona, sml. Repertorium Nr. 2789: 9 
oras an/nonæ tripartitæ, scilicet 3 oras siliginis, 3 oras ordet 
et 3 oras avenæ. Fra 14. Aarhundrede af blev det dog det 
almindelige ved annona kun at forstaa Rug og Byg, se f. Ex. 
Repert. 8281. 

samme, som man siden ansaa for den normale, at 
Havre maatte værdsættes halvt mod de andre Korn- 
sorter. Dette stadfæstes af det nysomtalte Sted i 
Skaanske Lov; thi Penningen kunde her ombyttes med 
een Skæppe Byg, men vilde man yde den i Havre, 
skulde der gives to Skæpper. Vilde man da paa den 
Tid have det ud, at een Mark Havre i Værdi faldt 
sammen med een Mark af de andre Kornarter — 
og det udkrævedes af hele Regnemaaden med Mark 
Korn — , maa der allerede dengang være regnet det 
dobbelte Antal Skæpper paa Marken. Ved Havre er 
der da al Grund til at tro, at det fra senere Tider 
kendte Skæppetal er helt oprindeligt. 

Herimod strider nu ganske vist et Regnestykke i Ros- 
kildebogen (SRD. VII, 22), hvorefter 19 Afgifter, hver paa 
14 Skp. Havre, sammenlægges til 13 Pd. 6 Skp.; dette 
giver 240 Skp. paa Marken. Naar Paludan-Miiller og Steen- 
strup, ene støttende sig herpaa, mener at kunne slaa denne 
Regnemaade fast som hele Middelalderens, forekommer det 
mig dog, at de tillægger dette enkelte Kildested for stor en 
Beviskraft; der er altfor meget, der peger i anden Retning. 
Først og fremmest har vi Udtrykket >Mark Korn* uden 
nærmere Bestemmelse; hvorledes kunde det bruges, naar 
det i Havre kun betød lige saa mange Skæpper som af Rug 
og Byg, altsaa en meget mindre Værdi? De to Forfattere 
vil svare, at der ved annona kun tænktes paa de sidste 
Kornarter, ikke paa Havre; men dette staar i Strid med, 
at Middelalderen selv undertiden bestemmer »Kornet«' lidt 
nærmere ved at sige: annona tripartita; her er altsaa 
Havren med^. Vil man da tænke sig, at Havren har samme 



*) Se foregaaende Anm. Sml. ogsaa Roskildebogen (SRD. VII, 
69): cvria principalis Stvenstorp, ad qtuim potest seminari 
large tres lastæ annonæ communiter de omni frumento, vide- 
licet ordeo, siligine et avena. 

Skæppetal som Rug og Byg, maa man saa vistnok tilføje 
den yderligere Formodning, at Havreskæppen var dobbelt 
saa stor som den almindelige Kornskæppe; herved kommer 
man imidlertid i Strid med Stedet i Skaanske Lov, hvor 
1 Skp. Byg sættes lig 2 Skp. Havre, hvad der netop stem- 
mer med et fælles Skæppemaal, som opvejes af den for- 
skellige Værdi ^. 

Jeg tror derfor, at man bør foretrække at erklære Sam- 
menregningen paa det anførte Sted for fejl, beroende paa 
en Misforstaaelse af Skriveren, der er kommet til at regne 
efter Rugskæppeberegningen, hvor han burde have nyttet 
Havreskæppens særlige Regnemaade. Paa lignende Vis har 
jo den samme Jordebog et Sted, som det synes, forvansket 
Jordskyldberegningen ved at indsætte Ørtugens Skæppetal 
(ovfr. S. 8). 

Der er i selve Stedet noget, der gør Formodningen om en 
Fejl i Sammentællingen ret rimelig. Det opgives, at hver Øre 
Jord i Vallingerød giver i Afgift »1 Øre Byg, 1 Pund Rug og 14 
Skp. Havre«; men det hedder ogsaa, at hver Øre Jord giver »3 
Pund Korn i tredelt Korn (in tripUci ann<ma)t. Dette sidste, der 
aabenbart er den ældre Bestemmelse af Landgilden, vilde regel- 
mæssig fordelt give et Pund (eller ^/g Øre) af hver Kornart, og 
der er altsaa foretaget den Ændring, at der i Stedet gives mere 
Byg og mindre Havre. Der er tillagt Va Øre Byg, hvad der rime- 
ligvis svarer til 12 Skp. (jfr. ndfr.); men hvor mange Skæpper 
Havre er der til Gengæld fradraget? Ja, hvis Havrepundet 
virkelig talte 20 Skp., er der kun fraregnet 6 Skæpper, altsaa 
halvt saa mange, som der er tillagt af Byg, noget ganske urime- 
ligt, siden Byggen jo var af større Værdi end Havren. Regner 
man derimod med 480 Skp. Havre paa Marken eller 40 paa Pun- 



1) Paa en særegen Havreskæppe kunde tyde et andet Sted i 
Roskildebogen, hvor det hedder om Kindvig (SRD. VH, 7), 
at denne Bys Jorder i Udsæd regnes (comjputahuntwr), quan- 
tum potest continere modius, sicut memwratvi/r avena. Dette 
er dog vel kun et kejtet Udtryk for, at Jorden er regnet efter 
Udsæd i Mark Havre med det for denne Kornart ejendomme- 
lige Skæppetal. Denne Forklaring ligger i alt Fald nærmest, 
naar det i Natholdslisten i Valdemars Jordebog hedder: marca 
myrti mensurati, sicut mensKratt4r avena, 

det) bliver OmlægningeQ forstaaelig; der er da afdraget 26 Skp. 
Havre, hvad der passer godt; man kunde sige, at de 24 Skp. lige- 
frem svarer til de tilkomne 12 Skp. Byg, og at der yderligere er 
slaaet 2 Skp. af, for at formaa Bønderne til at gaa ind paa Om- 
lægningen. — Det kan tilføjes, at man derimod ikke kan faa 
Mening i Omlægningen, hvis man tænker sig Havreskæppen dob- 
belt saa stor som Bygskæppen. 

Prisforskellen mellem Rug og Byg er mindre, og 
at den straks skulde have ført til et afvigende Skæppe- 
tal, er ikke rimeligt. Vi ser da ogsaa, at man i Ribe- 
egnen i Tiden ved Aar 1300 regnede baade Rug og 
Ryg ganske ens, og at der af hver taltes 10 Skæpper 
paa Ørtugen, altsaa 240 paa Marken. Derimod træder 
den senere Regneraaade for Byggen klart frem i Esrom 
Klosters Jordebog fra 1497, idet her et Pund Korn, 
naar det ydes med Byg, ydes med 24 Skæpper, medens 
det leveret i Rug udgør 20 Skæpper; det sidste svarer 
til den gamle Tideling af Ørtugen, det første til en 
Tolvdeling. 

Midt imellem Ribeoplysningerne fra omkring 1300 
og de 200 Aar yngre Angivelser fra Esrom staar nogle 
Antydninger fra det Qortende Aarhundrede, der hverken 
stemmer med det ene eller andet. Man ser af et 
skaansk Brev af 1348 (Dipl. Svec. VI, 58), at der tales 
om 5 solidi cum 10 modiis annonce, hvad der jo ret 
klart viser, at Kornørtugen ikke var lig 10 Skæpper, 
og man synes i Roskildebogen fra o. 1370 at spore, 
baade at annona^ hvormed der paa dette Tidspunkt 
nærmest mentes Rug og Byg, regnedes ens, og at der 
deraf regnedes 12 Skp. paa Ørtugen. 

Det synes da, at Skæppeantallet for Rug og Byg 
har været noget vaklende. Vil man uden videre lade 
de lokale Oplysninger fra hver Tidsalder gælde for hele 

Landet, faar man ud, at der oprindelig regnedes 240 
Skp. af begge Kornarter paa Marken, i det 14. Aar- 
hundrede derimod 288 Skp., indtil man i det 15. Aarh. 
for Rugens Vedkommende vendte tilbage til den gamle 
Regnemaade. Men Overgangen kan jo ogsaa være sket 
paa anden Maade og til ulige Tid i de forskellige Egne 
af Landet. Holder man sig til Valdemarernes Tid alene, 
bliver det vist det rimeligste at tænke sig, at Rug og 
Byg endnu er regnet ens og da paa den oprindelige 
Vis med 240 Skp. paa Marken. 

Om Oplysningerne fra Ribeegnen se Steenstrup S. 252. 
Naar denne imidlertid undrer sig over her at finde en Deling 
af Kommaalet efter 1 : 8 : 3 : 10, maa det jo erindres, at 
han med Paludan-Miiller gik ud fra, at Pengemarken havde 
en Deling af Ørtugen i 12 Penninge; hylder man ikke denne 
Opfattelse, bliver Riberdelingen simpelt hen den oprindelige, 
fra Penge til Korn overførte Deling af Marken i 240 Pen- 
ninge. Hvor Steenstrup et Sted ved Ørtug tilføjer: »(12 
Skæpper)«, maa dette Indskud da udgaa. Det ejendomme- 
lige ved Riberregningen ligger ene i, at der her foruden 
Ørtug bruges to andre Navne om Tiskæppen, dels lagena 
(Tønde), dels »den større Skæppe« eller »Riberskæppen« 
(modius Bipensis), Baade ved Rug og Byg regnes der 10 
Skæpper paa dette større Maal. 

Regnemaaden i Esrom Klosters Jordebog (Godex Es- 
romensis, udg. af O. Nielsen, S. 264) ses klart, naar man 
sammenstiller Landgildeopgivelserne her med de tilsvarende 
i selve Skøderne, der findes andensteds i Brevbogen. I 
Lystrup har Klostret 2 Bønder, der tilsammen giver 3 Pund 
Kom; i Skødet af 1485 anføres derimod, at de hver giver 
15 Skp. Rug og 18 Skp. Byg (S. 270, 241); Pund Byg har 
altsaa 24 Skp., Pund Rug 20 Skp. Samme Regnemaade 
viser sig gentagne Gange, naar man sammenstiller Jorde- 
bogens Opgivelser om Esbønderup med Kong Hans's Skøde 
herpaa (S. 275, 185); Brydens 6V2 Pund Korn i Skødet 

anføres i Jordebogen som 3 Pund 5 Skp. Rug, 3 Pund 6 
Skp. Byg, o. s. fr. Man forstaar nu, at der i Jordebogen 
atter og atter fremtræder en Landgilde paa 15 Skp. Byg, 
18 Skp. Rug (S. 265, 268, 269, 272, 273); det svarer til 
IV2 Pund Korni. 

Fra Tiden mellem Ribeoplysningerne og Esromjorde- 
bogen er der hidtil ikke paavist sikre Beviser paa den ene 
eller anden Regnemaade. Paludan-Muller og Steenstrup 
mener vel i Roskildebogen at have fundet et Regnestykke, 
der klart godtgør, at der af Byg er regnet 24 Skp. paa 
Pundet, men dette beror paa en ret kuriøs Selvskuffelse. 
Det anførte Sted taler nemlig ikke et Ord om Skæppe; det 
udregnes, at 19 Gange 1 Øre Byg er 2 Mark 4^/2 Pund, og 
heraf kan ganske vist ses, at 1 Øre er I72 Pund, men 
heller ikke mere. De to Forfattere har gjort sig selv over- 
flødig Ulejlighed ved at vise, at Regnestykket gaar op, naar 
man regner 36 Skp. paa Øren; det slaar selvfølgelig lige 
saa godt til, naar man regner Bygøren til 30 Skp., Pundet 
til 20. Fra det paa denne mærkelige Maade fundne Skæppe- 
tal for Byggen slutter saa Paludan-Muller til Rugen, Steen- 
strup tillige til Hveden, alene støttet paa, at disse Kornarter 
maa være regnede ens! 

Derimod har Steenstrup rigtig fremdraget nogle Kilde- 
steder, der peger paa, at baade Byg og Rug i det 14. Aarh. 
er regnet med 12 Skp. paa Ørtugen, idet han foruden det 
ovenanførte skaanske Brev henviser til, at i Roskildebogen 
sættes ved Manderup (S. 48) Landgilden af en Fjerding til 
1 Øre Kom, af en halv Fjerding til 18 Skp. Den sidste 
Landgilde forekommer ogsaa et Par andre Steder i Roskilde- 



^) Det bør dog anføres, at eet Sted kunde tyde paa, at der un- 
dertiden baade af Rug og Byg er regnet 24 Skp. paa Pundet. 
S. 274 staar: Eyélstrop ddbit ^/g pwnd korn annuatim] det un- 
derlige dcibit kunde nok tyde paa, at vi her har den Gaard i 
Ejlstrup, som et Par Aar i Forvejen var bortmageskiftet fra 
Klostret (S. 184), og i Mageskiftet opgives dens Landgilde 
som: 6 Skp. Rug og 6 Skp. Byg. 

ValdemarBtideD. 2 

bogen (S. 2, 48), og det synes sandsynligt nok, at der bag 
ved den ligger det ofte forekommende: ^/^ ora annonce. 

Vil man sammenstille Kornmaalet i Valdemarernes 
Tid med vor Tids, maa man fra Mark- og Pundreg- 
ningen søge Vejen over til Tønden, som først fra det 
17. Aarhundrede har været den herskende. Allerede i 
Kristian IV's Tid brugtes næsten i hele Riget den end- 
nu brugte Korntønde, men der regnedes paa den i de 
forskellige Provinser et ulige Antal Skæpper; m. a. O. 
Skæppemaalet var meget forskelligt. Hvorledes denne 
Ulighed er fremkommet, har endnu ingen forsøgt at 
oplyse; jeg tør heller ikke indlade mig derpaa og kan 
heldigvis forsvare at lade dette Problem ligge. I det 
følgende kommer jeg nemlig saa godt som ikke til at 
benytte andre Oplysninger om Kornmaal end saadanne, 
der stammer fra Sjælland, Øerne Syd derfor og vore 
gamle Landsdele paa den anden Side Øresund, og for 
alle disse Egne er Forholdet meget simpelt. Her reg- 
nedes alle Vegne 6 Skæpper Korn paa Tønden (først 
ved Forordn. 1. Maj 1683 indførtes i Stedet 8 Skp.), 
og at disse Skæpper var af samme Størrelse som i 
Middelalderen, er der ingen Grund til at betvivle. Re- 
duktionen bliver da for Rug, at een Mark eller Læst, 
som det siden kaldtes, var lig 40 Td. (een Øre lig 6 
Td.); ved Byggen er Forholdet lidt uklart, og her skal 
Marken maaske som senere sættes til 48 Td.; for Val- 
demarstiden tvivler jeg dog derom og foretrækker at 
regne Byg som Rug, jfr. ovfr. S. 16. 

At omsætte Datidens Angivelser af Priser eller 
Indtægter til Nutidsmønt volder ingen Vanskeligheder, 
naar de er anførte i Sølv, hvad der ofte er Tilfældet; 

da Datiden ikke formaaede at fremstille Metallet helt 
rent, kan man omtrentlig anslaa een Mark Sølv til 
35 — 36 Kroner. Noget vanskeligere bliver det, naar 
Angivelserne er i Fenge {denarii\ da de virkelige Møn- 
ter paa Valdemarernes Tid allerede havde Qernet sig 
meget fra den ideale Tidsalder, da de var af rent Sølv. 
Ved Slutningen af Valdemarstiden gik der omtrent 3 
Mark Penge paa een Mark Sølv, og snart sank Pen- 
genes Værdi yderligere, hvorom udtømmende Oplys- 
ninger findes hos Hauberg. 

Mere oplysende end blot at angive Datidsmøntens 
Metalværdi var det dog, om man kunde faa nogen Ide 
om dens Købeevne, altsaa om Forholdet mellem 
Datidens Priser og vore. Spørgsmaalet lader sig kun 
besvare i de groveste Træk, saa faa Oplysninger som 
der haves derom. De Prisangivelser, der kendes for 
Landets Produkter fra det 13. Aarhundrede, er samlede 
af Steens trup (S. 254, 256 f.); jeg har intet yderligere 
fundet, derimod nok en hel Del Prisangivelser fra Tiden 
kort efter, der i det store og hele stemmer godt med 
de tidligere og gør, at man bygger noget mere tillids- 
fuldt paa disse. 

I Slutningen af Valdemar Sejrs Tid kunde een 
Mark Kom af de forskellige Kornsorter værdsættes til 
to Mark Sølv eller o. 70 Kroner. Det er jo et helt 
andet Prisforhold, end da Kornmarken og Sølvmarken 
var af samme Værdi, og endda har dette vistnok været 
Tilfældet ikke saa meget længe forud; den ovenomtalte 
Bestemmelse i Skaanske Lov peger herpaa. Den an- 
førte Pris for Kornmarken giver for Tønden 1 Kr. 75 
Øre; ved Aar 1500, før den store Prisstigning indtraadte, 
var Prisen noget, men ikke meget lavere. — En Okse 

kostede ved Aar 1250 6 Øre Sølv, en Ko 4 Øre eller 
henholdsvis o. 27 og 18 Kroner; for disse Produkter 
var Priserne ved Middelalderens Slutning langt lavere, 
kun omtrent en Trediedel. 

Wil I Scharling mener, at Pengenes Købeevne 
ved Aar 1500 omtrent var otte Gange saa stor som i 
Tiaaret 1860—70. For Valdemarernes Tid synes man 
ikke at komme fuldt saa højt op, og vil man have et 
Begreb om, hvad een Mark Sølv i Datiden egentlig be- 
tyder, bør man vel regne den til en fem-seks Gange 
Metalværdien eller omtrent 200 Kroner. 

Een Vare synes dog i Datiden at have været ufor- 
holdsmæssig lavere i Pris end de andre, og det er 
Jorden. Vanskelighederne ved her at sammenligne 
Fortidens Priser med Nutidens er ganske vist over- 
ordentlige, men noget kan man alligevel skimte. 

Paa Sjælland møder vi en Jordtaxering, som vi 
snart skal studere nærmere; man talte om Jord paa 
een Øre i Skyld, naar en Gaard havde saa meget Til- 
liggende i Byens Vange, at deri kunde saas hvert Aar 
een Øre eller 5 Td. Korn. Da man fulgte Trevangs- 
systemet, var Pløjelandet i Virkeligheden en halv Gang 
større, og dertil kom Andel i Udmarken; en saadan 
Gaard maa have haft et Areal, der har svaret til 
mindst 10 Td. Land. En Gaard af denne Størrelse 
vilde vel i vore Dage staa for een Tønde Hartkorn og 
betales med en 6—8000 Kr.; i det 13. Aarhundrede og 
Tiden nærmest derefter solgtes een Øre Land derimod 
oftest for mindre end 200 Kr. Her er vi da nede ved 
mindst 30 Gange lavere Priser. 

Endda spores det, at Jordpriserne havde været 
endnu lavere nogle Menneskealdere tidligere, ligesom 

det jo ogsaa var Tilfældet med Kornets Pris. I Jyl- 
land har man en gammel Værdiansættelse for Jord i 
den saakaldte Guldvurdering, der efter mine Tanker 
stammer fra de første Valdemarers Tid. Een Mark 
Gulds Jord betød Jord, hvis Salgspris kunde sættes til 
een Mark Guld eller 8 Mark Sølv (280 Kr.). Men saa 
vidt vi kan se, mente man i Datiden, at til en saadan 
Gaard efter jydsk Vurderingsmaade svarede paa Sjæl- 
land en Gaard med 8 Ørtug Jord i Skyld. Otte Ørtug 
er 2^/3 Øre, og det synes da, at Prisen for een Øre 
Land paa dette tidligere Tidspunkt kun har været o. 
100 Kroner. 

Hundrede Kroner for noget, der kan antages at 
svare til en Tønde Hartkorn, — for mange vil dette 
lyde ganske utroligt, og det er da maaske rigtigst at 
tilføje, at man ingenlunde behøver at gaa tilbage til 
Valdemarernes Tid for at finde en saa lav Jordpris i 
Danmark; thi netop den samme Pris betaltes der ved 
Midten af forrige Aarhundrede ^. 

Jeg har fundet efterfølgende Jordpriser, alle fra Sjæl- 
land; Priserne er angivne i Mark Penge, og Reduktionen af 
disse til Mark Sølv kan kun ske med nogen Usikkerhed. 



1259 (Esrombogen 129): 2 Ørtug Jord for 
30 Mk. Penninge (omtr. = 71/2 Mk. 
Sølv) 

1269 (Sorøbogen: SRD. IV, 498): 2 Øre i 
Skyld for 36 Mk. (o. = 9 Mk. S.) . . 

1261 (Weinwich, Stevns' Herred 12): 1 Ørtug 

Skyld ansættes til Værdi af dels 8, i j— 6 
dels 10 Mk. (o. = 2-2V2 Mk. S.) . . | \ - 7V2 



Pris 

for 1 Øre Jord: 

omtr. 11 Mk. Sølv») 



^) Falbe-Hansen, Stavnsbaandsløsningen og Landboreformerne 

II, 73. 
*) Denne usædvanlig høje Pris forklares maaske af den Hede 

og Skov, der udtrykkelig fremhæves blandt Tilliggendet. 

1282 (Regesta*546): Prisen for Ørtug Skyld 
sættes til 6 Mk. hallandske Penninge, 
hvoraf der skulde regnes 6 Mark paa 

I Mk. S.i 

1282 (Suhm X, 1014): 8 Ørtug for 73 Mk. 

(= I6V3 Mk. S.) 

1297 (Sorøbogen 496): 7 Øre for 130 Mk. 

(= o. 23 Mk. S.) 

1307 (sstds. 511): 2 Øre for 120 Mk. (= o. 

15 Mk. S.) 

1318 (sstds. 515): 7 Ørtug for 110 Mk. (= o. 

II Mk. S.) 

1327 (sstds. 498): 4 Øre for 160 Mk. (= o. 

16 Mk. S.) 

1329 (Repert. 1566): V2 Øre for 40 M. (=0. 

4 Mk. S.) 



Dertil kan føjes de Jordpriser, som Aarhusbogen (SRD. 
VI, 423 f.) opgiver for Kapitlets sjællandske Ejendomme; i to 
Landsbyer i Ods Herred angives begge Steder, at 30 Mk. 
Penge er den regelmæssige Pris for een Øre Land (og det 
skønt der i den ene By kunde saas dobbelt mod den an- 
den, ligesom ogsaa Landgilden var højere). Opgivelserne 
findes i et Afsnit, der er skrevet i første Aarti af 14. Aarh., 
da Sølvmarken maa sættes lig o. 6 Mk. Penge. Prisen for 
een Øre Jord bliver da herefter 5 Mark Sølv. 

Paa Falster solgtes 1277 3 Øre 1^/2 Denar Jord for 
42 Mark (SRD. IV, 356) eller o. 10 Mk. S. Pris for 1 Øre: 
o. 3 Mk. Sølv. 





Pris 


for 1 Øre Jord: 


omtr. 


38/5 Mk. Sølv 
6 - 

3V, - 


— 


: 


7V2 - 
5 - 


— 


4 - 
8 - 



1) Denne Prisopgivelse har særlig Vægt, fordi det drejer sig om 
betydeligt Gods, i alt 12 Mark mindre end 1 Øre. Der nævnes 
hallandske Penge, fordi Sælgeren er de hallandske Grevers 
Frænde, Otto af Ravensberg; Køberen er derimod en Sjæl- 
lænder, Olaf Takesøn (Udgiveren læser, sikkert urigtig, Tabe- 
sun), og Byen Lethofte, hvori Godset ligger, skal vistnok 
ogsaa søges paa Sjælland; mulig er det Levetofte eller Lejrs- 
tofte, maaske dog snarere Luderup, hvori Olaf ejede Gods 
allerede forinden (SRD. IV, 612). 

2. Skyldtaxationen. 

For denne Matrikelmaade er, som allerede sagt, 
Middelalderens eget Navn ikke overleveret os. Udtryks- 
maaden er imidlertid fast og klar; det hedder: terræ 
urdus marcæ in censu^ d. e. Jorder paa een Mark i 
Skyld, una ora terræ in censu, d. e. een Øre Land i 
Skyld, eller lidt omdrejet: censur trium orarum in terra^ 
en Skyld af 3 Øre i Land. Naar jeg da kalder dette 
en Skyldtaxation af Jorden, holder jeg mig strengt til 
selve Tidens Udtryksmaade ^ 

Til nærmere Forstaaelse af denne Taxation maa 
man først søge at klare sig, hvad der menes med Ordet 
Census eller paa Dansk Skyld^ og paa den anden Side 
at fatte, hvad det er for Mark og Ører, der her nævnes; 
vi veed jo nemlig, at disse Navne fandtes baade i Me- 
talregningen og i Kornmaalet, der havde laant dem fra 
Metallet, og naar der da her tales om Mark og Ører, 
kan der være underforstaaet baade Korn og Sølv (eller 
Penge). 

Det sidste Tvivlsmaal kan heldigvis klares hurtigt. 
Benævnelserne i Kornmaalet og i Metalregningen er 
vel de samme, saa længe der er Tale om de højere 
Regningsenheder, men kommer man ned til de virkelig 
brugte mindste Maal, skiller de to Regningsmaader sig 
jo ud fra hinanden ; Mindstemaalet hedder i Kornmaalet 
Skæppe^ modius^ i Pengeregningen Penning eller Denar; 
dertil har Kornmaalet et for det ejendommeligt Udtryk 



^) Det danske Ord Skyld i denne Betydning forekommer allerede 
1261 (Weinwich, Stevns Herred 10). Naar der i Valdemars 
Jordebog, Hovedstykket, under Falster staar: Getæsby skyld 
(S. 29), synes Ordet her at betyde Landgilde ligesom i Jydske 
Lov, jfr. en Exkurs i Tillægget til dette Skrift. 

i Benævnelsen Pund^ der ikke kendes ved Sølv. Takket 
være denne Forskel er det let at afgøre, om Skyld- 
taxationen mener Korn eller Metal. 

Det er for det første betegnende, at Skyldtaxa- 
tionen ikke nytter Udtr^^kket Pund; man kan tale om, 
at en Jord skylder et Pund Korn i Landgilde, eller om 
Jord, der kan tage et Pund Korn i Udsæd; men blandt 
de Hundreder og atter 'Hundreder Exempler, man har 
paa Angivelse af Jordskylden, finder man aldrig: Jord 
paa visse Pund >i Skyld«. Peger dette allerede paa 
den rette Forklaring, er det aldeles afgørende, at 
Mindstemaalet i Skyld hedder Penning, ikke Skæppe. 
Naturligvis er det sjældent at finde saa smaa Jord- 
stykker, at denne Betegnelse fremtræder; men hvor 
det er Tilfældet, er Udtryksmaaden staaende og fast; 
det hedder: terra unius denarii in censu, Herpaa er 
der Exempler allerede i Valdemars Jordebog, og andre 
findes fra hele den følgende Tid, hvori denne Skyld- 
taxation var i Brug^. 



^) Valdemars Jordebog S. 32: 9 oras in censu et 7 denarios; 
Repertorium Nr. 449, 1284, 1601, 1660, 1727, 2036, Udat. 302. 
Endnu i Roskildebogen (o. 1370) fastholdes det, at Skyld- 
beregningen regner med Denarer, ikke med Skæpper; Mod- 
sætningen træder skarpt frem, f. Ex. S. 42: ^ cwrtce, quarum 
quælihet hobet 2 cyras et 9 denarios terræ et dat 3 pwnd et 9 
modios annonce. Udsæden angives derimod selvfølgelig efter 
Skæpper: dvio fundi, unus, in quo possu/nt seminari 2 modii 
annonce, item alter, in quo possmd seminari 4 modii et 
ultra. Modsat har jeg ikke truffet noget Exempel paa, at 
Skæppe er sat i Forbindelse med: in censu; muligvis er 
dette dog nok sket en eller anden Gang paa den Tid, da 
Skyldberegningen havde mistet sin oprindelige praktiske Be- 
tydning og kun huskedes, fordi den gav et Maal for Udsæden. 
Derimod findes der nok Exempler paa, at der tales om 
Skceppe Land eller Fund Land, men da uden at Skylden er 
med; herom nedenfor. 

Det er derfor ganske umiskendeligt, hvad Taxa- 
tionen mener med sine Maal; der tænkes ikke paa 
Korn, men paa Metal, og der kan i det højeste være 
Tvivl om, hvorvidt man skal underforstaa Sølv eller 
Penge. Ubetinget mest sandsynligt er det dog, at der 
menes Sølv; Pengenes Godhed var jo hurtig skiftende, 
og det vilde være unaturligt at benytte dem ved en 
Taxation, der skulde have blivende Værdi. 

Fuldt saa let er det ikke at udfinde, hvad der 
menes med Ordet Skyld. Kun det maa staa fast, at 
der tales om en Afgift; det ligger lige klart i det danske 
Udtryk og i det dertil svarende latinske Ord, og det 
stadfæstes ogsaa af selve Kilderne, hvori der tales om 
»Jord af en aarlig Skyld paa en halv Mark Penge« 
{terra de censu dimidiæ marcæ mimmortim annuatim)^ 
>Jord paa 13 Ørtug i aarlig Skylde {in censu annuoy. 
Men menes der ved Ordet Census i Skyldtaxationen en 
Afgift til den private Godsejer eller tænkes der paa en 
Afgift til Staten? Angiver Cewst^sansættelsen , hvad 
Landgilde der skulde gaa af Jorden eller hvad Skat 
der skulde ydes af den? Selve Ordet kan her intet 
oplyse ; det bruges om den privatretlige Landgilde, saa- 
ledes som det bl. a. ses af de ny sanførte Exempler; 
men det anvendes ogsaa, hvor der tales om en offeht- 
lig Skat; Frislands Afgift til Kongen, der bestod af 
Viingift og /SYwd,. kaldes i Valdemars Jordebog Census 
(S. 46), den Midsommerskat, der gaves i Byerne, be- 
tegnes paa Latin som æstivalis census (Dipl. Arnemagn. 
I, 247). 

Skyldtaxationens Udbredelse taler imidlertid stærkt 



1) Sorøbogen: SRD. IV, 467, 475. 

for, at den Census, der derved paalignedes, var en 
Ydelse til Staten. Den anvendes over hele det Om- 
raade, paa hvilket Sjællandske Lov gjaldt; al Jord her 
var skyldsat paa denne Maade. Endnu har vi i Falster- 
listen i Valdemars Jordebog et fuldstændigt Udtog af 
denne Øs Matrikel; Sogn for Sogn angives, hvad hver 
Bys Jorder beløb sig til i Mark og Øre Skyld. Der 
kan da ikke godt være Tvivl om, at denne Jordvur- 
dering er udgaaet fra Staten; paa en eller anden Tid 
er der foretaget en Taxation af alle Jorder paa Sjælland 
og de Syd derfor liggende Øer, og paa Forhaand maa 
man formode, at den offentlige Taxation er foretaget 
med en Statsbyrde for Øje. 

1 Virkeligheden veed vi ogsaa, at netop den Byrde, 
der var Datidens første og vigtigste Ydelse, Ledings- 
pligten nemlig, var paalignet efter Skyldtaxa- 
tionen. Til Ydelse af Leding var Landet delt i Havne, 
og af hver Havn skulde der, naar Leding udbødes, 
stilles een Mand til Skibshæren. Nu hedder det i For- 
ordningen for Sjælland af 1284 § 11: 

Hvo som har Mark Skyld eller 9 Øre eller 10 
Øre eller og 11 Øre i Jord^ rede deraf en fuld Havn; 
men har han 12 Øre Skyld^ da rede han for halv- 
anden Havn. 
Det, der udtales her, er jo kun en nærmere Følge af 
en ikke udtalt Grundregel, den, at Mark Skyld yder 
fuld Havn. Som oftest ejede Bonden -ikke saa megen 
Jord, og flere Bønder dannede derfor i Forening det 
Lægd, der havde Pligten til at rede Havn\ i Forord- 
ningen træffes nu Bestemmelse for det mere usædvan- 
lige Tilfælde, at en Bonde endda ejede mere end een 
Mark i Skyld. 

Ledingspligten fremtræder imidlertid i Datiden ikke 
blot som en personlig Ydelse; det var fastslaaet ved 
Skik og Brug, at naar Kongen ikke udbød selve Le- 
dingen, skulde Bønderne i Stedet give en Ledings- 
afgift. Naar det i Hallandslisten siges, at der i dette 
Landskab var 634 Havne, tilføjes det: »eller lige saa 
mange Mark Sølvc; det betyder, at naar Leding ikke 
udskreves, betaltes der af hver Havn til Kongen een 
Mark Sølv. Ogsaa et Par andre Steder nævnes denne 
Afgift for Leding, og naar Afløsningen her angives som 
3 Mk. Penge af hver Havn, svarer det i Virkeligheden 
ganske til Hallandslistens Opgivelse ; thi i Valdemarernes 
Tid var 3 Mark Penge netop lig een Mark Sølv (sml. 
Steenstrup S. 198 f.). 

Den Grundregel, vi ovenfor fandt for Ledings- 
pligtens Fordeling, bliver da ikke blot, at der af hver 
Mark i Skyld ydedes Havn, men tillige, at der, naar 
Kongen tillod Ledingens Afløsning med Penge, af hver 
Mark in censu betaltes een Mark Sølv. Og her staar 
vi da ved den simple og næsten selvindlysende For- 
klaring for, hvad der mentes med Jordernes Taxation 
til Skyld; at Jorder er satte til en vis Skyld, be- 
tyder ligefrem, at de skyldte saa meget i Ledings- 
afløsning. Terræ unius marcæ in censu ydede een 
Mark Sølv; census duarum orarum in terra betegner 
Jord, der ydede 2 Øre, naar Ledingen blev afløst med 
Penge. 

Maa det da fastholdes, at Ordet Census i Skyld- 
taxationen ligefrem betegner en Ydelse til Staten, saa 
er det jo rimeligt nok, at man er kommet til at bruge 
dette Udtryk, fordi det forud var almindeligt, at det 
nyttedes om Landboens faste Afgift til Jordejeren, 

Og at man overhovedet, før man naaede til denne 
offentlige Taxation, har været vant til at bruge en 
lignende Udtryksmaade om Fæstejord. Vi træffer da 
ogsaa f. Ex. i et skaansk Brev fra 1145 Jorderne op- 
regnede dels efter Bol, dels blot med deres Afgift, og 
hele Udtryksmaaden minder ganske om den, der siden 
anvendtes i Skyldtaxationen: 

Item præbendas instituit cum terris et censu suh- 
scripto: Præbenda sacerdotalis Birkibyarge: in Ou- 
disbo V2 »waw5ws, Malum ^2 i^dnsiis^ Nes o solidt, 

Bensthorp 8 solidos Øthestathæ ^j^ niarcam .... 

Grøteleue 3 mansi et 7 solidt, 2 marchæ de Holm .... 
Paa samme Vis ser vi, at Jydske Lov III, 13, naar 
den taler om, hvad Landboen yder Jordejeren, ligefrem 
nytter Ordene: atskyld^ der ganske svarer til: in censu ^. 
Der er endogsaa noget, der taler for, at Landgilden 
i Datiden som Regel var af samme Størrelse som den 
Ydelse, Kronen fik i Afløsning for Leding. Paa det 
nysanførte Sted af Jydske Lov fastsættes, at den Landbo, 
der reder 8 Ørtug Sølv >at skylde, skal i Ledingen 
udgøre Tredingshavn, d. v. s. hvert tredie Aar stille 
en Mand; tre Fæstebønder, der tilsammen i Landgilde 
ydede een Mark Sølv, vilde da komme til at yde fuld 
Havn eller i Afløsning derfor een Mark Sølv. Dette 
svarer jo ganske til, hvad der efter den sjællandske 
Forordning krævedes af een Mark i Skyld, 

Herved føres vi over til det Spørgsmaal: hvorledes 



Det kan bemærkes, at Ordet Skyld i den latinske Oversættelse 
gengives med pensio\ i det hele er det sidste Udtryk vel 
senere blevet det almindelige for Landgilden, netop fordi 
Ordet Census havde faaet en derfra forskellig teknisk Be- 
tydning. 

har man udfundet, hvor meget Jord der skulde an- 
sættes til at udrede een Mark i Skyld eller i Ledings- 
afløsning, som vi nu kan udtrykke det. Er Skylden 
ikke Hgnet efter Landgilden? Har man ikke ansat en 
Jord til at yde een Mark til Staten, fordi den, bort- 
fæstet til en Landbo, vilde komme til at yde sin Ejer 
een Mark i Landgilde? 

Denne Formodning vilde dog kun delvis ramme 
Sandheden. Det er rimeUgt nok, at man ved For- 
delingen af Ledingsbyrden og Pengeafløsningen derfor 
har haft Landboens Forhold tU Grundejeren for Øje, 
og at man ogsaa ved Fastsættelsen af, hvor megen 
Jord der burde yde een Mark i Ledingsskat, som Ud- 
gangspunkt har brugt den Jord, der i Fæsteafgift ydede 
een Mark Sølv. Men det er lidet troligt, at man lige- 
frem har taxeret al Jord efter, hvad den passende burde 
yde Godsherren. En meget stor Del af Landets Jorder, 
vistnok den største Part, dyrkedes jo af selvejende 
Bønder, og selv af de Jorder, som ikke dreves af 
Ejeren personligt, gaves langtfra altid en fast Land- 
gilde; Brydeforholdet var jo overordentlig udbredt, og 
Bryden var en Forvalter eUer Forpagter, der som oftest 
ydede sin Godsherre en vis Kvotadel af Høsten, ikke 
lige meget hvert Aar. Med ^ndre Ord, Datiden kunde 
maaske nytte Landgilden som Udgangspunkt for Taxe- 
ringen, men ikke som Grundlag for den helt igennem ^ 



*) Man maa her ikke lade sig vildlede af en Analogi med 
Frederik lU's Matrikel. Ved denne tog man til Basis den 
privatretlige Landgilde; men man kunde det, fordi saa godt 
som al skattepligtig Jord var Fæste, og fordi tillige Land- 
gilden var blevet en fast uforanderlig Post for hver Gaard. 
Man taxerede da ikke Jorderne til Landgilde, men man tog 
den forhaandenværende Landgilde og baserede derpaa For- 
delingen af Skattebyrden til Staten. 

Den Vej, man gik, var da ogsaa paaviselig en 
anden, en mere direkte og mere rationel. Man ansatte 
Jorden til Skyld efter den Udsæd, den kunde tage, 
og det saaledes, at en Jord, der kunde tage een Mark 
Korn i Udsæd, ansattes til een Mark (Sølv) i Skyld. 

At Skyldtaxeringen var bygget paa en Ansættelse 
af Udsæden og det saaledes, at der paa Jord, som 
sattes til 1 Øre Skyld, kunde saas een Øre, kan kun 
godtgøres ved Hjælp af en eneste Kilde, men denne 
leverer ogsaa talrige og aldeles overtydende Beviser 
paa, at det var saaledes. Det er nemlig Roskildebogen, 
den omfattende og detaillerede Jordebog over den sjæl- 
landske Biskops Jordegods, der stammer fra Tiden 
omkr. 1370. Her er nemlig som Regel anført, hvad 
Skyld der laa til hver Gaard, og ofte forekommer denne 
Angivelse ogsaa fuldt udskrevet, saaledes som vi ken- 
der den fra Breve; det hedder, at den og den Gaard 
har et vist Antal Øre eller Ørtuger in censti. Men ret 
naturligt har Skriveren ikke fundet det Umagen værd 
altid at bruge den fuldstændige Udtryksmaade, og meget 
oftere skriver han da i Stedet blot: Jord paa een Øre 
o. lign. Og i Stedet for dette fremtræder saa en Gang 
imellem og aabenbart som aldeles enstydigt Udtrykket 
Jord paa 1 Øre i Udsæd, og straks efter tales der 
igen om Øre Jord eller om Øre Jord i Skyld. Jeg 
tager nogle Exempler fra SRD. VH, 32—33, der klart 
viser, hvorledes det ene uden Forskel spiller over i det 
andet: 

Sonethorp sunt 6 solidi terrarum in censu. Et 

sunt ibidem 2 curiæ^ quarum quælibet håbet 2 solidos 

terræ in censu. . . . 
Øfræby sunt 7 oræ terræ cum dimidia ora terræ 

in semine^ de quihus 2 curiæ sunt, quarum quælihet 
håbet 2 oras terræ. . . . 

Ydréby sunt 13 oræ terræ cum dimidia. . . . 

Nakke: una curia principalis, hobens 7 oras terræ 
in censu . . . Item 2 curiæ ibidem^ quarum quælibet 
håbet oram terræ, . . . 

Attæthorp: 1 curia ^ hobens 2 oras terræ, 

Gislinge: 1 curia hobens 10 solidos terræ in censu. 

Thortslunde: 10 oræ terræ et 1 solidus. 

Dette, at Jord i Skyld ganske dækker Jord i Udsæd, 
udtaler Jordebogen selv et Sted, vist ret tilfældige; men 
det ligger bag ved dens hele Tankegang. Naar den 
giver en særlig Oplysning om Udsæden, knyttes denne 
til Angivelsen af Skylden^ og fremtræder som Regel 
kun, naar den virkelige Udsæd afviger meget fra Skyld- 
sættelsen, saaledes at denne bliver vildledende. Af 
en lignende Grund findes Udsæden oftest angivet ved 
Ornum^] thi saadanne var ikke rebdragne og skyld- 
satte, og her maatte da Udsædsangivelsen erstatte den 
sædvanlige Skyldangivelse. 

Naar denne bispelige Jordebog i det hele lægger 
saa megen Vægt paa at faa Skyldopgivelser for alle 
Jorder, kan det overhovedet ikke være som Ansættelse 



^) S. 32: Ællinge sunt 3 marcæ terræ j quæ faciunt 3 marcas in 
semine. Den sidste Oplysning er maaske medtaget, fordi der 
her er det usædvanlige Forhold, at Landgilden før havde 
været lavere; det modsatte var oftere Tilfældet. 

*) S, 45 : cuma principalis hobet 12 oras terræ, est terra larga 
in semine. S. 27: cwria principalis håbet 12 oras, quæ sunt 
large in semine é marcæ, S. 54: Jursthorp håbet 4 marcas 
terræ, et quælibet marca terræ continet large in semine 2 
marcas annonæ. 

') S. 27: Birkingæ håbet 17^1^ oras terræ et unum amummxe, in 
quo seminantw 6 oræ. Sml. S. 30, 62. 



Digitized by CjOOQIC 



32 Skyldtaxationen. 

til Skat ; den gamle Ledingsordning var paa dette Tids- 
punkt fuldstændig opløst, og i alt Fald var Bispens 
Tjenere jo fritagne for . alle Ydelser til Staten. Den 
stadige Anførelse af Skylden har sin Grund i, at denne 
indeholder en Værdsættelse af Jorderne, af deres »Kvan- 
titet«, som Jordebogen selv kalder det^ med et ikke 
helt korrekt Udtryk. Som saadan har den Betydning, 
fordi Forholdet mellem Fæsterens Jord og hans Land- 
gilde fremlyser af den, og i Virkeligheden er hele 
Taxationen her ogsaa hørt op at være en Taxation til 
offentUg Skat. Det ser man tydeligt af en Notits om 
Solbjærg By uden for København (S. 102) ; denne tæller 
otte Bol, men, hedder det, da disse var meget rige i 
Udsæd,, er Byen Nyby nylig blevet grundlagt ud af 
dem^ og den anføres nu med tre Bol; altsaa. Bispen 
har udfundet, at Landboerne i Solbjærg har givet for 
lidt Landgilde i Forhold til deres Gaardes Tilliggende, 
og han har saa ved Rebning faaet taget saa meget 
Jord fra dem, at han har kunnet grundlægge Nyby. 
Skattetaxationen er bibeholdt som Jordtaxation og kan 
stadig ændres, naar de virkelige Forhold kommer for 
langt bort fra Ansættelsen. 

Roskildebogen oplyser endelig, at man ved Be- 
regningen af Udsæden kun har taget Hensyn til, hvad 
der virkelig besaaedes i eetAar, altsaa efter Trevangs- 
systemet til Udsæden i de to Vange. Dette fremgaar 
af en Notits S. 105, hvorefter der paa Byen Elmelundes 
Jorder i hvert af et Bols Vange kun kan saas 4 Pund 



*) S. 27: Inquiratwr de quantitate terræ hujus villæ. Derefter 
ved en Tilføjelse: Håbet terram 12 warwm et 5Vj «oZ. terra- 
rum, Sml. S. 54: Nescitur, quantum hæc duo oppida habent 
de terra. 

Korn\ thi dette kun bliver kun forstaaeligt, naar man 
ene holder sig til de to Vange; mentes der Udsæden i 
alle tre, vilde dette jo for hvert Bol give 12 Pund eller 
een Mark, altsaa netop det regelmæssige. Man har da 
i saa Henseende allerede i Middelalderen fulgt den 
samme Praxis, der kendes fra det 17. Aarhundrede og 
som ganske vist i sig selv er den ene naturlige. 

Skyldtaxationens Væsen synes herefter at foreligge 
ganske klart. Med Fordelingen af Ledingen for Øje er 
Jorderne blevet taxerede, og Taxeringen angiver den 
Afgift, som Kongen kunde kræve i Stedet for selve 
Ledingsydelsen; Taxeringen bygger paa en Værdsæt- 
telse af Jorderne gennem den Udsæd, de kunde mod- 
tage paa Taxationens Tid. Af Taxationen kan man 
altsaa direkte udlæse, hvor meget der skulde ydes i 
Ledingsafløsning af Jorden; indirekte ligger der tillige 
i den, hvor meget Udsæd vedkommende Jord kunde 
tage, og ydermere er der Grund til at tro, at den op- 
rindelige Landgilde af Jorden havde samme Størrelse 
som Afgiften for Leding. 



Den Forklaring, jeg i det foregaaende har givet af 
Skyldtaxationen, er ganske afvigende fra de Opfattelser 
af denne, som dels Velschow, dels Paludan-Miiller 
(til hvem Steenstrup sluttede sig) har fremsat; men der 
er det ejendommelige, at min Tydning paa en vis 
Maade optager de to ældre i sig. Forholdet er kortelig 
udtrykt det, at Velschow forklarede Taxationen som 
en paa Landgilden bygget Matrikelansættelse; det rig- 
tige heri er, at man, som det synes, har fastsat Le- 

dingsafløsningen for al Jord til det Beløb, der ansaas 
som passende Landgilde for Fæstejord. Paludan-Miiller 
paastod, at der ved Taxationens Census mentes Ud- 
sæden; heri er det rigtige, at man virkelig ansatte 
en Jord til en Ledingsafgift af een Mark eller een Øre 
Sølv, naar der i den kunde saas henholdsvis een Mark 
eller een Øre Korn. 

Der er ringe Grund til at gaa ind paa en nærmere 
Kritik af Velschows Mening. Hans Tanke om, at man 
har taget den virkelige Landgilde og lagt den til Grund 
for Statstaxeringen, bygger især paa en Analogi med, 
hvorledes man i det 17. Aarhundrede gik frem for at 
udfinde en Ejendoms »Hartkorn«; det urigtige i denne 
Sammenligning er omtalt ovenfor. Derimod maa Palu- 
dan-Mullers Opfattelse ikke blot siges at være den i 
Øjeblikket herskende, men den er ogsaa fremsat paa 
en saadan Maade, at den ved Gennemlæsningen virker 
i høj Grad overbevisende. Over for den skylder jeg 
da vel en nøjere Paavisning af dens Urigtighed. Det 
gaar for øvrigt her som saa ofte hos denne lige saa 
skarpsindige som ensidige Gransker; han gør ved selve 
Paabegyndelsen af sin Undersøgelse et lille Fejlskridt, 
og ud herfra fortsætter han da sin Vej i lige Linie, 
uden at bryde sig om alle de Vanskeligheder, han 
møder, og fjernende sig længer og længer fra det 
rette. 

Grundfejlen ved hele Paludan-Mullers Opfattelse og ved 
den Bevisførelse, han fremlægger for den, er, at han ikke 
har indset, at det Udtryk, det først og sidst kommer an 
paa, er Ordet Skyld eller Census\ naar der i Skyldtaxa- 
tionen tales først om Jord, derefter om visse Maal (Mark, 
Øre osv.), endelig om Skyld, saa er det hverken det første 

Digitized by CjOOQIC 



Skyldtaxationen. 35 

eller det andet, raen ene og alene det sidste, der er det 
afgørende for Forstaaelsen af Taxationen^. 

Ganske modsat begynder Paludan-Miiller sine Udvik- 
linger med at omtale Mark Jord og Øre Jord, uden straks 
at oplyse, at dette kun er forkortede Udtryk, og at det talt 
helt ud hedder: Mark Jord i Skyld, Øre Jord i Skyld. 
Idet han nu skal forklare, hvad Middelalderen mente, naar 
den talte om Mark eller Øre Jord, saa synes det ham yderst 
nemt og ligefremt; han paapeger, at Middelalderen ogsaa 
taler om Jord med tilføjet Angivelse af Udsæden og anfører 
nogle Exempler derpaa: en Jord, der kan besaas med en 
halv Mark Korn, en Gaard med 10 Øre Jord i Udsæd 
o. s. fr. Heraf slutter han da, egentlig som en ganske selv- 
følgelig Sag, at der ved Udtrykkene >Mark Jord* og >Øre 
Jord* mentes Mark og Øre Jord i Udsæd; de kortere Ud- 
tryk forklares af den fyldigere Udtryksmaade, som vi finder 
andensteds. 

Dette kunde jo være nogenlunde overbevisende, om det 
virkelig hed: ^Mark Jord*, >Øre Jord*, men som allerede 
sagt er dette kun en forkortet Udtryksmaade, og der under- 
forstaas in censu, i Skyld. Det forkortede Udtryk findes 
ret hyppig i Roskildebispens store Jordebog, fordi det her 
ikke kunde misforstaas; naar man atter og atter havde talt 
om Mark og Øre Jord >é Skyld*, kom man let til i Stedet 
blot at sige Mark eller Øre Jord; hvor denne Skyldtaxation 
derimod anvendes i Skødebreve og andre Dokumenter, er 
det yderst sjældent, at der bruges andet end den fyldigere 
Form. Det er da sikkert denne, der skal forklares, og nu 



^) Naar baade Pal.-Miiller og Steenstrup ofte taler om en »Skyld- 
sætning efter Udsæd«, bør det mærkes, at Tonen her ligger 
paa det sidste Ord, ikke paa »Skyldsætning«, i Stedet for 
hvilket de lige saa godt kunde have brugt Taxation, Matri- 
kulering eller lignende Udtryk. Med andre Ord, Skyldsætning 
svarer her ikke til Kildernes Census, Skyld, om end ganske 
vist dette Ord mer eller mindre ubevidst har ført til, at de 
to Forfif. oftere bruger Udtrykket Skyldsætning end andre 
ligetydige Ord. 

prøve man paa at indsætte den i Paludan-Mullers ovenfor 
antydede Bevisførelse. Altsaa, Udtrykket Jord paa een Mark 
i Skyld (in censu) forklares let ved, at vi andensteds finder 
talt om Jord paa een Mark i Udsæd (in aemtne)^ — man 
ser straks, at Slutningen saa langtfra er selvindlysende, at 
den tværtimod ganske svæver i Luften. At slutte fra det 
ene til det andet, er jo ganske som man i vore Dage vilde 
sige: vi finder Udtrykkene i^Jord paa een Tønde Hart- 
horn* og >Jord paa een Tønde Land^y og deraf kan vi 
altsaa slutte, at een Tønde Hartkorn betyder een Tønde 
Land. Og dog gentages Tanken af Steenstrup og her med 
Benyttelse af det fuldstændige Udtryk: »Den Jord, hvori 
man udsaaede 1 Mark Kom, kom naturlig nok til at kaldes 
1 Mark Jord (terra unius marcæ in censu) ^, »Naturlig« 
bliver dette aabenbart kun, fordi Udtrykket in censu ikke 
er medtaget i den danske Oversættelse. 

Efter at Paludan-Muller saaledes paa en i Virkeligheden 
saare lidet overbevisende Maade har godtgjort, at Mark Jord 
betyder Mark Kom i Udsæd, kommer han til selve Ordet 
Skyld, og Forstaaelsen af dette Udtryk er da for ham paa 
Forhaand givet; det betegner den taxerede Udsæd. 

Paa dette Punkt gaar hans Bevisførelse dog især ud 
paa at afvise andre Forstaaelser af Ordet Skyld, mindre paa 
umiddelbart at paavise, hvorfor man er kommet til at an- 
vende Ordet Skyld om Udsæden. Her falder det ikke Forf. 
vanskeligt at afvise den Indvending, der kan hentes fra, at 
den taxerede Skyld og den virkelige Udsæd i adskillige Til- 
fælde, hvor begge opgives, ikke er lige store; det, siger 
Paludan-Muller, hænger sammen med, at Jorden var taxeret 
til Udsæd i en eller anden fjern Fortid, og denne Taxation 
blev da staaende, selv om »den virkelige Udsæd ved Ager- 
brugets Frem- og Tilbagegang fjernede sig mer eller mindre 
fra den oprindelige Ansættelse«. Dette er uimodsigeligt; fra 
denne Side kan hans Opfattelse ikke omstødes. 

Langt vægtigere er derimod den Indvending, der støtter 
sig paa, at Ordet Census dog ubetinget maa betegne en 
Afgift, og naar Paludan-Miiller ogsaa sejrrigt afviser dette, 

skyldes Sejren ene, at han i sin Imødegaaelse af denne 
Indvending blander to Ting sammen, som han ellers skarpt 
nok bolder ude fra hinanden, nemlig den virkelige Afgift og 
den oprindelig taxerede Census, 

Han indrømmer selv, at Census paaviselig i visse Til- 
fælde betegner den Afgift, der gaves af Jorden, men i Skyld- 
taxationen skal dette ved Udtrykket in censu ikke kunne 
være Ordets Mening. Dette negative anser Forf. for aldeles 
klart; »det er den nødvendige Forudsætning for at forstaa 
Bøgerne« (d. e. Jordebøgerne), og at det er saa, »bliver især 
tydeligt paa saadanne Steder, hvor Skylden og Afgiften 
nævnes ved Siden af hinanden og derved bestemt adskilles, 
saa at Vildfarelse ér umulig«; herpaa anføres da et Par 
Exempler fra det 16. Aarhundrede og et Par andre fra 
Valdemars Jordebog. Det er nu sikkert nok, at der findes 
talløse Exempler paa, at den virkelige Landgilde ikke faldt 
sammen med Skylden efter Taxationen; men hvad fremgaar 
deraf? Aabenbarl kun dette ene, at Skylden er en Matrikel- 
størrelse, der blev staaende uforandret, medens den virkelige 
Afgift ændredes. 

Ad denne Vej kan man da sikkert ikke godtgøre, at 
Velschow havde Uret, naar han paastod, at Census i Skyld- 
taxationen betød en i Fortiden taxeret Landgilde. Endnu 
mindre rammes man naturligvis af denne Bevisførelse, naar 
man som jeg forklarer Census som en Skat til Staten, denne 
Mulighed, der ligger saa nær, men som underlig nok slet 
ikke er kommet de ældre Granskere i Tankerne. 

Det staar da meget daarligt til med Paludan-Mullers 
Forsøg paa at godtgøre, at Skyld i Taxationen ikke kan 
betyde en Afgift; i dette negative fortaber han sig imidlertid 
saa ganske, at han egentlig slet ikke kommer ind paa det 
positive, paa at give en Forklaring af, at man i Taxationen 
faldt paa at bruge dette Udtryk Census om Udsæden. Hvad 
han siger derom, er væsentlig dette: »Oprindelig, foran de 
historiske Mindesmærkers Tid, har dette (Mark, Øre osv.) 
vel været den virkelige Udsæd; men denne Bestemmelse er 
blevet staaende saa længe, at den efterhaanden har fjernet 

Digitized by CjOOQIC 



38 Skyldtaxationen. 

sig fra Udsædens virkelige Maal og er bleven til en Matrikel- 
størrelse, om man vil tillade Ordet, der i Bøgerne kaldes 
paa Latin Census, paa Dansk Skyld«; Udtrykket »Skyld« 
»er nærmere i Slægt med vort Hartkorn end med Land- 
gilde«. Atter her da den ligesom paa Forhaand givne Ting, 
at Skylden er Udsæden, men intet Ord til Forklaring for, 
at man gengav den taxerede Udsæd ved Ordet »Skyld«, som 
i Betydning slet ikke har noget Slægtskab med Udsæd. Eller 
skal Beviset ligge i Sammenstillingen med det moderne Ud- 
tryk Hartkorn? Ganske vist betyder en Tønde Hartkorn nu 
noget helt andet end, hvad der ligger i Ordet, men det har 
jo til Forudsætning en historisk Udvikling, hvorefter »Tønde 
Hartkorn« oprindelig betød netop en Tønde haardt Korn, 
som Bonden ydede i Afgift. Men hvorledes er Middelalderen 
kommet til at tale om »Skyld«? Analogien kan da atter 
kun bevise, at Ordet »Skyld« i Taxationen eller forud for 
den maa have betydet Afgift; men hvor er den Bro, der 
herfra fører over til Udsæden?^ 

Ikke alene kan vi ikke se Overgangen, men vi kan se 
det modsatte. Naar Paludan-Muller og Steenstrup atter og 
atter kommer tilbage til dette, at Skylden angiver Udsæden, 
saa er een Forudsætning nødvendig, ikke blot for at bevise 
dette, men for overhovedet at gøre Tanken mulig; det er 
dette, at Skyldansættelsen med sin »Mark« og »Øre« mener 
»Mark Korn« og »Øre Korn«. Dette er da ogsaa noget, 
der staar for begge Forfatterne som en given Sag, hvorfor 
de aldeles ikke behøver at føre noget Bevis. Men Kildernes 
Udtryk viser nu netop, at der under Mark og Øre er under- 
forstaaet ikke Korn, men Metal, Penge eller Sølv. 



') Medens Steenstrup ikke har haft Øje for Svagheden i Pal.- 
Miillers Opfattelse af Ordet Skyld, fremgaar det af en An- 
mærkning, som O. Nielsen har føjet til sin Udgave af 
Valdemars Jordebog (S. iv), at denne Forf. med Rette har 
indset, at Census nødvendigvis maa betyde en Afgift. Han 
har dog ikke haft Mod til at gennemføre denne Tanke, lige- 
som det ogsaa ses, at han paa samme Maade som ældre 
Granskere ved Ordet Census i Taxationen kun har tænkt 
paa Landgilden. 

Det er allerede paafaldende, at der altid, naar Udsæden 
for et Jordstykke angives, tales om Korn, men at dette Ord 
aldrig medtages i Skyldtaxationen; det hedder: »Jord med 
to Øre Korn i Udsæd«, men »Jord paa to Øre i Skyld«. 
Afgørende er dog først, hvad den laveste Enhed i Skyld- 
opgivelserne kaldes; thi netop her gaar jo Metalmaalet og 
Kornmaalet ud fra hinanden ; hvad der hist hedder Penning, 
denarius^ hedder her Skæppe, modius. Var der da i Skyld- 
taxationen virkelig underforstaaet Korn, maatte det utvivlsomt 
hedde: »Jord af een Skæppe i Skyld«, terra unius modii 
in censu. Men saaledes hedder det netop ikke, derimod 
ene og alene »Jord af een Penning i Skyld«, terra unius 
denarii in censu. Det er sikkert og uomtvistet, begge For- 
fatterne anfører selv Exempler derpaa, men de har ikke 
fattet, at dermed var det givet, at den hele Talen frem og 
tilbage om »Skylden« som Betegnelse for Udsæden falder 
til Jorden ^ 

Naar det fastholdes, at der i Skyldtaxationen ved Mark 
og Øre netop ikke er underforstaaet Korn, saa falder her- 
ved ogsaa Lys over det sidste Bidrag, Paludan-Miiller har 
givet til Forstaaelsen af denne Taxation. Til syvende og 
sidst fremsætter han nemlig den Tanke, at Udsæden vel har 



^) Det er saa meget mere paafaldende, at hverken Paludan- 
Muller eller Steenstrup har haft Øje for, hvad der kan ud- 
læses af Skyldtaxationens Brug af Ordet Penning, som Vel- 
schow i det mindste har berørt den Vanskelighed, dette 
frembyder, naar man ved Census vil underforstaa Korn. 
Han forklarer Anvendelsen af Penningen derved, at man jo 
af de forskellige Kornarter regnede et ulige Skæppeantal paa 
de højere Regningsenheder; i Skyldansættelsen brugte man 
da i Stedet Penningen, hvoraf der altid regnedes lige mange 
paa Marken. Forklaringen er i sig selv ikke meget over- 
bevisende, og den kan slet ikke hjælpe Paludan-Miiller og 
Steenstrup, thi disse holdt jo netop i Modsætning til Velschow 
paa, at der af alle Kornarter taltes lige mange Skæpper paa 
Marken. Men des mere Grund havde disse Forfattere da 
haft til at forklare, hvorledes »Penningen« kunde blive an- 
vendt om Korn i Skyldtaxationen. 

været Grundlaget for Fastsættelsen af Afgiften, og siger saa, 
at > vi i mange Tilfælde ser et Ligemaal mellem Skyld og 
Afgift, der lader formode, at der engang har været en Tid, 
da Skylden og Afgiften vare lige store, Landgilden lig den 
oprindelige Udsæd«. Denne Tanke, der allerede var fremme 
hos Velschow, er yderligere søgt godtgjort af Steenstrup, og 
det er ogsaa sikkert nok, at der virkelig er mange Exempler 
paa, at der af >een Øre Jord i Skyld« gaves een Øre Korn 
i Landgilde og tilsvarende. Men var da i saadanne Tilfælde 
> Skylden« og Afgiften lige store? Nej, netop ikke; thi 
Skyldens Øre ^r jo Sølv, ikke Korn, og een Øre Korn var i 
Valdemar Sejrs Tid og senere af langt større Værdi end een 
Øre Sølv. Skulde man da igennem disse Tilfælde kunne skimte 
det oprindelige Forhold, saa fremgaar det heraf, at Skylden 
ikke var lig Udsæd og Landgilde, men noget helt andet ^. 
Lad mig til denne Belysning af Paludan-Miillers Op- 
fattelse af Skyldtaxationen blot endnu føje, at det jo er 
ganske klart, hvorledes Forf. er ført ind paa hele sin Tanke- 
gang. Han har taget sit Udgangspunkt i Roskildebogen, og 
heraf sluttet, at Mark Jord i Udsæd og Mark Jord i Skyld 
var netop det samme; derved er det paa Forhaand kommet 
til at staa som givet for ham, at Marken i Skyldberegningen 
var Mark Korn. Ud herfra er han da gaaet videre, har af- 
vist den Velschowske Idee, at Skylden var den taxerede 
Landgilde, og er overhovedet kommet ind paa sin forgæves 
Kamp mod alt, hvad der naturlig maa ligge i Ordet Skyld. 
Begynder man som jeg modsat med at klare, at der ved 
Mark her netop ikke kan underforstaas Korn, og fæster man 
saa fremfor alt Opmærksomheden paa selve Ordet Skyld, 
kommer man let og naturligt ind i en anden Tankerække, 
og det viser sig da sluttelig, at Mark Skyld og Mark Udsæd 
ganske vist falder helt sammen i Roskildebogen, men dette 
alene, fordi den Skat, der var lignet efter Skyld, paa den 
Tid var gaaet ganske af Brug, medens Skatteligningen var 
blevet staaende, fordi den indirekte var en Taxation af Udsæden. 



^) Jeg kommer siden i anden Sammenhæng tilbage til Forholdet 
mellem Udsæd og Landgilde. 

3. G-uldvnrderingen. 

I denne Jordværdsættelsesmaade formaar vi ikke 
at trænge saa dybt ind som ved Skyldtaxationen. Medens 
denne sidste er en direkte Taxering af Jorderne til 
Skat, angives ved Guldvurderingen derimod Ejendom- 
mens Værdi; at en Ejendom er ansat til de og de Mark 
Guld, vil sige, at det er dens taxerede Pris, dens rette 
Værdi. Ansættelsen brugtes derfor, naar en Jord skulde 
sælges og da efter Lovens Bud først tilbydes Frænderne ; 
den Betaling, der kunde kræves af disse, udfandtes 
netop ved at tage den taxerede Pris i Mark Guld og 
omsætte disse i Mark Penge. Men Vurderingen blev 
ogsaa lagt til Grund for Ledingsbyrdens Fordeling 
ligesom for Skattepaalæg, i det mindste under Erik 
Mændved. 

Hvorledes man oprindelig taxerede Jorderne til 
Mark Guld, skimtes i det Brev, hvori Guldvurderingen 
første Gang fremtræder. Det er Knud VPs Gavebrev 
til Knudsbrødrene i Odense 1183; det Gods, som Kongen 
overdrager disse, betegnes her som terras 20 marcarum 
auri secundum pecuniarii pretii earum pensationem et 
pensionem^ og Vurderingen har saaledes dels støttet sig 
til selve den Pris, Kongen havde betalt for Jorderne, 
dels til den Afgift eller Landgilde, der gik af dem. Paa 
den anden Side er der ogsaa en Antydning af, at man 
har haft bestemte Vurderingsmaader for de enkelte Dele, 
hvoraf en Gaards Tilliggende bestod; i Aarhusbogen 
hedder det, at 16 Svinslagy hvormed vel mentes Svin 
paa Olden, regnedes for een Mark Ould^ og rimeligvis 
har man særlig taget Hensyn til, hvor megen Udsæd 
den taxerede Jord kunde tage. 

Hvorledes man ud fra Udsæd og anden Art Brug 
beregnede Ejendommens Værdi, veed vi ikke; derimod 
synes ReglerHe for Ledingsbyrdens Fordeling, saaledes 
som disse gives i Jydske Lov, at vise, efter hvilken 
Maalestok man har beregnet Jordens Værdi ud fra 
Landgilden^. Medens Loven nemlig inddeler Selvejer- 
gaardene i Klasser efter deres Guldvurdering, fordeles 
Landbogaardene efter den Afgift (Skyld), der af dem 
udrededes til Grundejeren, og da man vist med fuld- 
kommen Ret altid har ment, at Lovens Tanke var at 
fordele Byrden ligelig for de to Arter af Gods, har man 
da heri en ligefrem Jævnsidesstilling af Guldvurderingen 
og Landgilden. Tredingshavn, d. e. den Pligt at stille 
een Mand, hver tredie Gang Leding udbødes, udredes 
af Selvejerbonde, som ejer een Mark Guld, og af Landbo, 
der skylder 8 Ørtug Sølv; Sekstingshavn, een Mand 
hvert sjette Aar, ydes af Selvejendom paa 4 Mark Sølv 
(«» V2 Mark Guld) og af Landbo med 4 Ørtugs Landgilde. 
Det ses da, at Guldvurderingen er 24 Gange Landgildens 
Beløb. 

Det herved angivne Forhold mellem en Jords 
Kapitalværdi og dens aarlige Udbytte har Sidestykker 
fra Danmark i senere Tider; da den skaanske Herre- 
gaard Ellinge solgtes 1512, fastsattes Købesummen til 
24 Mark Dansk for hver Marks Bente, som dertil 
ligger^ og ved det store Salg af tidligere Kirkegods 
1544 bestemtes Prisen ved at tage de aarlige Godsind- 
tægter 25 Gange 2. Men det svarer ogsaa ganske til en 



1) Jeg har allerede flygtigt antydet dette i Hist. Tidsskr. 5. R. V, 
526 og derved ogsaa omtalt, at A. D. Jørgensen har haft 
Blik for det samme. 

2) 1512: Styffe, Bidrag til Skandin. hist. IV., cxli. 1544: Ers- 
lev, Konge og Lensmand xlij (med Rettelse S. 143). Det 

gammel Jordvurdering, der var i Brug i visse Dele af 
vort Naboland Sverige^. Her taltes om Mark og Øre 
Land, og dermed mentes Jord, der i Værdi var lig med 
en Mark eller en Øre Sølv; men tillige var det en Regel, 
at der af denne Jord skulde ydes V24 ^f Værdien i 
Skat (eller i Landgilde ; thi ogsaa her spores det samme, 
som vi har ment at kunne skimte i Danmark, at den 
offentlige Skat og Afgiften til den private Grundejer 
var af samme Størrelse). Denne Jordvurdering findes 
Qernt fra Danmarks Grænse, helt oppe i Svealand- 
skaberne, men i Karakter og Beregningsmaade svarer 
den ganske til vor Guldvurdering. 

Jydske Lovs Ledingsbestemmelser tillader endelig 
ogsaa at se, hvilket Forhold der efter Tidens egen Op- 
fattelse var mellem den sjællandske Skyldtaxation og 
Guldvurderingen i Jylland. Vi veed jo, at Ledingen var 
lignet efter Skyldtaxationen saaledes, at der af een Mark 
i Skyld udrededes fuld Havn. Selve dette sidste Begreb 
findes nu strengt taget ikke i Jylland efter Valdemar 
Sejrs Lov; som Regel kan efter denne en Bonde ikke 
komme til at yde mere end Tredingshavn, og til at 
rede en fuld Havn hørte her tre Bønder, hver med 
een Mark Guld i Jord. Men hvad der paa Sjælland ud- 
rededes af Jorder paa een Mark i Skyld, rededes da i 
Jylland af Jorder paa tre Mark Guld, og dertil svarer 
ogsaa, at der af Fæstejord af samme Størrelse i Afgift 



gamle Grundforhold een Ørtug i Afgift svarende til een Mark 
i Værdi, fremtræder 1351 i Skaane, da en Gæld paa 16 Mk. 
Penge betaltes ved at afstaa en Gaard, som pro censu ydede 
16 Ørtug Penge: Repertorium Nr. 2327. 
^) Sml. Styffe, Skandinavien under unionstiden, 2.uppl. S. 97; 
H. Hildebrand, Sveriges medeltid, I, 243, 949. 

udrededes 3 Gange 8 Ørtuger i Sølv eller een Mark. 
Baggrunden for den hele Ordning, der 1241 indførtes 
i eller fastsloges for Jylland, er da rimeligvis den nøjere 
Fordeling, der i Sjælland var bygget paa Skyldtaxationen ; 
ved Fæstegods tog man slet ikke Hensyn til den alle- 
rede noget forældede Guldvurdering, men byggede paa 
Fæsterens Landgilde, fordi paa Sjælland Ledingsafløs- 
ningen var sat lig med den Fæsteafgift, der kunde ud- 
redes af Landbojord; ved Selvejerjord, hvor dette ikke 
kunde gøres, ansattes Fordelingen efter samme Forhold. 

Man faar herved vistnok Forklaringen af de Tremarks- 
mænd, der fremtræder i Jylland som særlig ansete Bønder. 
De nævnes i Jydske Lov II, 51: Nævninger skulle være . . . 
efe, der ^thriggi mare mæn'' ere, Adelbonde og ej Bryde 
eller Landbo, men de, der opholde for dem fuldt Lande- 
værn. Alle nyere Retshistorikere er enige i at fortolke 
disse Tremarksmænd som Mænd, der ejer tre Mark (Gulds) 
Jord ^, og om dem siges altsaa, at de opholder fuldt Lande- 
værn; dette Ord maa dog her ikke tages i strengeste Betyd- 
ning (som Landeforsvaret i Modsætningen til Ledingen), men 
tværtimod opfattes som den almindelige Krigstjeneste eller 
Leding^. Fuldt Landeværn betegner da den stadige Krigs- 
tjeneste i Modsætning til, at fattigere kun skulde møde skifte- 
vis til Ledingen, eller med andre Ord, at Tremarksmænd 
var pligtige til at rede fuld Havn, netop ligesom Ejerne af 
1 Mark (Sølvs) Skyld endnu senere var det paa Sjælland^. 

Har Ledingsbyrden da været fordelt efter samme 
Grundtanke i Jylland som paa Sjælland, svarer een Mark 



^) Stemann, Retshist. S.183; Secher i Abhndl. zu K. v. Maurer 
1893 S. 272; M atz en, Retshist., Proces 81 (hvor dog Sætningen: 
men de o. s. v. med Urette er henført til : Bryde eller Landbo, 

*) Jydske Lov III, 9 bruger ogsaa Landeværn som lig Leding. 

*) Saale des opfatter ogsaa Vels ch o w det (Hist. Tidsskr. I, 135), 
men naar han videre forstaar det fulde Landeværn som Ud- 
redelsen af Tredingshavn, er dette aabenbart ikke holdbart. 

Gulds Jord til Jord paa ^j^ Mark i Skyld, og dette vil 
jo atter sige Jord, der kunde tage en Trediedel Mark 
Korn eller 2^3 Øre iUdsæd. Dette Udslag stemmer 
nu ogsaa ret godt med, hvad Steenstrup har ud- 
fundet om Forholdet mellem Mark Guld i Jord og Jor- 
dens virkelige Udsæd, idet han fra en Jordebog over 
Aarhus Kapitelsgods har fremdraget henved en Snes 
Steder, hvor baade Guldvurderingen og Udsæden op- 
gives. Medens Jordebogsoplysningerne stammer fra 
Begyndelsen af det 14. Aarh., var Vurderingen mindst 
halvandet Hundred Aar ældre; der er derfor naturligvis 
store indbyrdes Uoverensstemmelser, og skønt det drejer 
sig om større Ejendomme, varierer den gennemsnitlige 
Udsæd for een Mark Guld lige fra IVs Øre til 3V5, ja 
endog 5 Øre. Ret gennemgaaende bevæger den sig 
dog omkring 2 Ører^, og nogle fynske Opgivelser fra 
1295 er endda snarest lidt højere. Dette synes mig da 
kun at kunne bestyrke, at det oprindelige Forhold 
mellem Skyldtaxationen efter Udsæd og Guldvurderingen 
var som ovenfor angivet. 

Som Tillæg til Lovhaandskrifteme fra 16. Aarh. findes 
ofte en Opskrift »Om gammel Jorddeling«, der ogsaa 
er benyttet af Arent Berntsen (II, 24), og heri findes for- 
skellige Opstillinger angaaende Forholdet mellem Mark Guld, 
Mark Sølv, Bol m. m. Paludan-Miiller er ved en Prøvelse 
af disse Meddelelser kommet til et rent negativt Resultat og 
mener, at man kun spilder sin Tid ved at ville bringe 
Orden i den Forvirring, der hersker her (S. 253 Anm.). Da 
jeg var naaet til den ovenfor udviklede Opfattelse af For- 



*) Naar Forf. selv (S. 61) uddrager det Resultat, at »Udsæden i 
een Mark Guld findes overalt at være henved 2 Ører«, maa 
han her have brugt Ordet »henved« i Bety(Jningen af »om- 
trent«. Af 17 Opgivelser er de 9 paa 2 Øre eller derover. 

holdet mellem Guldvurdering og Skyldtaxation, faldt det mig 
ind, om man ikke derved havde faaet Nøglen til at fatte 
disse gamle Forestillinger, og se, det viste sig virkelig, at 
de blev forstaaelige. Ganske vist kun forstaaelige, ikke altid 
rigtige. De er vel undertiden det sidste, men deres ind- 
byrdes Modsigelser viser dog, at der ogsaa maa være Mis- 
forstaaelse med i Spillet ; Misforstaaelserne ses imidlertid nu 
at være af den Art, at man dog kan fatte, hvorledes de er 
kommet frem. 

Jeg tager Optegnelserne i den Form, hvori Arent Bernt- 
sen har dem; de Lovhaandskrifter, jeg har efterset, har i 
alt væsentligt det samme. Det hedder da heri: 
24 Mark Jord gør et Bol, 

Dette er, naar Bolet tages efter Skyldtaxationen, jo 
ganske rigtigt. Bolet var 1 Mark eller 8 Øre i Skyld; det 
var i Værdi lig 24 Mark (Sølv). 

Fremdeles : 
1 Mark Gruld er 8 Mark Sølv eller 8 Ørtug Sølv. 

Dette, der tilsyneladende er saa modsigende, er rettelig 
forstaaet, aldeles korrekt. Guldmarken er ikke blot otte 
Gange saa mange Mark i Sølv, men en Mark Gulds Jord 
svarer til Jord paa 8 Ørtug (Sølv) i Skyld. 

1 Mark Guld er 3 Mark Sølv, 

Denne Angivelse, der jo er i skarp Modstrid med den 
foregaaende, er allerede faldet Arent Berntsen for Brystet; 
men den er lige saa gammel som den foregaaende, og 
i Lovhaandskrifterne tilføjes endog, at den gælder »overalt 
i Danmark«. Reddes kan den sikkert nok ikke; jeg for- 
moder, at den er kommet frem ved en Forbytning. Man 
har haft den Opgivelse, at 3 Mark Guld var Ug 1 Mark 
Sølv; og da det syntes at stride mod al Fornuft, at Guld- 
marken skulde være mindre værd end Sølvmarken, har man 
søgt at faa Mening deri ved at bytte Benævnelserne om. 
Imidlertid er det jo netop ganske rigtigt, at 3 Mark Gulds 
Jord er lig med Jorder paa 1 Mark Sølv i Skyld. 

Endelig forekommer den Opgivelse, at 

12 Mk. Guld eller 36 Mk. Sølv er Ug et Bol, 

Ogsaa dette kan jo kun bero paa en Misforstaaelse, og 
Værdiforholdet mellem Guld og Sølv er aabenbart hentet fra 
den foregaaende Ligning, saaledes at man kan nøjes med 
at forklare det ene eller det andet, enten Guldmarkerne eller 
Sølvmarkeme. Allerede dette er imidlertid vanskeligt. Maa- 
ske kan man dog se den Vej, man er gaaet, naar man 
mindes, at i disse Optegnelser hedder det gennemgaaende, 
at Mark Sølv er lig 12 Øre^; thi gaar man ud herfra, kan 
man virkelig komme til den anførte Ligning: 1 Øre Jord i 
Skyld er jo 3 Mk. Sølv i Værdi, og regner man nu 12 Øre. 
paa Marken, bliver 1 Mark i Skyld eller et Bol -= 36 Mk. 
Sølv i Værdi. 

Jeg skal ved denne Lejlighed fremdrage en anden Op- 
stilling af noget lignende Natur, som forekommer allerede i 
et Lovhaandskrift fra 1472 (Amemagn. Saml. 8vo, 17, Bl. 
lOlv.) og i mange yngre ^. Den lyder saaledes: 

Item 24 Fwr Jord gør en Ager. 

— 2 Ager gør en Fjerding Jord. 

— 8 Favne Jord udi en Eng er en Fjerding („feyring'^J. 

— 16 Fjerding (,jfeyring^) Jord gør en Otting. 

— 4 Ottinge gør et Bol Jord. 

— 112 Bol Jord gør 6 Mark Guld. 

— Et helt Bol Jord gør 12 Mk. Guld. 

— 4 Fjerding Jord gør 8 Mark Sølv. 

— 8 Fjerding Jord gør 16 Mark Sølv. 

Denne forskrevne Jord er de Agre og de Enge^ som Bonden 
Jutr wnder sin Flov og sin Le, og ej andre Jorder. 

Hele denne Beregning synes gaadefuld fra Ende til anden. 



^) Denne Opgivelse støttes i Lovhaandskrifterne ofte paa en 
Henvisning til Eriks Lov 3. Bog; der tænkes vel paa IH, 46, 
hvorefter 4 Mk. Sølv er lig 6 Mk. Penge. Heraf kan da udlæses, 
at 12 Øre (Penge) var = 1 Mark Sølv. 

*) Saaledes Amemagn. Saml. 8vo, 10, Bl. 3 (fra 1490), 12mo, 
447, 12mo. 454, o. fl.; sml. Arent Berntsen H, 23. I Haand- 
skriftet fra 1472 staar i øvrigt ved en Overspringelse: 8 Favne 
Jord gør en Otting, og derefter ved en Fejlskrift: 8 Ottinge 
gør et Bol Jord. 

4. Omrids af Matrikelbestemmelsemes TTdvikling i 
Danmark indtil Kristian Vs Matrikel. 

Baggrunden for Middelalderens Forsøg paa at be- 
stemme Jordens Værdi er Landsbyfællesskahet I hver 
Landsby er der en Del Gaarde; til hver saadan hører 
en Tofte, en bestemt Del af Byens Agerjord og en Kvota- 
andel i Byens Fælled. Den Gaarden tilhørende Del af 
Agerjorden bestaar af Stykker, spredte over hele By- 
marken, et i hvert Agerskifte, og disse Stykker var ikke 
mærkede med bestemte Grænser, kunde ikke være det, 
fordi Ageren undertiden hørte op at være Pløjeland 
og i Stedet ligesom Fælleden brugtes til Kreaturernes 
Græsning. Her fik da Værdsættelsen sin første Opgave, 
den at fastslaa, hvor stor Del af det enkelte Agerskifte 
der tilkom hver Gaard. 

Dette blev udfundet ved Rebning ; hele Agerskiftet 
opmaaltes med Rebet, og hvad der tilkom den enkelte 
Gaard, udfandtes ved Division, idet man vidste, hvor 
stor Brøkdel der tilkom den i Forhold til Byens andre 
Gaarde. Grundbegrebet er her Bol. En By tæller et 
vist Antal Bol, f. Ex. otte; een af Byens Gaarde har 
et helt Bol, faar altsaa ved Rebningen en Ottendedel 
af Ageren ; en anden har en Fjerding (Bol), faar altsaa 
V32 Del af Ageren. 

Da den udenlandske Kultur med Kristendommen 
trængte ind i Danmark, blev det gammeldanske Ord 
Bol paa Latin gengivet med mansus^ og vi ser der- 
igennem det nordiske Bols Slægtskab med en Række 
lignende Jordbrugsudtryk rundt om i de germanske 
Lande. Mansus svarer til Tysklands Hufe, til Englands 
hide^ og alle Vegne ligger der i disse Ord den samme 

Grundbegreb : en Mansus er Jorder af den Størrelse og 
den Godhed, at de kan underholde en Familie paa Fri- 
mandsvis, saa at Indehaveren er i Stand til at leve 
som en god Bonde og opfylde de Pligter, der paahviler 
en saadan. Saaledes ligger der i Begrebet Mansus en 
Værdibestemmelse af Jorden; Mansus er, om man saa 
vil, en Matrikelstørrelse, om end af meget ubestemt og 
omtrentlig Karakter. Bag ved det ligger naturligvis 
ingen Opmaaling af Arealet, hvad der allerede umulig- 
gjordes ved, at der til hver Mansus hørte mange Jord- 
stykker, heller ikke en nøjere Vurdering af Jordens 
Godhed. Bolets Størrelse blev bestemt paa en helt 
anden Maade; det kaldte man en manstcs, der kunde 
bearbejdes med een Plov. 

Paa denne Baggrund maa man forstaa de tarvelige 
Oplysninger, som vore egne Kilder giver om Ordet Bol. 
Ogsaa i Danmark har Bolet sikkert ikke været blot en 
Delingsbestemmelse for hver enkelt Bys Jorder; hver 
By er sat til et vist, større eller mindre Antal Bol, 
fordi man til Bolet har knyttet dette Begreb om, at det 
skulde være en fuld Ejendom. At Bolet virkelig opfat- 
tedes som et fast Værdimaal, ses tydeligt i et Brev til 
Odense Knudsbrødre fra 1180; her siges det, at Valde- 
mar den store havde tilstaaet Klostret al kongelig Ret 
over dets Godser paa Fyn, som efter Værdsættelse 
svarer til et Tal af 30 Bol, det være sig i Skove^ 
Byer, Godser^ Enge eller Agre, Der er da ogsaa al 
mulig Grund til at tro, at Bolet har dannet Grundlaget 
for Fordelingen af de offentlige Byrder, og først og 
fremmest, at Ledingsbyrden har været fordelt efter Bol. 
Direkte at bevise dette vil vist være vanskeligt; men 
baade udenlandske Paralleler og de i Danmark senere 

Valdemarstiden. 4 r~^ T 

fremtrædende Forhold peger paa, at Bolet svarer til 
fuld Havn, at Indehaveren af et Bol har været pligtig 
til at gaa i Leding, hver Gang denne udbødes. 

Det nærmere Maal for Bolet har vistnok i Danmark 
været det samme som i andre germanske Lande: Bolet 
er faldet sammen med en Plovs Land. Man ser endnu 
i Jydske Lov, at Plovs Ærje opfattes som den egent- 
lige fulde Ejendom. Ved Ledingspligten er een Mark 
Gulds Jord Minimalgrænsen for første Klasse, men 
Maximalgrænsen er een Plovs Land; en Bonde, der 
ikke har en fuld Plovs Ærje^ maa udfylde det mang- 
lende ved Køb; men har han den fulde Plovs Jord og 
køber mere til, skal han af denne Købejord rede lige 
saa meget Leding, som der før gik af den (III, 18). 
Noget lignende ved Herremanden; har denne ikke fuld 
Plovs Ærje, maa han fæste det manglende til sig og 
endda have denne Fæstejord ledingsfri (III, 15). Heri 
ligger da allerede, at Bol og Plovs Jord er forskellige 
Udtryk for Grundbegrebet »fuld Ejendom«, men ogsaa 
i Virkeligheden svarer de til hinanden ; i Roskildebogen 
svarer ret regelmæssigt Bol til, hvad der kan dyrkes 
med een Plov, og paa Falster var der efter Listerne i 
Valdemars Jordebog paa den ene Side 363 Bol, paa 
den anden 430 Plove. 

Paludan-Miillers Behandling af Bolet er lidet tilfreds- 
stillende. Han kan naturligvis forbeholde sig Ret til at stille 
sig skeptisk over for den Forudsætning angaaende Landets 
første BebyggeJsesmaade, som for Olufsen og Velschow laa 
bag ved deres Opfattelse af de senere Landboforhold; men 
det er en stor Mangel, at han ikke har betonet Bolets nøje 
Forhold til Byfællesskabet. Han naar derved til at nægte, 
at Bolet bestod af spredte Jordstykker over hele Bymarken, 
og mener i Stedet, at det var et sammenhængende Jordstykke ; 

Bolet skal være et geometrisk Arealmaal. Delte er sikkert 
paa Forhaand utroligt, saa vist som det urgamle Fællesskab 
netop umuliggør, at der inden for Bymarken kan have været 
saadanne sammenhængende Jordstykker, og de Beviser, Pa- 
ludan-Muller anfører derfor, slaar da ingenlunde til. At 
mange Byer kun talte eet Bol, betyder Jo kun, at saadanne 
Torper havde saa lidt Jord i Sammenligning med de ældre 
Adelbyer, at deres hele Bymark sattes lig eef Bol. At Jord- 
stykker eller Gaarde betegnes som liggende i et Bol, er ikke 
mere underligt end, at der tales om halve eller Fjerdings- 
Bol; det hele Kompleks, der gik ind under Begrebet Bol, 
var udstykket, enten saaledea, at det var fordelt i mindre 
Brøkdele, saa at der til hver af disse hørte den samme Del 
i alle de enkelte Jordstykker, eller at Bolets Del i det og 
det bestemte Agerskifte var udsondret ^ 

Denne Tanke om Bolets geometriske Natur gør saa 
Paludan-Miiller ganske uforstaaende over for alt det, der 
tyder paa, at Bolet er et Værdibegreb, væsentlig ens over 
hele Danmark eller i det mindste inden for vidtstrakte Egne 
her i Landet. I Stedet betoner han, at det »ikke behøver at 
bevises«, at Bolene var ganske forskellige Landet over; 
> enhver, der har læst Kildeskrifterne, erkender det for 
notorisk«. Notorisk er dog kun dette, at Bolene, da de i 
Valdemaremes Tid omtaxeredes i Mark Guld eller i Mark 
Skyld, viser sig at være af yderst ulige Værdi; men ud her- 
fra kan man dog ikke uden videre slaa fast, at de ogsaa 
oprindelig var det. Hvad Paludan-Miiller idelig indskærper 
om de senere Taxationer, nemlig at Virkeligheden snart fjer- 
nede sig langt fra den een Gang ansatte Værdi, det gælder 
jo fuldt ud ogsaa for Bolansættelsen, ja maatte her vise sig 



^) Efter at ovenstaaende forlængst var skrevet, er Paludan-Mul- 
lers Opfattelse af Bolets geometriske Natur blevet imødegaaet 
af P. Lauridsen (Aarb. f. nord. Oldkyndighed 1896, S. 150ff.). 
Da denne Forf. ellers i Paludan-Miiller hilser en Forbunds- 
fælle i Kampen mod den almindelige agrarhistoriske Opfat- 
telse af Fællesskabets Udvikling, maa man prise ham des 
mere for, at han her slaar Sværdet ud af sin Forgængers 
Haand. 

endnu stærkere, fordi Bolene gaar filbage til en Tid, da Lan- 
dets hele Opdyrkning sikkert stod uendelig tilbage for, hvad 
den var naaet til i Middelalderens midterste Del. 

Paa dette Punkt er Steenstrup nærmere ved Sandheden, 
men heller ikke hans Betragtninger synes mig helt rammende. 
Naar ban mener, at Bolet i Sjælland og Laaland har været 
et fast Maal, lig med een Mark i Skyld, saa synes denne 
Bevisførelse rigtignok *allerede paa Forhaand afvist af Paludan- 
Miiller, der saa slaaende har godtgjort, at Bolet her ligefrem 
har tabt sin gamle Betydning og er gaaet ind som Led i 
den ny Taxation (jfr. ndfr. S. 59). Det urigtige i Steenstrups 
Tankegang fremtræder ved Falster, hvor vi umiddelbart kan 
se de gamle Bols Omtaxation til Skyldsætningen efter Mark; 
havde han Ret, saa skulde den her fremtrædende ulige Taxa- 
tion af Bolene jo godtgøre, at Bolet paa Falster ikke oprin- 
delig var et fast Værdimaal ; men hvor urimeligt er det ikke, 
at Bolet skulde være opfattet paa een Maade paa denne 
lille 0, paa en helt anden paa de større Naboøer mod Vest 
og Nord. Nej, Grunden er, at vi i Falsterlisteu kan se selve 
de gamle Bol, der i Tidens Løb havde faaet en saare afvigende 
Værdi, i Sjælland og Laaland derimod kun de ny Bol, det 
gamle Navn med den ny Betydning. Fra disse sidste kan 
man maaske skimte det oprindelige Forhold, men ikke 
direkte bevise det. 

Modsat kan jeg naturligvis end mindre være enig med 
Steenstrup, naar han, følgende Paludan-Miiller, fastslaar, at 
Bolet i Jylland »hverken var bestemt i Størrelse eller Egen- 
skab«. 

Bolinddelingen var ikke en helt uforanderlig Ma- 
trikelansættelse af Landet. Naar Jordens Opdyrkning 
skred fremad, kunde en Ejendom vokse sig saa stor, 
at hvad man tidligere havde kaldt Bol, nu blev sat lig 
med flere; men alligevel har man naturlig nok som 
Regel holdt fast ved den een Gang vedtagne Bolindde- 
ling saa længe, som det paa nogen Maade kunde gaa 
an, og først da Uligheden mellem Bolene blev alt tor 

overvældende stor, skred man til at tage et nyt Grund- 
lag for Fordelingen af Ledingsbyrden. Til en saadan 
ny Værdsættelsesmaade naaede man i Danmark i Valde- 
marernes Tid, men har Staten end lagt den sidste 
Haand paa Værket, har den dog sikkert nok derved 
knyttet sig til Bestemmelsesmaader, der allerede var i 
Brug Mand og Mand imellem i det private Liv. 



Naar man skulde fastsætte en Jords Værdi, kunde 
dette ske ved ligefrem at tage den Pris, som den havde 
ved Salg, eller ogsaa kunde man tage Hensyn til det 
Overskud, den kunde give sin Ejer; det sidste var især 
let at bestemme ved Gods, der var bortfæstet mod en 
bestemt Afgift, da det saa blot gjaldt om at kapitalisere 
det derved givne Aarsoverskud. Baade Fæsteafgiften 
og Jordprisen var dog i sig selv afledede Værdier, der 
stammede fra en Vurdering af selve Jordens Godhed; 
mere direkte angaves denne derimod, naar man kunde 
opgive, hvad Høstudbytte der fremkom af den. Dette 
var naturligvis saa vekslende i de enkelte Aar, at 
det ikke var let at uddrage et Gennemsnit af det; 
alligevel har man ofte ment at kunne gøre det, og 
naar f. Ex. Ribe Oldemoder angiver, at Kapitlets Bry- 
der skal yde det i Afgift en Trediedel af Høstudbyttet, 
tilfjerjes ofte en Angivelse af, hvad dette sædvanlig 
kunde beløbe sig til. Rimeligere var det dog i Stedet 
at se paa, hvad Udsæd Jorden kunde modtage; heri 
laa jo paa een Gang en Bestemmelse af Arealet og 
af dettes Godhed, og dette har da aabenbart ogsaa for 
Middelalderen og endnu længe efter staaet som Hoved- 
midlet til at bestemme en Jords Værdi. 

Paa Grund af den afgørende Vægt, man lagde paa Ud- 
sædens Størrelse, laa det nær at opnævne Jorden efter Ud- 
sæden, paa samme Vis som man i det 17. Aarh. kom til 
at kalde det Areal en Tønde Land, der i Udsæd kunde tage 
en Tønde Korn. Lignende Benævnelser, der paa een Gang 
antyder Jordens Areal og Godhed, findes da ogsaa allerede 
fra Middelalderen og fremtræder særlig stærkt udviklede i 
Egnen om Ribe, hvor den gamle »Ribe Oldemoder« yder 
os fyldige Oplysninger. Man kan her gennem de varierende 
Udtryk tydelig forfølge, hvorledes Benævnelserne udvikler 
sig. Udgangspunktet er, at der ved Jorden opgives, hvad 
Udsæd den kunde modtage: agriy in quibus seminatur ^/^ 
marca annonce (Oldemoder 103); terræ ad semlnandum 14 
oræ annonce (79); terræ, videlicet circa 2 soUdatus in 
semine (103). Derefter tales om selve Jorden med Korn- 
maal, idet Udsædens Art tilføjes: in Wllsleefh mare terrce 
dimidice marchce sunt^ in quibus seminatur avena, item 
terrce 12 solidorum^ in quibus seminatur siligo (82). En- 
delig naar man da til ligefrem at tale om Mark, Ørtug eller 
Skæpper Land, og tillige fremtræder da her den for Egnen 
ejendommelige Tønde (lagena), der var lig een Ørtug (sml. 
ovfr. S. 16): terræ trium modiorum, terræ unius lagenæ 
eller omdrejet: 1 solidus terrarum, 1 lagena terrarum (66). 

Man kan herved komme til Udtryk, der ganske minder 
om dem, der anvendes i Skyldtaxationen, hvor dennes fuld- 
stændige Udtryksform forkortes ved Udeladelse af in censu\ 
men Forskellen viser sig dog ved, at der her modsat i 
Skyldtaxationen underforstaas Korn, naar der tales om Mark 
eller Øre Land {terra 7 orarum annonæ, Oldem. 62) og 
derfor ogsaa bruges de for Kornmaalet ejendommelige Be- 
tegnelser Skæppe og Tønde ^. 

Lignende Betegnelsesmaader forekommer, dog sjældent 
ogsaa i andre Dele af Landet, f. Ex. paa Laaland 1356: 12 



^) Naar det i Oldem. 83 hedder: Item in Syndærnees mare in 
terris Kanuti Ælf census 6 ripensium modi(yrum ordeij viser 
Fortsættelsen (etiam 2 marchæ cum 4 solidis de pratis 26 
plaustratorum feni)^ at Census her er Landgilde. 

:pundland (Repert. 2514), paa Sjælland 1381: una curia cum 
6 modeis terrarum (Repert. 3329). 

Paa denne Baggrund fremtræder nu først Guld- 
VHPdermgen, der nævnes første Gang paa Fyn i Aaret 
1183 og som i de følgende Menneskealdere spores rundt 
om i Danmark. Allerede i Valdemars Jordebog om- 
tales den som en antiqua estimatio; den havde da 
altsaa allerede Karakteren af en Matrikulering, hvorved 
Jordernes Værdi var fastsat een Gang for alle ved en 
Taxation. Men var denne Matrikulering foretaget af 
det offentlige eller var den kun af lokal Natur, fastsat 
af hver By særskilt? Herom stredes i sin Tid Olufsen 
og Velschow, senere Paludan-Miiller og Steenstrup. Saa 
meget synes dog at turde siges med Sikkerhed, at selv 
om Guldvurderingen mulig er vokset op paa det rent 
kommunale Omraade og først kun har tilsigtet en ret- 
færdigere Fordeling af de Byrder, der paahvilede Byens 
Mænd i Fællesskab, som f. Ex. at hegne Byens Marker, 
saa har den dog ikke kunnet lægges til Grund for Le- 
dingsbyrden, uden at have faaet en vis offentlig Sank- 
tion. Og i sig selv er det jo ogsaa klart, at man ikke 
i een Egn har ment et med een Mark Gulds Jord, i 
en anden noget helt andet; man maa ved Bedømmel- 
sen af, hvad der var een Mark Guld værd, have haft 
visse Regler, som ikke kan have været synderlig af- 
vigende. 

Lidt senere viser Skyldtaxationen sig; den nævnes 
ikke før i det 13. Aarhundrede, og Falsterlisten, der 
indeholder selve Ommatrikuleringen af den ældre Tids 
Bol til 2>Mark i Skyld«, gør det rimehgt, at hele Taxa- 
tionen tilhører Valdemar Sejrs Tid. Denne Maade for 
Skyldsætningen var langt klarere end Guldvurderingen 

man tog direkte selve Udsæden og ansatte Skylden i 
et simpelt Forhold dertil. Intet Under da, at denne 
Skyldtaxation snart fortrængte Guldvurderingen ganske 
fra Sjællandske Lovs Omraade og her blev herskende 
for lang Tid. I andre Egne er den derimod ikke trængt 
igennem; der findes næppe noget Spor af den Øst for 
Øresund \ og i Jylland maatte Valdemar Sejr ved de 
Ledingsbestemmelser, han indsatte i Jydske Lov, nøjes 
med at benytte Guldvurderingen. Dette hænger vist 
nøje sammen med, at kun paa Øerne var det regel- 
mæssige Trevangsbrug trængt saa godt som helt igen- 
nem; her var det da let at sige, hvor megen Udsæd 
der hvert Aar medgik til Jorderne, fordi regelmæssig 
en Trediedel af Bymarken lodes ubesaaet. Anderledes 
i Jylland, hvor man aabenbart i Middelalderen ligesom 
endnu helt hen til vore Dage har brugt andre Dyrk- 
ningsmaader; naar et Jordstykke her kunde besaas 
flere Aar i Træk og derefter maaske atter i adskillige 
Aar henligge i Hvile, var det ikke saa let at bestemme 
den aarlige Gennemsnitsudsæd. 



Det har sin Interesse .nærmere at studere, hvor- 
ledes man foretog Overgangen fra den ældre Værd- 
sættelsesmaade efter Bol til de senere Skyldsætninger, 



*) Jeg udtaler mig lidt vagt herom. Sagen er den, at Skyld- 
taxationens sjællandske Karakter, som ingen tidligere har 
haft Øje for, først gik op for mig paa et Tidspunkt, da min 
Indsamling af Materiale i det væsentlige var tilendebragt. 
Imidlertid er jeg dog temmelig vis paa, at der ikke findes 
Exempler paa denne Matrikulering uden for Sjælland og 
Smaalandene, i det mindste for den Tid, da den virkelig 
betød en Taxation til offentlig Skat. 

ikke mindst ved det Lys, der derved kastes tilbage paa 
Bolene. 

Klart ses det, hvorledes man inden for Sjællandske 
Lovs Omraade gik over fra Bolene til Skyldtaxationen. 
Grundenheden i denne er Jord paa een Mark i Skyld, 
af hvilken der ydes fuld Havn; men dette er jo netop 
det Krav, der maa formodes at være stillet til de gamle 
Bol, og den ny Taxation fremtræder da straks i det 
næreste Slægtskab med den ældre; det er en ligefrem 
Fortsættelse deraf, om man vil, en ny og bedre Udgave 
af den gamle. Grundenheden i dem begge er den 
samme, den fulde Ejendom, der var stor nok til at til- 
lade Indehaveren at yde fuld Ledingstjeneste. 

For et enkelt Landskabs Vedkommende kan vi 
umiddelbart se Overgangen fra de gamle Bol til Skyld- 
sætningen. I Falsterlisten i Valdemars Jordebog 
har vi jo By for By opgivet Jordernes Ansættelse efter 
den ny Skyldtaxation; men jævnsides opføres tillige 
Boltallet, og hele Listen eller den fuldstændige Matrikel, 
hvoraf den er et Udtog, kan da betegnes som selve 
Ommatrikulationen af Falster fra den gamle til den ny 
Jordvurdering. Omskrivningen viser sig nærmere at 
være foregaaet paa den Vis \ at 92 Bol ligefrem er om- 
satte til et tilsvarende Tal Mark i Skyld; 124 Bol er satte 
til 1 73 Mark (eller meget nær derved), og 84 til 2 Mark 
hver. Dertil kommer endnu 10 Bol, der tilsammen er 
satte til I6V2 Mark, og en By, der siges at have 5 Bol, 
hver til 2 eller 3 Mark. Ellers er der paa hele Øen 
kun 36 Bol, der er sat til højere Skyld end 2 Mk. for 



*) Sml. den tabellariske Oversigt over Falsterlisten i Tillægget. 

hver; tilsammen naar deres Skyld o. 140 Mark. Til 
mindre end een Mark er kun taxeret et eneste Bol, der 
er sat til 16 Ørtug. 

Hovedresultatet heraf er da først, at den ny Tax- 
ation har udvist, at Falster kunde svare en højere Le- 
dingsbyrde, end den gjorde efter Bolinddelingen; har 
Øen efter denne af sine 363 Bol været pligtig til at stille 
det samme Tal Mænd til Leding, saa kom den efter Skyld- 
taxationen til at stille over 600, idet der i alt er o. 620 Mk. 
i Skyld paa Øen. Dette er jo ogsaa naturligt og netop, 
hvad man kunde vente. Landbruget har paa denne Tid 
været i stærk Fremgang; nye Jorder er inddragne un- 
der Ploven, og en Omtaxation maatte da føre til en 
højere Skyldsætning; ganske paa samme Maade vilde 
jo en ny Matrikulering i vore Dage udvise, at Land- 
bruget siden Matriklen af 1844 var i høj Grad udvidet 
og forbedret ^ Som Regel er derfor de gamle Bol ble- 
vet sat højere i Skyld, end de var før, men man er 
dog kun undtagelsesvis kommet til at sætte et Bol til 
mere end to Mark, og det er værd at lægge Mærke til, 
hvor disse Undtagelser findes. Næsten alle de 36 Bol, 
der er blevet taxerede højere, findes i smaa Torper, 
der kun har bestaaet af eet Bol; det er altsaa Nybygger- 
byer, der er voksede op uden for de gamle Adelbyer 
og som naturlig nok har haft en helt anden Udviklings- 
og Vokseevne end disse ældre, for længst existerende 
Bondebyer. Der er da blandt disse ogsaa eet Bol, der 



^) At den ny Matrikel ikke ved sine Tdr. Hartkorn udviser en 
overordentlig Fremgang over for Kristian V's Matrikel, ligger 
simpelt hen i, at det var forud bestemt, at Matriklen af 1844 
i Hovedsummen af Tdr. Htk. skulde svare til den gamle. Efter 
Matrikuleringens Fuldendelse blev da alt reduceret i Forhold 
hertil. 

er blevet taxeret saa højt som til 8 Mark i Skyld, og 
to er hver sat til 6 Mark^ 

Hvorledes det gik med Bolene, efter at de var ble- 
vet omtaxerede til Skyld, ser vi paa Sjælland og det 
paa en særdeles karakteristisk Maade. Her er de 
gamle Bol aabenbart helt blevet glemte, men Navnet 
er husket, og Bol har ligefrem faaet den Betydning at 
være een Mark i Skyld. Ordet Bol er ganske blevet 
slugt af den ny Inddeling; man taler om, at Bolet har 
8 Øre, og modsat deler man »Mark i Skyld« som om 
det var et Bol, i fire Fjerdinger eller 8 Ottinger. Heri 
ligger da ingenlunde, at Bolet før Omtaxationen netop 
altid havde denne Størrelse; Bolet har, som Paludan- 
Miiller træffende udtrykker det, »lært at tale med frem- 
med Tunge« og er gaaet ind som Led i den ny Skyld- 
taxation. De gamle Bol er forsvundne ved Omtax- 
ationen, og denne har sikkert vist, at de i Tidens 
Løb paa Sjælland havde faaet lige saa afvigende Værdi, 
som vi ser det paa Falster 2. Men at man i den ny 
Taxation kunde bruge Ordet Bol om Grundenheden, 
det vidner klart om, at det ny Begreb Mark i Skyld 
dækkede det gamle Bol for saa vidt, som der deraf 



*) Blandt de 36 Bol er der foruden saadanne Torper paa eet 
Bol (to endda kun paa hvert et halvt Bol) blot fire Byer paa 
to Bol hver og en enkelt paa 4 Bol. 

^) Naar Roskildebogen ved Arløse oplyser os om, at her regne- 
des 12 Øre paa Bolet, er dette sikkert undtagelsesvis de 
gamle Bol, der ikke er gaaet i Glemme. — Fra den Regel, 
at Bol dækker Mark i Skyld, synes der at forekomme en Af- 
vigelse i Roskildebogen (SRD. VII, 18), hvor der staar: ter- 
ram duarum marcharum, videlicet tria bool. Udgaven er her 
dog vildledende. Selve det originale Haandskrift viser, at 
der oprindelig kun stod: terram duarum marcharum) men 
ved en Rettelse er duarum marcharum udslettet og i Stedet 
indsat: videlicet tria booL 

krævedes den samme Byrde i Leding, der forud var 
krævet af Bolet. 

Fra Jylland har vi kun faa og spredte Angivelser 
af Bolets Forhold til den her siden indførte Guld- 
vurdering. Maa det antages, at Guldvurderingens 
Forhold til Skyldtaxationen er dette, at der til een 
Mark i Skyld svarer tre Mark Gulds Jorder, skulde 
Bolet, om dette i Jylland havde samme Størrelse som 
paa Sjælland, jo svare til saadanne 3 Mk. Guld. De 
bevarede Jævnførelser af Bol og Mark Guld synes dog 
at pege paa, at ved Ommatrikuleringen blev Bolet gen- 
nemgaaende vurderet højere; ofte er det sat lig 8 Mk. 
Guld, men der findes ogsaa endnu meget højere Om- 
skrivninger, lige op til 40 Mk. Guld, og modsat er der 
maaske ikke fra Jylland Exempler paa lavere Om- 
matrikuleringer (derimod findes i Laalandslisten: Wan- 
tæivoræ 6 bol, valent 18 mr. auri). Mulig ligger det i, 
at inden for Jydske Lovs Omraade har man fra første 
Færd med Bol ment et større Værdimaal end i Østdan- 
mark ; snarere vilde jeg dog tro, at det hænger sammen 
med, at Opdyrkningen i Jylland i lang Tid har staaet 
tilbage for Øernes, og at de gamle Bol derfor her var 
saa meget større i Areal, og saa, da Dyrkningen tog 
Opsving, voksede op til at blive mere værdifulde end 
Bolene paa Øerne, hvor Kornavlen allerede omtales 
som rig af Adam af Bremen. 



De to Matrikelansættelser, der begge fremkom i 
Valdemarernes Tid, havde dengang som deres vigtigste 
Bestemmelse at tjene til Grundlag for de offentlige 
Byrder. Ledingen blev fordelt efter dem, og rime- 

ligvis er ogsaa den anden offentlige Byrde, som Tiden 
kendte, Studen, blevet lignet paa Mark Skyld og 
Mark Guld. 

I Tiden efter Valdemarerne kom imidlertid det af 
disse gennemførte Ledings- og Skattesystem snart i fuld 
Opløsning; efter den største Maalestok forsvandt de 
smaa Selvejerbønder og veg Pladsen for Fæstebønder 
under de privilegerede Klasser, og saadanne blev helt 
fri for • regelmæssige Ydelser til Staten. Herved tabte 
Matrikuleringerne temmelig hurtigt deres Betydning for 
Staten. 

Helt gik de derfor ikke af Minde, thi de beholdt 
en vis Interesse for Kommunerne og for Godsejerne. 
Mindst gælder dette om Guldvurderingen ; denne afløste 
dog i selve de enkelte Byer aldrig helt den gamle Jord- 
deling i Bol, Fjerdinger og Ottinger, og kun i en stor 
Del af Sønderjylland har Guldvurderingen lige til vore 
Dage spillet en Rolle. Skyldtaxationen derimod var 
længe i praktisk Brug; den afgav jo indirekte Maalet 
for Udsæden, og som saadan havde den stadig Inter- 
esse for Værdsættelsen af en Jord, medens Guldvur- 
deringen kun angav dennes Pris i en fjern Fortid. Man 
ser da ogsaa af Roskildebogen, at i det 14. Aarh. er 
Skyldtaxationen i den Grad blevet opfattet som en blot 
Udsædstaxation, at den aldeles ikke mere staar som en 
gammel, offentlig Matrikulering, der ikke kan ændres; 
man kan, hvis den faktiske Udsæd er blevet meget 
anderledes end, hvad Taxationen angiver, uden videre 
ændre denne, saaledes at Skyldansættelsen bliver bragt 
i Overensstemmelse med den nu anvendte Udsæd (ovfr. 
S. 32). I Løbet af det følgende Aarhundrede ophørte 
dog ogsaa Anførelsen af denne Skyldsætning. 

I den følgende Tid nøjedes man da med til Maale- 
stok for Jords Værdi at bruge den Landgilde, der 
gaves deraf. Størsteparten af Landets Jord dreves nu 
af Landboer, som gav en fast Landgilde til Grund- 
ejeren, og ogsaa Selvejernes Skatter til Staten havde 
nu faaet Karakteren af en Landgildeydelse. Ved alle 
Ejendomsforandringer var det da tilstrækkeligt at regne 
med denne Landgilde, der ikke kunde ændres og der- 
for angav Grundejerens Udbytte af Jorden; og de ny 
offentlige Skatter, der paalagdes til den ene eller anden 
Tid, lignedes paa Bønderklasserne uden Hensyn til, om 
den enkelte Bonde havde noget mere Jord end den 
anden, idet det blot tilføjedes i Skattebrevene, at >den 
rige skulde hjælpe den fattige«. 

Det blev en af den ny Enevældes første Opgaver 
her at skaffe bedre Orden til Veje og ved Gennem- 
førelsen af en ny Matrikulering at faa et Grundlag for 
en ligeligere Fordeling af Skattebyrden. Man tog straks 
fat paa Værket, og allerede 1664 var Frederik IIPs 
Matrikel fuldendt, for allerede en Snes Aar senere 
at blive afløst af Kristian V's. 

Frederik III byggede sin Matrikel paa den Land- 
gilde, der gaves Landet rundt ; de endnu bevarede For- 
arbejder til Matriklen viser dog, at man herved ikke 
nøjedes med at spørge efter Landgilden og med at 
omsætte alle de forskellige Ydelser, hvoraf denne be- 
stod, i »Hartkorn«, d. e. Byg og Rug, men at man til- 
lige søgte en nøjere Bestemmelse af Jordernes Værdi, 
idet man for hver Bonde søgte Oplysning om hans Ud- 
sædshartkorn. 

Dette sidste Begreb stammer fra de store Mage- 
skifter, der i Frederik IFs Tid foregik mellem Kronen 

Digitized by CjOOQIC 



Enevældens Matrikler. 63 

Og Adelen. Ved disse omfattende Ejendomshandeler 
mente man ikke at kunne nøjes med som ellers ved 
Godsbytter at bygge paa Landgilden ; faktisk var denne 
jo yderst ulige, og Kronen kunde være udsat for, at 
den i Bytte for en Gaard, der havde rigt Jordtilliggende 
og med Lethed kunde bære sin Landgilde, fik en anden, 
der vel ydede det samme, men kun med stor Vanske- 
lighed, saaledes at man kunde forudse, at Fæsteren 
enten vilde bede om Nedsættelse eller gaa fra Gaarden. 
For at sikre sig herimod blev ved den Besigtigelse, der 
gik forud for Mageskiftet, Bønderne spurgte om deres 
Jorders Værdi ; de maatte opgive, hvor meget de kunde 
saa af de forskellige Kornarter, hvor mange Læs Hø 
de kunde høste paa deres Enge og hvor mange Svin 
de kunde holde i Skoven. Alt dette blev efter de sæd- 
vanlige Taxationsregler omsat til Hartkorn, og saa reg- 
nede man, at der til hver Tønde Hartkorn i Landgilde 
burde svare tre Tønder i Udsæd. Man tog derfor den 
Sum, man var naaet til gennem Bondens Opgivelser 
om Udsæd m. m. og dividerede den med tre; det der- 
ved udkomne var Udsædshartkornet eller, som det og- 
saa kaldtes, Ejendomshartkornet Mere træffende kunde 
vi kalde det den ideale Landgilde, den Afgift, som 
Bonden burde betale, efter hvad han havde i Jord^ 



*) Ved Magelægsforretnin gerne vurderedes derefter hver G-aard 
paa den Vis, at man til dens Landgildehartkorn føjede Ud- 
sædshartkornet og dividerede det udkomne med to. Meningen 
hermed er klar; man lagde til den faktiske Landgilde den 
ideale og naaede ved at tage Mellemproportionalen mellem 
begge Dele at gaa den gyldne Middelvej mellem, hvad Bon- 
den ydede, og hvad han burde yde. — Om hele denne Mage- 
lægsmaade findes udførlig Underretning i Arent Berntsens 
Værk: Danmarks og Norges frugtbare Herlighed (1656), lige- 
som han ogsaa indgaaende behandler det Spørgsmaal, hvor- 

Naar Frederik III da søgte Oplysninger baade om 
Udsæds- og om Landgildehartkornet, var dette altsaa 
ganske overensstemmende med en herskende Praxis, 
og man har rimeligvis tænkt sig at ville bygge selve 
Matriklen op enten paa Udsædshartkornet alene eller 
mulig paa en Udjævning af begge Arter Opgivelser. Da 
det kom til Stykket, opgav man dog at tage noget Hen- 
syn til Udsæden, og Landet blev helt igennem matriku- 
leret efter den faktiske Landgildet 

Kender man denne Forhistorie for Frederik IIPs 
Matrikel, vil man fatte, at Datiden straks har været 
klar over, at den derved givne Løsning af Matrikel- 
problemet kun kunde være rent foreløbig. Man havde 
maattet nøjes med at lægge den faktiske Landgilde til 
Grund ; men man var sig det uheldige herved fuldt be- 
vidst, og deri ligger da, at Matrikuleringen blev taget 
op fra ny allerede i den følgende Konges Tid. Det 
karakteristiske ved Kristian V's Matrikel bliver ogsaa, 
at den helt opgiver at spørge om, hvad Bønderne be- 
taler i Landgilde; i Stedet stræber den ved Opmaaling 



ledes ny Landgilde skal ansættes ved Jorder, der hidtil ikke 
er satte til Landgilde. Dette sker stadig ved at beregne 
Jordernes Udsæd og dividere det udkomne med 3; men 
Grunden dertil oplyser Forf. kun mere i Forbigaaende (II, 83 : 
»efterat ofver ald Danmarck gemenlig af hver tre Tynder 
Sæd, som aarlig kand saais, 1 Tynde Korn til Landgild skal 
udgifvis«), aabenbart, fordi det har været en saa vitterlig Sag, 
at det i sig selv stod klart for alle. Paludan-Miiller har dog, 
som det synes, ikke ret forstaaet Grunden til denne Division 
(S. 244). 
*) Kun hvor denne ikke kunde opgives, altsaa især ved Hoved- 
gaardsjorderne, tog man i Stedet Udsæden som Grundlag, 
idet man saa her dividerede den virkelige Udsæd med tre 
for at faa Hartkornet ud. — Denne Art Jorder blev da ingen- 
lunde ansatte til Hartkorn »efter et blot Skøn«, som det ide- 
lig siges. 

af Arealet og ved Værdsættelse af Jordens Godhed at 
opnaa en ligeligere Fastsættelse af Hartkornet. Men 
det Hartkorn, man herved vilde naa til, var da netop 
det gamle Udsædshartkorn i dets Modsætning til Land- 
gildehartkornet. Naar man f. Ex. af jævngod Jord an- 
satte tre Tønder Land, hvori der kunde udsaas tre 
Tønder Byg, til een Td. Hartkorn, saa har vi jo her 
netop den gængse Maade til at udfinde Udsædshartkornet, 
Summen af Udsæden divideret med tre ; Hartkornet her 
udtrykker ikke, hvad Bonden virkelig ydede i Landgilde 
af sin Jord, men hvad han efter dennes Beskaffenhed 
passende burde yde. Med andre Ord, medens Frederik 
IIPs Matrikel, tvunget af Nødvendigheden, maatte nøjes 
med at tage sin Basis i, hvad Bonden faktisk ydede i 
Landgilde, byggedes Kristian V's paa den ideale Land- 
gilde, der fandtes udtrykt i Udsædshartkornet ^ 



Det vil klart fremgaa af den her givne Udsigt over 
Matrikelmaaderne i Danmark, hvilken Rolle derved Ud- 



^) Matrikelarbejderne fra Enevældens første Tid fortjente meget 
at gøres til Genstand for en monografisk Behandling; der 
hersker derom adskillige fejlagtige Forestillinger. Blandt 
andet kan det fremhæves, at det er ganske urigtigt, naar Vel- 
schow (sml. Hist. Tidsskr. IV, 401 Anm.) mente, at en Td. 
Land blev sat til 14000 Kvadratalen, fordi dette Fladerum 
svarede til Udsæd af een Td. Byg, naar en Trediedel deraf laa 
brak. Man begyndte modsat med at fradrage, hvad der kunde 
antages aarlig at ligge brak, og det er netop af besaaet Land^ 
at man regnede 14000 Kvadratalen til een Td. Udsæd. Ogsaa 
i vore Dage svarer een Td. Udsæd og een Td. Land nøje til 
hinanden, og naar det altid siges, at man i »gamle Dage« 
saaede tættere end nu, maa disse »gamle Dage« da ligge efter 
Kristian V's Tid. 

Valdemarstiden. 

sæden har spillet. Ligesom Udsædens Mængde har 
givet os vore Arealmaal for det dyrkede Land, har 
man tillige ved Hjælp af den søgt at værdsætte Jorden 
lige fra det Tidspunkt, da man opgav blot at bygge 
paa, hvad der kunde dyrkes med een Plov. Men ret 
karakteristisk er det ogsaa, at Udsæden, der allerede 
spiller en saa stor Rolle i Valdemarstiden, dog trænges 
tilbage i lang Tid af Landgilden, for saa atter at dukke 
op. At man slog sig til Ro med den Landgilde, som 
Bonden gav, saa ulige denne end var, betyder, at Ad- 
ministrationen ikke magtede den Opgave selv at skaffe 
et rationelt Grundlag for Skatterne paa Landejendomme. 
Det har da ogsaa altid været anset for en stor Ære 
for Enevælden, at den paa dette Punkt formaaede at 
gennemføre en bedre Ordning. Ikke mindre ærefuldt 
er det dog for vore middelalderlige Valdemarer, at de 
allerede har været inde paa den Vej, som saa mange 
Aarhundreder efter atter blev betraadt; det vidner om 
en kraftig Omsorg for Landets Bedste, en stor Myndig- 
hed hos Kongemagten i Datiden. 

HALLANDSLISTEN OG HOVEDSTYKKET 
I VALDEMARS JORDEBOG. 



1. Herredssuiumerne i HallandslisteD. 

l/et omfangsrigeste af de Stykker, hvoraf den 
saakaldte Valdemars Jordebog bestaar, er det første, 
som man med et neutralt Navn plejer at betegne som 
»Hovedstykket«. Man faar i det en Række Oplysninger 
om Kongens Indtægter og Gods over hele Danmark; 
men uheldigvis er det meget vanskeligt at forstaa disse 
Meddelelser, især da hvilke kongelige Indtægter det er, 
som Stykket vil give en Liste over, og Fortolkernes 
Opfattelse gaar her vidt ud fra hinanden. Langt tyde- 
ligere er derimod den saakaldte Hallandsliste. Den 
angiver selv, at den meddeler en Udsigt over Kongens 
Indtægter af Halland, og den er opstillet paa en sær- 
deles klar Maade: ved hvert Herred nævnes, dels hvilke 
Godsafgifter Kongen har her, dels hvilke Skatter Her- 
redets Bønder er pligtige at yde ham. Vil man da 
søge en sikker Forstaaelse af »Hovedstykket«, ligger 
det nær at gaa ud fra Hallandslisten og ved dens Hjælp 
søge at forstaa, hvad Hovedstykket oplyser om det samme 

Landskab; paa denne Vis kan man bygge en Bro fra 
Landskabslistens detaillerede Angivelser til Rigslistens 
mere summariske. 

At dette er den bedste Vej, kan ikke omtvistes, 
men skal man naa frem paa denne Vis, maa man dog 
først være fuldstændig klar over Betydningen af alle de 
Indtægtsangivelser, som Hallandslisten indeholder. Dette 
har man hidtil ikke været; den »Herredssum« (summa 
provinciæ)^ der ved hvert Herred findes efter de enkelte 
Angivelser, har været Genstand for de mest modsatte 
Fortolkninger. At faa dette Tvivlsmaal ud af Verden 
bliver vor første Opgave. 

Naar man i en Opregning af Indtægter først finder 
en Del enkelte Poster og derefter en Summa, vil man 
jo straks falde paa, at denne Summa er Sammenlæg- 
ningen af de forudgaaende Poster; yderligere støttes 
denne Tanke her ved, at Hallandslisten forud for de 
enkelte Summa'er anvender Ord som enim og autem^ skønt 
man ganske vist ikke tør lægge for megen Vægt paa 
Middelalderens Bindeord. Steenstrup har da ogsaa 
hævdet denne Forstaaelse af Herredssummerne; men 
hans nærmere Bevisførelse for, at Forholdet er dette, 
er dog ganske mislykket og i sin Tid imødegaaet baade 
af Paludan-Miiller og af mig^ 

Steenstrups Bevisførelse falder i to Dele, idet han først 
omhandler de tre nordligste, senere de tre sydligste Herreder. 

Ved de tre første bevises Paastanden, at Summa pro- 
vinciæ er en Sammenlægning af de specificerede Afgifter, 
ved at henvise til, at disse Summa' qx^ naar Godsindtægten 
fradrages, er omtrent lig med de summariske Indtægts- 
angivelser, der findes ved de samme Herreder i Hoved- 



») SmI. Hist. Tidsskr. 4 R. V, 84 f. 

stykket; »den ubetydelige Forskel maa tilskrives den Omstæn- 
dighed, at Listerne er affattede med Aars Mellemrum«. 
Paralleliseringen beror imidlertid paa to Forudsætninger, dels 
at Summerne i Hovedstykket er Gæsteri, dels at Summa'- 
erne i Hallandslisten er Sammenlægninger af vedkommende 
Herreders Ydelser hvert tredie Aar, uden Hensyn til, at der 
i de mellemliggende Aar gaves mindre i Afgift. Den første 
Forudsætning kan ikke strikte bevises; den anden er ganske 
vilkaarlig (Steenstrup S. 317: »man veed ikke«, men »vi 
ville imidlertid gaa ud fra«). Dertil kommer, at det over- 
hovedet bliver meget usandsynligt, at man skal parallelisere 
Summerne fra Hallandslisten med Summerne fra Hoved- 
stykket ved de tre Herreder, da det er utvivlsomt, at Sum- 
merne slet ikke svarer til hinanden ved de andre fem Her- 
reder. Det skal da ogsaa siden vise sig, at Ligheden beror 
paa et Tilfælde, og at Forudsætningerne i Virkeligheden er 
urigtige. 

Ved de tre sydlige Herreder søger Steenstrup at bevise 
sin Paastand ganske umiddelbart, idet han opstiller en Be- 
regning af de enkelte Ydelser, der skal godtgøre, at disse 
sammenlagte giver en Sum, som enten er ganske den samme 
som summa provinciæ eller dog meget nær derved. Bag 
ved dette ligger en rigtig Tanke, men den er udtalt paa en 
saadan Maade, at jeg tidligere end ikke har fattet den, og 
Gennemførelsen er saadan, at den saa temmelig beviser det 
modsatte af, hvad Forf. tilsigter. 

Ved disse tre Herreder findes blandt de enkelte Poster 
foruden Sølv og Penge kun Havre, og Steenstrup prøver 
saa, om man kan faa den rette Summa ud ved at indsætte 
en Havrepris af 2 Mk. Sølv for Havremarken. Om denne 
Forudsætning har Paludan-Muller med Rette sagt, at den 
baade er ubevislig og usandsynlig; Steenstrup selv siger, at 
Havreprisen »vel har været noget lavere« end Sædprisen, 
der var 2 Mk., men man maa gaa videre og sige, at Havren 
kun kostede halvt saa meget; thi i Skaanske Lov sættes een 
Skp. Byg lig med to Skæpper Havre. Naar der nu endda 
efter Steenstrups Antagelse (S. 251) regnedes 288 Skp. Byg, 

men kun 240 Skp. Havre paa Marken, bliver det unægte- 
lig ganske utroligt, at en Mark Havre skal have kostet lige 
saa meget som en Mark Eom. 

Dertil kommer nu, at selv med denne Forudsætning 
fører Sammenlægningerne til Udslag, der kun daarligt passer 
med de angivne Summa'er. Ved Tønnersø Herred gaar det 
endda an; Steenstrup faar 78 Mk., og Summa er 80 Mk.; 
men ved Halmstad Herred giver Sammenlægningen 54 Mk., 
medens Summa er 40 Mk., og ved Høgs Herred faar Steen- 
strup 1142/3 Mk., medens Summa er 103 Mk. AtForf. kan 
finde disse Resultater tilfredsstillende, er jo ret ubegribeligt. 

Hvor utilfredsstillende de i Virkeligheden er, ser man 
bedst, naar man finder den rigtige Tanke, der ligger bag ved 
Steenstrups Beregning; dette er sket nedenfor. Begynder 
man i Henhold dertil ikke med en formodet Pris for Havre- 
marken, men beregner man omvendt denne Pris ud fra Lig- 
ningerne, saa fører Forf.s Regnemaade til en Hawepris af 
49^/2 Ørtug ved Tønnersø Herred, af 40 ved Høgs Herred 
og af 29 ved Halmstad Herred, en Prisafvigelse, der jo maa 
betegnes som ganske umulig ved Herreder i samme Landsdel. 

Alligevel er der dog ingen Tvivl om, at Summa 
netop er en Sammenlægning af de enkelte Indtægter; 
Beviset maa blot føres paa en anden Maade end tid- 
ligere sket. Man skal gaa ud fra de sidste tre Her- 
reder i Hallandslisten ; thi ved alle disse findes der i 
de enkelte Poster jævnsides Sølv og Penge kun een 
Art Naturalier, Havre nemlig, og nu veed vi ganske vist 
ikke, hvad Prisen paa en Mark Havre i Datiden var; 
men eet er sikkert, Prisen maa omtrent have været 
den samme i de tre Naboherreder. Vi har da Ret til 
at sige saaledes: her foreligger tre Rækker af Addender; 
vi formoder, at den Summa, Listen angiver, er Summen 
af hver Række, og denne Formodning bevises, hvis alle 

tre Ligninger fører til den samme Pris for det eneste 
ukendte Led i Ligningerne, Havremarken nemlig. 

Dette viser sig i Virkeligheden at være Tilfældet, 
naar man til de Enkeltangivelser, der kan formodes at 
indgaa i Summa^ kun henregner dem, der i Listen staar 
foran Summa provinciæ. Ved to af disse Herreder 
følger der nemlig efter denne Summa atter nogle An- 
givelser af Godsindtægter; men til ikke at medregne 
dem, er der i sig selv god Grund. Det maa antages 
at være Ejendomme, der er komne til, efter at Herreds- 
summen var beregnet, og derfor ikke medtagne i denne ; 
ved Favraas Herred angives udtrykkelig, at Herreds- 
summen er 122 Mk. Sølv »undtagen Anxiothorp og 84 
nylig erhvervede Landboer«. 

Beregningen bliver derefter denne: 

Halmstad Herreds Summa er 40 Mark.; fradrages 
Kværsædeafgiften 12 Mk. Penninge eller o. 4 Mk. Sølv, er 
Resten 36 Mk., hvilket skal repræsentere 18 Mk. Havre. — 
Pris for Mk. Havre: 2 Mk. Sølv = 48 Ørtug. 

Tønnersø Herreds Summa er 80 Mk.; fradrages Af- 
giften af Halmstadgaard 10 Mk. Sølv, og Kværsædeafgiften 
12 Mk. Penninge, er Resten 66 Mk., der repræsenterer 32 
Mk. Havre. — Pris for Mk. Havre: 2 Mk. 1^2 Ørtug = 
49V2 Ørtug. 

Høgs Herreds Summa er 103 Mk.; fradrages Afgiften 
af Laholm 15 Mk. Sølv og to Pengeafgifter 40 Mk. elier 
o. 13^/3 Mk. Sølv, er Resten 74^^/3 Mk., der repræsenterer 
34 Mk. Havre. — Pris for Mk. Havre: 2 Mk. 5 Ørtug = 
53 Ørtug. 

De her udfundne Havrepriser kommer hinanden 
saa nær, at man vel tør sige, at Ligningernes Rigtighed 
derved er bevist; smaa Variationer maatte man være 
forberedt paa, især da saadanne faktisk ogsaa fore- 
kommer ved Forholdet mellem Mark Sølv og Mark 

Penge ^ Og selve den udfundne Havrepris er i sig selv 
den, man maatte vente; en Pris af to Mark Sølv for 
Kornmarken var efter andre Oplysninger i Jordebogen 
den almindelige mod Slutningen af Valdemarernes Tid, 
og skønt Havren naturligvis var langt billigere end de 
andre Kornsorter, blev Havremarken af samme Værdi 
som en Mark Rug eller Byg, fordi man ved Havre reg- 
nede langt flere Skæpper paa Marken*. 

Den rette Forstaaelse af Hallandslistens Herreds- 
summer turde være fuldt ud godtgjort, efter at det nu 
er paavist, at det ved tre Herreder umiddelbart kan 
paavises, at de enkelte Poster tilsammen giver Summen. 
Nogen Tvivl kan dog de tre nordlige Herreder vække. 
I disse betalte Bønderne nemlig aarsvis skiftende Ydel- 
ser, i to Aar nogle mindre, i det tredie Aar nogle flere 
og større, endda med et særligt Tillæg, >om Kongen 
kommer«; men hvortil svarer da her Herredsummen? 
At tro, at den skulde være et fint udregnet Gennem- 
snit af de vekslende Skatter, ligger vist flernt efter en 
middelalderlig Tankegang; men er den en Sammentæl- 
ling af de mindre Ydelser i hvert af de to Aar eller af 
de større i det tredie? 



^) At Steenstrup, om han havde opstillet sin Beregning paa 
samme Maade, var kommet til helt andre Udslag og til en 
for de enkelte Herreder yderst afvigende Havrepris, se ovfr. 
S. 70, ligger i, at han ikke har forstaaet, at de Angivelser, 
der i Listen staar efter Summa provinciæ^ heller ikke bør 
regnes ind under denne. 

*) Herom ovfr. S. 12 f., jfr. 19. Naar jeg lige foran (S. 69) har 
bestridt Steenstrups Ret til at antage en Pris af to Mk. Sølv 
for Havremarken, ligger det jo i, at efter hans og Paludan- 
Miillers Opfattelse gik der paa Havremarken ikke flere Skæp- 
per end paa Rugmarken; var det rigtigt, kunde en Mark Havre 
ganske vist ikke koste mer end een Mark Sølv. 

Det første ligger nærmest, da Summa udtrykkelig 
angives at være »aarligc, og det er ogsaa saaledes, hvad 
vi kan godtgøre ved her at anvende netop den samme 
Tanke, der ledede os før. Ved to af disse Herreder 
har vi nemlig foruden Angivelser, som vi kan værdsætte 
i Sølv, kun Mk. Honning, og vi kan da ligesom før 
spørge om Prisen for denne Vare. 

Beregningen er denne: 

Fjære: Summa 103 Mk. 16 Ørtug; herfra skal drages 
en Godsafgift paa 20 Mk.; 25 Mk. Korn = 50 Mk. Sølv; 
20 Øksne, hver til 6 Øre Sølv, = 15 Mk.; endelig 13 Øre 
Sølv. Resten er 17 Mk. 1 Ørtug for 4 Mk. Honning; Marken 
heraf koster 4^4 Mk. 

Visk er dal: Summa er 40 Mk.; at fradrage 12 Mk. 
Havre -= 24 Mk. Sølv; 10 Øksne = 7 Mk. 12 Ørtug samt 
20 Ørtug Sølv. Resten er 72/3 Mk. for 2 Mk. Honning; Marken 
heraf 3^/^ Mk. Sølv. 

Medens Ligningernes Rigtighed her stadfæstes af 
den omtrent ens Honningpris, man naar til, vil en Værd- 
sættelse af Tredieaarsydelserne i de samme Herreder 
vise, at man derved kommer langt ud over Summa'en. 



Fjære: 

Godsafgift 20 Mk. Sølv. 

12 Mk. Honning 48 -- 
18 - Havre.. 36 — 

20 Øksne 15 — 

4 + 4 Mk. Korn 16 — 

24 Svin 1 7 - 

24 Flæskesider . ? - 

60 Lam ? — 

Pd. Smør og Ost ? — 

i alt over 142 Mk. Sølv. 
(Summa er lOS^/g Mk.). 



Viskerdal: 

10 Øksne TVaMk.Sølv. 

6 Mk. Honning 24 — 

12 - Havre.. 24 — 

30 Lam ? — 

12 Flæskesider. ? — 

11 Svin 3 — 

2 + 2 Mk. Korn 8 - 

i alt over 67 Mk. Sølv. 
{8umm>a er 40 Mk.). 



») Vald. Jordebog S. 42: 102 Svin saéttes til 30 Mk. Sølv. 

Jigitized by VjOOQIC 



74 Herredssummerne i Hallandslisten. 

Selv om nogle af disse Prisansættelser ikke er al- 
deles sikre, er Forskellen mellem den paa denne Vis 
fundne Sum og Summa provinciæ dog alt for stor til, at 
Resultatet kan være tvivlsomt. 

Med den herved fundne Pris for Honning burde man nu af 
Himle og Favraas Herred kunne udlinde Prisen for Pund Smør 
og Ost; men det viser sig, at der her maa være noget galt. 

Himle Herred: Summa 94 Mk.; at fradrage: 

Godsafgift 8 Mk. Sølv. 

24 Mk. Havre 48 - 

4 - Honning 16 - 

18 Øre Sølv 2 - 6 Ørtug. 

Resten 19 Mk. 18 Ørtug for 38 Pund Smør og Ost; Pundet 
o. V2 Mk. 

Favraas Herred: Summa 122 Mk. Sølv; at fradrage: 
Godsafgift 8 Mk. Sølv. 

5 Mk. Byg 10 - 

35 - Havre 70 - 

13 - Penn 41/3- 

Resten 29 Mk. 16 Ørtug for 13 Pund Smør og 13 Pund Ost; 
Pundet 1 Mk. 3 Ørtug. 

Af disse saa stærkt afvigende Priser er aabenbart den ene 
urigtig; jeg formoder, at Fejlen ligger ved Favraas Herred, enten 
der nu er glemt en Ydelse eller skrevet et Tal fejlt. 

At en saadan Fejl foreligger ved Aarstad Herred, er om- 
trent givet: 

Summa: 100 Mk. Sølv; at fradrage: Godsafgifter ... 20 Mk. Sølv. 

10 Mk. Byg.... 20 - 
32 - Havre.. 64 - 
18 - Penn... 6 - 
hvorved fremkommer et Underskud af 10 Mk., skønt der endnu 
skal medregnes 26 Pund Smør. Her maa da i Stedet: Summa 
illius provinciæ c, marcæ argenti være faldet noget ud, og det er 
saa meget rimeligere, som Bondetallet, der skulde staa lige efter 
Summa, netop er glemt ved dette Herred. Herved forstaar man 
ogsaa, at Listens Sammenlægningssum for alle Herreder, 708 Mk., 
ikke stemmer med de enkelte Herredssummer, der kun giver 
682^/3 Mk. Er Sammenlægningssummen rigtig, fattes der altsaa 
i Enkeltsummeme 25'/3 Mk., og tilføjes dette ved Aarstad Herreds 
Summa, bliver Resten efter den foregaaende Udregning IS'/gMk., 
gældende for de 26 Pund Smør, hvad der passer nogenlunde med 
den Pris, der viser sig ved Himle Herred. 

Medens jeg i 1875 troede at maatte lade Hallands- 
listens Provinssummer henstaa uforklarede, kan jeg nu 
slutte mig til Steenstrups Fortolkning deraf, motiveret 
som sket er i det foregaaende. Byder denne Løsning 
end Vanskeligheder, saa har den dog store Fordele 
fremfor de af andre fremsatte. O. Nielsens gaar ud 
paa, at Summa repræsenterer Kongens samlede Gods- 
indtægter; dette hænger sammen med hans sikkert 
urigtige Forklaring af Hovedstykket og vilde ogsaa ved 
Halland føre til Kron- og Kongsgodser af en ganske 
utænkelig Størrelse. Holbergs Forklaring (Kong Valde- 
mars Lov S. 213) er, at Summa provinciæ er den Af- 
gift, Lensmanden ydede Kongen af Herredet, og han 
mener, at Listen vel netop gaar ud paa at vise, hvor 
lille den Indtægt var, der virkelig tilfaldt Kongen i For- 
hold til det. Lensmændene oppebar, nemlig de forud 
angivne enkelte Indtægter. Dette falder jo ganske -til 
Jorden, da det nu er godtgjort, at de enkelte Angivelser 
tilsammen ikke er større end den tilsvarende Summa. 
Hvor urimelige begges Forklaringer i øvrigt er, vil 
bedst ses af, hvad jeg siden skal fremstille om hele 
Skattebyrden i Halland og om Lensmændenes Stilling i 
dette Landskab. Over for Nielsen maa det da fast- 
holdes, at der i Listen ikke er underforstaaet et stort 
unævnt Kongsgods, over for Holberg, at Summa er en 
Bruttosum, ikke derimod en Nettosum, der angiver, 
hvad Kongen virkelig fik ind, efter at Opkrævelsens 
Omkostninger var dækkede. 

2. Halland i Hallandslisten og i y,Hovedstykket'^ 
Den foregaaende Undersøgelse har bragt fuld Klar- 
hed over Hallandslisten, og dermed skulde Muligheden 

være givet til herfra at vinde Forstaaelse af Hoved- 
stykkets Angivelser. Vi har i denne ved hvert Herred 
opført en Sum i Mark Sølv, som ved flere Herreder 
ses at være en Afløsning af et bestemt Nathold, der 
skyldtes Kongen. Hermed skal da sammenholdes fra 
Hallandslisten dels Herredernes Hovedsummer, dels de 
enkelte Poster inden for hvert Herred. Disse kan vi 
nu nøje angive, idet vi har godtgjort vor Ret til at 
sige, at den Rest af Herredssummen, der bliver tilbage, 
naar vi fradrager de andre Ydelser, er Herredets Skatter 
værdsatte i Sølv. 

De Summer, vi skal sammenstille, kan tabellarisk 
opstilles saaledes, som det ses paa S. 77. 

Vi har da i denne Tavle paa den ene Side den 
Ydelse, Kongen oppebærer af hvert Herred i Halland 
efter Hovedstykket, paa den anden Side Hallandslistens 
Hovedsum af alle Ydelser til Kongen samt hver enkelt 
Art taget for sig. Kan vi nu blandt disse sidste gen- 
finde Hovedstykkets Summer? 

Et Blik paa Tavlen viser hurtig, at det er haabløst 
at sammenligne Hovedstykkets Oplysninger med selve 
Herredssummerne ; kun ved Viskerdal stemmer de over- 
ens, ellers afviger de stærkt, og en Sammenlægning af 
Angivelserne for alle Herrederne viser for Hovedstykket 
460 Mk., for Hallandslisten 6822/3 (eller efter Listens 
egen Sammentælling endog 708) Mark. Endnu mindre 
kan man tænke paa at finde Lighed mellem Hoved- 
stykkets enkelte Summer og Hallandslistens specificerede 
Godsindtægter; disse løber tilsammen kun op til en 
hundrede Mk. Sølv. 

Jeg nævnte, at ved Viskerdal stemte Hovedstykkets 
Ydelse overens med Hallandslistens Herredssum. Man 

Om Tabellens Enkeltheder bemærkes: Den næstsidste Ru- 
brik (Godsafgifter b) indeholder de Afgifter, der anføres efter 
StMnma provinciæ og ikke er medregnede i denne (ovfr. S. 71). 
— Af de andre Tal maa det antages, at der foreligger en For- 
glemmelse ved Svmma for Aarstad Herred (S. 74), hvorved ogsaa 
Skatteansættelsen (80 Mk.) bliver tvivlsom; mulig er der ogsaa 
noget galt ved Favraas Herred. Opgivelserne i Hallandslisten om 
Halmstad Herred synes kun at gælde Halvdelen af Herredet. 



^) Her savnes Opgivelser om Indtægten af Anxiothorp og >84 
nyerhvervede Landboer<, der anføres som ikke medregnede 
i Sv/mma provinciæ, 

*) Heri dog foruden Stud ogsaa 16 Mk. Penninge (= 5Vs Mk. 
Sølv) af »alle Indbyggerne < {mUgaris incolatus), O. Nielsen 
oversætter rigtignok dette, om end med Tvivl, ved »Nybygd«! 

*) Dertil 1200 Laks af Kongens Fiskeri ved Laholm. 

fristes let til at bygge videre herpaa, især da det tillige 
træder frem, at Viskerdal er ene om en anden Ejen- 
dommelighed, nemlig at der her intet kongeligt Gods 
er, eller m. a. Ord, at Herredssummen her er en Sam- 
mentælling af Skatterne alene. O. Nielsen og Steen- 
strup er faldne for denne Fristelse, og begge er enige 
om at erklære, at Hovedstykkets Summer svarer til 
Herredssummerne med Fradrag af Godsafgifterne. 

Ved lidt nærmere Eftersyn er Fristelsen dog ikke 
stor. Bortset fra Viskerdal er der blot en nogenlunde 
Lighed ved to andre Herreder, hvoraf Fjære har 88^/3 
mod 80 i Hovedstykket, Himle 86 imod 80. Ved alle 
de andre Herreder er der ikke den Qerneste Overens- 
stemmelse, hvad Steenstrup ogsaa indrømmer. Til- 
sammen giver disse fem Herreder i Skat 376 Mk., efter 
Hovedstykket derimod kun 260 Mk., og i de enkelte 
Tal er der overalt store Afvigelser, der ved Favraas 
Herred naar op til, at 114 Mk. staar imod 60. 

Det synes herefter givet, at det er umuligt at identi- 
ficere Hovedstykkets Summer med de enkelte Opgivelser 
i Hallandslisten, — og dog maa der jo være en Sammen- 
hæng mellem Tallene i den ene og den anden Liste, 
saa vist som der i begge omhandles kongelige Indtægter 
af Herrederne. At Hovedstykket skulde angive en 
Ydelse, der slet ikke er medtaget i Hallandslisten, er 
ganske utroligt, da den sidste jo aabenbart vil opregne 
alle Kongens Indtægter af Halland. Det ligger i dens 
Overskrift, og det viser dens Indhold; den oplyser baade 
Kongens faste aarlige Indtægter og de mere uvisse, 
Sagefaldet og Afgifterne af Havnene, naar Leding ikke 
udbødes. At der udover dette skulde være en betyde- 
lig Indtægt, som Listen ikke har optaget, er saa godt 

som utænkeligt. At Afgifterne i Halland er undergaaet 
en total Ændring i Tiden mellem de to Lister, hvis 
indbyrdes Tidsforhold ganske vist ikke kan klares med 
Sikkerhed, er ogsaa overmaade usandsynligt. 

Saaledes staar vi da her over for noget højst gaade- 
fuldt. I Hovedstykket finder vi en Ydelse til Kongen, 
som i det mindste i de sydlige af Hallands Herreder 
med Sikkerhed kan siges at være Nathold, men vi gen- 
finder ikke denne i Hallandslisten, hvor Hovedafgiften 
ved de samme Herreder kaldes Stud. Lad os da prøve, 
om vi kan raade denne Gaade ved at studere Forholdet 
mellem Nathold og Stud. 

3. Stud og Nathold. 

Stud er den aarlige Skat, som Bønderne var plig- 
tige at yde Kongen; Nathold er Pligten til at under- 
holde Kongen og hans Følge i een eller flere Nætter, 
naar han rejste Landet rundt. Forstaaelsen af disse 
Ydelser er ført stærkt fremad ved Steenstrups Under- 
søgelser, og dette har ogsaa vist sig derved, at da 
senere en tysk Retshistoriker, Karl Lehmann, optog 
det samme Emne til Behandling for hele Skandinavien^ 
fandt han for Danmarks Vedkommende saa godt som 
intet at føje fil, hvad Steenstrup havde fremstillet. Leh- 
mann synes dog ikke at have bemærket, at det fra 
dansk Side var paapeget, at hans Forgænger under sine 
Udviklinger af det indbyrdes Forhold mellem Stud og 
Nathold havde indviklet sig i utvivlsomme og stærke 
Modsigelser. Jeg, der selv har været med til at betegne 



^) Die Gastung der germanischen Konige, i: Abhandlungen zur 
germanischen Rechtsgeschichte. 1888. 

disse, var dog dengang ikke naaet synderlig videre 
end til det negative og kritiserende; først nu er det 
lykkedes mig at faa klaret, at Steenstrups Modsigelser 
har deres Aarsag i Mangler ved selve hans Opfattelse 
af de to Arter af Ydelser. 

Steenstrups Opfattelse gaar ud paa, at Stud og Nat- 
hold er to meget nær beslægtede Ydelser. Begge er 
Gæsteripræstationer; at Nathold er dette, er selvind- 
lysende, men Stud er det ogsaa, thi den træder i Stedet 
for Nathold, ydes i de Aar, da selve Natholdet ikke 
forlangtes, og bortfalder, naar Natholdet ydes; begge 
kunde i øvrigt afløses med Penge. Stud kan da ligefrem 
betragtes som »en Bestanddel af Nathold«. 

Et saa intimt Forhold mellem de to Ydelser, som 
herved fastslaas, fremgaar dog ikke af de Beviser, 
Steenstrup fører i Marken. Han støtter sig, bortset fra 
en dog meget usikker Parallel fra bornholmske Forhold 
i det 16. Aarhundrede, især paa de Oplysninger, som 
Hallandslisten giver om Landskabets tre nordUgste Her- 
reder. Her finder man, som allerede berørt, at Bønderne 
i to paa hinanden følgende Aar giver visse Ydelser, i 
det tredie nogle flere, og endelig nogle smaa Extratillæg, 
naar Kongen selv kommer til Herredet. I Tredieaars- 
afgifterne ser Steenstrup nu Natholdet, i de to andre 
Aars Ydelser Stud, og herpaa bygger han da sin Tanke 
om, at Natholdet ikke forlangtes aarligt, og at Bønderne, 
naar det ikke var Tilfældet, i Stedet gav Stud. 

Grundlaget for den hele Hypothese er dog mer end 
usikkert. Selv om Tredieaarsydelserne efter deres hele 
Sammensætning Hgner de kongelige Natholdsafgifter, 
saaledes som vi kender dem fra et særskilt Stykke i 
Jordebogen, saa er de dog strengt taget ikke Nathold; 

de gives jo, selv om Kongen ikke kommer til Herredet. 
Ganske ubevisligt er det, at de to mellemliggende 
Aars Ydelser kan kaldes Stud; vi møder denne Afgift 
i de sydligere Herreder, men i disse er der ingen For- 
skel paa de enkelte Aars Ydelser, og enhver Parallel 
mellem dem og de nørrehallandske kommer derved til 
at svæve ganske i Luften. 

Fremfor alt maa man dog bestride, at man fra 
en vis Vekslen i Afgifterne i Nørrehalland tør slutte, 
at noget lignende gjaldt over hele Danmark. Alt, hvad 
man ellers veed fra Datiden om det kongelige Nathold, 
peger bort fra, at dette ikke skulde være aarligt. Over 
fyrretyve Gange nævnes Nathold i Jordebogen, og intet- 
steds antydes, at denne Ydelse ikke forudsættes givet 
regelmæssigt hvert Aar, lige saa vist som dette gælder 
alle Hovedstykkets Indtægtsangivelser. Naar der f. Eks. 
ved Favraas Herred staar: 4 Nætters Hold eller 60 Mk. 
Sølv; item Skønevad 10 Mk. Sølv, saa veed man, at 
den sidste Godsafgift er en aarlig Ydelse ; men kan der 
da være Tvivl om, at ogsaa Natholdsydelsen maa op- 
fattes som gældende hvert Aar ^? Jeg veed endda slet 
ikke, om Steenstrup vil tage denne Konsekvens at lade 
Hovedstykkets Natholdsangivelser være ikke-aarlige, og 
jeg tror det knap ; men gør han ikke det, saa forsvinder 
jo Parallelen med de nørrehallandske Herreder. Paa 
den anden Side er der heller ikke, hvor Stud omtales, 
nogen Sinde nogen Antydning af, at denne Ydelse ikke 
regelmæssigt skulde gives hvert Aar; Lovene nævner 



^) Samsøs Naturalydelser, saaledes som de opføres i Hoved- 
stykket, opfattes af Steenstrup med fuld Ret som Natholds- 
afgifter, men om dem siges det udtrykkeligt, at de ydedes 
aarligt. 

den ofte, træffer nøje Bestemmelser om, paa hvad Tid 
af Aaret den skal ydes; men de siger intet om, at den 
kunde bortfalde i visse Aar. 

De ejendommelige Forhold, der fandtes i en fjern 
Udegn som Nørrehalland, bør da ikke føre os bort fra 
det, som alle andre Kilder peger paa, at Kongen havde 
Ret til Nathold hvert Aar, og at Bønderne hvert Aar 
regelmæssigt skulde betale deres Studafgift. Der er 
imidlertid ved disse to Ydelser en Gaade, som man 
ikke før har set skarpt i Øjnene. Gaaden er denne: 
Stud omtales atter og atter, i Jordebogen, i Love, i 
Forordninger, i talrige Breve; Nathold kender vi fra 
Jordebogen, dels fra Hovedstykket, dels fra den særlige 
Natholdsliste, — men andensteds nævnes saa godt som 
ikke et Ord derom. Hverken Steenstrup eller Lehmann 
har fremført en eneste Oplysning fra andre Kilder om 
den danske Konges Nathold i Valdemarernes Tid eller 
det følgende Par Aarhundreder^. Først helt henne i 
Unionstiden tales der igen om Nathold. 

Steenstrup har haft Øje for denne Gaade, men 
kommer rigtignok meget for let hen over den. >I de 



*) Naar Steenstrap S. 99 lader Valdemar I fritage Munkene i 
Skovkloster for >een Nats Hold« og Valdemar II befri dem 
for >alt kongeligt Hold«, beror dette paa mindre nøjagtig 
Gengivelse af vedkommende Brevudtog (SRD. IV, 887, 338). 
I det første Brev tales der om imins diet servitiwm^ hvorved 
henvises til den Pligt, der 1140 var paalagt Munkene til een 
Dag om Aaret at føre Kongen over til Smaaøeme; i det 
andet hedder det: al exactio regalis senntii, men i den nær- 
mere Specifikation af, hvad herunder skulde forstaas, findes 
ikke Nathold. 

At Natholdet virkelig nævnes i et Par kongelige Privi- 
legier fra den første Halvdel af Valdemarstiden , vil siden 
blive omtalt. 

ældre Love og i Privilegierne findes Gæsteri kun sjæl- 
dent omtalt; dette lader sig let forklare, naar det 
allerede er indbefattet i en anden Afgift ,Stud', der 
nævnes overalt«. Nu gaar jo imidlertid alle Steenstrups 
Forklaringer ud paa, at Stud, den ufuldkomne Gæsteri- 
præstation, var en Del af Nathold, ingenlunde omvendt, 
og hans Fortolkning af Frihedsbrevenes >Stud« kan da 
ikke billiges; ganske uholdbar bliver den, naar det nu 
er paapeget, at Nathold og Stud aldeles ikke staar i et 
saadant Forhold til hinanden, at der kan være Tale om 
en Del og et Hele. 

Nej, Gaaden er meget stor. Hvorledes skal det 
forklares, at Frihedsbrevene, der opregner saa mange 
Ydelser, hvorfra Landboerne fritages, ikke en eneste 
Gang faar Natholdet med^; hvorledes, at Lovene, der 
sysler saa meget med at hindre Misbrug ved Stud, 
aldrig ofrer et Ord paa en saa væsentlig Ting som 
Kbngens Nathold? 



4. Nathold ydet af Ombudsmændene. 

Naar vi i de to foregaaende Afsnit har søgt at 
vinde Forstaaelse af det kongelige Nathold, er vi hver 
Gang endte med at finde noget yderst gaadefuldt heri. 
I Virkeligheden er Gaaden ganske den samme ; vi finder 
ikke Natholdet der, hvor vi mener at burde finde det, 
ikke i Hallandslistens detaillerede Opgivelser om Bøn- 
dernes Ydelser, heller ikke i Lovenes og Frihedsbrevenes 
Bestemmelser om, hvad Bonden skyldte Kongen. 



*) At Kongens og andres Gæstning i Klostrene ikke vedkommer 
Natholdet, har Steenstrup med Rette hævdet (S. 169). 

Naar Gaaden fopmuleres paa denne Maade, er dens 
Løsning næsten sagt med det samme. Det er os, der 
søger Natholdet paa fejle Steder, og vi skal sige ganske 
modsat : da det ikke findes paa disse Steder, saa hører 
det heller ikke hjemme her. Natholdet findes ikke om- 
talt blandt de haUandske Bønders Ydelser; altsaa har 
Bønderne ikke ydet Nathold. Nathold findes ikke nævnt 
blandt de Ydelser til Kongen, som de privilegerede 
Stænders Landboer fritoges for, og da de blev fritagne 
for alle Ydelser til Kongen, har det altsaa slet ikke 
hørt til de Ydelser, Kongen kunde kræve af Bønderne. 

At Kongen havde Ret til at nyde Nathold rundt 
om i Landets Herreder, og at dette ikke præsteredes 
af Herredets Bønder, fører efter Forholdenes Natur 
til, at det er de kongehge Ombudsmænd, hvem Pligten 
til at yde Nathold har paahvilet. 

Naar Steenstrup ikke har faaet Øje herfor, ligger 
det i, at han for at forstaa det kongelige Nathold er 
begyndt med at studere Bispernes Nathold, og han har 
da fundet, at Sogneboerne skal holde Bispen med hans 
Følge, naar han kommer til Sognet for at vie Kirken; 
paa denne Baggrund har han straks betragtet det om- 
trent som en Selvfølge, at Kongen tilsvarende maatte 
være underholdt af Herredets Bønder. Lehmann er ikke 
naaet til anden Opfattelse, da han baade ved Norge 
og Sverige fandt, at Landets Indbyggere præsterede 
det Gæsteri, som skyldtes Kongen. Men medens maa 
har bygget med alt for stor Tillid paa den Parallel, der 
her kunde drages, har man ikke lagt tilstrækkelig Vægt 
paa det Faktum, at første Gang vi møder Nathold i 
danske Kilder uden for Jordebogen, ydes det netop 
ikke af Bønderne, men af de kongelige Embedsmænd. 

I Kong Hans' Tid var det Lensmændene, der havde 
den Pligt at prsestere Kongens Nathold eller i Stedet 
gav en vis Sum Penge. 

Selv om man da med fuld Ret gaar ud fra, at det 
oprindelig har paahvilet Bønderne at underholde Kongen^ 
naar han kom til deres Herred, saa et* det endnu mere 
sikkert, at denne Pligt siden er gaaet over til de konge* 
lige Embedsmænd i Herrederne, og der kan kun være 
Tvivl om, paa hvad Tidspunkt Overførelsen er sket. 
Sætter man Overgangen til Valdemarernes Tid, ^ta 
løses derved alle de Vanskeligheder, vi har fundet. Det 
gaadefulde i, at vi aldrig fandt Natholdet, hvor Bøn- 
dernes Ydelser opregnes, falder bort af sig selv, og 
heller ikke kan det vække Forundring, at Natholdet 
hverken omtales i Love eller Forordninger; thi disse 
har vel megen Interesse i at værne om Bøndernes Ret 
over for Kongen og hans Fogeder, men paa at ordne 
Embedsmandens Foiiiold til Kongen indlader de sig 
aldrig; det var et Forhold, der endnu havde alt for 
meget Karakteren af at være Tjenernes over for Herren, 
til at Lovene skulde forsøge at gribe ind deri. 

I Modsætning til Steenstrup og Lehmann maa man 
da udtale, at Nathold og Stud ikke blot er forskellige 
Ydelser, men ogsaa at de paahviler forskellige. Men 
alligevel har Steenstrup med Rette indset, at der er et 
nøje Slægtskab mellem de to; de hænger historisk 
ganske sammen, og vi kan vistnok uden Vanskelighed 
tegne den Udvikling, hvorved de i Tidens Løb træder 
frem. 

Nathold er aabenbart den ældste af de to Ydelser. 
Landets Beboere har modtaget Kongen, naar han kom 
til deres Egn for at ordne deres Sager; de har skaffet 

ham og hans Følge Underhold, først maaske aldeles 
frivilligt, siden som en Pligt, de skyldte Rigets Styrer. 
Ved Siden af Konunglevet, det Gods, der var tillagt 
Kronen og dens Indehaver, stod Natholdet som Kongens 
Hovedindtægt; takket være det kunde han og hans 
Følge leve frit i lange Tider. Men det var en uregel- 
mæssig Indkomst og for Bønderne en Byrde, der maatte 
komme til at hvile højst ulige; i visse Egne kom Kon- 
gen hyppigere end i andre, og medens der maaske 
kunde gaa Aar hen, i hvilke han ikke gæstede eet 
Herred, saa kunde han vel i et andet komme flere Gange 
i eet og samme Aar. Saa snart Ydelsen havde mistet al 
Frivillighedens Karakter, maatte der fremkomme Trang 
til at begrænse den nøjere og fordele den mere ligeligt. 

Det første Skridt i denne Retning synes at have 
været, at det ved Skik og Brug blev fastslaaet, at 
Kongen ikke havde Ret til at kræve Nathold af et 
Herred hvert Aar; der tales i Norge om, at Kongen 
kun kunde drage paa Gæsteri i Højlandene hvert tredie 
Aar, og endnu i Kong Hans* Tid var det i Danmark 
ikke Lensmandens Pligt at underholde Kongen aarligt. 
Netop Forholdet: hvert tredie Aar skimtes jo ogsaa i 
de nørrehallandske Herreder, i hvilke der fremtræder 
en Turnus i Ydelserne, som kun naar der^s Højde i 
det tredie Aar. 

Har Forholdet formet sig i denne Retning, saa har 
dette dog rimeligvis tillige medført en anden Konsekvens. 
Er Pligten til at yde Nathold begyndt at blive regel- 
mæssigere, er der vel tillige fra Kongens Side fremtraadt 
det Krav, at Natholdet ogsaa skulde ydes, selv om han 
ikke personlig kom i Herredet. Ogsaa dette spores jo 
netop ved de nysnævnte nørrehallandske Herreder; 

deres falde Højde naar Ydelserne først, >naar Kongen 
kommer«, men de ydes, selv om dette ikke er Tilfældet. 
Kongen kunde henvise til, at han jo i det mindste i 
Herredet havde sin Ombudsmand, der i mange Sager 
kunde erstatte hans personlige Tilstedekomst, og det 
laa da nær nok at opfatte Natholdsydelserne som tje- 
nende ikke blot til Kongens, men ogsaa til hans Sted- 
fortræders Underhold. I Norge blev Embedsmændene 
endog for en væsentlig Del lønnede ved, at der over- 
droges dem Veider (Gæsteri) af en vis Værdi ^, og for 
Danmark kan henvises til, at Sakse under sin Skildring 
af Skaaningernes Oprør taler om, at man i Skaane er 
vred over, at Kongens procuratio er overdraget til 
fremmede i Stedet for til indfødte (S. 937); her bruges 
da netop det Udtryk, der gengiver det danske Nathold. 
Det næste Skridt har derimod været helt anderledes 
indgribende. Dette har været, at Kongen selv overtog at 
»holde« sig under sine Rejser Landet rundt, men at 
Bønderne i Stedet betalte en fast og aarlig Afgift, Stud. 
Studens Karakter som en Gæsteriydelse har Steenstrup 
haft rigtigt Blik for; den ligger i, at vi i den finder de 
samme Varer, der ogsaa indgaar i det kongelige Nat- 



*) Sml. Lehmann anf. St. S. 72 ff. Naar denne Forfatter og flere 
før ham mener, at Overdragelsen af veizlujord betød, at Mod- 
tageren derved fik den Pligt at underholde Kongen, synes det 
mig uimodsigeligt, at dette i det mindste ikke kan gælde, 
hvor Veizlerne gives en Mand som Løn. Her som overalt i 
Forfatterens Fremstilling beklager man, at han saa lidt har 
haft Blik for, at der foraden den Mulighed, at enten Bønderne 
eller Fogederne yder Nathold, tillige er den, at Nat- 
holdet ydes af Bønderne til Fogederne og af disse atter 
til Kongen. Hans Enten-eller kan ofte erstattes med et 
6aade-og, og de forskellige Tiders Brag maa nærmere ad- 
skilles. 

hold, kun at dette er meget omfangsrigt og mangfoldigt, 
Studen mere usammensat. Studen bestaar først og 
fremmest af Korn, men dertil kom dog efter Hallands- 
listen baade Honning, Ost og Smør, endelig ogsaa en 
Sum Penge, ligesom jo »Drikkepenge« til de vigtigste 
Medlemmer af Kongens Følge har sin Plads i den de- 
taillerede Opregning af Kongens Vintergæsten, der ind- 
gaar i Jordebogen. Det samme fremgaar ogsaa deraf, 
at Ordet Stud af Middelalderen selv ses at være gen- 
givet med det latinske Ord procuratio^ der betyder 
Gæsteri eller Nathold. 

Åt Studen er indført som en Afløsning for Nat- 
holdet, er jo omtrent givet ved, hvad der er oplyst i 
det foregaaende; i sig selv ligger det overordentlig nær. 
Bønderne betaler deres Stud til Ombudsmanden, fordi 
denne har overtaget at yde det Gæsteri, som før paa- 
hvilede dem; man fatter let, at Kongen har kunnet 
overtale dem til at afløse den større og vekslende 
Byrde med en mindre, fast Afgift, der udgik regelmæs- 
sigt hvert Aar med samme Beløb. Paa lignende Vis 
blev i den gejstlige Stat Præsternes Pligt til at > holde« 
Bispen afløst af en bestemt aarlig Afgift, det saakaldte 
Cathedraticum, 



5. Natholdsafgiffceme i „Hovedstykket'^ 

Vi satte os for at benytte den klare og letfattelige 
Hallandsliste som en Nøgle til at forstaa Hovedstykket 
og de Indtægtsangivelser, der deri findes ved de fleste 
Herreder, Forsøget viste sig vanskeligere, end man 
straks skulde tro, og vi naaede først til det negative: 
Indtægtssummerne i Hovedstykket svarer ikke til nogen- 

somhelst af Opgivelserne i Hallandslisten. Først ved 
et fornyet Studium kom vi videre og fandt Forklaringen 
cteri, at Hallandslisten viser os, hvad Bønderne skyldte, 
Hovedstykket derimod, hvad Ombudsmændene gav, eller 
med andre Ord: den særskilte Liste oplyser Kongens 
Bruttoindtægter af de hallandske Herreder, Hovedstykket 
derimod hans Nettoindkomst, de Summer, der virkelig 
kom ind i hans Kasse. Vi tør uden Betænkning over- 
føre dette fra det enkelte Landskab til hele Danmark; 
alle eller dog saa godt som alle Indtægtsangivelserne 
i Hovedstykket maa forklares som Ydelser ikke af 
Herredsbønderne, men af de kongelige Ombudsmænd. 

Naar jeg ad lange og møjsommelige Veje er naaet 
til dette Udslag, skylder jeg dog at oplyse, at væsentlig 
den samme Forklaring allerede er fremsat af Dr. juris 
Holberg, og det maa endda indrømmes, at hans Bevis 
for, at det forholder sig saa, føres med en helt anden 
Korthed. 

Holberg^ begynder med at forklare, at Ombuds- 
manden har noget, der kaldes Len eller Læn, paa Latin 
^xactio eller administration og udvikler nu, at dette Len 
er det ham overdragne Herred. Ud herfra polemiserer 
han da imod Steenstrup, der skelner mellem Herreder, 
der var bortforlenede, og andre, der ikke var det; det 
er jo galt, siden alle Landets Herreder var »Len«. Og 
naar man da fastholder, at Ombudsmændene »som 
Kongens Lensmænd oppebar samtlige i Kredsen faldende 
Indtægter, visse og uvisse, og svarede af de større en 
Afgift til Kongen, medens de, naar Lenet var lille, be- 
holdt hele Indtægten som Løn«, ja saa kan Hovedr 



») Kong Valdemars Lov S. 200 fif. 

stykket »formentlig faa en fyldestgørende Forklaringc 
Denne Udvikling er ganske vist meget kort, men 
den er ogsaa højst utilfredsstillende. Den begynder 
med en Opdagelse, som ikke er nogen Opdagelse; at 
Ombudsmandens »Lene betyder hans Embedsdistrikt, 
har vel ingen villet nægte, selv om man har betonet, 
at Ordet tillige bruges om hans Embede. Og naar 
Holberg modsat betoner, at »det sædvanlige« vel har 
været, at man har tænkt sig, at Ombudsmanden havde 
en Gaard i Forlening, er der vel ingen Tvivl om, at 
han oftest eller altid havde en saadan, men hvem har 
ment, at denne Gaard skulde være hans administratio 
eller erracfe'o (Oppebørselsdistrikt)? Et andet er, at man 
ikke har været tilbøjelig til at optage Tidens Sprogbrug 
og kalde det Herred, Ombudsmanden styrede paa Kon- 
gens Vegne, for hans »Len« ; det har man ikke, og deri 
har man gjort meget klogt, da Ordet Len nu engang 
i europæisk Statsret og Historie har faaet en vis feudal 
Karakter, som de danske Ombudsmænds Len ganske 
savnede. Polemiken mod Steenstrup er da ogsaa for- 
fejlet; naar denne taler om Forleninger, mener han 
Len i almindelig europæisk Forstand, Len paa Troskab 
og Tjeneste. Og naar Holberg endelig til Slutning kom- 
mer til det virkelig nye, dette, at Ombudsmændene 
oppebar alle de kongelige Indtægter, ikke paa Regnskab, 
som man hidtil har tænkt sig det, men mod en vis 
Afgift til Kongen, ja saa staar dette vel hos ham som 
en selvfølgelig Ting, men er det sandeligt ikke. Det er 
det ikke, om man gaar ud fra den hidtil almindelige 
og ogsaa rigtige Opfattelse af den danske Ombudsmand 
som en rent kongelig Embedsmand, som Efterfølger af 
Kongsbryden, der fra først af var en underordnet Be- 

stillingsmand. Det er det endnu mindre, naar man 
med Dr. Holberg i ham ser en virkelig »Lensmand«, 
saaledes som man havde det rundt om i Europa; thi 
det er jo netop det karakteristiske for den feudale 
Lensmand, at han skylder sin Lensherre Frimands- 
ydelser og kun det. Krigstjeneste og Hoftjeneste, netop 
ikke regelmæssige Pengeafgifter. 

Jeg vil dog ingenlunde berøve Dr. Holberg Æren 
for, at han virkelig er den første, der har gættet sig til 
den rette Forklaring for Herredsafgifterne i Hoved- 
stykket; men det maa rigtignok tilføjes, at lige saa løs 
som hans Begrundelse af den opstillede Hypothese er, 
lige saa uheldig er hans nærmere Gennemførelse 
af den. 

Holberg er saa begejstret for Tanken, at han og- 
saa anvender denne Forklaring om Ombudsmands- 
afgifter paa Hallandslisten. I dennes Opgivelser ved 
hvert Herred om Skatter og Godsindtægter ser han vel 
Kongens Bruttoindtægter, men den ved hvert Herred 
anbragte Slutningssum skal derimod angive, hvad Kon- 
gen virkelig »fik af Lensmanden for Herredet«; Listen 
>er med andre Ord en Udregning af, hvad Fordel Em- 
bedsmændene i Halland havde af deres Len, maaske 
med det for Øje at gøre indlysende, hvor lille den Ind- 
tægt, der virkelig tilfaldt Kongen, var i Forhold til det, 
Lensmændene oppebåre«. Efter hvad der er paavist i 
det foregaaende, vil dette vel nok klinge ganske urime- 
ligt ; men man bør dog mindes, at da Holberg nedskrev 
denne Forklaring, forelaa der allerede fra Steenstrups 
Side den Paastand, at Herredssummerne ligefrem var 
Sammenlægning af de enkelte forudopregnede Ydelser, 

noget, Holberg end ikke Dævner, langt mindre imøde- 
gaar. 

Med ikke mindre Ensidighed anvendes Forklaringen: 
»Afgift« paa selve Hovedstykket. Den Kritik, man har 
gjort dette til Genstand for, »beror paa en fuldkommen 
Misforstaaelse«; man er gaaet ud fra, at Hovedlisten 
skulde indeholde en Jordebog, og fra dette Synspunkt 
har det været let nok at finde Mangler i den. »Men 
Listen indeholder ikke og skal ikke indeholde nogen 
Jordebog; den vil kun nævne de Ombudsmændene over- 
ladte Herreder . . . samt angive de Summer, disse be- 
talte af deres Forleninger«. 

Man tror ikke ret sine Øjne, naar man ser denne 
Forklaring. Er Holberg da blind for, at naar en Række 
Ejendomme paa Sjælland angives med deres Skyldtaxa- 
tion, saa er dette en Jordvurdering, ikke en Afgift, eller 
mener han virkelig, at naar en Mængde Godser i Jyl- 
land og Fyn opføres med Ansættelser i Mark Guld, 
betyder dette de Afgifter, der gaves af dem. Ja, man 
maa jo tro ham paa hans Ord. Naar der ved Ravn- 
strup Herred staar Bafnsthorp 12 marcæ auri^ gengiver 
han dette ved: »Rafnsthorp (formodentlig Lensmandens 
Bolig) med en Afgift«; Lyunghy cum attinenciis suis 
60 marcæ auri »maa forstaas som Lensmandens Afgift 
af Jordegods i hans Embedskreds«. Lige forud staar 
i Jordebogen, at der af Aasum og Lunde Herred gaves 
30 Mk. Sølv og af Odense By 20 Mk.; hvilken smuk 
Modsætning hertil danner ikke 480 Mk. Sølv som »Af- 
gift« af Lyngby! Jeg tvivler om, at Dr. Holberg har 
gjort dette simple Regnestykke, men det er sikkert nok, 
at een Mark Guld var 8 Mk. Sølv. Og hvilke Konse- 
kvenser! I Jylland og Fyn nævnes alt i alt Godser til 

O. 2000 Mark Guld; det bliver 16000 Mark Sølv, som 
Kongen skal have som Indtægt af sit Patrimonium blot 
Vest for Storebælt, og det endda efter at Administra- 
tionsomkostningerne er fradragne! 

I Enkelthederne indeholder Dr. Holbergs Bemærk- 
ninger om Jordebogen adskilligt af Værdi, og han har 
bl. a. ogsaa fremdraget et og andet, der i det mindste 
med nogen Sandsynlighed peger paa, at Indtægtsangivel- 
serne i Hovedstykket viser Fogedafgifter, ikke Bonde- 
skatter; i det hele er denne Forklaring dog hos ham 
ikke alene gennemført med en aldeles urimelig Ensidig- 
hed, men i sig selv er den saa svagt underbygget, at 
hans Fremstilling vist ikke har kunnet vinde Tilhængere 
for denne Forstaaelse. Det er da heller ikke gaaet 
saaledes, at jeg gennem hans Paavisning har faaet 
Sympathi for Tanken og saa har søgt bedre Beviser 
for den; tværtimod stillede jeg mig længe ganske skep- 
tisk over for den, og først da jeg ad helt andre Veje 
var kommet til et beslægtet Resultat, maatte jeg ind- 
rømme, at der dog var mere i Dr. Holbergs Hypothese, 
end jeg oprindelig havde tænkt mig. 

6. Hovedstykket og dets Lakuner. 

Det første Stykke i Valdemars Jordebog, der bærer 
Aarstallet 1231 og efter sit Omfang med Rette kaldes 
Hovedstykket, indeholder en dobbelt Række af Oplys- 
ninger, idet der deri dels anføres en Mængde kongelige 
Indtægter og det baade af Skatter og af Domainer, dels 
opregnes kongeligt Gods, oftest med vedføjet Værd- 
sættelse. At denne Dobbelthed er til Stede er hævdet 
baade af Paludan-Miiller og af Steenstrup; naar Oluf 

Nielsen derimod har villet se en blot Jordebog i Styk- 
ket, er dette grundig imødegaaet af Steenstrup, og Hol- 
bergs modsatte Ensidighed, at det hele kun indeholder 
Indtægtsopgivelser, er afvist i det foregaaende. 

Denne Dobbelthed faar sin naturlige Forklaring, 
naar man sætter Hovedstykkets Udarbejdelse i For- 
bindelse med det Skifte i Kongefamilien, der maatte 
være Følgen af det dobbelte Dødsfald, som indtraf 
netop i 1231, Valdemar den unges og hans Hustrus. 
Dette har Steenstrup gjort og vistnok med fuld Føje^ 
Hvad der peger herpaa, er ikke blot selve Stykkets 
Aarstal, men ogsaa det ejendommelige, at Listen giver 
nøje Oplysninger om de Herreder i Jylland, der hørte 
til Hertugdømmet; dette var jo ikke ledigt i dette Øje- 
blik, men da Hertug Erik Aaret efter blev udvalgt 
Konge, mistede han Hertugdømmet, og det var da na- 
turligt nok, at de det tilkommende Indtægter blev 
optagne i en Fortegnelse, der skulde tjene som Grund- 
lag for en ny Omfordeling inden for Kongehuset. 

Ved en saadan maatte der naturligvis i første Linie 
tages Hensyn til selve det kongelige Gods. At dette, 
paa hvilket Valdemar Sejrs Afkom havde ligefremme 
Arvekrav, blev optaget i Hovedstykket, er da lige saa 
forstaaeligt, som at Kronens Gods, der ikke skulde 
medtages ved Skiftet, kun er optaget i en Tillægsliste 
og heri ene anført med Navne, ikke med Værdi. Men 
ogsaa til de kongelige Indtægter maatte der tages Hen- 



*) Jeg stiller mig her anderledes end i 1875 (Hist. Tidsskr. 4 
R. V, 103), dog ganske vist ikke paa Grand af den Efter- 
retning hos Hvitfeld om Skiftet, som Steenstrap især byggede 
paa; mine senere Hvitfeldstudier gør det vel utvivlsomt, at 
denne kun er een af Hvitfelds sædvanlige Gætninger, der her 
er lige saa nærliggende som i sig selv sandsynlig. 

syn ved Skiftet. Man veed jo, at Valdemar Sejr ikke 
blot nøjedes med at give sine Børn Del i Familiegodset ; 
først og fremmest fik de udlagt som Len visse Land- 
skaber i Riget, Kristoffer saaledes Laaland, Knud Ble- 
king o. s. fr. Valdemar har derved villet sikre alle sine 
Børn fyrstelige Stillinger, der svarede til deres høje 
Fødsel, og vel ogsaa ment, at Riget betryggedes bedst, 
naar den regerende Konge i Grænselandene havde 
nære Frænder til Statholdere. Naar da de Valdemar 
den unge overladte Dele af Riget — vi veed ikke, hvilke 
det var — faldt tilbage til Kongen, og denne nu kunde 
skaffe sine øvrige Børn større Underhold end hidtil, 
laa det nær at samle Oplysninger om alle Kongens 
Indtægter, for paa dette Grundlag at foretage den ny 
Omfordeling. 

Af de Indtægter, der anføres, er de fleste og vigtigste 
den Sum, der findes anført umiddelbart efter Navnene 
paa de enkelte Herreder. Disse Summer har Steenstrup 
forklaret som Natholdsafløsning, og denne Tydning var 
ogsaa meget tiltalende; ved en Snes Herreder var det 
givet, at det var saa, idet her Ugefrem anføres et vist 
Antal Nætters Hold eller i Stedet den angivne Penge- 
sum; ved en Del andre anføres Nathold alene. Men 
hvad der før kunde vække Tvivl om, hvor vidt For- 
klaringen alligevel var den rette, var, at Kongen jo 
dog vidstes at have haft andre Indtægter af Herrederne 
end Natholdet; oplyste Listen da kun dette, maatte 
man forundret spørge, hvad Mening der egentlig kunde 
være i at medtage een Indkomst og udelade andre. 
Vistnok af den Grund var det, at Paludan-Miiller fore- 
trak i de enkelte Summer at se en Sammenlægning af 
alle de kongelige Skatteindtægter. 

Dette Tvivlsmaal falder nu bort. Vi har jo set^ 
at Ombudsmændene oppebar alle de kongelige Ind- 
tægter af det Herred, som de styrede, og til Gengæld 
var pligtige til at yde Kongen Nathold eller en bestemt 
Sum Penge. Natholdet og dets Afløsningssum eller, 
som man vel rettere maa kalde det, Ombudsmands- 
afgiften bliver da virkelig den fulde Indtægt, som 
Kongen kunde paaregne fra et Herred, og naar Hoved- 
stykket oplyser den, har det derved meddelt alt, hvad 
der i denne Retning kunde være af Interesse ved 
Skiftet i Kongehuset. 

Ogsaa et andet Punkt, der tidligere har voldet For- 
tolkerne af Valdemars Jordebog meget Bryderi, bliver 
nu forstaaeligt. Naar man sammenligner Hovedstykkets 
Godsoplysninger med den efterfølgende Liste over Kro- 
nens Gods, viser det sig, at henved en tredive Navne 
findes i begge Lister, og her har man da tidligere 
maattet spørge, hvad Krongodset egentlig kunde have 
at gøre i Hovedstykket, der jo kun skulde indeholde 
Kongehusets private Arvegods. De tre Hovedforfattere, 
der har syslet med Jordebogen, har her hver sin Maade 
at forklare Sagen paa og forkætrer tillige de andres; 
fælles for dem er dog egentlig, at de paa en eller an- 
den Vis vil bortforklare de Opgivelser om Krongods, 
der findes i Hovedstykket. 

I det foregaaende har vi set, at i alt Fald ved 
Halland er Forklaringen en anden. Af Krongodset 
nævnes i Hovedstykket een Gaard, Skønevad, med sin 
Afgift; det øvrige, der ikke nævnes særskiU, maa have 
været overdraget Ombudsmændene sammen med ved- 
kommende Herred, og Indkomsten deraf er da taget med 
i Beregning ved Fastsættelsen af Ombudsmandens Afgift. 

Det samme Forhold skimtes nu ogsaa adskillige 
andre Steder. Paa Sjælland ser vi saaledes, at Kron- 
gaarden Haraldsted yder Afgift sammen med Ringsted 
Herred og Krongodset Agnsøtorp Nathold sammen med 
Arts Herred; Refsnæs anføres som Krongods i Listen 
over Kongelevet, Indtægten deraf er optaget i Hoved- 
stykket; Vordingborg dg Skovegnen derom tilhører 
Kronen efter den ene Liste, og i den anden nævnes 
en Række Godsindtægter herfra. Dette svarer da ganske 
til Forholdet ved Halland, og det Krongods, der ikke 
nævnes direkte, er da vel ogsaa ved Sjælland under- 
forstaaet; naar Strø Herred, hvori der ikke nævnes 
noget Kongegods, er anført med den usædvanlig store 
Afgift af 100 Mk. Sølv, forstaas dette bedst ved at 
tænke paa det store Krongods, som fandtes i den Del 
af Herredet, der siden udskiltes som det særlige Holbo 
Herred. 

Det tør da vistnok antages, at de Kronens Godser, 
der kun med Navns Nævnelse anføres i den særlige 
Liste over Kongelevet, i det mindste for en stor Dels 
Vedkommende er optagne i Hovedstykket med deres 
Nettoindtægter, og dette er ogsaa ganske naturligt. 
Forskellen mellem Kronens og Kongens Gods laa jo 
kun deri, at Kongen var uberettiget til at sælge Kron- 
godset; over de aarlige Indtægter af det var han lige 
saa fuldt berettiget til at disponere som over sine andre 
Godsindtægter eller øvrige Indkomster. 

Paa adskillige Punkter har saaledes Hovedlisten 
vundet i Forstaaelighed og Klarhed ved, at det gennem- 
gaaende, som det nu er paavist, er Nettoindtsegter, den 
angiver, Summer og Ydelser, der ubeskaarne kunde 
regnes at komme til Kongen. Hvorledes staar det 

imidlertid med det store Tvivlsmaal angaaende Listens 
Fuldstændighed, naar dette ny Synspunkt lægges til 
Grund? 

Gaar man ud fra, at Listen tilstræber at give en 
fuldstændig Oversigt over Kongens Nettoindtægter, vil 
man i første Linie undre sig over, at saa mange Her- 
reder staar uden nogen Angivelse af Ombudsmands- 
afgift eller Nathold; dertil kommer, at heller ikke de 
spredte Oplysninger om Indtægten af Købstæderne eller 
af Leding og Kværsæde synes helt at kunne udtømme 
de Indkomster, Kongen maatte have af disse Kilder. 

Det Antal Herreder og dermed ligestillede Distrikter, 
som Jordebogen opregner, kan sættes til 200; af disse 
savnes der Ombudsmandsydelse ved 68 eller 69, altsaa 
ved over en Trediedel. Hvorledes kan dette forklares? 

Steenstrup svarer: Af disse blanke Herreder var 
enkelte slet ikke mere i Kronens Eje; Resten maa an- 
tages at have været frit bortforlenet. 

Den første Forklaring er rigtig nok ved fire Her- 
reder, idet tre paa Bornholm og eet i Skaane var over- 
ladte til Ærkestolen; men den kan ikke udvides til at 
gælde andre. Vi kender saa meget til Bispernes Ejen- 
domme, at vi tør sige, at Ærkebispen ikke ejede flere 
end hine fire Herreder, og at ingen af Landets andre 
Bisper havde Ejendomsret til noget helt Herred. 

Det bliver da den anden Forklaring, der skal gælde 
for det overvejende Flertal af de indtægtsløse Herreder^ 
og Steenstrup nævner her først de fyrstelige Forleninger 
til Frænder af Kongehuset. Strengt taget burde nu 
Indtægterne af disse være medoptagne i Listen; hvis 
denne virkelig skulde tjene som Grundlag for en Om 
fordeling mellem Kong Valdemars Afkom, vilde det jo 

være af Betydning at faa klaret, hvilke Indtægter der 
allerede var overladte Kongefrænderne, og i Virkelig- 
heden gør Listen jo ogsaa dette ved Sønderjylland, 
skønt Hertugdømmet endnu i Aaret 1231 som Len til- 
hørte Erik (Plovpenning). Men naar Bleking, der var 
forlenet til Hertug Knud, staar tomt, og det samme er 
Tilfældet med Laaland, der i alt Fald senere ses at 
være tillagt Kristoffer, er det dog ret rimeligt, at Grun- 
den er den, som Steenstrup peger paa; yderligere gæl- 
der det samme maaske Als, der var overladt Albrecht 
af Orlamiinde. Det er en halv Snes Herreder, hvis 
Indtægtsløshed herved forklares; men dermed er vi 
ogsaa færdige; vi kender dog saa meget til, hvilke 
Landskaber der var overdragne Kongefrænderne, at vi 
kan sige, at Forklaringen ikke kan gælde flere. Valde- 
mars Sønnesøn Nils fik i Aaret 1216 overladt Nørre- 
halland, men paa Jordebogens Tid havde han ikke 
dette Landskab ; Kristoffer kaldes siden Herre ikke blot 
over Laaland, men ogsaa over Falster, men paa den 
sidste ses der at have været meget Kongsgods paa 
forskellige Hænder, saaledes at Kristoffer næppe har 
haft den endnu. Lad være da, at Tallet paa de ufor- 
klarede Herreder nu kan sættes ned til godt 50; endnu 
drejer det sig dog om en Fjerdedel af hele Riget. 

Her kommer vi imidlertid efter Steenstrup til »hele 
Rækken af mindre Forleninger til kongelige Embeds- 
mænd eller andre mægtige«; thi, som han siger, »det 
turde være paa vist i dette Arbejdes andet Kapitel, at 
man maa opgive den sædvanhge Antagelse, at de min- 
dre Len ikke fandtes og ikke vare hyppige i denne 
Periode«. Følger man den herved givne Henvisning, 

7* 

finder man dog ingenlunde den antydede »Række«. 
Paa fri Forleninger findes der fra hele det tolvte og 
trettende Aarhundrede endda i Steenstrups andet Ka- 
pitel kun eet Exempel, en Forlening af Smørum Herred 
i 1140 til en fordreven Biskop af Slesvig; derimod 
nævnes et Par Exempler paa Len, hvoraf gaves Afgift, 
men dette kan jo ikke hjælpe her, hvor det netop 
drejer sig om at forklare, hvorfor saa mange Herreder 
staar uden Ydelser til Kongen. 

. Ad denne Vej at forklare, at Fjerdedelen af Riget 
efter Hovedstykket ikke skal have ydet Kongen noget, 
finder da sikkert ikke Støtte i samtidige Kilder; Hol- 
berg har ogsaa for at forklare Fænomenet maattet 
appellere til en Liste over Danmarks Len i Kristian 
IV's Tid (S. 214 ff.). Han finder her, at der er mange 
Len, af hvilke Kongen ikke har Indtægt, snart fordi de 
var bortforlenede frit eller udlagte som Løn til visse 
høje Embedsmænd, snart fordi de var pantsatte eller 
overladte Enkedronningen som Livgeding. Og disse 
Oplysninger synes ham meget »interessante og lære- 
rige« til Forstaaelse af Jordebogen; thi >det er klart, 
at alle de samme Aarsager, som have bevirket, at Len 
ingen Indtægt gav i Kong Kristians Liste, kunne have 
været til Stede og medvirket til, at Len i Kong Valde- 
mars Liste heller ikke gav Kongen nogen Indtægt den 
Gang«. 

En Historiker vil vist være noget mere betænkelig 
ved at søge Forklaringen paa Forhold i Valdemarernes 
Tid i en Liste, der er en fire Hundrede Aar yngre, og 
han vil i det mindste forlange, at selve Landets Ad- 
ministration da i det mindste skal frembyde ligeartede 
Forhold til begge Tidspunkter. Intet er dog sikrere 

end, at de ikke var dette, intet vissere, end at der 
ligger en yderst indgribende Udvikling mellem Valde- 
marernes Ombudsmænd og Lensmændene i Kristian 
IV's Dage. Det er ganske vist noget, som Holberg 
ikke har Blik for, men derfor bliver det dog ikke 
mindre klart. Kristian IV's Lensmand er først og 
sidst en krigersk Embedsmand, der har et Slot og dets 
Underliggende i Forlening, og hvis centrale Pligt er at 
tjene Riget i Spidsen for sine rustede Svende; Valde- 
marernes Ombudsmand derimod er maaske personlig 
ogsaa Kriger, men som Ombudsmand har han intet 
med Krigsvæsenet at bestille, idet Bønderne i det Her- 
red, han bestyrer, møder til Leding under Styresmæn- 
dene, ikke under ham. Kristian IV's Lensmand, der i 
nogle Retninger begynder at faa Præget af en moderne 
Embedsmand, er dog efter sin Grundkarakter en Efter- 
kommer af de krigerske Stormænd, der et Aarhundrede 
før krævede og virkelig havde Størstedelen af Riget i 
Forlening mod at yde Rostjeneste; Valdemarernes Om- 
budsmand har til nærmeste Forgænger Kongsbryden, 
der svarer til den norske Aarmand, og som er Kongens 
rent private Tjener. 

Naar da et eller andet Len i Kristian IV's Tid 
ikke gav noget Overskud, fordi Indtægten og Udgiften 
gik lige op, hænger det sammen med, at Lensmanden 
først skulde underholde sig selv og sine Svende, før 
Kongen kunde faa noget, desuden vedligeholde det 
Slot, paa hvilket han havde sit Sæde, og som var en 
af Rigets Fæstninger; disse Aarsager laa ikke for i 
Valdemarernes Tid. Naar Enkedronning Sofie havde 
baade Laaland og Falster i Livgeding, duer heller ikke 

det til at forklare de blanke Herreder i Aaret 1231, 
da der ikke fandtes nogen Enkedronning i Danmark, 
og naar flere Len Anno 1600 var forlenede til Lands- 
dommere pro officio^ kan dette heller ikke passe paa 
Valdemarernes Tid, hvori der endnu ikke var Lands- 
dommere. 

Der bliver da af hele Sammenligningen med Kri- 
stian IV's Lensliste ikke andet tilbage end Forleningerne 
til visse høje Embedsmænd, hvortil ogsaa Steenstrup 
henviste. Men fandtes disse Embedslen allerede i 
Valdemarernes Dage? Vi skimter dog, at Kongens 
øverste Hofbetjente er blevet lønnede paa en helt an- 
den Maade. I den Liste, som Jordebogen indeholder, 
over, hvad Kongen kunde kræve i to Nætters »Hold« 
om Vinteren, ser vi, at Drosten, Marsken og Skænken 
hver oppebar een Mark Sølv; det giver for et heltAar 
godt 180 Mark eller efter Pengenes daværende Værdi 
en 30—40,000 Kroner; man skulde egentlig ikke tro, 
at der da kan have været Trang til oven i Købet at 
forlene dem med nogle Herreder frit. Jordebogen tyder 
ogsaa paa det modsatte; man ser af den, at Skænken 
havde et Len, men vel at mærke betalte Afgift deraf, 
og vi hører, at Hr. Vogn, der synes at have været 
Ombudsmand i Viborg eller maaske var særlig knyttet 
til det jydske Landsthing, skyldte Kongen 214 Mark 
Penge for sine Oppebørsler. Hvad vil desuden det An- 
tal Herreder, der kan tænkes forlenede til de høje Em- 
bedsmænd, forslaa over for den store Mængde af blanke 
Herreder? Naar Kong Valdemars Sønner og Sønne- 
sønner maatte nøjes med en tre — fire Herreder, kan 
man dog ikke tildele Drosten og Marsken saa mange, 
at Summen deraf kan blive synderlig stor. 

I mit Indlæg i Jordebogsstriden (Hist. Tidsskr. 4 R. 
V) henpegede jeg til de faa og ufuldstændige Oplys- 
ninger om Købstæderne som det Punkt, paa hvilket 
Jordebogens Fuldstændighed syntes vanskeligst at for- 
svare. Dr. Holberg har ment, at dette falder bort ved 
hans Forklaring af » Hovedstykket t ; det skal jo kun 
være en Liste over Herredsforleningerne, ikke en For- 
tegnelse over hele Kongens og Rigets Indtægt. Bortset 
fra, at denne Forklaring som Helhed ikke lader sig 
opretholde, passer den heller ikke ved Købstæderne. 
Naar Forf. tænker sig, at Indtægterne af de i Jorde- 
bogen ikke nævnte Byer flød direkte i Kongens Skat- 
kammer, maa der dog sikkert have været en stedlig 
Oppebørselsbetjent, og naar Holberg ogsaa tænker sig 
Muligheden af en saadan, men saa vil gøre ham til 
noget andet end Ombudsmanden, passer det ikke til 
Dokumenterne, der netop kalder Fogederne i Byerne 
exactores. Den utrolige Inkonsekvens ved Købstæderne, 
hvor snart een Indtægt er med, snart en anden, hvor 
der nævnes her en Købstad uden Indtægtsangivelser 
og hist en Købstadindtægt, uden at Købstaden navn- 
gives, lader sig overhovedet ikke bortforklare. 

Jeg ser da ikke, at Spørgsmaalet om Lakunerne i 
Hovedstykket nu staar anderledes end før; det er sta- 
dig umuligt at finde et Motiv, der paa en blot nogen- 
lunde plausibel Maade kan forklare de tabige Mangler. 
Og endnu som for over tyve Aar siden forekommer 
det mig, at man fremfor alt bør se disse Mangler paa 
Baggrund af Jordebogens hele Karakter, dens talrige 
Mangler og Ufuldstændigheder i det smaa, dens Uens- 
artetheder og Inkonsekvenser. Det kritiske Resultat 
bliver da, at man vel tør bygge paa Jordebogens en- 

kelte Oplysninger, men at man maa gaa frem med 
yderste Varsomhed, om man forsøger at drage Helheds- 
slutninger af den, saa vist som alt tyder paa, at Værket 
langtfra er saa fuldstændigt og udtømmende, som man 
kunde ønske. 

1, Driftsmaaden og Ejendomsfordelingen. 

I vore Dages Danmark er det de smaa Landejen- 
dorasbesiddere og de smaa Driftsenheder, der sætter 
Præget paa Landbruget. Hovedmassen af dansk Jord 
drives af Bønder, og af disse er den alt overvejende 
Del Selvejere: baade Hovedgaardsdriften og Storejen- 
dommen er forholdsvis af mindre Betydning. 

Gaar vi tilbage til Tiden ved Midten af det 17. 
Aarhundrede, hvor vi kan bygge paa Fridericias 
indtrængende Undersøgelser (Hist. Tidsskr. 6. Bække II), 
faar vi et meget forskelligt Billede af Landboforholdene. 
Ogsaa her hersker vel de smaa Driftsenheder, men hvad 
Besiddelsesforholdene angaar, er det. Nutiden ganske 
modsat, de store Ejendomme, der er i absolut Over- 
vægt \ 

Der var dengang i Danmark, d. v. s. Kongeriget 
uden Sønderjylland, o. 100 kongelige Slotte, o. 800 
adelige Hovedgaarde og o. 80,000 Bøndergaarde. Viser 
disse Tal allerede hen til, at Hovedmassen af Landets 



^) De i det følgende anførte Tal er stærkt afrundede; jeg med- 
tager det da foreløbig afstaaede Halland, hvad Fridericia 
oftest ikke gør. 

Jord dyrkedes gennem Bønder, ses dette endnu klarere, 
naar man løseligt beregner, hvad Udsæd der brugtes 
ved de forskellige Arter Gaarde. Gennemsnitsudsæden 
kan ved Slottene anslaas til lidt over 150 Tdr. for hvert, 
ved Adelsgaardene til halvt saa meget, og for en al- 
mindelig Bondegaard til 10 Tdr. eller saa omtrent ^ 
Man faar da ud, at der under Stordrift var Jord med 
o. 75,000 Tdr. Korn i Udsæd, under Smaadrift derimod 
mindst 800,000 Tdr. — Af de 80,000 Bøndergaarde var 
derimod kun o. 5500 i Hænderne paa Selvejere; hele 
Resten af Bønderne var Fæstere enten hos Kronen 
eller Adelen. Af al dansk Jord var saaledes kun en 
50—60,000 Tdr. Sædeland hos smaa Ejendomsbesiddere, 
over 800,000 Tdr. falder derimod paa Storejendom. 

Søger vi herfra til Middelalderen, maa vi nøjes 
med Oplysninger af en langt mere ubestemt Natur. 

I den store Jordebog over Roskildebispens Gods 
fra o. 1370 er der Skyldangivelser for et saa stort An- 
tal Gaarde, at vi herved kan faa et paalideligt Begreb 
om, hvor stort Tilliggende en sjællandsk Fæstegaard i 
denne Tid vanlig havde. Jord paa to Øre er det, der 
forekommer hyppigst, og tager man et Gennemsnit for 
de lidt over 700 Gaarde, for hvilke vi kender baade 
Census og Landgilden, kommer man til 7^2 Ørtug^ 
hvad der svarer til en Udsæd af 12—13 Tdr. Dette er 
kun lidt forskelligt fra, hvad der var det almindelige 
Tilliggende for en Helgaard i det 17. Aarhundrede, og 
allerede i den senere Middelalder synes man da at 



») Fridericia anf. St. S. 518: 10—12 Tdr. Paa Falster med o. 

12,000 Tdr. Udsæd var der o. 1470 Gaarde, hvad der kun giver 

8 Td. for hver Gaard. 
«) Se Tabellen ndfr. S. 139. 

være naaet til den Størrelse for Bondegaarden, som 
siden holdt sig. Men det samme kan endda føres til- 
bage til selve Valdemarstiden. Efter Ledingsbestem- 
melserne i Jydske Lov maa det antages, at man da 
betragtede een Mark Gulds Jord som det regelmæssige 
Tilliggende for en Helgaard, og dette svarer til, hvad 
man paa Sjælland kalder Jord paa otte Ørtug i Skyld; 
ogsaa her er vi da nede ved saa temmelig det samme 
Tilliggende. Det er klart, at Jordens Udstykning var 
vidt fremskredet allerede da; havde Fortiden anset 
Bolet for den rette Fuldejendom, var nu en Trediedel 
deraf det normale. 

Om Hovedgaardenes Størrelse er det vanskeligere 
at faa en Forestilling. Selve Navnet er yngre end 
Valdemarstiden, men større Driftsenheder er jo sikkert 
nok ældre, ja der er vel endog Grund til at tro, at 
man med de talrige Trælle i den ældre Middelalder 
snarest har haft mere Stordrift end senere. Endnu i 
Roskildebogen sporer man tydelig, hvorledes Hoved- 
gaardsdriften gaar tilbage, i det mindste hvad angaar 
Omfanget af den Jord, der dreves; rundt om ser man, 
hvorledes en Del af den Jord, der tidligere laa under 
selve Hovedgaarden, nu er udstykket til Gaardsæder. 
Hovedgaardenes Jordtilliggende var da ogsaa paa denne 
Jordebogs Tid ikke synderlig forskelligt fra, hvad det 
blev senere; vi træffer ret hyppigt Hovedgaarde, der 
under sig kun har eet Bol (een Mark i Skyld), selv om 
de Gaarde, der dannede Midtpunktet i de bispelige 
Oppebørselsdistrikter, og paa hvilke Fogeden havde 
Sæde, oftest var større, paa tre eller fire, ja endog 
6 Bol. 

Synes det da i det hele, at man allerede tidlig i 

Middelalderen, baade hvad smaa og store Driftsenheder 
angaar, nogenlunde var naaet til det, der siden holdt 
sig som det almindelige, og kan der ikke være Tvivl 
om, at Hovedmassen af Landets Jord er dyrket gennem 
smaa Bøndergaarde, bliver det vanskeligere at sige, 
hvorledes Ejendomsfordelingen har været. At Stor- 
ejendom fandtes i betydeligt Omfang, er sikkert nok; 
i Gavebreve og Testamenter finder vi mange Exempler 
paa stort Gods, samlet paa enkelte Hænder. Mest 
betegnende er det, hvor ofte det forekommer, at en 
hel By eller Torp har været ejet af een Mand ; Absalon 
skænkede f. Ex. Sorø Kloster Holbækgaard med fire 
tilliggende villulis og Læsiøholm (et Sted ved Skarridsø) 
med fem Torper (SRD. IV, 473), og Grevinde Ingerd 
grundlagde 1256 Claræ Kloster i Roskilde ved en Gave 
af tretten hele Byer, hvis samlede Landgilde angives 
til 120 Mark Sølv (Dipl. Arnemagn. I, 208). Og dog 
er det aabenbart ikke Storejendommen, der har givet 
Landet dets Hovedpræg. Man læse Datidens Love, og 
man vil se, at i dem træder de store Grundejere saa 
godt som ikke frem; det betyder ikke, at de ikke exi- 
sterede, men dog sikkert, at de var for faa til at spille 
den afgørende Rolleø 



1) Oplysninger i Sorø Klosters Gavebog (SRD. IV) viser, hvor 
forholdsvis ringe Gods selv bekendte Stormænd har ejet, 
Skjalm Hvides Søn Tokes halve Hovedlod (om dette Begreb 
se Matzens Retshist., Privatret S. 124) bestod saaledes kun 
af IV2 Bol i een By, 3 Ottinger i en anden foruden en Femte- 
del i en Mose og i en Skov (S. 465 f); af hans Brodersøn 
Toke Ebbesøns halve Hovedlod gik der kun 18 Øre i Land- 
gilde (S. 467). Broderen, Sune Ebbesøn, efterlod sig derimod 
saa meget Gods, at den halve Hovedlod beløb sig til 34 Mk. 
6 Øre Gulds Jord (S. 468). — Naar det ofte er sagt, at Hvide- 
slægten ejede hele Alsted Herred, er dette vel ganske ube- 
grundet. 

Paa et Par Punkter kan vi gennem Valdemars 
Jordebog faa nogen Idee om Forholdet mellem stor og 
lille Ejendom. Falsterlisten er jo Øens Matrikel, og af 
den fremgaar, at lidt over en Fjerdedel af den falster- 
ske Jord tilhørte Kongen og Kronen, medens en anden 
Fjerdedel ejedes af større Godsbesiddere^; af Resten 
har en Del vel tilhørt Øens Kirker, men det allermeste 
maa have været i Hænderne paa jævne Selvejerbønder. 
Ejendomsforholdene her var imidlertid højst usædvan- 
lige; at Kronen ejede saa meget Gods, var, som Steen- 
strup rigtig bemærker, ganske enestaaende, og del 
samme gælder vistnok Størrelsen af de rigere Mænds 
Gods. Har Bondeselvejerne paa Falster kun haft o. 
40 Procent af al Jorden, tør dette sikkert siges at være 
et Minimum for hele Riget. 

Vi skimter modsat et Maximum i Halland, et Land- 
skab, hvori hverken Kirke eller Adel nogen Sinde er 
blevet saa rige og mægtige som i de fleste andre 
Landsdele. Her var endnu i det syttende Aarhundrede 
af o. 4000 Gaarde over 700 Selvejergaarde, en i Da- 
tidens Danmark ganske enestaaende Tilsyneladelse. 
For Valdemarstiden viser Hallandslisten, at Kronen af 
sine Ejendomme her kun havde en Indtægt af o. 100 
Mark Sølv, medens Bøndernes Skatter løb op til over 
.600 Mark; allerede dette siger os, at Hovedmassen af 
Jorden maa have været i Hænderne paa fri Selvejere. 
At disse i Halland har siddet inde med en 80—90 Pro- 



*) Nærmere se TiUæg: Falsterlisten. Hele Øens Skyld var o. 
620 Mark, hvoraf Kongen ejede o. 177 og de andre opnævnte 
Jordejere 174 Disse Tal afviger lidt fra de af Steenstrup 
udregnede; der er i Listen enkelte Uklarheder og Lakuner, 
der kan udfyldes paa forskellig Vis. 

cent af al Jord i Landskabet, kan der næppe være 
Tvivl om. 

Midt imellem dette Maximum og det falsterske 
Minimum maa Gennemsnittet for hele Riget søges, og 
det kan da trygt antages, at i Valdemarstiden har 
endnu mindst to Trediedele af al Jorden tilhørt Bøn- 
derne selv. Smaa Driftsenheder og smaa Ejendoms- 
besiddere har været det karakteristiske for hele Land- 
bruget. 

Hvad der her er sagt om Ejendomsfordelingen i Landet, 
staar i brat Modsætning til de Ideer, som Christensen- 
Hørsholm udvikler og hvorefter allerede ved Kristendom- 
mens Indførelse »Kronens og Adelens Andel af Jorden« 
antages for »langt den overvejende«, medens Selvejernes 
Jord »næppe har oversteget 20 Procent« (Agrarhist. Studier 
I, 13). I det hele falder herfra noget Lys over det Spørgs- 
maal, som drøftedes meget paa et tidligere Trin af vor Hi- 
storiegranskning, om Landets første Bebyggelsesmaade var 
demokratisk eller aristokratisk, baaret af jævne Frimænd 
eller udgaaet fra Høvdinger, der fordelte Jorden mellem 
deres Undergivne. I sin Tid holdt Flertallet paa det første, 
medens N. M. Petersen ivrigt kæmpede for den aristokra- 
tiske Begyndelse; siden er Problemet ikke drøftet alvorligt 
paa dansk Grund, men i al Stilhed er vel Vægtskaalen 
sunket til Fordel for N. M. Petersens Modstandere, ikke 
mindst ved Udlandets agrariske Granskning, der i Mellem- 
tiden har ført til en saa fyldig Forstaaelse af Landsbyfælles- 
skabet og dets Oprindelse. At den overvejende Del af Dan- 
marks Jord endnu i Valdemarernes Tid var i Hænderne 
paa smaa fri Bønder, kan kun yderligere stadfæste dette; 
thi ligesom Bevægelsen siden gik i den Retning, at Selvejer- 
godset mindskedes, er der al Grund til at tro, at det samme 
allerede var Tilfældet før. 

At N. M. Petersens Theorier endnu opretholdes af 
folkelige Forfattere som f. Ex. G. G. Larsen (Det danske 

Landbrugs Historie, 1896), betyder da heller intet; mere 
Vægt maa man lægge paa, at en Historiker som Joh. Steen- 
s trup oftere synes at omtale dem med en vis Sympathi, 
og man maa være spændt paa at se, hvorledes han vil stille 
sig til disse Spørgsmaal i »Danmarks Riges Historie«. Fore- 
løbig skal jeg kun henlede Opmærksomheden paa, at Pro- 
blemet er stærkt oppe i Europa for Øjeblikket, og medens 
de fleste Agrarhistorikere holder paa den oprindelige demo- 
kratiske Bebyggelse, har den engelske Gransker Seebohm 
med stort Talent opkastet sig til Forkæmper for den mod- 
satte Mulighed. Naar han ser, hvorledes i Vilhelm Erobre- 
rens England den lille Selvejendom saa godt som ikke exi- 
sterer, synes det ham utænkeligt, at Angelsachserne er be- 
gyndt med udstrakt Selveje; Udgangspunktet maa have været 
ikke Frihed, men Trældom. Man kan vel dertil fra et dansk 
Synspunkt svare, at i Danmark var der i det 17. Aarhun- 
drede endnu færre smaa Selvejer« end i England paa Domes- 
daybooks Tid, og dog ser vi her historisk klart, hvad vi 
kun kan gætte os til i det sachsiske England, at der forud 
gaar et Stadium, hvor Selvejendommen var det overvejende. 
Paa dette Punkt som ogsaa ellers kan vi gribe de nordiske 
Forhold paa et saa tidligt Udviklingstrin, at de bliver over- 
ordentlig lærerige til Forstaaelse af den almindelige ger- 
manske Udvikling. 

— Efter at det foranstaaende allerede var nedskrevet, 
er ogsaa P. Lauridsen kommet ind paa disse Spørgsmaal 
i sin Afhandling om gamle danske Landsbyformer (Aarb. f. 
nord. Oldkynd. 1896). Medens man maa være ham meget 
taknemlig for, hvad han heri oplyser om Landsbyernes 
Grundplaner, forekommer det mig, at de almindelige Be- 
tragtninger, hvormed han slutter, er af mindre Værdi; de 
synes ikke ret gennemtænkte fra Forfatterens Side og derfor 
uklare, til Dels selvmodsigende. Jeg skal her kun med et 
Par Ord antyde, hvori Forf.s Fejlsyn efter min Opfattelse 
ligger. 

Lauridsen skelner mellem den oprindelige Bosættelses- 
form og en senere, der skal være frembragt ved Solskifte \ 

Valdemaritiden. 8 

den sidste kan vi erkende, den første derimod ikke, thi den 
skjules helt for vore Øjne af Solskiftet, der har frembragt 
en fuldstændig Omvæltning. Den revolutionaire Karakter, 
som herved tillægges Solskiftet, har dette imidlertid slet ikke; 
det tilsigter kun at genindføre en Ordning, der har existeret, 
men er kommet i ForfaM S og heri ligger da, at det aldeles 
ikke er uberettiget at slutte tilbage til den første Bosættelses- 
maade. Derimod har Lauridsen ganske Ret i, at man ikke 
i hvert enkelt Tilfælde kan slutte, at fordi en By har sine 
Jorder regelmæssigt delte efter Markfællesskabet, saa maa 
dette her være oprindeligt; en Torp, anlagt af Enkeltmand, 
kan godt siden være blevet delt mellem flere Bønder og da 
have faaet sine Marker fordelte mellem disse. Men naar 
Forf. mener, at dette jo ligeledes gælder Adelbyerne, saa- 
ledes at ogsaa disse kan have været oprindelige Enkeltmands- 
anlæg, overser han, at i saa Fald maa der være sket to 
Ting: det af den enkelte opdyrkede Gods maa ikke blot 
være udstykket mellem Bønder, men disse maa ogsaa af 
Grundejeren have erhvervet Ejendomsret til Jorden. Med 
andre Ord, vil man ad denne Vej forklare vore Byer med 
deres talrige Selvejere, maa man for Oldtiden eller den 
ældre Middelalder konstruere en Bevægelse i Ejendomsfor- 
holdenes Udvikling, der er lige den modsatte af den, vi ser 
i Tiden nærmest efter, og som i sig selv er ganske usand- 
synlige. Og saa skal man endda forklare, hvorledes man 



^) Jeg kan her i det hele være enig med Meitzen, Siedelung und 
Agrarwesen der Westgermanen etc. (1896). I dette stort an- 
lagte Værk, der indeholder et saa kolossalt Stof, er uheldigvis 
Behandlingen af de danske Forhold yderst mangelfuld. 

^) For Sikkerheds Skyld vil jeg gerne selv henlede Opmærksom- 
heden paa, at der i Mellemeuropa samtidig med Valdemareme, 
dog snarest lidt senere, foregaar en Svingning i Landbofor- 
holdene, hvorved Selvejendom atter vinder større Udbredelse. 
Denne Bevægelse har dog Motiver, der ikke er til Stede i 
Danmark i den ældre Middelalder, og kan da ikke for os 
være en Grund til at tro, at der skulde have fundet noget 
lignende Sted hos os. Overhovedet skal man vogte sig for 
at oplyse Valdemarstiden og det Tidsmm, der gaar forud, 

ad denne Vej kan være kommet ind paa Fælle3skabet, der 
synes ganske unaturligt, naar det bag ved sig har en ud- 
præget Privatejendomsret til Jorden. 

Selv om Valdemarstiden endnu viser os de smaa 
Selvejere i Overvægt, er den Kamp mellem Storejendom 
og Bondegods, der efterhaanden skulde vende sig saa 
stærkt til Bondens Skade, dog allerede i fuld Gang. Vi 
ser det bl. a. af Falsterlisten. I denne nævnes jo for- 
uden Kongens Gods ogsaa, hvad de større Jordejere 
besidder; i alt er det 74 Mænd, hvis Ejendomme sær- 
lig angives med den derpaa hvilende Skyld. Det maa 
dog straks siges, at det egentlig er noget vildledende 
at kalde disse Mænd Godsejere eller blot rige Mænd; 
gennemgaaende er deres Ejendomme af ret ringe Om- 
fange Foruden Bispen er der kun een Mand, der ejer 
over 10 Mark i Skyld, kun fem, der har over 6 Mark; 
derimod har næsten Halvdelen under een Mark og flere 
under en halv^ hvorved vi jo er nede ved en alminde- 
lig Bondegaards Størrelse. Tag som Modsætning Herre- 
gaardene i det 17. Aarhundrede med deres under- 
liggende Bøndergods; i Gennemsnit havde hver o. 76 
Tdr. Sædeland, dertil et halvhundrede Fæstegaarde med 
i alt godt og vel 500 Tdr. Sædeland. — Saa højt kom 
endda de rigeste fem-seks Mand i Falsterlisten ikke 
op, for slet ikke at tale om alle de øvrige ^ Det er 



ved Sammenligninger med de samtidige Forhold sydligere i 
Europa; den nordiske Samfundsudvikling var adskillige Skridt 
bag efter den almeneuropæiske; herom mere i dette Skrifts 
Slutningskapitel. 

^) Se den lærerige Sammenstilling hos Steenstrup S. 422-23. 

*) At disse Falstringer tillige skulde have ejet Gods uden for Øen, 
er vist for det store Flertals Vedkommende ganske usand- 
synligt. 

da vel heller ikke egentlig Ejendommens Størrelse, der 
har skilt alle disse særlig opnævnte Mænd ud fra de 
øvrige Falstringer, men snarest Godsets eller dets Inde- 
haveres retslige Stilling; vi tør vel i dem se Falsters 
Herremænd. 

Sammen med Kronen ejede disse Herremænd lidt 
over Halvdelen af Øens Jord. Ret oplysende er det at 
se, hvorledes dette Gods fordeler sig i Forhold til Byernes 
Størrelse. 





ejede Kongen eller Herremændene 


I Byer paa 


over 8/4 

i 


over Va 

i 


over V4 

i 


V4 eller 
mindre 

i 


5 Bol eller mere 

mellem 1 og 5 Bol 

1 Bol eller mindre 


13 

9 

21 


7 
7 

5 


5 
8 
9 


6 
6 
3 


I alt Byer: 
med i alt Bol: 


43 
141V, 


19 
74 


22 

73Va 


15 
71 



Det er saaledes over to Trediedel af Falsters Byer, 
hvori disse større Jordejere sidder inde med over Halv- 
delen af Byens Jord. Videst er de fremme i de smaa 
Torper paa eet Bol, hvor de har over Halvdelen i 26 
af 38 Byer; disse Torper har aabenbart for største 
Delen været Nybygder, grundlagte af Storbønder, selv 
om de for en Del i Tidens Løb var gaaet over til at 
blive selve Dyrkernes Ejendom. 

Man kan ogsaa tage Herremændenes Gods alene, 
og Forholdet stiller sig da saaledes: 

ejede Herremændene 


I Byer paa 


alt 

i 


over»/4 

i 


overVj 

i 


overV* 

i 


V,el. 
mmdre 

i 


intet 

i 


5Bol eller mere.. 


1 


3 


2 


8 


14 


8 


mellem 1 og 5 Bol 


> 


> 


4 


7 


10 


9 


1 Bol el. mindre. 


6 


5 


7 


9 


9 


4 


I alt Byer 


7 


8 


18 


24 


38 


16 


Bol 


18V, 


22 


28V« 


MV, 


150 


54 



2. Dyrket Areal paa Falster i Yaldemarstiden og paa 
syællandsk Bispegods i det 14. Aarhundrede. 

Det behøver ikke at udvikles, hvor interessant det 
vilde være, om man nærmere kunde klare, hvor stor 
en Del af Landets Areal der var under Dyrkning i 
Middelalderen. Man har næppe forestillet sig, at dette 
Spørgsmaal overhovedet med Nytte kunde opkastes, og 
dog er det saa, at vi har et endog meget stort Antal 
Opgivelser, der kan bruges her. Paa Sjælland og om- 
liggende Øer anvendtes jo den oftere qmtalte Skyld- 
taxation, og man har forlængst indset, at denne stod i 
nærmeste Forhold til Udsæden, selv om der i Enkelt- 
hederne har været meget uklart; at terra unitis marcæ 
in censu betegner Jord, der kunde tage een Mark Korn 
i Udsæd, derom var baade Velschow og Paludan-Miiller 
enige, og ogsaa jeg har sluttet mig hertil. Men veed man 
Udsæden, har man ogsaa en ret god Forestilling om Ud- 
strækningen af den Jord, der besaas; i vore Dage svarer 
en Tønde Udsæd af Rug og Byg ret nøje til en Tønde 

Land S og selv om man mulig i ældre Tid saaede en 
Del tættere end nu ^ bliver Forskellen dog ikke saa 
stor, at man ikke til en vis Grad kan slutte fra det 
ene til det andet. Nu var jo imidlertid Skyldtaxationen 
i saa almindelig Anvendelse Åarhundreder igennem, at 
vi har en Mængde Opgivelser desangaaende, og her har 
vi da et stort, hidtil ganske unyttet Materiale til at 
klare Spørgsmaalet. 

Fuldt saa meget faar man dog ikke ud af denne 
Tanke, som man ved første Øjekast kunde tro. Hvad 
kan det hjælpe os, at vi om den og den Gaard faar 
at vide, at der til den hørte 272 Øre Land? Deraf 
kan vi ganske vist se, at Gaarden regnedes til en Ud- 
sæd af 12 — 13 Tdr. Korn, men hvem kan genfinde 
denne middelalderlige Gaard i vore Dage og derved faa 
det andet Led i Sammenligningen frem? Nej, vi kan 
kun bruge de langt sjældnere Tilfælde, hvor ikke en 
enkelt Gaards Skyld opgives, men alle Gaardenes i en 
hel By, og saa møder vi her endda megen Usikkerhed. 
Ogsaa Byen kan være undergaaet Ændringer; een By 
er opløst i to, en anden har i det mindste udskilt en 
Torp, eller modsat har Byen mulig faaet ny Jord 
under sig, indtaget fra en nedlagt Naboby. Et sikkert 
Grundlag faar vi da først, naar vi kan naa op til et 
helt Sogn, og det allersikreste, om vi kan faa Oplys- 
ninger om en hel, geografisk afsluttet Landsdel. 

Kun for en eneste saadan Landstræknings Ved- 
kommende forefindes der Oplysninger. For Falster 
har vi selve Skyldtaxationens Matrikel foreliggende i 



1) Sml. Stat. Tabelværk 4. R. Litra C, Nr. 7 (Arealets Benyttelse 

1888), Side Ixviij. 
«) Jfr. herom ovfr. S. 66 Anm. 

Falsterlisten i Valdemars Jordebog. I den finder vi By 
for By og Sogn for Sogn angivet Jordernes Skyld i 
Mark og Øre, og en Sammenligning med Oplysningerne 
fra senere Tider er her baade nem og højst lærerig. 
I en Tabel i Tillægget vil man finde Tallene for hvert 
Sogn; her giver jeg kun det samlede Resultat. 

Falsters samlede Skyld var o. 620 Mark ; een Mark 
svarer til 40 Tdr. eller mulig til 48 Tdr. (herom se ovfr. 
S. 18), og vælger vi det første Tal, behøver vi altsaa 
ikke at frygte for at regne for højt. De 620 Mk. be- 
tyder da en Udsæd af 24,800 Tønder eller afrundet 
25,000 Tdr. 

Til Sammenligning kan vi først anføre, hvad Ud- 
sæd der brugtes paa Falster i Tiden ved 1660, da de 
Oplysninger blev indsamlede, som skulde tjene til 
Grundlag for Frederik lIPs Matrikel^ Hovedsummen 
bliver her o. 12,500 Tdr., eller med andre Ord, i 
Valdemarstiden brugtes der dobbelt saa megen Udsæd 
som da. 

Fra vore Dage har vi Oplysninger om, hvor stort 
et Areal der var under Dyrkning paa Falster. 1 1888 
var der besaaet i alt 41,500 Tdr. Land, og dertil kom- 



*) Naar jeg her og andensteds til Sammenligning med de mid- 
delalderlige Forhold maa benytte Frederik III's Tid, er det 
naturligvis uheldigt, at vi derved kommer til et Øjeblik, da 
Danmark netop havde lidt saa meget af Krige. Imidlertid 
maa man dog gøre opmærksom paa, at Angivelserne, skønt 
de indsamledes lige efter den ødelæggende Fejde med Karl 
Gustav, dog egentlig ikke viser os Landbrugets Tilstand, saa- 
ledes som det var efter Fejden; man gik, hvad Udsæden an- 
gaar, netop ud paa at faa Oplysninger om, hvad der saaedes 
i Tiden før Krigens Udbrud, og for saa vidt det drejer sig 
om de danske Øer, der ikke havde set nogen Fjende i Kri- 
stian IV's Krige, tør Angivelserne da antages at vise os 
nogenlunde normale Forhold. 

mer o. 30,000 Tdr. Land, der i det givne Øjeblik laa 
brak eller anvendtes til Afgræsning eller Høslet. 

Baade i Valdemarstiden og ved Aar 1660 anvendtes 
Trevangsbruget; omtrent halvt saa meget Jord, som 
der var under Plov, har saaledes henligget til Græa, 
og turde vi da regne, at man i hine Tider har saaet 
paa samme Vis som vi i vor Tid, vilde de Tal, man 
skulde sammenstille, blive disse: 

13. Aarh. 1660 1888 

Tdr. Land Tdr. Land Tdr. Land 

Falsters dyrkede Areal: o. 37,500 o. 18,750 o. 70,000. 

I de store Træk fremtræder her Udviklingens Gang 
klart. At der siden Frederik IIFs Tid er inddraget et 
meget stort Areal under Dyrkning, kan ikke forbavse, 
selv om man vel knap har tænkt sig, at det dyrkede 
Land paa en som Falster siden er omtrent firdoblet. 
Men at man i Valdemarstiden havde saa meget Land 
under Dyrkning, som det fremgaar heraf, har man vist 
aldrig tænkt sig, og dog synes der ikke at kunne være 
nogen Tvivl derom. 

Ganske vist tør man nu ikke uden videre slutte fra 
Falster til hele Riget. Tværtimod har denne vistnok 
været i høj Grad i Spidsen for Udviklingen, hvad Op- 
dyrkningen angaar, ligesom den, som vi har set, var 
det, naar Talen er om Ejendomsfordelingen. Falsters 
ret højtliggende, lidt tørre, ikke altfor tunge Jorder 
egnede sig ganske fortrinligt for Middelalderens Jord- 
brug; det fremgaar jo ogsaa af Paludan-Miillers Prøvelse 
af Falsterlisten, at saa godt som alle Øens nuværende 
Landsbyer var til allerede i Valdemarstiden, og fattes 
der hist og her nogle, nævnes til Gengæld i Listen ad- 
skillige, som siden er forsvundne. 

Forskellen meflem Udsædens Størrelse paa Falster 
i Middelalderen og ved Midten af Nytiden er dog saa 
kolossal, at man ikke ret vel kan tænke sig andet end, 
at noget lignende maa gælde andre Landsdele, og virke- 
lig træffer vi ogsaa ret tilsvarende Forhold, naar vi 
gaar over til Sjælland og her bygger paa Oplys- 
ningerne i Roskildebispens Jordebog fra o. 1370. Jeg 
har Punkt for Punkt gennemgaaet denne med dette 
Maal for Øje, et langt og møjsommeligt Arbejde, ved 
hvis Udførelse jeg har at takke stud. mag. I. Hértz- 
sprung for god Hjælp. Det endelige Udbytte var ikke 
saa stort, som man kunde haabe; Forarbejderne til 
Frederik III' s Matrikel, der maatte bruges som Sammen- 
ligningsled, er ikke bevarede for alle Dele af Sjælland, 
og ogsaa af mange andre Grunde viste det sig ofte, at 
det indsamlede Materiale ikke lod sig benytte. For en 
hel Del Byer, delvis for enkelte Sogne lader Oplys- 
ningerne fra det 14. og fra det 17. Aarhundrede sig 
dog sammenstille, saaledes som sket er i en Tabel i 
Tillægget. 

Man vil heraf se, at i nogle Tilfælde stemmer baade 
Gaardenes Antal og Udsædangivelserne fra de to Tids- 
punkter ganske overens. I Kronens By Holte i Gre- 
vinge Sogn, Ods Herred, var der 1370 4 Bønder, hver 
med lige megen Udsæd, tilsammen 24 Tdr. Korn, i 
1660 netop lige saa mange og med samme Udsæd; 
i Nabobyen Preglerup var Gaardtallet uforandret. Ud- 
sæden næsten ganske den samme. Fra Egebjærg Sogn 
har man Opgivelser om tre Byer, som Kronen ligeledes 
ejede helt og holdent allerede i Middelalderen, og som 
ligesom de foregaaende er komne med i den gejstlige 
Jordebog, fordi Bispen ved Aar 1370 havde alt Kron- 

godset i Ods Herred i Pant; her er baade Gaardenes 
Antal og deres Udsæd saa godt som det samme endnu 
1660, Af saadanne Tilfælde er der flere, og de er af 
Vigtighed ogsaa ved at vise, at Sammenligningen er 
tilladelig og rigtig foretaget. 

Langt oftere forekommer dog det Tilfælde, at Ud- 
sæden er gaaet meget tilbage. Fra Asnæs Sogn kender 
vi alle Sognets Landsbyer, og Udsæden var i 1660 kun 
godt halvt saa stor som i 1370, 610 Tdr. mod 1068. 
Fra Vester Egesborg i Hammer Herred, lige paa den 
modsatte Kant af Sjælland, har vi ogsaa Oplysninger 
om hele Sognet; i Middelalderen var Udsæden over 
468 Tdr., i 1660 kun 298 Tdr. I Gundsømagle Sogn 
ved Roskilde Fjord staar 666 Tdr. imod 321. Ved en 
Række enkelte Byer gælder det samme, og om end 
den modsatte Bevægelse ogsaa spores, er det dog kun 
en sjælden Undtagelse. Tager man de samlede Tal, 
der fremgaar af disse spredte Oplysninger, træder dette 
klart frem. Fra Ods Herred, hvor Bispen ejede saa 
meget Jordegods, at vi har ret god Grund at bygge 
paa, kender vi Udsæden ved de to Tidspunkter fra 25 
Byer; tilsammen var de 1370 taxerede til en Sæd af 
3136 Tdr., 1660 kun til 2077 Tdr. Fra Resten af Sjæl- 
land har vi Opgivelser om henved en Snes Byer, lig- 
gende paa de forskelligste Kanter af Øen; de viser til- 
sammen en Udsæd af 3642 Tdr. i Middelalderen mod 
kun 1762 Tdr. i det 17. Aarhundrede. 

Disse Oplysninger fra Roskildebogen har det For- 
trin fremfor, hvad vi kan hente fra Falsteriisten, at de 
hviler paa Opgivelser om hver enkelt Gaard, medens 
Listen fra Valdemars Jordebog kun giver os et Tal for 
hver By; de er saaledes mere detaillerede og derfor 

ogsaa mere at lide paa. Tillige har de det Fortrin, at 
de fører os hen i forskelligartede Egne paa en 0, der 
er meget større end Falster. Det maa da i høj Grad 
styrke vor Tillid til de Udslag, vi er naaet til ved at 
studere Falsterlisten, at ogsaa Roskildebogens Opgivelser 
viser en stor Tilbagegang i det dyrkede Areal fra Mid- 
delalderen til Midten af 17. Aarhundrede. Udgør denne 
Tilbagegang ved Ods Herred kun en Trediedel saa er 
den ved de spredte Angivelser fra de andre Dele af 
Sjælland endog lidt større end den Halvdel, Falster 
viste. 

Det synes saaledes at maatte staa fast, at Korn- 
dyrkningen allerede i Slutningen af Valdemarstiden har 
naaet et Omfang, som maa siges at være meget betyde- 
ligt; man har taget et stort Areal under Ploven, saa 
stort, at man siden atter maatte opgive en Del deraf. 
Dette er vistnok meget overraskende. Selv om man 
ofte har tænkt sig stor Rigdom i Valdemarernes glim- 
rende Tidsalder og paa mer eller mindre løs Grund 
ment, at Danmarks Folketal dengang var meget stort, 
har man vist aldrig forestillet sig, at selve Korndyrk- 
ningen var saa udbredt, som det ses af det her frem- 
dragne; man har jo altid ment, at Kvægavlen i ældre 
Tid spillede nok saa stor Rolle i Landbruget. Jeg 
blev da ogsaa selv yderst forbavset, da jeg allerede for 
adskillige Aar siden naaede til den Beregning af Falsters 
dyrkede Areal i Valdemar Sejrs Tid, som jeg har frem- 
stillet ovenfor; jeg modtog dette Resultat med den 
yderste Skepsis og prøvede paa alle Ledder at finde, 
hvor der mulig kunde gemme sig en Fejl i Beregnings- 
maaden. Først efterhaanden har jeg fattet Tillid til 

Udslaget, og dertil har ikke mindst det møjsommelige 
Studium af Roskildebogens Angivelser bidraget. 

Naar der i Slutningen af Valdemarstiden var ind- 
taget meget store Arealer til Korndyrkning, var dette 
sikkert noget nyt i Danmark, og hvorledes det hænger 
sammen med en stærk økonomisk Fremgang paa alle 
Omraader, vil blive belyst i et af Slutningsafsnittene i 
dette Skrift. Her skal da .blot endnu nævnes et Træk 
af Middelalderens Landbrug, der synes at kaste noget 
Lys over Aarsagerne til, at man var naaet saa højt 
allerede i gammel Tid og siden atter maatte ind- 
skrænke den Jord, man havde brugt til Kornsæd. 

En af de Maader, hvorpaa man udfandt Jordens 
Værdi i Middelalderen, var jo ved at se, hvad der 
kunde opdyrkes med een Plov, og det er klart, at 
Maalet for een Plovs Jord falder sammen med, hvad 
man siden paa Sjælland kaldte een Mark i Skyld, d. v. s. 
det Areal, der kunde tage 40 eller 48 Tdr. Korn i Ud- 
sæd. I adskillige Tilfælde i Roskildebogen ses paa 
denne Vis ogsaa een Plovs Land at svare til eet Bol 
eller een Mark Jord, og paa Falster var der endog 
flere Skyldmarker end Plove; medens Falsterlisten viser 
en Skyld af o. 620 Mark, fandtes der efter Plovtals- 
listen i Valdemars Jordebog kun 430 Plove paa Øen. 
I stor Modsætning til det Omraade, der saaledes her 
ses at kunne bearbejdes med een Plov, staar For- 
holdene i det 17. Aarhundrede. Arent Berntsen ud- 
taler, at man med een Plov kunde opdyrke 16 Tdr. 
Land (II, 17), og i Præsteindberetningerne af 1651 
fra Alsted Herred paa Sjælland hedder det, at en 
Gaard paa to Ploves Land regnedes for et halvt Bol, 
og at en Gaard med en liden Plovs Land var lig et 

Fjerdingfcol. Herefter forslog Ploven kun til en Tredie- 
eller Fjerdedel af, hvad der med den kunde behandles 
i Middelalderen. 

Jeg savner tilstrækkelig Kendskab til Landbrugets 
Teknik for ret at vurdere denne Forskel. Maaske 
hænger det sammen med en Ændring af Forspandet; 
nok saa rimeligt er det dog vel, at den ny Jord, der i 
Middelalderen toges under Plov, en vis Tid har givet 
stort Udbytte selv ved en ret overfladisk Behandling, 
og at man i senere Tider, efterhaanden som Jorden 
blev mere og mere udpint, har været nødt til at sætte 
mere Arbejde ind paa Dyrkningen. 

Medens jeg ovenfor ved at studere Roskildebogens Op- 
givelser om den taxerede Udsæd har søgt at faa Idee om 
det dyrkede Areals Størrelse i Sammenligning med senere 
Tider, skulde det synes, at man kunde komme til gode Re- 
sultater angaaende selve Høstudbyttet ved at sammenstille 
de talrige Opgivelser, som Bispens Jordebog har angaaende 
Tienden i Sjælland. Tienden angives fra vist over Halv- 
delen af Øens Sogne, og det er jo Bispetienden, den Tredie- 
del af den hele Tiende, der ved Reformationen gik over til 
at blive Kongetiende; om denne har vi udtømmende Oplys- 
ninger fra den nyere Tid. 

Jeg har da ogsaa foretaget den her antydede Sammen- 
stilling, og den synes at vise noget helt andet end, hvad vi 
har faaet ud af Skyldopgivelserne. I nogle Sogne er den 
nyere Tids Kongetiende netop af samme Størrelse som 
Bispetienden i Roskildebogen; i enkelte andre er Opgivelsen 
fra Nytiden lavere end den middelalderlige, men det ene og 
det andet er Undtagelser; som Regel viser Tienden sig 
at være højere efter Eeformationen end før. Den samlede 
Bispetiende paa Møn var f. Ex. ved Aar 1370 268 Tdr. 
Korn, i det 17. Aarh. derimod 377 Tdr.; i Ods Herred 
er Tienden steget fra 88^2 Pimd Korn til 128 Pund, og alle 
Sognene viser Fremgang, ene Faarevejle undtaget. 

En nøjere Prøvelse viser imidlertid, at man skuffer sig 
selv, naar man tror ad denne Vej at kunne faa nogen Idee 
om den virkelige Kornproduktion. Vi ser det klart, hvor vi 
i Roskildebogen baade har hele Sognets Skyld angivet og 
tillige dets Bispetiende, hvad der er Tilfældet med Asnæs 
Sogn i Ods Herred. Tienden angives her til 6^2 Pund eller 
2Q Tdr. ; ud fra denne Størrelse af Trediedelen af den hele 
Tiende skulde man tro at kunne slutte til, at Høstudbyttet 
har været henved 800 Tdr. Men nu viser Jordebogen, at 
der i dette Sogn efter Matrikelopgivelserne skal være brugt 
en Udsæd af 1056 Tdr., og det er klart, at hvor ringe et 
Foldantal man end vil regne med, kommer vi dog herved 
op til et Høstudbytte, der maa have været meget langt over, 
hvad der synes at følge af Tiendeopgivelsen. Til yderligere 
Stadfæstelse kan anføres, at Fæstebønderne i Sognet endog 
i Landgilde betalte o. 600 Tdr., altsaa ikke meget mindre, 
end hele Høstudbyttet efter Tiendeberegningen skulde være. 

Sagen er den, at de Opgivelser, man fra Nytiden har 
om Kongetienden, aldeles ikke viser os, hvad der virkelig 
gaves i Tiende. Hvad der opgives som Indtægt af Konge- 
tienden i Matrikler og Lensj ordebøger, er den aarlige Afgift, 
der betaltes af den Mand, som havde fæstet Kongetienden; 
og denne Afgift holdt sig uforandret Aar for Aar, ja Aar- 
hundreder igennem. Fæsteafgiften var naturligvis ringere 
end selve Gennemsnitsud byttet af . den virkelige Tiende; 
Tiendefæsteren skulde jo have Betaling baade for sin Ulej- 
lighed og sin Risiko. Rimeligvis gælder nu det samme alle- 
rede for de middelalderlige Tiendeopgivelser, saaledes som 
de opføres i Roskildebogen ; at disse næsten altid anføres 
ikke med et omtrentligt, men med et helt fast Beløb tyder 
herpaa. Det er da et Nettobeløb, der opgives til det ene 
*og andet Tidspunkt, og naar dette er større i Nytiden end 
tidligere, kan det hænge sammen med, at Bortfæstelsen blot 
er foregaaet paa fordelagtigere Maade. 

Uden at jeg her kan gaa dybere ind paa det hele For- 
hold, der vel fortjente at blive undersøgt nærmere, turde i 
det- mindste saa meget staa fast, at man ikke ved Hjælp af 

Tienden kan omstøde de Udslag, jeg ovenfor er kommet til 
ad andre Veje; det fra Asnæs Sogn hentede Tal synes her 
ganske afgørende. 



De enkelte Bidrag til en middelalderlig Agerbrugsstati- 
stik, der er givet i det foregaaende, kan muligvis forøges ad 
andre Veje. Man skulde saaledes synes, at der var meget 
at lære af Plovtallet, som vi kender for Sjælland og 
Smaalandene fra Plovtalslisten i Valdemars Jordebog, saa 
meget mere som vi jo tillige kender Falsters Udsæd efter 
Skyldtaxationen og derved faar en Slags Maalestok for, hvad 
Øens Antal Plove betyder. De i Plovlisten anførte Tal frem- 
byder imidlertid en stor Underlighed, der gør een bange for 
at bygge paa dem. I Forhold til Falsters 430 Plove lyder 
det ganske rimeligt, at Møn skal have haft omtrent halvt 
saa mange (239) og Laaland dobbelt mod Falster, nemlig 
881; men det er rigtignok yderst overraskende at sammen- 
lægge Tallene for de enkelte Herreder paa Sjælland og der- 
ved naa til et samlet Tal af 8519 Plove. Dette Tal er 
nemlig langt større, end man skulde vente; man ser det 
bedst, naar man sammenstiller det med Tal fra moderne 
Statistik: 





Plove 


Areal 


Hartkorn 


Landbefolk- 
ning, 1801. 




Tal 


Proc. 


Kv. 
Mil 


Proc. 


Tdr. 


Proc. 


Menn. 


Proc. 


Sjælland-Møn.. 
Laaland-Falster 


8758 
1311 


87 
13 


134,56 
30,e8 


81,5 

18,5 


113333 
30134 


79 
21 


218600 
47000 


82 
18 



Det ses heraf, at medens Sjælland efter de moderne 
Tal har omtr. 4 Gange saa meget Areal, Hartkorn og Land- 
befolkning som Laaland og Falsler tilsammen, er Øens Plov- 
tal langt over 6 Gange saa stort. Vi veed jo dog, at det 
dyrkede Areal paa Falster var meget stort, og man kunde 
da snarest vente, at Sjælland havde staaet forholdsvis til- 

bage. Det modsatte og særlig en saa stor Overvægt fore- 
kommer mig ganske utrolig, uden at jeg dog veed, hvori 
Fejlen skal søges. 

Medens Roskildebispens Jordebog kun tillader at se 
Skyldtaxationen for et ringe Antal hele Byer og ganske faa 
Sogne, vil man kunne finde flere, rigtignok ogsaa usikrere 
Oplysninger herom i Præsternes Indberetninger fra 
Sjælland 1651 (Rigsark.). Regeringen havde her ogsaa for- 
langt Oplysninger om Boltallet; Besvarelsen voldte dog ofte 
stor Vanskelighed, fordi Bolinddelingen var helt eller halv- 
vejs glemt. »Om Bol kan ingen vis Kundskab gives af 
dem, som nu lever«, hedder det fra Vejby Sogn; mange 
Steder forstod man Bol, om end med Tvivl, som det skete 
i Jylland, om »de Huse, til hvilke ligger noget lidet Sæde- 
land«, og Bolsmænd blev da sat lig Husmænd. Ikke faa 
Byer opgav ingen »bolskiftet Jord« at have; i Søllerød Sogn 
erklærede Bønderne, at »der er ingen Bol her i Skoven, ej 
heller nogen Sinde har været brugeligt, saaledes som uden 
Skoven paa Heden, hvor de har slet Mark og deres Ager- 
jord lignet og jævnet«. 

Fra en Mængde Byer er der dog Opgivelser om Bol- 
tallet, og for enkelte Herreder kan man faa et samlet Tal 
ud. Efter en dog noget flygtig Gennemarbejdelse finder jeg 
saaledes for 

Horns Herred o. 163 Bol mod 249 Plove efter Vald. Jordebog; 
Smørum Herred 113 - - 228 - 
Tune Herred 141 Va - 214 - 

Her er saaledes gennemgaaende langt flere Plove end Bol; 
ogsaa efter Falsterlisten var der færre Bol end Plove, men 
det var jo de gamle Bol før Omvurderingen, medens de 
sjællandske Bol maa være de nye, lig med een Mark i 
Skyld. I 1651 var dette Forhold mellem Bol og Skyld i 
øvrigt forglemt eller forandret; flere Steder i Indberetningerne 
tales om, at »8 Pund Skyld er et Bol« eller «til Bol ligger 
6 Pund Skyld«. 

3. Bondens Skattebyrde og Fæsternes Landgilde. 

De tre Hovedydelser, der paahvilede Bønderne i 
Slutningen af Valdemarernes Periode, sammenfatter 
Tiden selv under Udtrykkene Stud, Inde og Leding. Af 
disse tre var Inde en ren Arbejdsydelse, der bestod i 
at skaffe Vogne til Førsel af Kongen og hans Følge 
eller af de Varer, der skyldtes Kronen i Afgift, dertil 
af visse Arbejdspræstationer til de kongelige Gaarde og 
Borge eller i anden offentlig Interesse. Ledingen var 
i sig selv en personlig Byrde, men den kunde afløses 
og blev stedse oftere afløst med en Pengeafgift. Stud 
endelig var en ren Skat, der var traadt i Stedet for 
det Underhold, som Bønderne forhen var pligtige at 
skaffe Kongen, naar han kom til deres Egn. Nøjere 
at se, hvor stor en Byrde der paa den Vis hvilede paa 
Bønderne, vilde være af megen Interesse, men det er 
kun muligt at trænge ret ind heri for et enkelt Land- 
skabs Vedkommende. Hallandslisten i Valdemars Jorde- 
bog, der giver en fuldstændig Oversigt over alle Kongens 
Indkomster fra dette Landskab, tillader os her at se, 
hvor meget Bønderne ydede i Stud og Ledingsafgift, 
medens de mere ubestemte Ydelser, der gaar ind under 
Begrebet Inde, ret naturligt ikke er medoptagne, og 
disse Oplysninger er af såa meget større Betydning, 
som Listen ogsaa Herred for Herred angiver et Tal for 
Bønderne, hvoraf man med en ikke helt ringe Grad af 
Sandsynlighed kan beregne Herredernes hele Folketal. 

De Oplysninger, Hallandslisten giver, sammenstilles 
nedenfor. Af de 8 hallandske Herreder er udeladt de 
to; Aarstad Herred er ikke medtaget, fordi Bondetallet 
er glemt ved dette Herred, og der dertil i selve Listens 

Valdomarstiden. 9 •-> t 

Digitized by LjOOQIC 



130 



Skattebyrden i Halland. 



Hovedsum ved dette synes at være en Fejl (ovfr. S. 74) ; 
Halmstad Herred er udeladt, fordi der her er nogen 
Usikkerhed om, hvor vidt Listen har medtaget hele 
Herredet eller kun det halve. Hvad der nedenfor kaldes 
Skat, er den Ydelse, som Listen selv ved de sønder- 
hallandske Herreder kalder Stud; i Nørrehalland har 
den intet bestemt Navn, og da Ydelserne veksler med 
en treaarig Turnus, er det her endda ikke vist, om det 
Skattebeløb, der kan udfindes af Herredssummerne, 
virkelig svarer til et Gennemsnit af de tre Aars Ydelser, 
ja, det synes endda snarest, at Summen er fremkommet 
ved at tage Ydelserne i hvert af de to Aar, uden Hen- 
syn til de højere Afgifter i det tredie (ovfr. S. 73). 
Skattebeløbet er da her muUg mindre, end det i Virke- 
ligheden skulde være. 





^1 


a bfi 

^1 


Afgifter i Mk. Sølv 


Skattebeløl] 


pr. 


Herreder 


Skat 


Ledingsafgift 


Hoved i Penninge 




Havne 


Kvær- 
sæde 


Skat 


Leding 


lait 


Fjære 

Viskerdal 

Himle 


1711 

513 

1500 


5989 
1795 
5250 


83«/8 

40 

86 


58 
28 
65 


» 


3,4 

5,. 

3,9 


2,s 
3„ 
3,0 


5„ 
9,0 

6,9 


i alt 


3724 


13034 


209^/8 


151 


» 


3,8 


2,8 


6„ 


Favraas 

Tønnersø. . . . 
Høgs 


1326 
1020 
1120 


4641 
3570 
3920 


114 
66 

80 


78 
74 

98 


4 
8 


6,9 

*,4 

"4,9 


4.0 

6,5 


9,9 

9„ 
11,. 


i alt 


3466 


12131 


260 


250 


12 


5,1 


5,2 


10,8 


Alle 6 Herred. 


7190 


25165 


469^/8 


401 


12 


4,5 


3« 


8,4 



Om de Gennemsnitssummer, der derved er ud- 
fundet, er der forskelUgt at bemærke. Det er givet, at 
der let kan være Fejl i Folketallet, baade i Udgangs- 

punktet for Beregningen, nemlig Listens Bondetal, og i 
Skønnet over, hvad der skal lægges til dette Tal ; hvad 
der kan siges derom, har jeg udtalt andensteds (Hist. 
Tidsskr. 6 R. V, 548 ff.). En langt større Usikkerhed 
fremkommer dog ved, at man ingenlunde kan gaa ud 
fra, at alle de under Bondetallet opregnede Bønder 
virkelig var pligtige til at yde Stud og Leding. Gejstlig- 
heden havde paa denne Tid som Regel opnaaet Skatte- 
frihed for sine Fæstebønder; Herremændene havde i 
det mindste det af dem selv drevne Gods skattefrit, og 
jeg er ret tilbøjelig til at tro, at Friheden for offentlige 
Byrder var begyndt at udstrække sig ogsaa til deres 
Fæstegods. Imidlertid vil den Fejl, der kan gemme sig 
heri, jo kun kunne modvirke den, der muligvis kan 
skjule sig i Folketalsberegningen ; Folketallet har maa- 
ske været højere, end man har tænkt sig, men til Gen- 
gæld vil en Del af Befolkningen have været fritaget for 
Skat og Leding. Alt i alt kan jeg derfor vanskeligt 
tænke mig, at det udfundne Skattebeløb pr. Hoved er 
for højt, snarest det modsatte. 

For nu at fatte, hvad dette Skattebeløb betyder, 
maa man tænke paa Sølvets daværende Købeevne, som 
jeg tidligere har søgt at udfinde. Dette kan ganske 
vist kun ske i yderst grove Træk, men der kan dog 
ikke være Tvivl om, at man ikke er meget langt fra 
Sandheden, naar man siger, at en Mark Sølv dengang 
svarer til noget saadant som et Par Hundrede Kroner 
nu til Dags. Paa Sølvmarken gik der jo 240 Penninge, 
og den Penning, hvori vi har udtrykt Gennemsnittet af 
Bøndernes Ydelser, er da ikke meget langt fra at svare 
til en Krone i Nutiden. Et Skattebeløb pr. Hoved af 
henimod en otte Kroner for hele Halland, som i de 

lidt frugtbarere Egne Syd paa i Landsdelen endog gaar 
op imod en halv Snes Kroner, det bliver altsaa det, 
vi kan læse ud af disse Opgivelser. 

Vil man ved Sammenligning søge at forstaa, hvad 
en Skatteydelse af denne Størrelse betyder, maa man 
gaa helt ned til vore Dage og det sidst forløbne Aar- 
hundrede; Mellemtiden vil i det mindste ikke let frem- 
byde Oplysninger, der tillader en Sammenligning. Vi 
hører da, at i Danmark har Skattebyrden pr. Individ 
i det sidste Aarhundrede svinget om en Snes Kroner; 
det er den i vor Menneskealder, og det samme kan 
den sættes til allerede for Midten af forrige Aarhun- 
drede, medens den i den mellemliggende Tid kun er 
naaet væsentlig højere i de særlig drøje Dage i Be- 
gyndelsen af dette Aarhundrede, da den steg til hen- 
imod 30 Kroner ^ I Forhold dertil kan jo den halland- 
ske Skattebyrde i Valdemarernes Tid ved første Øje- 
kast synes lav; den allermindste Overvejelse vil dog 
sikkert føre til det ganske modsatte. Det Skattebeløb, 
som Hallandslisten viser, er i Virkeligheden overordent- 
lig højt, og naar Nutidens er større, hænger det sam- 
men med en Række Forhold, der ikke gjaldt i Valde- 
marernes Tid. 

Først og fremmest maa man tænke paa det hele 
vidtstrakte Omraade, hvorpaa Staten nu bevæger sig; 
hvad de hallandske Bønder fik til Gengæld for, hvad 
de ydede til det offentlige, er jo ganske forsvindende 
lige over for de Tjenester, som en Nutidens Skatteyder 
modtager af Staten. Kun paa Krigsvæsenets Omraade 
kendte Valdemarernes Stat noget, der kan svare til 



1) Falbe-Hansen og W. Scharling, Danmarks Statistik IV, 176. 

Nutidens Forhold; næsten alt andet, hvad Staten nu 
besørger, var da Folkets egen Sag eller er i det mindste 
ikke blevet betalt ved Hjælp af Bøndernes Stud eller 
Ledingsafgift. Saa godt som alt det, der i vore Dage 
ligger under de civile Ministerier, laa i Valdemarernes 
Tid uden for Statens Omraade, Kirke- og Undervisning, 
Retsvæsen, Samfærdselsmidler og endnu meget andet. 
— Paa den anden Side oppebærer Staten gennem 
direkte Skatter, saaledes som vi finder dem i Hallands- 
listen, kun den mindste Del af sine Indtægter; de in- 
direkte Skatters Part af den hele Skattebyrde er meget 
større og stadig voksende ; allerede for en halv Menneske- 
alder siden indkom kun henved en Fjerdedel af Skatten 
i Danmark ad direkte Vej. 

Vil man da i vor Tid søge det, der kan sammen- 
lignes med Hallandslistens Skatter, maa man vistnok 
alene tænke paa de paa Landejendommene hvilende 
Matrikelskatter, og saa viser der sig et helt andet For- 
hold. Gammelskat samt Land- og Ligningsskat ind- 
bringer kun hen ved 6^/4 Million Kroner, og dertil sva- 
rede i 1880 en Landbefolkning af henved halvanden 
Million, saaledes at denne Skattebyrde for hvert Indi- 
vid kun bliver godt 4 Kroner. Staar Halland da her 
med et omtrent dobbelt saa stort Tal pr. Hoved, maa 
det vel siges at pege paa en Skattebyrde af en lige- 
frem forbavsende Højde ^ 

For hele Riget kan vi ad andre Veje faa nogen 



*) Man kunde vel ogsaa minde om, at Halland vist ikke i Jordens 
Godhed kan maale sig med, hvad der er det gennemsnitlige 
inden for det gamle danske Rige. Det kan bedre sammen- 
stilles med Sverige, og her er i vore Dage hele Skattebeløbet 
pr. Hoved kun lidt over 10 Kroner. 

Idee om den Skattebyrde, der hvilede paa Landbruget. 
Efter den paa Sjælland gennemførte Skyldtaxation var 
det jo saaledes, at Jord, der kunde tage een Mark 
Korn i Udsæd, skulde give i Ledingsafløsning 1 Mark 
Sølv. Hvad Studen angaar, ser vi i Halland, at den i 
de nordligste Herreder var ikke saa lidt større end 
Ledingsskatten (3,8 Penninge pr. Hoved mod 2,8 Penn.); 
i de sydlige var de to Afgifter gennemsnitlig omtrent 
af samme Størrelse*. Det sidste er rimeligvis det 
regelmæssige; der er i det mindste noget, der tyder paa 
at hvor den rationelle Skyldtaxation var gennemført, 
der var ogsaa Studen lignet efter denne Matrikel- 
ansættelse og rimeligvis ansat til samme Beløb som 
Ledingsafgiften. I saa Fald var da den Skattebyrde, 
der hvilede paa Bonden, lig med Udsæden, idet jo to 
Mark Sølv efter Datidens Priser svarer til een Mark 
Korn. 

Ogsaa heraf ser vi, at Skattebyrden var betydelig. 
For det attende Aarhundrede, da det danske Landbrug 
stod saa lavt, at Høstudbyttet kun kan regnes til fire 
Fold, og da Bonden var saa stærkt trykket af Skatter, 
mener man at kunne beregne, at den samlede Skatte- 
tynge paa Landbruget beløb sig til 3 Millioner Kroner, 
medens Udsædens Værdi var henved 5 Millioner 2. Her 
staar da Skatten som ^/g af Udsæden mod een Gang 
Udsæden i Valdemarstiden. 

I denne Sammenhæng kan endelig oplyses noget 
om den Landgilde, som udrededes til Grundens Ejer af 
Fæstebonden. Jeg har tidligere paavist, at der er ad- 



*) Afvigelserne inden for de enkelte Herreder er dog meget store 
2) Falbe-Hansen, Stavnsbaands-Løsningen og Landboreformerne 
1,17. 

skilligt, der taler for, at Landgilden var af samme 
Størrelse som Ledingsskatten, eller rettere, at denne 
sidste, da den indførtes, blev sat til det samme Beløb, 
der ved Fæstejord ansaas som passende Landgilde (S. 
28). Er dette rigtigt, bliver da Landgilden efter Korn- 
prisen lig med den halve Udsæd. 

Vil man ved Sammenligninger med senere Forhold 
oplyse, hvad dette betyder, er der dertil et rigeligt 
Materiale, og man vil baade for det 14. Aarh. og senere 
kunne gøre sig en ret god Idee om, hvilket Forhold 
der var mellem Udsæd og Landgilde. Man maa der- 
ved blot ikke glemme een Ting, der underlig nok, saa 
vidt jeg kan se, er blevet ganske overset, skønt den 
ligger lige for. Landgilden i Valdemarstiden er en ren 
privat Afgift, og ved Siden af den maa Fæstebonden 
som Regel forudsættes at have ydet Skat til Kongen 
og baaret sin Del af Ledingsbyrden. Anderledes senere. 
Efter at de privilegerede Stænders Skattefrihed var 
blevet fuldt gennemført, var deres Undergivne fri for 
enhver ordinair Statsbyrde, og den Landgilde, de betalte 
til deres Godsherrer, svarer da paa eerj Gang til Valde- 
marstidens Landgilde og dens offentlige Byrder. Vil 
man sammenligne senere Tiders Landgilde med For- 
holdet under Valdemarerne, maa vi her ikke blot regne 
med den egentlige Landgilde, men ogsaa medtage 
Fæstebondens Stud og Leding, hvilket alt tilsammen 
maa antages at have svaret til halvanden Gang Ud- 
sæden. 

For den senere Middelalder har man ment at kunne 
opstille det som Regel, at Landgilden svarede til Ud- 
sæden, og sikkert er det, at dette yderst ofte findes at 
være saaledes. I mangfoldige Tilfælde var den dog 

lavere, og en Statistik efter Roskildebogen over Bispe- 
fæsternes Afgifter viser, at her i det mindste var Land- 
gilden i Gennemsnit kun lig med to Trediedele af Ud- 
sæden ^ 

Gaar vi længer ned i Tiden, ser vi, at under de 
store Mageskifter, der i Frederik IPs Tid foregik mellem 
Kronen og Adelen, betragtede man det som det nor- 
male, at Landgilden var en Trediedel af Udsæden, og 
^en samme Regel opstilledes endnu af de landøkono- 
miske Forfattere ved Midten af det 17. Aarhundrede, 
f. Ex. af Arent Berntsen 2. Paa denne Tid stemte 
Praxis rigtignok ilde med Theorien; vi ser f. Ex., at 
paa Falster svaredes der efter Frederik IIFs Matrikel 
af 12,280 Tdr. Hartkorns Udsæd en Landgilde af til- 
sammen 14,486 Tdr., og om end man i andre Land- 
skaber vel ikke naaede saa højt op, var man vist alle 
Vegne kommet langt over den ideale Trediedel. Dette 
skyldtes dog nok den store Nedgang i Landbruget og 
dermed i Udsæden, der foregik i Løbet af selve Aar- 
hundredet; efter enkelte spredte Studier, jeg har gjort 
over de Forhold, der træder frem ved Mageskifterne i 
det 16. Aarhundrede, synes her Virkeligheden bedre at 
svare til den opstillede Regel eller i det mindste at 
nærme sig dertil. 

Medens en Fæstebonde i Valdemarernes Tid, som 
det synes, svarede til Grundejeren og Staten noget saa- 
dant som halvanden Gang den Udsæd, som han kunde 
bruge, var altsaa hans Afgifter halvandet Hundredaar 
efter kun mellem to Trediedele og een Gang Udsæden, 
og et Par Aarhundreder efter endda nede ved omtrent 



1) Saaledes efter Tabellen ndfr. S. 139. 

2) Sml. ovfr. S. 63. 

Trediedelen af hans Ddsæd. Det er en dybt indgribende 
Ændring, der derved er sket, og den kunde give An- 
ledning til mange Betragtninger. Her maa vi nøjes 
med at slaa fast, at de Byrder, der hvilede paa Land- 
bruget i Valdemarstiden, ogsaa paa denne Vis ses at 
være meget betydelige, og vi kan heri kun finde en 
Bestyrkelse for det, vi naaede til i forrige Afsnit. De 
store Fremskridt i Landets Opdyrkning, det storeAreal, 
som Kornavlen indtog paa denne Tid, maa have haft 
sin Baggrund i rigt Høstudbytte, og et saadant maa 
ogsaa forudsættes, for at man kan fatte, at Bonden 
kunde bære de store Byrder, der paalagdes ham. 

De vanskelige Spørgsmaal, der knytter sig til Land- 
gildens Udvikling, kan her ikke behandles indgaaende, og de 
vedrører ogsaa nok saa meget Tiden efter Valdemarerne som 
denne selv. 

Den Regel, som man har ment at udfinde, at Land- 
gilden var af samme Størrelse som Udsæden, er bedst be- 
grundet af Steenstrup S. 84 ff. ; den var dog opstillet alle- 
rede tidligere og laa jo særlig nær for Velschow, der i 
Censusansættelsen saa paa een Gang en Ansættelse af Land- 
gilden og en Angivelse af Udsæden. Han og andre har da 
ogsaa ment, at man her havde et ganske oprindeligt For- 
hold, og betonet det nærliggende i, at Jordafgiften blev sat 
lig med Udsæden. Den Støtte, som Theorien kunde finde 
i Skyldtaxationen, falder dog ganske bort, naar man har 
indset, at Skylden i denne betyder Sølv, ikke Korn, altsaa 
efter Prisforholdet i Valdemarstiden kun det halve af Ud- 
sæden. Og hvad angaar de fra den senere Middelalder 
hentede E^templer paa, at Landgilden var lig Udsæden, har 
man overset, at dette ikke herudfra kan gøres til det op- 
rindelige Forhold, saa vist som disse Exempler alle gælder 
privilegeret Gods. 

At nemlig en Prælats eller Herremands Fæstebonde 
blev fri for sine Afgifter til Staten, kan jo nemlig ikke have 

betydet, at han helt slap for disse Byrder; i saa Fald var 
jo Adelens og Kirkens Privilegier paa dette Punkt et Privi- 
legium for deres Bønder, ikke for Overklasserne, og det var 
dog ikke Meningen. Man maa nødvendigvis antage, at Grund- 
ejeren selv har oppebaaret de tidligere Statsbyrder eller en 
Hoveddel deraf under een eller anden Form. Hvorledes 
dette er gennemført i Enkeltheder, derom veed vi intet, men 
det maa paa Forhaand staa fast, at en privilegeret Mands 
Fæstere ydede deres Grundherre større Ydelser, end de gjorde 
før Privilegiet; deres Afgifter til Bispen, Klostret eller Adels- 
manden maa være en Sum, sammensat dels af egentligt 
Landgilde, dels af tidligere Statsydelser eller hvad der er 
traadt i Stedet i. 

Direkte kan man da ikke fra den senere Middelalders 
Landgilde slutte tilbage til den oprindelige; et og andet kan 
man dog se af et større Antal Landgildeopgivelser, saaledes 
som disse er sammenstillede i Tabellen paa modstaaende 
Side. Det vil straks være paafaldende, at der som Regel 
er et vist simpelt Forhold mellem Udsæden og Landgilden; 
det Antal Tilfælde, hvor denne er enten lig Udsæden eller 
^/g eller V2 ^^ denne, er langt større end de, hvor den helt 
staar uden Forhold til Sæden. Derved bestyrkes, at baade 
Landgilden oprindeligt er beregnet efter Udsæden, og at det 
samme har været Tilfældet med de Statsydelser, som er 
gaaet fra Kronen over til den privilegerede Godsejer. Har 
man Ret i, at det var det regelmæssige i denne senere Tids- 
alder, at Landgilden var lig Udsæden, kan man være kommet 
dertil ved, at Studen gled sammen med den gamle Land- 
gilde — begge Afgifter har jo rimeligvis svaret hver til den 
halve Udsæd — og at Ledingsafløsningen er faldet helt bort. 



^) Man bør lægge Mærke til, at det ikke blot er de privilegerede 
Klassers Fæstere, der i den senere Middelalder ikke yder 
Stud og Leding til Kronen; det samme gælder i denne Tid 
ogsaa Kongens egne Fæstebønder. I det 15. Aarh. er det 
kun Selvejerbønderne, der giver Leding, og Ledingspengene 
er netop Kendetegnet paa en jordejende Bonde. 

Forholdet mellem Skyld og Landgilde 
efter Roskildebogen. 

Landgilden 


Større og mindre 
Gaarde tilsammen 


Hovedgaarde alene 


Tal 


Skyld 


Landgilde 


Tal 


Skyld 


Landgilde 




Ørtug 
Korn 


ørtug Korn 


ørtug 
Kom 


ørtug Kom 


større end Skyld. 

lig Skylden 

mel log 2/8 Skyld 
lig 2/3 Skyld.... 
mel.2/8 0gV,Skyld 
lig Vs Skyld .... 
meLVsOgVsSkyld 
lig Vs Skyld .... 
mindre end Va«« 


24 
150 
28 
386 
32 
78 
12 
12 
12 


97 
801V, 
335 

2251 V2 

390 
1013 

320 

216 

265 


137 
8OIV2 
270 
1501 
225 
5O6V2 
133 

72 

59 


2 
3 
2 
4 
1 
1 
2 
1 
» 


20 
42 

60 
96 
21 

48 
36 
12 

» 


22 
42 
46 
64 
12 
24 
17 
4 
» 


i alt. . . 
UdenHovedgaarde 


734 
718 


5689 
5354 


3705 
3474 


16 


335 


231 



Naar jeg bestrider, at Landgilden i Valdemarstiden var 
lig Udsæden, støtter jeg jo dette især paa Jydske Lovs 
Ledingsbestemmelser, hvorefter der hviler en lige stor Ledings- 
byrde paa een Mark Gulds Jord og paa Jord, som i Fæste- 
afgift giver 8 Ørtug Sølv, en Ligning, som jeg atter sammen- 
stiller med, at een Mark Gulds Jord maa antages at være 
lig med den Jord, der paa Sjælland taxeredes til 8 Ørtug i 
Skyld og som havde 8 Ørtug Kom i Udsæd. Det bør da 
nævnes, at netop det samme Sted af Jydske Lov benyttes 
af Steenstrup S. 84 som et Bevis for Landgildens Overens- 
stemmelse med Udsæden. Det hænger sammen med, at 
han har ment at kunne godtgøre, at der i een Mark Gulds 
Jord saaed es henved (skal være: omtrent) 2 Øre Kom (herom 
ovfr. S. 45). Selv herefter bliver Overensstemmelsen dog 
rigtignok kun yderst omtrentlig; til Lovens 8 Ørtug Sølv i 
Landgilde svarer saa en Udsæd af 2 Øre eller 6 Ørtug 
Koms Udsæd, d. v. s. i Sølv 12 Ørtug. 

For fuldt ud at præcisere min Stilling til dette Spørgs- 
maal tilføjer jeg endnu, at jeg langtfra anser det for utro- 
ligt, at man helt fra først af har haft det saaledes, at Land- 
gilden svarede til Udsæden. Det vilde passe godt til det 
oprindelige Forhold, hvorefter en Mark Korn netop kaldtes 
saaledes, fordi dette Kvantum stod i en Pris af een Mark 
Sølv, og da derfor en Afgift var lige høj, hvad enten den 
var ansat i Korn eller i Sølv. Men har det været Udgangs- 
punktet, maa man i alt Fald i Valdemarstiden, til Trods for 
at Korn og Sølv efter Priserne gled ud fra hinanden, have 
fastholdt, at Landgilden kunde betales i Sølv, een Mark 
for hver Mark Korns Udsæd. Det har da faktisk betydet en 
stor Nedgang i Landgilden og været en uhyre Lettelse for 
Datidens Fæstebønder. Forholdet er dog altfor usikkert til, 
at jeg tør drage nogen Følgeslutning heraf. 

KRONENS INDTÆGTER. 



1. Ledingsvæsenets Ordning. 

I de indledende Studier har vi ved at søge For- 
staaelse af Middelalderens Jordvurderingsmaader set, 
at paa dette Omraade gjorde Valdemarernes Tid Epoke. 
Baade Guldvurderingen og den lidt yngre Skyldtaxation 
maa antages at stamme fra denne Tidsalder; begge 
hænger imidlertid sammen med Ledingsvæsenet, og paa 
Forhaand tør man da formode, at Valdemarerne her 
har udført et stort Organisationsarbejde. Med fuld 
Sikkerhed kan det dog ikke siges, hvad de har gennem- 
ført og hvad der allerede var i det mindste paabegyndt 
tidligere, og vi maa skizzere Ledingsvæsenets hele Ud- 
vikling for derved at faa et Indtryk af, hvad Rolle 
Valdemarstiden her har spillet. 

Man maa sikkert gaa ud fra, at det første Trin i 
Udviklingen har været, at Ledingspligten var rent per- 
sonlig, hvilende paa enhver fri Mand, ligesom det nu 
er godtgjort, at dette var det oprindelige Forhold hos 
de sydgermanske Folkeslag. Naar man modsat her 
hjemme oftest synes at tænke sig, at Ledingspligten fra 
først af har været begrænset til Jordejerne, hidrører 
det vel blot fra, at de nærmere Undersøgelser af dette 

Forhold, især Velschows, fremkom i en Tid, da man 
ogsaa for Germanernes Vedkommende troede paa, at 
kun de jordejende Bønder skulde gøre Krigstjeneste. 
Denne Baggrund er i Mellemtiden svundet ganske bort, 
og der er ingen Grund til at tænke sig Udviklingens 
Begyndelse anderledes i Norden end sydligere, saa 
meget mere som vi i Valdemarernes Tid ser, at een 
Hovedside af Krigspligten endnu var personlig. Medens 
Ledingen, Hærfærden uden for Landets Grænser, da kun 
hvilede paa Grundejerne, var det anderledes med 
Landevasrnet; Pligten til at forsvare Landet mod en 
indtrængende Fjende paahvilede enhver fri Mand uden 
Hensyn til, om han havde Ejendom eller ikke. Det nye 
er da denne Sondring imellem Landeværn og Leding, 
og Tiden selv er endda, som vi har set (S. 44), ikke 
helt sikker i sin Sondring af disse to Begreber. 

Var Ledingspligten oprindelig personlig, laa dette 
rigtignok i, at man kunde gaa ud fra som givet, at 
enhver fri Mand havde Jord, ja hænger sammen med 
det Fælleseje til Jorden, der ligger bagved den senere 
Tids Fællesskab i Landbruget. Under den stigende 
Opdyrkning kom der imidlertid snart en Tid, hvor dette 
ikke gjaldt; der fremkom mellem Bonden og Trællen 
en Række Mellemklasser, der nok var fri, men som 
savnede Grundejendom, Landboen, Gaardsæden og 
Bryden. Man førtes derved til at knytte Ledingspligten 
sammen med Jordejendom, idet man dog for Lande- 
værnet fastholdt den gamle Tanke om Pligtens person- 
lige Karakter. 

Det afgørende Begreb for, hvem der var pligtig til 
at yde Leding, blev derved Bolet, saa vidt vi kan 
skimte dette Stadium. I al sin Ubestemthed indeholder 

Bolet 1, at det er den fulde Ejendom, stor nok til 
at kunne ernære den fri Mand og tillade ham at bære 
de Byrder, som Staten krævede af ham. Den vigtigste 
af disse var Ledingstjenesten, og af Bolets Ejer kræve- 
des netop, at han personlig skulde være rede til at 
gaa i Leding, naar Udbuddet skete. Endnu meget 
senere, da Skyldtaxationen var gennemført paa Sjælland, 
svarede Bol til Havn, det Lægd af Bøndergaarde, der 
havde den Pligt at stille een Mand til Ledingsskibet; 
dette peger tilbage til, hvilken Rolle Bolet oprindelig 
har spillet for Hærordningen. 

Rigtignok tør jeg ikke sige, om den Grundsætning : 
»af hvert Bol een Mand til Leding« nogen Sinde er op- 
retholdt i sin fulde Skarphed og det ogsaa i den Ret- 
ning, at den, der ikke ejede et helt Bol, aldeles ikke 
kom med i Ledingen. Vist er det i alt Fald, at saa 
snart Ledingspligten fra at være personlig blev knyttet 
til Ejendommen, maatte den Tanke begynde at gøre 
sig gældende, at det var naturligt og billigt at tage 
Hensyn til Jordejendommenes ulige Størrelse og Værdi. 
Bolene blev delte; halve Bol træder allerede frem i 
vort ældste Dokument fra 1085, snart efter nævnes 
Fjerdinger eller andre Brøkdele af Bolet. Bolenes Stør- 
relse var maaske allerede fra først af ulige i forskellige 
Landsdele; i Tidens Løb maatte Ulighed i alt Fald 
fremkomme og stadig vokse. Havde den gamle Mod- 
sætning i Samfundet været Frimand og Træl, frem- 
traadte i stedse stigende Grad de nysnævnte Mellem- 
klasser, hvis Medlemmer lovmæssig stod inden for Fri- 
mændenes Klasse, men som i deres hele sociale Stilling 



1) Sml. ovfr. S. 48. 

ofte nærmede sig til Trællestanden og vel for en stor 
Del ogsaa stammede ned fra Trælle. Skulde Landets 
Krigsvæsen holdes i Orden, var der her en Række Op- 
gaver, der krævede Løsning, og Datidens Statsstyrere er 
sikkert atter og atter vendt tilbage hertil. 

Den endelige Løsning af Problemet blev den Ma- 
trikulering af al Jord i Landet, der foregik i Valde- 
marernes Tid. Vi har set, hvorledes man først kom 
til Guldvurderingen, hvorved Jorden blev ansat efter 
sin Værdi, senere til Skyldtaxationen, der beroede paa 
en Ansættelse af Udsæden. Betydningen heraf var 
først og fremmest, at den Ulighed i Byrden, der efter- 
haanden var vokset op, nu kunde udlignes; var Hær- 
pligten allerede før knyttet til Jorden, ikke til Personen, 
kunde man nu afpasse den efter Ejendommenes for- 
skellige Værdi. Det er bekendt, hvorledes der i Jydske 
Lov er optaget en Række Ledingsbestemmelser, som 
paa en ret fin Maade afmaaler Tjenestepligten i Forhold 
til Jordvurderingen; men det er næppe med Rette, at 
man heri har set en fast Norm, der har været gæl- 
dende lange Tider baade før og senere. Der er blandt 
Lovens Bestemmelser en enkelt, som peger paa, at 
Ordningen er ny, og heller ikke stemmer hele For- 
delingen med den, der ligger bag ved Ledingsartiklen 
i den sjællandske Forordning af 1284 (ovfr. S. 26). 
Der er da god Grund til at antage, at ligesom Karl 
den store over for lignende Vanskeligheder Aar for Aar 
prøvede ret afvigende Udskrivningsmaader for Ledingen, 
har man ogsaa i Danmark til forskellige Tider og i de 
forskellige Landsdele haft vekslende Fordelingsmaader. 

I Jydske Lov III, 1 hedder det: »Styresmand maa 
ingen Mand nøde at fare i Leding, medens der er en anden 

Mand i Havnelaget med ham, der ej har faret, siden hin 
f6r«. Naar man mindes de nøje Bestemmelser, der kort efter 
fremsættes i Loven, om den skiftende Ledingsbyrde, synes 
denne Regel overflødig, men hvad mere er, den er ligefrem 
i Strid med den senere specificerede Ordning; var der i en 
Havn baade større og mindre Bønder, saa skulde jo netop 
den Bonde, der ejede een Mark Guld, gøre Tjeneste to Gange, 
inden Turen atter kom til den, der kun var pligtig til at 
rede Sjettingshavn. At hvert Havnelag kun var sammensat 
af Bønder af samme Klasse, er vist ganske utroligt; langt 
nærmere ligger det i hin Bestemmelse at se en Regel, der 
peger paa et tidligere Stadium, da man vel havde inddraget 
Bønder med forskellig Jordejendom under den samme Havn, 
men endnu lod dem skiftes personlig, uden Hensyn til deres 
Ejendoms Størrelse^. 

Ogsaa Lovens Omtale af disse Tremarksmænd , der 
gjorde fuld Krigstjeneste — ovfr. S. 44 — , tyder paa, at 
den hele Ledingsordning er noget nyt. 

Jydske Lovs Ledingsbestemmelser bliver dog i alle 
Tilfælde for os Hovedtypen for det tredie Stadium af 
Ledingsbyrdens Fordeling; Pligten til Hærfærd er nu 
paalignet Ejendommen efter dennes matrikulerede Værdi. 
Man har fastholdt, at der af hver Havn stilles een 
Mand, men Havnen er nu et Lægd af Bønder, der af- 
vekslende har den Pligt at møde til Leding eller at 
sende en Mand i Stedet; selv den mest velhavende 
Bonde kan kun komme til at rejse Tredingshavn^ d. v. s. 
møde til Leding hver tredie Gang; fattigere Bønder 
slipper med at møde hver sjette eller endog blot hver 
tolvte Gang. 

Det nye heri er da ikke blot, at Ledingspligten er 



^) Jeg skylder Frk. Dr. phil. A. Hu de Tak for at have henledt 
min Opmærksomhed paa det ejendommelige i det her omtalte 
Lovsted; Forklaringen deraf maa.staa for min egen Regning. 

Valdemarstiden. 

blevet retfærdigere fordelt; det er tillige en stor Ned- 
sættelse af Byrden, idet man helt er kommet bort fra 
at lade i det mindste de velhavende Bønder møde til 
Leding, hver Gang denne udbødes. Paa det sidste 
Punkt er der i øvrigt siden Vaklen; den nysnævnte sjæl- 
landske Lovbestemmelse fra 1284 forudsætter netop, at 
den Bonde, der ejer »Mark i Skyld«, hver Gang skal 
udgøre Leding. Det modsatte har dog sikkert været 
det almindelige, og der er derved ydet Bønderne en 
Lettelse, der under det stigende Landbrug har været 
overordentlig heldig. Skaanedes paa denne Vis de 
større Bønder, kom jo til Gengæld nu de mindre med. 
De smaa Selvejere, hvis Ejendom kun var en Brøkdel 
af et Bol, fremfor alt dog Fæsterne, en Klasse, der var 
i stor Fremvækst, blev nu inddraget med under Ledings- 
pligten, og dette i Forening med det hele stigende 
Folketal har vist gjort, at Ledingsskibenes Antal og 
Besætning ingenlunde behøvede at nedsættes. 

Eet Skridt videre i Omdannelsen af Ledingspligten 
var det, at denne undertiden erstattedes med en Penge- 
afgift. Kongen kunde i Stedet for at udbyde Leding 
hæve een Mark Sølv* af hver Havn ; senere i det mindste 
var det saaledes, at denne Afgift betaltes i hvert Aar, 
naar Kongen ikke udskrev den egentlige Hærfærd. Vi 
ser denne regelmæssige Afgift af hvert Skipæns Havne 
i Hallandslisten {534 Bavne eller ligesaa mange Mark 
Sølv); men naar man mindes, at hele Skyldtaxationen 
beror paa en Angivelse for hver Ejendom af, hvad den 
skal betale i Ledingsafløsning, maa man føre ogsaa 
denne Ændring tilbage i det mindste til Tiden ved 
Aar 1200. 

Maaske man endog hos Sakse kan skimte den hi- 

storiske Anledning til denne Reform. Da Arkona var 
indtaget og dermed den værste Brod taget af Vender- 
faren, traf man i Danmark den Ordning, at Fjerdeparten 
af Flaaden skulde blive ude hele Aaret; disse Vagt- 
skibe bemandedes med unge Folk, der hverken havde 
Kone eller Børn, og gjorde megen Nytte (Sakse 846). 
Bag ved denne Ordning maa jo have ligget, at de 
hjemmesiddende har maattet give visse Ydelser; der 
maatte skaffes Levnedsmidler og Sold til de udliggende 
Skibes Mandskab. 

Fordeling af Hærpligten efter Ejendommen, en 
regelmæssig Skiften mellem de ledingspligtige, endelig 
Hærpligtens Afløsning med Penge, alt dette er noget, der 
peger i samme Retning. Hovedmassen af Landets Be- 
folkning bliver mere og mere optaget af Fredens Ger- 
ning; Hærpligten, der faldt Oldtidens Bønder naturlig 
og let, bliver for den senere Tidsalders noget fremmed 
og byrdefuldt, og de hilser enhver Lettelse deri med 
Glæde. 

Alle gjorde det dog ikke. Medens den ene Bonde 
foretrækker at sidde hjemme, er hans Nabo mere krigs- 
og ærelysten; han er stadig villig til personlig at gaa 
med i Leding, saaledes som alle Frimænd har været det 
i fordums Dage. Valdemarernes Herremand er en 
saadan Bonde; i Rigdom hæver han sig ikke synderlig 
op over de andre Bønder, men han skiller sig fra dem 
ved altid at være rede til at sætte sin egen Person 
ind, ved »at vove Halsen for Kongen og Landets Fred«. 
Medens Hovedmassen af Bondestanden bliver stadig 
mere fredelig, skiller en Del af den sig ud som den 
krigerske Adel. 

10* 

Digitized by CjOOQIC 



148 



2. Studen som Danmarks fiefrste faste Skat. 

I Statslivets Udvikling er det et betydningsfuldt 
Øjeblik, naar Statens Borgere første Gang lader sig 
formaa til at yde en fast aarlig Skat til det offentlige. 
Ligesom den territoriale Stat træder senere frem end 
den folkelige, og Kongen først optræder som Folkets 
Fyrste, ikke som Landets Herre, fremtræder ogsaa Stats- 
borgernes personlige Pligter meget før deres tinglige 
og pengelige. Til den Tid i Danmarks Statsudvikling, 
da Landets Regent ikke hed Danmarks Konge, men 
allæ Danæ konung^ rex Danorum^ svarer, at Folket 
kun skyldte denne sin Konge at hjælpe ham til Landets 
Forsvar ved personlig at møde til Landeværn, og at 
yde ham og hans Følge Underhold, naar han kom til 
Herredet for at holde Dom eller ordne Egnens Sager. 
Men efterhaanden skifter disse Ydelser Karakter. Hær- 
pligten bliver fra Personerne overført til Ejendommene^ 
og tillige begynder dens Afløsning med Penge, idet 
Kongen mener at kunne indrette Rigets Hærvæsen 
bedre ved Bøndernes Penge end ved deres egen Krigs- 
tjeneste. Tilsvarende er det, at den personlige og ube- 
stemte Natholdspligt afløses af en fast aarlig Afgift, 
Danmarks første Skat^. 

Tiden for denne vigtige Skattereform kan vistnok 
fastsættes ret nøje. Studen omtales som en fast Byrde 
i Skaanske Lov, hvis Affattelse falder i Begyndelsen af 
det 13. Aarhundrede, og lige paa samme Tid frem- 
træder den ogsaa i de kongelige Frihedsbreve for Kir- 
ker og Klostre. I Aaret 1204 fritager Valdemar Sejr 



O Nærmere se ovfr. S. 85 ff. 

noget Gods, som Bisp Peder Vognsøn af Aarhus havde 
skænket sin Kirke, for Leding, Stud og Kværsæde lige- 
som for al anden Tjeneste, der skyldtes Kongen; lig- 
nende Udtryk har været brugte i et kongeligt Privile- 
gium for Næstved Kloster, som Ærkebisp Anders Sune- 
søn stadfæstede 1205, og ligeledes nævnes Stud i et 
kongeligt Frihedsbrev for Odense Knudsbrødre, der og- 
saa tilhører Valdemar Sejrs tidligere Aar^ 

Paa dette Tidspunkt var da Studen kendt som en 
af de vigtigste Ydelser til Kongen rundt om i Landet, 
og modsat kan det ikke blot anføres, at de ældre Fri- 
hedsbreve, hvoraf dog ikke faa er bevarede, aldrig 
taler derom; men det kan især betones, at i det mindste 
et Par udtrykkelig synes at tale om Studens Forgænger, 
selve Natholdet. I de to Privilegiebreve, som Valdemar 
den store 1180 udstedte for Bispekirkerne i Odense og 
Slesvig, nævnes nemlig apparatus^ og dette Ord bruges 
netop om Natholdet; dertil er Udtrykket i Brevene an- 
bragte mellem Ydelser til »Kongens Gaard« og »Førs- 
ier«, transvectura^ det, der ogsaa kaldes Redskud eller 
Inde^ saaledes at selve Omgivelserne leder Tanken 
hen imod en Gæsteriydelse ^ 

Der er da al Grund til at henføre denne Skats 
Indførelse til Absalons og Knud den sjettes Tid, og 
sikkert kan den ogsaa kun være indført paa et Tids- 
punkt, da Danmark lededes af Statsmænd, der forenede 



») Aarhus 1204: SRD. VI, 396. - Næstved 1205: Udtog i SRD. 
IV, 344; det her stadfæstede Kongebrev er vistnok det uda- 
terede Brev, der findes i Udtog smstds. 337—38. — Odense: 
Dipl. Amemagn. I, 286 (med Rettelser: Repertorium, Udat.79). 

*) Privilegium for Odense: Dipl. Amemagn. I, 263; for Slesvig: 
Hasse I, 71. Apparat'iAS om Nathold: Valdemars Jordebog 
S. 19, svarende til procuratio S. 17. 

stor Kyndighed med stor Autoritet. Der har hørt 
raegen Indflydelse til at gennemføre, at Bønderne paa- 
tog sig en fast Byrde af en saadan Natur, selv om de 
derved befriedes for en Naturalydelse, der har hvilet 
meget tungt; for den frihedskære Bondestand har det 
sikkert staaet som et stort Offer, at den over for Staten 
forpligtede sig til en stadig Skat, og det kan kun være 
gennemført i et Øjeblik, da alle følte, hvor meget de 
skyldte Staten og dens Repræsentanter. Paa den anden 
Side har denne Reform været af indgribende Betydning 
for Kronen, der i Stedet for en usikker Naturalydelse 
fik en fast aarlig Indkomst, som vel ogsaa ydedes i 
Naturalier, men let kunde omsættes i Penge; paa en 
helt anden Vis end før har Staten derved faaet Handle- 
frihed. 

Det kan tilføjes, at ved denne Skattereform gik dog 
ikke alle de til Natholdet knyttede Ydelser over til Ombuds- 
manden paa Kongens Vegne; der vedblev at paahvile Bøn- 
derne den Pligt at skaffe Vogne til at age Kongen og hans 
Dronning samt deres Børn. Man forstaar jo let, at denne 
Byrde vanskelig kunde lægges paa Ombudsmanden, og den 
bliver ogsaa Genstand for Lovgivningens Opmærksomhed i 
den følgende Tid. Naar det bl. a. i Haandfæstningen 1282 
fastslaas, at Bønderne kun er pligtige til at age Kongens 
Fødevarer inden for deres Herreds Grænser, vil man se, at 
dette passer fortræffeligt til den her hævdede Opfattelse, at 
Kongens Nathold paa dette Tidspunkt ikke mere paahvilede 
Bønderne; var det Tilfældet, maatte man jo have ventet, at 
det indskærpedes Bønderne ikke blot at køre Fødemidlerne, 
men først og fremmest at skaffe dem. Viktualierne kommer 
andenstedsfra ; Bønderne er kun pligtige til at transportere 
dem, og gør de det ikke, lejer Ombudsmanden Vogne paa 
deres Regning. 

Sml. Steenstrup S. 179. Denne Pligt kaldtes at yde 

Bedskud^ men med god Grund mener Forf., at den gaar 
ind under det almindeligere Begreb Inde^ hvorved betegnes 
Bøndernes personlige Arbejdsydelser i Modsætning til Studen 
som Skat. Naar dette fastholdes, og man mindes Ægternes 
nøje Forhold til Natholdet, synes man at kunne give en 
naturligere Forklaring af Anders Sunesøns Oversættelse af 
Skaanske Lovs Inde og Stud end den, Steenstrup opstiller 
(S. 165, 178). At Ærkebispen skal have gengivet Lovens 
Inde ved: pensiones, som Forf. vil, synes dog ganske utro- 
ligt; derimod svarer dette Ord godt til Stud, og Anders 
Sunesøns : quæ delentur procurationi regice maa da betyde 
Inde, idet han særlig har tænkt paa Redskuddet. 



At Landeskatter i Danmark ikke er ældre end Valde- 
marernes Tid, stemmer vistnok ikke med den almindelige 
Opfattelse; alt synes dog at pege paa, at det virkelig for- 
holder sig saaledes. Ældre er kun Købstædernes Skat, 
Midsommergælden eller Arnegælden ; en saadan omtales alle- 
rede i Knud den helliges Gavebrev til Lunde Domkirke og 
her endda for tre forskellige Byer i Skaane, og den findes 
rundt om i det følgende Aarhundrede. Købstædernes sær- 
lige Afhængighed af Kongens Gunst gør det ogsaa let for- 
staaeligt, at de gaar i Spidsen. 

For Landets Vedkommende kan vi derimod ikke paa- 
pege sikre Tegn til nogen Skat forud for Valdemarerne. 
Naar vi ser paa de ældste Privilegiebreve for Kirker og 
Klostre, er der her aldrig Tale om Landeskatter eller Fri- 
tagelse derfor. Det stadig genkommende Udtryk er justitia 
regalis^ den kongelige Retfærdighed, og vel kom dette Ud- 
tryk efterhaanden til at omfatte alt det, hvortil Kongen havde 
Ret, jus^ men i sig selv peger Udtrykket dog paa en snæv- 
rere Fortolkning, og hvor det specificeres nærmere, vil man 
fra den ældre Tid ogsaa se, at Indtægterne af Kongens For- 
hold til Rettergangen spiller Hovedrollen. Det er selve 
Sagefaldet, der nævnes i første Række; dertil kommer ofte 
de med Kongens Ret til Bøder i saa nøje Forbindelse staa- 

ende Rettigheder over herreløst Gods, dels Danearv, dels 
Vrag; endelig omtales ogsaa de Ydelser, der hænger sam- 
men med Kongens Ret til at kræve Underhold paa sine 
Gæsterirejser og hans Krav paa Bøndernes Arbejdsydelser, 
enten det nu gælder Rigets eller hans eget Bedste. Leding 
omtales, derimod aldrig den Pengeafløsning, der siden ofte 
gaves i Stedet for Udgærdsledingen; den egentlige Hovedskat, 
som kendes fra senere Tider, Studen, omtales aldrig^. 

De historiske Beretninger viser det samme. Kun en 
eneste Gang omtales et Skattepaalæg; Roskildekrøniken lader 
Aarsagen til Opstanden mod Knud den hellige være, at 
Kongen »ved en ny og uhørt Lov tvang Folket til den Skat, 
som vi kalder Nefgiald«, men hvorledes det end hænger 
sammen hermed, er det i det mindste sikkert, at en saadan 
Skat ikke trængte igennem. Naar Ælnoth fortæller om 
Kongsbrydernes Overgreb mod Almuen, taler han heller ikke 
om Inddrivelse af Skatter; »de yppede Retssager i Hobetal«, 
»de bøjede Retten« (K. 16). 

Af Træk, der kunde synes at tyde paa ældre Skatter, mærkes: 
Kong Nils skænker Odense Kirke 20 marcas de pecimia^ quæ 
singulis annis solet regihus persolvi; item alias 20 marcas de pe- 
cunia tributorum ex Jutlandia. Brevet kendes kun af et Udtog 
af Hamsfort (Repert., Udat. 3), en Forfatter, som ret frit omskrev 
Brevenes egne Ord; der kan være ment Midsoramergæld af jydske 
Købstæder, hvis der ikke tales om en privatretlig Indkomst. 1141 
faar Klostret 30 marcas de insiUa Sild; paa lignende Vis ses jo 
Kongen ofte senere at have en Afgift af Øer. 

Valdemar I fritager (1158?) Veng Klosters Landboer for al 



*) Man lægge særlig Mærke til, hvorledes Valdemar I specifi- 
cerer den fuldstændige Fritagelse, som han tilstaar Odense 
Kirke for al kongelig Ret: Quicquid itaque ad nostram cwriam, 
apparatum, transvectvram, expeditionem seu ad alitid quodlibet 
regii jvris obsequium vel obsequiale debitum a præfatæ ecclesiæ 
col<mis exigendum erat et exhibendum, tam in quadraginta 
quam trium marcarum exactione. At her den siden vigtigste 
af Bøndernes Ydelser, Studen, skulde være gemt under et 
aliiidy turde dog være ganske usandsynligt. — Man ser i 
ivrigt af dette Citat ogsaa, at selv Udtrykket exadio, som 
man ellers let vilde fortolke om Skat, bruges om Bøder. 

den jus regale, guod solvere prius consveverant exactoribus nostris 
propter eapeditionem^ qtuB danice leyding nuncupatur. Disse Land- 
boer har vistnok siddet paa urebet Jord eller af anden Grund 
været Kværsædemænd; Steenstrup S. 192. 

Hamsforts Bemærkning om, at Erik Emune blev dræbt, da 
han forhandlede om en agraria contributio, anført af Steenstrup 
S. 2, er naturligvis ganske utroværdig; den gode Forfatter har 
virkelig ikke haft tabte Kilder til det 12. Aarhundredes Historie. 
Sml. ogsaa Kinch: Danske Saml. 2. R. IV, 133. 



3. Kronens samlede Indtægter. 

De store Reformer, der i Valdemarernes Tid fore- 
gik baade med Ledingen og Skattevæsenet, havde ind- 
gribende Betydning for Kronens Indtægter. Den hele 
Udvikling fra personlige Ydelser hen imod tinglige og 
pekuniaire gjorde, at Kongerne nu fik at raade over 
helt andre Summer end tidligere, og Valdemarernes 
Storpolitik har her sin naturlige Baggrund i en stærk 
Stigen af Kronens Indtægter. 

Som Hovedbasis for Kongens Stilling i Riget har 
man altid betragtet hans Jordegods. Hvad Valdemar 
Sejr sad inde med, var dels Kongelevet^ det egentlige 
Krongods, som han kun styrede som Kronens Indehaver, 
dels Kongegodset, som Tiden betegnede som patri- 
monium regis; dette sidste omfattede dog ikke blot 
Familiens arvede Gods, men øgedes f. Ex. ogsaa ved 
Jord, der forbrødes for en eller anden Forbrydelse. 
Over Kongelevet giver Valdemars Jordebog kun en 
Navneliste, Patrimoniet derimod angives mere i det 
enkelte i »Hovedstykket«, oftest med Angivelse af dets 
Skyldsætning. Om Opregningen er fuldstændig, derom 
hersker der Uenighed, og for mit Vedkommende tror 
jeg ikke derpaa. 

Under alle Omstændigheder har det dog megen 
Interesse at se, hvor stort dette Kongens Gods er, der 
opregnes i Jordebogen. IJylland og Fyn løber det op 
til omtrent 2000 Mark Guld^; i Laaland ejede Kongen 
efter den særlige Laalandsliste omtrent 100 Bol, paa 
Falster havde han efter Skyldtaxationen o. 180 Mark; 
fra Sjælland er der i Hovedstykket kun faa og spredte 
Oplysninger, og Øst for Øresund kender det slet intet 
Kongegods. Efter disse Skyldansættelser kan man faa 
nogen Forestilling om, hvad dette Gods indbragte. Til 
een Mark Guld svarer jo regelmæssigt i Landgilde Va 
Mk. Sølv; det opregnede Gods Vest for Storebælt kan 
da anslaas til at have givet o. 700 Mk. Sølv aarlig, 
Paa Laaland og Falster var Landgilden vel ikke meget 
afvigende fra * Skylden«, saaledes at det samlede i 
Jordebogen opregnede Kongegods næppe i Landgilde 
har givet synderlig over 1000 Mark om Aaret. Dertil 
kommer jo imidlertid Krongodset, færre, men større 
Godser, og endelig maaske en hel Del i Jordebogen 
udeladte Ejendomme. 

Blandt Kongens faste Indtægter staar Studen i 
første Linie. Om dens Størrelse har vi direkte Opgivel- 
ser i Hallandslisten ; dog kan kun seks af Hallands otte 
Herreder benyttes, og i disse løber Studindtægten op 
til 470 Mk. Sølv eller til henved 80 Mk. i Gennemsnit 
for Herredet. Dette er nu, hvad der tilkom Kongen, 
hans Bruttoindtægt; hvad han virkelig fik ind gennem 
sine Ombudsmænd, var meget mindre, som vi ser det 
af Opgivelserne i Hovedlisten i Valdemars Jordebog. 
Her findes Angivelser fra en stor Mængde Herreder, 



1) Se Tabellen i Tillægget. 

spredte over hele Danmark, og det viser sig derigen- 
nem, at Kongens Indtægter af Halland er større end 
Gennemsnittet ellers for de enkelte Herreder^. Der er 
altsaa god Grund til, hvis man vil beregne hele Stud- 
indtægten efter de hallandske Opgivelser, da i disse at 
se et Maximum. 

Om Kongens Indkomst af Landets Købstæder 
indeholder Jordebogen kun særdeles ufuldstændige Op- 
lysninger 2. Tilfældig foreligger der dog Opgivelser dels 
om en stor, dels om en lille By, og i disse maa vi se 
Typer paa Resten. Den store er Ribe, af hvilken Kongen 
i Told og Skat oppebar 200 Mk. Penge, endvidere 
350 Mk. eller mere i Hestetold og 40 Mk. i Salttold, i 
alt o. 600 Mark Penge eller 200 Mark Sølv. Den lille 
er Vordingborg, hvoraf de specificerede Indtægter til- 
sammen udgør 49 Mk. Sølv; fradrages her en Særind- 
tægt af Færgerne paa 18 Mk., fordi den ikke har haft 
Sidestykker i de fleste andre Smaabyer, faar vi o. 30 
Mk. Sølv. Alt i alt var der yel noget som et halvt 
Hundrede Købstæder i Riget. 

Af andre Indtægter maa især nævnes Sagefaldet, 
Kongens Andel i Bøderne. Atter her har vi Opgivelser 
fra Halland, hvor Bøderne mod Syd beregnedes i Sølv, 
mod Nord i Øksne; i alt ansloges de otte Herreder til 
at give 77 Mk. Sølv og 96 Øksne, der kan værdsættes til 
72 Mk. Hvad Kongens Ret til herreløst Gods, Danefæ, 
har indbragt, er det umuligt at sige noget om ; væsent- 
ligere var dog den dermed beslægtede Ret til Vrag. 



^) Den tabellariske Oversigt i Tillægget viser, at medens Her- 
redsafgiften for hele Riget gennemsnitsvis var o. 40 Mark 
Sølv, var den i Halland o. 58 Mk. 

2) De er alle sammenstillede i Tillægget. 

Stort Overskud havde Kongen af sin Mønt ret. I 
Jordebogen angives som Indtægt af Mønten i Lund 
1200 Mk. Sølv og 8 Mk. Guld, af Mønten i Roskilde 
900 Mk. Sølv; nogle mindre Summer nævnes fra Jyl- 
land \ men andre Møntsteder savnes, især Hedeby eller 
Slesvig. 

Lad os gøre det dristige Forsøg paa Grundlag af 
disse spredte Oplysninger at danne os en Forestilling 
om Kongens samlede Indtægter; hvor ubestemt Resul- 
tatet end maa blive, kan det dog have ikke ringe In- 
teresse. Lad os regne rigeligt og derved søge at finde 
et Maximum, ud over hvilket Indtægterne ikke godt 
kan antages at have naaet; lad os paa den anden Side 
nævne et Minimum som Ydergrænsen i modsat Retning. 

Kronens Godsindtægter af det samlede 
Kron- og Kongegods kan næppe have 

været mindre end 3,000 Mk. S. 

men vist sikkert ikke have oversteget 10,000 Mk. S. 

Studen beregnet efter Herredsgennem- 
snittet for Halland giver os et Maxi- 
mum; Minimum maa ansættes gan- 
ske løst 10,000—16,000 — 

Købstadindtægterne med 200 Mk. for en 
stor By, 30 for en lille, har vel været 
mellem 2,000— 8,000 — 

Sagefaldet: henved 20 Mk. for et Herred 
efter Opgivelserne fra Halland ; dertil 
Vrag o. 1 2,000— 6,000 - 

Møntretten 3,000— 5,000 — 

eller alt i alt mellem 20,000 og 45,000 Mark. 

Dertil kommer dog i de Aar, da selve Ledingen ikke 
udskreves, Afløsningen derfor, een Mk. Sølv for hver 
Havn. Det samlede Havnetal er imidlertid meget usik- 
kert; som Maximum kan man vel nævne 40 Havne pr. 



*) Nærmere se Sammenstillingen i Tillægget. 

Skipæn, som Minimum 20, og da der i Riget var o. 
900 Skipæn, giver dette mellem 18,000 og 36,000 Mk. 
Sølv. Afrundes dette opad under Hensyn til Indtægten 
af Kværsædemænd og Købstædernes tilsvarende Af- 
gifter ^ faar vi for Ledingen mellem 20,000 og 40,000 
Mk. eUer alt i alt 
en samlet Statsindtægt af mellem 40,000 Mk. og 
86,000 Mk. 

Det synes sandsynligt, at Minimum er adskilligt 
nærmere ved Sandheden end det særdeles rigeligt an- 
slaaede Maximum, og med alle Forbehold vil jeg anse 
det for ret rimeligt, at Valdemarernes Indtægt af det 
egentlige Danmark har været en halvhundrede Tusinde 
Mark Sølv. Det vilde efter Sølvets Købeevne betyde 
en Sum af omtrent 10 Millioner Kroner; ansat i Korn 
betyder det 25,000 Mark eller 1 Million Tønder. 

For Hallands Vedkommende kender vi jo den sam- 
lede Sum af alle Kongens Bruttoindtægter. Det er: 

visse Indtægter (Gods, Skatter) 708 Mk. 

Ledingsafløsningen 534 - 

Sagefaldet o. 150 - , 

hvortil kommer en Del Laks. Altsaa i alt o. 1400 Mk. 
af 8 Herreder. Overføres dette simpelt hen til alle 
Danmarks 200 Herreder, faar man o. 35,000 Mk. Sølv. 
Saaledes kommer man paa denne Maade end ikke op 
til det ovenfor angivne Minimum, hvad der især ligger 
i, at Ledingen i Halland synes at have været særlig 
ringe. 



*) Hovedstykkets spredte Oplysninger herom er sammenstillede 
i Tillægget. 

Hvad disse Summer betyder, vil bedst ses ved 
Sammenligning med senere Tider. Lidet oplysende er 
det dog her at tage Hovedsummen og sammenstille 
den med, hvad den danske Stat nu tager ind. Som 
bekendt svinger Danmarks nuværende Statsindtægter 
om en 60 Millioner Kroner aarlig, altsaa 6 Gange saa 
meget, som vi formodede for Valdemarernes Danmark, 
og endda er vor Tids Danmark jo i Areal kun det 
halve af Middelalderens. Men er den danske Stats 
geografiske Omraade formindsket, saa er til Gengæld 
det Virkefelt, som enhver Nutidsstat inddrager under 
sig, saa umaadeligt meget større, end Tilfældet var i 
ældre Tider, og dertil Skattemaaden saa yderst for- 
skellig, at en Sammenligning her slaar Klik paa ethvert 
Punkt. Vil man sammenligne med Udbytte, maa der 
ved Siden af den mulige Ulighed dog være en vis 
Grundlighed, og en saadan finder vi kun, naar vi hol- 
der os til det danske Rige i en saa gammel Tid, at 
hele Statens Karakter endnu i sine Grundtræk ligner 
den middelalderlige. Dette kan den nogenlunde siges 
at have gjort lige til Enevældens Indførelse, og fra 
Tiden nærmest før denne har vi ogsaa Oplysninger, 
der med Nytte kan sammenstilles med de rent middel- 
alderlige. 

Lad os først holde os til Halland, dette Land- 
skab, hvis Statsindtægter i Valdemarstiden vi ikke skal 
udfinde ved et mer eller mindre usikkert Skøn, men 
hvor vi har selve Hallandslistens direkte Opgivelser at 
bygge paa. Vi veed, hvor meget der aarlig tilkom 
Kongen baade i Skatter og Ledingsafløsning, og hvad 
han oppebar som Godsherre over det hallandske Kron- 
gods. Lignende Opgivelser om Kongens »visse« Ind- 

tægter af Landskabet har vi nu fra Frederik II's og 
Kristian IV*s Tid, blot med den Forskel, at vi her ikke 
mere kan skelne mellem offentlige og privatretlige Ind- 
komster; de gamle Skatter var forlængst gledet sammen 
med den private Landgilde til een Sum. Vi vilde kunne 
faa de nøjagtigste Opgivelser ved at sammenlægge Ind- 
komsterne af de forskellige Len i Halland, saaledes som 
de angives i den store Rigsjordebog fra 1574^; men 
nemmere og fuldt tilstrækkeligt er det at tage selve 
Tidens Sammenlægninger, der anføres i forskellige Bud- 
getter fra Kristian IV's tidligere Aar; jeg holder mig 
til eet fra 16022. 

Sammenstillingen er meget let at foretage, naar vi 
blot for begge Tidspunkter omregner Sølvet og Mønten 
i Korn; vi slipper da for at tage Hensyn til Pengenes 
skiftende Værdi. Af Hallandslisten ses, at Kongens 
visse Indtægt var 1242 Mk. Sølv eller o. 625 Mk. Korn, 
d. V. s. mindst 25,000 Tdr., maaske 30,000 Tdr. ; i Kri- 
stian IV's Tid regnedes Indtægten af Halland at være 
henv. 15,000 Speciesdaler, hvad der vil svare til hen- 
ved 12,000 Tdr. Korn 3. Med andre Ord, Kronens Ind- 
tægter af Halland var i Tiden fra Valdemarerne til Be- 
gyndelsen af det syttende Aarhundrede sunket til under 
Halvdelen. 

Dette er hurtigt sagt, men hvor betegnende og be- 
tydningsfuldt er det ikke! Man veed jo dog, at ikke 
længe før Aar 1600 havde Kronen gjort et mægtigt 
Skridt frem i Indkomster ved at lægge under sig Hoved - 



^) Erslev, Danmarks Len og Lensmænd i 16. Aarh. S. 176. 
*) Erslev, Konge og Lensmand S. xxiv. 

^ Prisen for 1 Td. Rug var da o. 5^2 Krone, for 1 Td. Byg 
o. 5 Kr. (Scharling, Pengenes synkende Værdi S. 250). 

parten af Kirkegodset; det har spillet sin Rolle ogsaa 
for Halland, hvor Kirken vel ikke ejede saa meget Gods 
som i de andre danske Provinser, men hvor der dog 
var baade Ærkebispeejendomme og Klostergods. Naar 
da her Kronen efter Reformationen kun havde halvt 
saa megen Indtægt som i Valdemarernes Tid, hvor lavt 
maa den da ikke have været nede umiddelbart før 
1536! 

Den store Tilbagegang har nu ingenlunde sin Grund 
i, at Kronen er gaaet tilbage som Grundejer; tværtimod, 
det modsatte er Tilfældet i Halland som overalt i Dan- 
mark. Kronens Indtægter som Godsherre i Halland 
var ringe i Valdemar Sejrs Dage, og de o. 100 Mk. 
Sølv, den regnedes til, kan næppe have svaret til mere 
end en 3 — 400 Gaarde. I det 17. Aarh. ejede Kronen 
derimod af Landskabets omtr. 4000 Gaarde de 1750, 
foruden at 750 Selvejergaarde nærmest maa betragtes 
som Arvefæstegaarde under Kronen. 

Nej, Aarsagen maa være en stor og gennemgribende 
Tilbagegang i de egentlige Statsindtægter, i denne Stud 
og disse Ledingspenge, der efterhaanden mistede deres 
offentlige Karakter og blev til faste Landgildeydelser. 
En Del af disse maa være gaaet tabt ved, at de privi- 
legerede Klasser fik deres Skattefrihed udvidet og især 
ved, at mere og mere Gods kom ind under disse Adelens 
og Gejstlighedens Privilegier; endda kan denne Aarsag 
ikke have spillet Hovedrollen i Halland, hvor Kronen 
stadig var den største Grundejer. En anden og som 
det synes meget stor Del maa være gaaet bort ved 
ligefremme Nedsættelser i Afgifterne, som vist kun kan 
have haft deres vigtigste Grund i en Tilbagegang i 

hele Landets Landbrug, saaledes som vi tidligere har 
ment at kunne spore den. 

Vover vi os fra vort sikre Udgangspunkt, Halland, 
til hele Riget, har vi i Budgetterne fra Kristian IV's 
Tid Angivelser, der i det mindste i grove Træk kan 
vise os det danske Riges samlede Statsindtægt. Norge, 
Gotland og Øsel maa vi drage fra; paa den anden Side 
savner vi ved dette Tidspunkt Indtægterne af Sønder- 
jylland, dertil ogsaa Laaland-Falster, der var tillagt 
Enkedronningen. Summerne bliver, stærkt afrundede, 
disse : 

Kongens Bruttoindtægt af Lenene (d. v. s. den visse 
Indtægt af det aabne Land, svarende til, hvad 

vi nylig talte om ved Halland) o. 280,000 DL 

Uvisse Indtægter, især Sagefald - 40,000 - 

Byskatter, Told og Sise - 50,000 - 

Øresundstolden - 140,000 - 

i alt... o. 510,000 Dl. 

Ser vi her bort fra Øresundstolden som en for- 
holdsvis ny Opfindelse, bliver Kongens samlede Ind- 
tægter 370,000 Dl. eller o. 300,000 Tdr. Korn; selv om 
Sønderjylland og Smaalandene^ havde været med, var 
vi sikkert ikke naaet over 400,000 Tdr. Korn. For 
Valdemarernes Tid maatte vi tro, at Kongens samlede 
Indkomster var omtr. 50,000 Mk. Sølv eller mindst een 
Million Tønder Korn. 

Resultatet, saa forbavsende det end i sig selv er, 
kan dog ingenlunde forundre os, efter hvad vi nylig 
har set ved Halland. Tilbagegangen for hele Riget er 
endnu større end ved dette ene Landskab, hvor en 



*) Efter den store Jordebog fra 1674 var Indtægten af Laaland- 
Falster omtr. Vio af hele Rigets. 

gunstig Skæbne har givet os et fast Grundlag at bygge 
paa; men det var netop, hvad man maatte vente. I 
Halland har Kronens Konkurrenter, de to privilegerede 
Klasser, aldrig naaet den Indflydelse som i vist alle 
andre Egne af Danmark; her udgjorde ved Midten af 
det 17. Aarhundrede Selvejergaardene 18 Procent mod 
6 i Resten af det gamle Danmark, og her var kun 
henved 40 Proc. af Gaardene under Adelen, i den øvrige 
Del af Landet derimod henv. 60 Procent; før 1536 var 
den katholske Gejstligheds Gods her forholdsvis heller 
ikke stort. Med andre Ord, den ene Hovedaarsag til 
Tilbagegangen, de privilegerede Stænders Indvinding af 
tidligere Skattegods, maa have spillet en langt større 
Rolle i Danmark som Helhed end i det Qerne Grænse- 
land mod Sverige. Sammenlignet med Halland lyder 
det overmaade troligt, at Kronens Indtægter af hele 
Riget under Kristian IV kun var hen imod halvt saa 
store som under Valdemar Sejr. 

Tiden ved Aar 1600 viser os jo imidlertid, som 
allerede antydet, ingenlunde det laveste Punkt, hvortil 
Kronen er kommet ned i Tiden efter Valdemarerne ; 
for at finde det maa vi gaa tilbage forud for Reforma- 
tionen, da Kirken stod i sin fulde Herlighed og sad 
inde med Gods, der sikkert overgik, baade hvad Kronen 
og Adelen hver for sig ejede. Jeg har i et tidligere 
Arbejde søgt at gøre det sandsynligt, at Kronen ved 
Reformationen tredoblede sine Godsindtægter ^; maaske 
er det for højt ansat; men det kan dog næppe betvivles, 
at Frederik Fs Indkomster ikke har udgjort synderlig 
over Halvdelen af, hvad Kronen havde efter Reforma- 



*) Konge og Lensmand S. 195. 

tionen. Og dette vil da, sammenlignet med Valdemar 
Sejrs Tid, sige, at Kronen siden da havde mistet de 
tre Fjerdedele af sine Indtægter. 

Det er dog ikke blot Kronens rige Indtægter i 
Valdemarstiden, der maa forbavse; lige saa meget bliver 
man maaske overrasket ved at se disse Indtægters 
Karakter. Ved Aar 1600 bærer Lenenes visse Ind- 
tægter Præget af at være Godsindkomster; Kronen staar 
som den store Godsherre, der af sine Ejendomme 
oppebærer Landgildeindtægter, lige saa vel som Adelen 
gør det af sin Del af Landet. At Kronens Fæstere ikke 
blot yder deres Godsherre Landgilde, men ogsaa deres 
Konge Skat, kan ikke ses; begge Dele er smæltede 
sammen til en fast aarlig Afgift. Selvejerbondens Af- 
gift til Kronen skulde være Skat; ikke des mindre 
har den ganske samme Karakter som Fæstebondens, 
er og kaldes Landgilde. Selv Sagefaldet kan man be- 
tragte som en Godsherreindtægt, saa vist som Adelen 
jo oppebar den af sine Bønder, og saaledes har da 
Hovedmassen af Statens Indtægter slet ikke nogen 
offentlig Karakter. 

Helt anderledes staar det i Valdemarernes Tid. 
Her er det let at skelne mellem Kronens Indtægter som 
Statsmagt og som privatretlig Grundejer; ved Hallands- 
listens specificerede Angivelser vil man aldrig være i 
Tvivl om, hvad der er det ene og hvad det andet. Og 
fremdeles : hvor usikkert vort Skøn end er om Størrelsen 
af Kronens Godsindtægter, maa det dog staa fast, at 
disse var helt underordnede over for de Indkomster, 
Kongen havde netop som Rigets Hersker. Efter Over- 
il* 

slaget ovenfor S. 166 staar her, naar Ledingsafløsningen 
tages med, en Godsindtægt af 3000 Mk. mod offentlig- 
retlige Indkomster paa 37,000 Mk., for saa vidt man 
holder sig til Minima (ellers 10,000 mod 75,000). Hvor 
store Fejl der end kan gemme sig i de enkelte Poster, 
er det utvivlsomt, at Staten ikke blot har en lang Række 
af Indkomster, der har en udpræget Karakter af at 
være offentlige, men at disse ogsaa spiller Hovedrollen 
blandt Kronens samlede Indtægter. 

Naar man vel let tænker sig, at Grundlinien i Sta- 
tens Udvikling er den, at Kongedømmet efterhaanden 
stedse mere udpræget faar Karakteren af at være en 
offentlig Myndighed, vil det her paapegede Forhold være 
meget forbavsende ; sammenlignet med den danske Stat 
fire Aarhundreder senere staar Valdemarernes Stat jo 
ubetinget som den, der er videst fremme, i det mindste 
hvad dens Indtægters Karakter angaar. Imidlertid er 
det jo i Virkeligheden saaledes, at Urstaten og Nutids- 
staten paa adskillige Punkter er i nærmere Slægtskab 
indbyrdes end med den middelalderlige Statsforfatning, 
der i Tid ligger mellem begge. I vore Dage ligesom i 
Oldtiden staar alle Statsborgernes politiske Lighed i den 
skarpeste Modsætning til den Stænderadskillelse, der 
kommer frem i Mellemtiden; Fædrelandets Forsvar 
hvilede i Oldtiden ligesom i Nutiden paa alle Danske, 
medens det i det mellemliggende Tidsrum bliver Adelen 
alene, der er Landets egentlige Krigerstand. Det er 
det samme Træk, der her viser sig ved Kronens Ind- 
tægter. I Valdemarstiden har Kongedømmet ikke mere 
det patriarkalske Præg, der træder frem tidligere; 
Kongens Naturalindkomster, Undersaatternes personlige 

Pligter er omsatte i Penge ; men disse Penge er Skatter, 
og dette sætter sit Præg paa hele Datidsstaten. 

Paa en særdeles tydelig Maade tegner Valdemarernes 
Kongedømme sig heri som den sidste Udløber af Old- 
tidsstaten, i skarp Modsætning til den særlig middel- 
alderlige Udvikling, der for Danmark træder frem i 
Tiden umiddelbart efter den store Glansperiode. 



TILLÆG: 
NOTITSER EFTER „DANMARKS RIGES REGISTER" 



I et middelalderligt Haandskrift, der nu er tabt, men 
synes at være affattet i Kristoffer IFs Tid, fandtes foruden 
en dansk Kongerække og Aarbog ogsaa nogle mærkelige 
Notitser om Kong Valdemar Sejrs Indtægter. Disse Oplys- 
ninger, der paastaar at være uddragne af det danske Biges 
Begister^ kendte man tidligere gennem nogle lidt fordærvede 
Gengivelser hos Historikerne fra det 16. Aarh.; med Benyt- 
telse af det hele Haandskriftapparat har jeg i Danske Maga- 
zin (4. Række, VI, 140) givet en kritisk revideret Text. Til 
alle Tider er disse Oplysninger, der efter deres egen An- 
givelse bygger paa en officiel Kilde, blevet modtagne med 
stor Respekt, ikke mindst af mig selv (Hist. Tidsskr. 5 R. 
V, 561). 

Notitserne begynder saaledes: Mærk, at Kong Valdemar 
havde saa meget hver Dag i visse Indtægter til sit Bord^ 
efter hvad der blev fundet i det danske Biges Begister, 
For vor Tid ser det underligt ud, at Indtægterne er opgjorte 
pr. Dag; for en middelalderlig Tankegang laa dette meget 
nær, da en Konges Indkomst først og fremmest opfattedes 
som Midler til at betale hans og hans Hofs Underhold. Man 
har ogsaa baade fra Tyskland og England Opgivelser om 
fyrstelige Indtægter, beregnede netop paa samme Vis. Om 
Otto I fortæller en tysk Aarbogsforfatter, Annalista Saxo, der 

rigtignok først levede i det 12. Aarhundrede, at Kejseren 
hver Dag havde følgende Fødevarer, saaledes som det 
findes skrevet: 1000 Svin og Faar^ 10 Kærrer med Yin 
og Uge saa mange med Øl, 1000 Malter Korn, 8 Øksne, 
foruden Høns og Grise^ Fisk^ Æg, Grøntsager og meget 
andetø og Orderik Vital (IV, 7) veed at fortælle, hvad Vil- 
helm Erobrerens Indkomster beløb sig til dagligt, beregnet 
i Sølv. 

Heri er da intet, der kan vække Mistanke; des mere 
Tvivl opstaar derimod, naar man ser paa de enkelte Poster, 
som siden opregnes, og især naar man søger at klare sig, 
hvad det hele løber op til. For de fleste af de i Optegnelsen 
nævnte Varer kender man Datidens Pris, og jeg hidsætter 
da straks sammen med selve Angivelserne en Værdsættelse: 

24 Mark Malt (Byg). I ,„ ^ ,, ^ „^ o x 1 48 Mk. Sølv 

24 Mark Rug...... [ (^ark Korn = 2 Mk. S.) { ^ . . 

12 Læster (= Mark) Hvede (k 5 Mk. S., Steen- 

strup 254) 60 - 

12 Skippund Smør og Ost ? - 

14 Pund Honning ? - 

24 Øksne (å 6 Øre) 18 - 

300 Faar (efter senere Tiders Landgildeberegning 

var et Faar = Vn Okse) o.20 - 

200 Svin (102 Svin = 30 Mk.: Vald. Jordebog 42) o. 60 - 

600 Mk. Penge 200 - 

Vurderingssummen bliver da i alt 454 Mark Sølv, og 
endda har jeg ikke vovet at ansætte noget for Smør og Ost 
samt Honning, hvoraf der ikke blot var store Kvantiteter, 
men som tillige var Varer, der stod i høj Pris (sml. S. 73 f.). 
Selv om man stadig ser bort fra disse Sager, kommer man 
dog til mærkelige Tal, naar man regner Dagene sammen 
til Aar. Hvad Kongen skal have haft aarligt i vis Rente 
bliver o. 165,000 Mark Sølv, og desuden meddeler Listen 
os, at Matthias Drost aarligt af Sagefaldspenge hævede 
100,000 Mark Penge eller i Sølv o. 33,000 Mark. 

Alt i alt skal Kong Valdemars Indtægt, hvis Listen har 
Ret, da have været i^e saa lidt over 200,000 Mark 
Sølv. Alene efter Metalværdi vilde dette betyde 7 Millioner 

Kroner; regnet efter Sølvets Købeevne vilde det vel i vore 
Dage svare til omtr. 40 Millioner. 

Efter hvad der er udviklet i det foregaaende, behøves 
der vel næppe mange Ord for, at enhver kan indse, at dette 
er en ren Umulighed. Vi regnede meget højt og kom dog 
kun op som Maximum til en samlet Indtægt af o. 45,000 
Mark, eller hvis Ledingsafløsningen, der rigtignok ingenlunde 
kan regnes under den »visse Rente«, tagesmed, da til 85,000 
Mark. Selv de langt mindre Minima, der vist ligger Virke- 
ligheden meget nærmere, viste sig at udgøre en forbavsende 
stor Statsindtægt, overordentlig rig ogsaa i Sammenligning 
med, hvad den danske Krone oppebar i den følgende Tid. 
Den »visse Rente« i Frederik IFs Tid udgjorde næppe mere 
end 300,000 Tønder Korn; den foregivne visse Indtægt fra 
Rigsregistret vilde derimod, udtrykt i Korn, være over ti 
Gange saa stor. 

Enkelthederne i Opgivelserne er ogsaa meget mistænke- 
lige. At Kongen skulde have en saa kolossal Indtægt af 
Hvede, er ganske utroligt, saa ringe Udbredelse som Dyrkel- 
sen af denne Kornsort havde i Datiden. Modsat savner man 
andre Kornsorter; det er allerede imødekommende mod 
Listen, naar man lader braseum. Malt, tillige gælde for Byg, 
som ellers kaldes ordeum, men Havren, hvoraf der sikkert 
er kommet meget ind, savnes ganske. Øksne nævnes, men 
ikke Køer; Gæs og Høns skulde man ogsaa have ventet. 

Under disse Forhold mister man al Tillid til disse Op- 
givelser. Hvad der tidligere gjorde, at bl. a. jeg selv fæstede 
Lid til dem, var især, at man virkelig i Valdemar Sejrs Tid 
havde Jordebøger, hvorefter det vilde være muligt at udregne 
Kongens Indtægter; Hallandslisten er en saadan, og der 
er jo al Grund til at tro, at lignende har foreligget for 
Rigets øvrige Provinser. Men det maa nu anerkendes, at 
selv om Notitserne fra det fjortende Aarhundrede i sidste 
Instans hviler paa saadanne gode Kilder, maa Oplysningerne 
under deres videre Behandling være blevet ganske fordærvede. 
Middelalderen var ikke stiv i Regnekunsten, og naar man 
opererede med store Tal, løb man ofte sur. Dette kunde 

jo let ske her, naar man først skolde sammenregne lange 
Lister over forskelligartede Produkter og siden af den sam- 
lede Sum atter ved en stor Division se at faa ud, hvad der 
kunde gælde for hver af Aarets mange Dage. 

Dette er den mildeste Forklaring paa Notitsernes latter- 
ligt høje Tal. Muligt og maaske nok saa rimeligt er det dog, 
at deres Støtte i »Rigsregistret« kun stammer fra Affatterens 
Fantasi, og at Tallene helt igennem er ganske grebne ud af 
Luften. 



4. Kronens Nettoindtægter; Ombudsmændenes 
pengelige Stilling. 

Naar jeg i det foregaaende Afsnit har søgt at give 
en orienterende Udsigt over Kronens Indtægter, har jeg 
derved tænkt paa dens Bruttoindkomst, paa hvad Under- 
saatterne ydede, ikke paa, hvor vidt dette virkelig 
naaede til Kongen selv. Skarpt har denne Adskillelse 
dog ikke kunnet gennemføres, og det er rimeligt nok, at 
een eller anden af de Indkomster, der er anførte for 
Kronen, i Virkeligheden er en Nettoindtægt, Overskuddet 
af vedkommende Indtægtskilde, efter at de dertil knyt- 
tede Udgifter er betalte. Naar Valdemars Jordebog 
saaledes angiver Kongens Indtægter af forskellige Mønt- 
steder, er det sandsynligt, at den derved mener den 
Forpagtningsafgift, som Møntmestrene betalte, og lig- 
nende gælder maaske paa andre Punkter, f. Ex. ved 
de Summer, der anføres for Kongens Toldindtægter af 
Ribe o. fl. St. Ved de i saa høj Grad omtrentlige Over- 
slag, man kan opstille, spiller dette dog en ret under- 
ordnet Rolle. 

Af største Interesse vilde det nu være, om man 
kunde faa Klarhed over, hvad Kongen virkelig fik ind 

af de egentlige Skatter og de store Godsindtægter, der 
tilkona Kronen, og modsat, hvad der gik med til Løn- 
ninger af hans Embedsmænd. Det er uheldigvis kun 
meget lidt, hvad vi kan udlæse herom af vore fattige 
Kilder. 

Kongens Hjælpere i Styrelsen Landet rundt var 
Ombudsmændene, der i alle Retninger var hans Sted- 
fortrædere over for Folket. Først og fremmest var det 
dem, der opkrævede Bøndernes Afgifter og styrede 
Kongens Gods ; bortset fra Ledingen, hvormed Ombuds- 
manden som saadan intet havde at gøre, gik næsten 
alle Kongens Indkomster gennem Ombudsmændenes 
Hænder, før de naaede Kongens Kammer. Og disse 
Ombudsmænd var endda ikke blot Skatteopkrævere 
{exactores\ saaledes som Tiden selv ofte benævnte dem ; 
snarest maa de betegnes som Skatteforpagtere. Det er 
jo i et tidligere Afsnit af disse Studier nærmere op- 
lyst, hvorledes Bøndernes oprindelige Natholdspligt over 
for Kongen midt i Valdemarstiden var blevet afløst; 
Kongen havde overtaget at sørge for sit eget Under- 
hold, naar han besøgte Herredet, og Herredsbønderne 
havde i Stedet paataget sig aarlig at betale Kongen 
Skatten Stud. Men at Kongen skulde underholde sig 
selv paa sine Rejser rundt om i Landet, det kunde kun 
udføres paa den Maade, at hans lokale Embedsmænd 
maatte sørge for at skaffe alt det dertil nødvendige, 
og Reformens anden Side var da den, at Ombuds- 
mændene, foruden hvad det af dem styrede Kongegods 
kunde indbringe, fik overdraget Bøndernes nye Skat. 

Imidlertid var det jo ingenlunde den egentlige 
Mening med hele Skattereformen blot at skyde Ombuds- 
manden ind som Mellemled mellem Kongen og Bøn- 

derne; Tanken var fremfor alt, at Kongen skulde være 
frit stillet, kunne komme til Herredet eller lade være, 
men dog i alle Tilfælde oppebære den faste aarlige 
Skat af Bønderne. Han havde før haft mere Nathold, 
end han havde haft Brug for^; nu skulde da Hoved- 
massen af denne Gæsteriydelse omsættes i rede Penge. 
Resultatet blev, at de fleste Ombudsmænd i Stedet for 
at yde Natholdet in natura, forpligtedes til at give en 
fast aarlig Afgift; af enkelte kunde Kongen kræve enten 
Gæsteriet eller en Pengesum, andre synes kun at have 
været pUgtige til at yde selve Natholdet. Men hvor- 
ledes dette end ordnedes, blev Ombudsmanden da en 
Art Skatteforpagter; han oppebar Bøndernes Indtægter 
og gjorde sig det ham betroede Kongegods frugtbrin- 
gende mod under en eller anden Form at give Kongen 
sin bestemte Ydelse. 

Saaledes skulde den kongelige Ombudsmand ikke 
blot lønnes for de Tjenester, han besørgede for Kongen; 
han skulde yderligere have Erstatning for sin Risiko, 
hvad enten denne nu stammede fra Driften af Kongs- 
gaardens Jorder eller kunde knytte sig til mulig mangel- 
fuld Betaling af Bøndernes Skatter; heller ikke betød 
det jo saa hdt, at han oppebar Afgifter overvejende i 
Korn og dog i Stedet skulde give Kongen Penge eller, 
hvis selve Natholdet skulde præsteres, da skaffe de 
mangfoldige forskellige Sager, der var nødvendige her- 
til. Skatteforpagtning har altid været en dyr Oppe- 
børselsform, og vi har al Grund til at tro, at de store 



^) I Jordebogens Hovedstykke har vi Natholdsangivelser ved i 
alt 35 Herreder, der tilsammen yder Underhold i 86 Nætter. 
Overført paa Landets 200 Herreder giver dette Kongen Under- 
hold i o. 600 Nætter om Aaret. 

Indtægter, Kongen havde af sit Rige, er blevet stærkt 
beskaarne under deres Vej gennem Ombudsmændene. 

Kun paa et enkelt Punkt kan vi faa et Indblik i, 
hvor stor Forskellen var mellem Kongens nominelle 
og hans virkelige Indkomst, og som sædvanlig er det 
den fortræffelige Hallandsliste, der hjælper os, naar den 
da som her kan sammenstilles med Opgivelserne i 
Jordebogens Hovedstykke. Giver dette sidste os Op- 
lysning om Ombudsmændenes Ydelser, viser selve Land- 
skabslisten os Herred for Herred alt, hvad Kongen 
havde at kræve af Hallands Bønder, saavel som hans 
Godsindtægter fra disse Egne, og en simpel Sammen- 
ligning' mellem Opgivelserne i den ene og den anden 
Liste synes da let at maatte vise os, hvor stor Del af 
Kongens samlede Indtægter der tilfaldt Skatteforpagterne. 

Forskellige Vanskeligheder gør dog, at det egentlig 
kun er fire af Hallands otte Herreder, hvor man kan 
faa noget oplysende ud af den antydede Sammenstilling, 
og selv her kan man ikke naa fuld Sikkerhed, fordi 
det ikke er helt klart, om Kongens Indtægter fra disse 
Herreder alle som een har været overdragne Ombuds- 
mændene. Disse har sikkert haft, hvad der gaar ind 
under Hallandslistens saakaldte Herredssummer; mere 
tvivlsomt er det, om de ogsaa har nydt Indtægterne af 
en Del Ejendomme, der i Listen anføres ved nogle 
Herreder efter Herredssummerne og vist er Gods, som 
nys er kommet til Kongen; heller ikke er det klart, om 
Ombudsmændene for egen Regning har oppebaaret 
Sagefaldsindtægterne, der jo i de enkelte Aar maatte 
være meget afvigende. Jeg er mest tilbøjelig til at tro, 
at alle disse Poster gaar ind i Ombudsmandens Ind- 
komst; men for Sikkerheds Skyld anfører jeg alle tre 

Muligheder og sammenstiller dem med Ombudsmandens 
Ydelse til Kongen, alt ansat i Mark Søly^ 





Ombudsmandens Indtægter: 


Ydelse 




Herreds- 
summen 


Samme 
og de ny 

Gods- 
indtægter 


Det fore- 
gaaende 
og Sage- 
faldet 


til 
Kongen 


Favraas Herred 

Aarstad Herred 

Tønnersø Herred 

Høgs Herred 


122 

100 

80 

103 


? 
121 


138 

115 

96 

141 


60 
50 
402 
60 






i alt. . . 


405 




490 


210 



Det vil ses, at selv om Ombudsmændene kun skulde 
have haft den Indtægt, der er sammentalt i Herreds- 
summen, har de for deres Part beholdt næsten Halv- 
delen af Kongens Bruttoindtægter; har de, hvad der er 
mere Grund til at tro, nydt ogsaa de resterende Ind- 
komster, var deres Del mer end 60 Procent. 

Hvad de andre hallandske Herreder angaar, anfører 
Hallandslisten ved Halmstad Herred en Herredssum af 40 
Mk.; medregnet en ny Godsindtægt bliver det hele 54 Mk., 
yderligere med Sagefaldet i alt 64 Mk.; herimod staar efter 
Hovedstykket en Ombudsmandsafgift af 40 Mk. Dette er et 
helt andet Forhold end ved de fire ovenomtalte Herreder. 
Forklaringen er imidlertid den, at Herredssummen for Halm- 
stad Herred, som Listen selv siger, kun gælder det halve 
Herred^] om den anden Halvdel, der vel har været særskilt 
bortforlenet, fattes da Oplysninger. Naar der til de opgivne 
Summer skal lægges noget lignende for denne anden Halv- 
del, kommer Ombudsmandsafgiften for hele Herredet til at 



1) Tallene efter Tabellen ovfr. S. 77. 

2) Dertil 10 Mk. for Krongaarden Skønævad. 

®) Ved Sagefaldet staar tilsvarende: altera pars. 

staa i samme Forhold til Bruttoindtægten som ved Nabo- 
herrederne ^. 

Ved de tre nordligste Herreder i Landskabet kan man 
af andre Grunde ikke faa noget ud af en Sammenligning 
mellem de to Lister. I denne Egn gaves ikke den aarlige 
Studafgift; Bøndernes Afgifter var ens i to Aar, men der- 
efter højere i det tredie, og endda gaves et særligt Tillæg, 
naar Kongen 'kommer, Herredssummeme synes at svare 
til de lavere Aarsafgifter, og hvor meget større Tredieaars- 
afgifteme var, lader sig ikke let beregne. Det synes dog, 
at Ombudsmandsafgiften i disse Herreder har staaet i et for 
Kongen noget gunstigere Forhold til Bruttoindkomsten end 
syd paa i Halland ; det hænger mulig sammen med, at Om- 
budsmændene heroppe kun er ansatte til en Afgift i Sølv, 
ikke til at give enten Nathold in natura eller Penge. 

Er det allerede en meget betydelig Del af de konge- 
lige Indtægter af Halland, der tilfaldt Ombudsmændene 
efter Hovedstykkets Oplysninger, saa viser dog Hallands- 
listen selv, at under visse Forhold kunde der fragaa 
endnu meget større Summer. Efter at Listen nemlig 
har angivet, at hele Summen af Kongens Indtægter er 
708 Mk. Sølv foruden de 1200 Laks af det rige Fiskeri 
i Lagaaen og derefter specificeret Indtægten af Sage- 
faldet i de hallandske Herreder, hedder det, at aj ^^^ 
dette har Er. Kongen kun 210 Mk. Sølv og 800 Laks, 
Herefter er da ikke godt Halvdelen, men over de tre 
Fjerdedele af den samlede Indtægt af Landet gaaet i 
andre Hænder 2. 



^} Steenstrup (S. 412) har vel villet forklare dette Udtryk om 
det halve Herred saaledes, at det dog kommer til at betyde 
hele Halmstad Herred; netop det her fremstillede Forhold til 
Ombudsmandsafgiften peger imidlertid paa, at Ordene nok 
bør tages efter deres simple Ordlyd. 

*) O. Nielsen mener, at alt dette gaar paa Fiskeriet i Laholm, 
Sagefaldet og Ledingspengene (534 Mk. Sølv); det er dog 

Forklaringen er dog let at give. Halland hørte til 
de Landskaber, der nyttedes til at forskaffe Konge- 
frænderne et passende [Jnderhold, og i lidt senere Tid 
blev endog hele Provinsen anvendt paa denne Vis; 
Grevskabet Halland omfattede de fire Herreder Nord 
for Ætran, Hertugdømmet Halland de fire sydligste 
Herreder. Kun det første naar tilbage til Valdemar 
Sejrs Dage; i 1216 udnævnte han til Greve af Halland 
sin uægte Søn Nils, der dog døde allerede to Aar 
efter; i Aaret 1241 udlagde derefter Valdemar Halland 
Nord for Ætran til Nils' Søn af samme Navn og denne 
Gang ligefrem som Ejendom. 

Den saa overordentlig ringe Restindtægt, der til- 
faldt Kongen efter Hallandslisten, hænger aabenbart 
sammen med en af disse Overdragelser. Den nordlige 
Del af Landskabet med alle de faste kongelige Ind- 
tægter har været overladt en fyrstelig Lensmand, og 
Kongen selv har gennem sine Ombudsmænd kun styret 
de sydlige fire Herreder; hvad der efter Hovedstykket 
tilkom hafn af disse, beløber sig netop til en samlet 
Sum af 210 Mark Sølv. Detle er dog vist mere end 
et Tilfælde, og man har da deri tillige et Bevis for, at 
Hovedstykkets Nettosummer virkelig svarer til alle Sum- 
merne i Hallandslisten, ene Ledingsafløsningen undtaget, 
der ogsaa var forbeholdt ved den fyrstelige Forlening. 



næppe rigtigt, siden Ledingspengene vist ikke var forlenede 
bort, allermindst paa saa ugunstige Vilkaar, og det passer 
heller ikke med Sætningens Plads, idet Ledingsafiøsningens 
Størrelse først angives efter Notitsen om alt dette. — Holberg, 
der jo mener, at Listens Herredssummer skal vise Kongens 
Nettoindtægt, har ganske overset, at Listen selv i den oven- 
anførte Sætning angiver, hvad der virkelig kom i Kongens 
Kasse. 

Hvad Hallandslisten viser om det Tab, Kongen led 
ved at forlene en Landsdel til een af sine Frænder, 
gælder ogsaa for de andre fyrstelige Forleninger; det 
har sikkert været Regelen, at Valdemar Sejrs Sønner 
og Sønnesønner i deres Len har oppebaaret alle Kro- 
nens visse Indtægter af Bønderne, nydt Sagefaldet og 
dertil haft alt Konge- og Krongodset; naarAls, Laaland 
og Bleking, der alle vides at have været bortforlenede, 
staar blanke for Opgivelser i Jordebogens Hovedstykke, 
peger dette jo ogsaa i denne Retning. Kun ved Søn- 
derjylland var det delvis anderledes; her gjorde Kongen 
i alt Fald senere Krav paa, at Krongodset tilkom ham 
og ikke Hertugen, medens denne ganske vist paastod 
det modsatte og efterhaanden fik sat sin Vi^je igennem. 
Hertugdømmet overgik imidlertid i Omfang saa meget 
alle de andre Fyrstelen, at man vel forstaar, at særlige 
Begler her har kunnet gøres gældende. 

Hvor vidt derimod den store Andel, som Ombuds- 
mændene nød i de sønderhallandske Herreder, kan an- 
tages at være typisk for hele Riget, derom er det umuligt 
at sige noget sikkert. Der er dog intet, der taler for 
det modsatte, og man kan i det mindste henvise til, 
at de hallandske Ombudsmandsafgifter, lave som de 
synes i Forhold til Bnittoindtægten, dog efter Gennem- 
snittet for Herrederne er meget høje, højere end i noget 
andet dansk Landskab, naar man bortser fra saadanne 
rige Smaaøer som Ærø og Møn. 

Der kan da ikke være Tvivl om, at den Del af 
Kongens Indtægter, der naaede ham gennem Ombuds- 
mændene, maa have set helt anderledes ud end de 
Bruttosummer, vi har gættet os til. Naar vi ovenfor 
kom til, at Kongen i Godsindtægter, i Stud og i Sage- 

fald fra hele Danmark har haft mellem 15,000 og 32,000 
Mark Sølv, har den tilsvarende Nettoindtægt vistnok 
været ikke saa lidt under Halvdelen deraf. 

Direkte Opgivelser om denne Nettoindtægt finder 
vi jo i Jordebogens Hovedstykke, og det maa da meget 
beklages, at man nok tør lide paa de enkelte Angivelser i 
dette, ingenlunde derimod paa, at alle Posterne er kom- 
met med (sml. ovfr. S. 104). Alligevel bør man ikke 
undlade at se, hvad de heri angivne Indtægter alt i alt 
løber op til. Hovedinteressen knytter sig til Herreds- 
afgifterne, i hvilke om ikke alle, saa dog vist de fleste 
Godsindtægter tillige er gaaet ind. 

Hovedstykket indeholder nu for 116 Herreder Op- 
lysning om Afgift (ofte anført som Afløsningssum for 
Nathold) og for 14 Herreder Angivelse af Nathold alene; 
eet Herred giver baade Afgift og Nathold ^ For 67 
Herreder savnes enhver saadan Oplysning. 

Dette fordeler sig nærmere saaledes: 





Oplysn 
Afgift 


ing om 
Nathold 


Oplysning 
fattes 


i alt 


Nørrejylland 

Sønderjylland . . ; 

Frisland 

Fyn 

Smaalandene 

Sjælland og Møn 

Skaane, Halland osv 


35V2 

18 

14 

8 

1 

12 
28 


4V2 

» 
4 
» 
5 
1 


32^ 
4 

> 

1 

10 
11 

9 


72 
22 
14 
13 
11 
28 
38 


i alt Herreder: 


II6V2 


14V2 


67 


198 



O Dette Herred fordeles derfor i de følgende Tabeller i to halve 
Herreder. 

De Herreder, ved hvilke vi kun kender Natholdenes 
Antal, lærer os ikke meget; Natholdet har aabenbart 
været af meget ulige Størrelse i de forskellige Herreder. 
Hvor vi derimod har Afgiften angivet, har vi fast Jord 
under Fødderne, og jeg hidsætter da en Oversigt over, 
hvori disse Herredsafgifter bestaar og en samlet Vur- 
dering deraf. Oversigten er opstillet landskabsvis; 
Grundlaget for den er en tabellarisk Fremstilling, der 
findes optaget i Tillægget. 





Herreder 


Mk. 
Sølv 


Mk. 

Penge 


Mk. 
Korn 


Alt i 
Mk. Sølv 


Gennem- 
snit f Ol- 
Herred 


Nørrejylland . 
Sønderjylland 
Utlandene . . . 

Fyn 

Ærø 


35V2 

18 

14 

8 

1 
11 

1 
20 

8 


822 
545 

646 
210 
10 
284 
100 
894 
460 


182 
396 

> 
440 

» 
100 

> 


67V2 
61 

» 

» 
36'/, 

» 


10172/3 
799 
646 
356^/8 
81 
284 
100 
927V8 
460 


28,7 
44,4 
45,4 

44,6 
81 


Sjælland 

Møn 


25,8 

100,0 

46,4 

67,5 


Skaane 

Halland 


i alt . . . 


116V, 


3971 


1118 


164 


46712/8 


40,1 



Man ser af denne Tabel, at Herredsafgifternes Stør- 
relse er meget afvigende i de forskellige danske Lande. 
Langt under Gennemsnittet er Nørrejylland og Sjælland, 
noget over det er baade Sønderjylland, Fyn og Skaane, 
og en ganske særlig høj Plads indtages, som allerede 
antydet, af Halland. At dette Landskab staar som 
Maximum, Sjælland som Minimum, tyder stærkt paa, at 
Afgifternes Størrelse ingenlunde i første Linie har været 
bestemt ved vedkommende Lands Frugtbarhed og na- 

ValdemaratideD. 12 C^r^r^n]o 

turlige Rigdom; andre Hensyn har gjort sig stærkere 
gældende, og Skatteligningen har vist været særdeles 
uensartet i de forskellige Provinser. 

Denne Uensartethed vilde dog ikke hindre, at vi i 
disse Opgivelser om 116 eller 117 af Landets henved 
200 Herreder havde et endog fortræffeligt Middel til at 
danne os en Forestilling om Kongens Nettoindtægt af 
hele Riget; dertil er der Oplysninger nok fra saa godt 
som alle Egne i Landet. Men værre er det, at selv 
for de her medtagne Herreder er Opgivelserne sikkert 
ikke udtømmende. Allerede i selve Listen finder vi en 
Del Afgifter for mindre Distrikter eller enkelte Godser, 
der skulde medtages; men yderligere er der nok Grund 
til at tro, at nogle af de kongelige Ejendomme, der i 
Listen kun nævnes med deres Vurdering eller Jord- 
skyld, burde være opførte med en særlig Afgift, at 
andre Dele af Kongens Patrimonium helt savnes, og at 
endelig adskillige af de store Besiddelser, der anføres 
i den særlige Krongodsliste, i VirkeUgheden ikke gen- 
findes med deres Indtægt i Hovedstykket, fordi de har 
været styrede af særlige Ombudsmænd eller Fogeder. 
Den Usikkerhed, der stammer herfra, er meget stor og 
lader sig ikke afhjælpe ved nogen Beregning. 

Man maa da holde sig til de groveste Træk og sige 
omtrent saaledes: Herredsafgiften ses gennemsnitUg at 
være o. 40 Mk. Sølv, og dette giver for hele Danmark 
8000 Mark; det, der yderiigere mangler, kan maaske 
have bragt Hovedsummen op til 10,000 Mark, men 
synderlig højere kan vi knap naa. 

Dette forudsætter dog, at Kongen har haft alle 
Landets Herreder under sig, og at de alle var styrede 
af Ombudsmænd paa hans Vegne. Saaledes var det 

jo imidlertid ikke. Helt ude af Kongens Eje var fire 
Herreder, som Ærkebispen i Lund havde med al konge- 
lig Ret; bortforlenede til fyrstelige Frænder af Valdemar 
Sejr var ved hans Død Sønderjylland, Als, Laaland, Falster, 
Nørrehalland og Bleking. I alt var det da kun de fire 
Femtedele af hele Riget, som Kongen havde umiddel- 
bart under sig, og hans samlede Nettoindtægt deraf 
bliver saa en 7—8000 Mark. Det er denne Sum, der 
skal sammenstilles med den Bruttoindtægt af mellem 
15,000 og 32,000 Mark, som vi ovenfor tillagde Kongen 
af de Indtægtsarter, der her er Tale om. 

Hvad der til denne Sum skal lægges for Indtægterne 
af Købstæderne, af Vrag, af Møntretten m. m., er højst 
usikkert, og der kan derom vel ikke siges stort mere 
end, hvad- der allerede er udtalt i forrige Afsnit. Til- 
sammen har disse Tillæg sikkert langtfra naaet en saa 
stor Sum som Herredsafgifterne, men i Forhold til 
Kongens virkelige Indtægt af Herrederne har de dog 
spillet en større Rolle, end man kunde tro efter Sam- 
menstillingen S. 156. 

Baade Herredsafgifterne og Kongens øvrige regel- 
mæssige Indkomster staar imidlertid ganske i Skygge 
over for den imponerende Sum, der indkom ved Le- 
dingsafløsningen, og denne kom forholdsvis lidet be- 
skaaret ind i Kongens eget Kammer. De fyrstelige 
Lensmænd havde ingen Del heri; Styresmændene, gen- 
nem hvem denne Afgift blev opkrævet, skal efter »Le- 
dingsretten« for deres Part have haft Ret til hver femte 
Penning. Maa det antages, at Kongens Nettoindtægt af 
Ledingspengene har beløbet sig til maaske en Snes 
Tusinde Mark Sølv, har dette vist været mindst det 
dobbelte af, hvad Kronen ellers kunde tage ind. 

Et af Jordebogens Stykker er Natholdslisten, en 
Opregning af, hvad Kongen kunde kræve til to Nætters Hold 
om Vinteren. Uheldigvis veed man ikke, om disse Ydelser 
skal præsteres af Ombudsmanden til Kongen, eller om det 
er, hvad Bønderne ydede, og altsaa gælder Herreder, hvori 
Natholdet ikke var afløst af den aarlige Stud. Det sidste 
ligger maaske i sig selv fjernere, men der er dog noget, 
der leder Tanken i denne Retning, dels dette, at de Præ- 
stationer, der opregnes, meget ligner dem, der i Jordebogens 
Hovedstykke anføres som aarlig Ydelse af Samsø, dels, at 
de i Listen angivne enkelte Poster synes at løbe op til en 
adskillig højere Værdi end, hvad der var det almindelige 
ved Ombudsmændenes Nathold. I Hovedstykket er der ved 
20 Herreder anført baade Nathold og Afløsning derfor med 
Sølv, og gennemsnitlig betaltes der i Stedet for een Nats 
Hold o. 16 Mk. Sølv. I Natholdslisten maa derimod blot 
Hovedposterne vurderes til henimod 60 Mk. ^, og dertil kom- 
mer saa en Del Varer, for hvilke man ikke kender Prisen, 
men som i alt Fald delvis hørte til de ret kostbare, saa- 
ledes Smør, Ost, Honning, Peber o. a. Maa da hvert Nat- 
hold vurderes til langt over 30 Mk., synes dette dog ufor- 
holdsmæssigt i Forhold til Afløsningssummen, og heller ikke 
er det vel rimeligt, at Ombudsmændene har givet de høje 
Hofembedsmænd de i Listen anførte Gratialer, medens dette 
passer godt med den mere patriarkalske Ordning, der tid- 
ligere var den eneherskende. 



Til Værdsættelse af Kronens Bruttoindtægter viste 
det sig lærerigt at sammenstille, hvad vi havde ud- 
fundet fra Valdemarstiden, med Forholdene senere hen. 
En lignende Sammenligning kan ogsaa foretages her 
lige over for de Resultater, vi er kommet til om Em- 



1) 1 Mk. Hvede = 5 Mk. Sølv; IOV2 Mk. af andre Korasorter = 
21 Mk. S.; 40 Svin = 11 Mk. S.; 16 Øksne = 12 Mk. S. 
endelig i rede Sølv over 8 Mark. 

bedsmændenes pekuniaire Stilling og Kronens Netto- 
indtægter. 

Til Valdemar Sejrs Ombudsmænd svarer i Efter- 
tiden Kronens Lensmænd. Hvor stor Del af Kronens 
Indkomster der tilfaldt disse sidste, lader sig først op- 
lyse for Kristian IV's Regering efter de fra denne Tid 
bevarede Budgetter, og der viser sig da den største 
Forskel paa Lensmændenes Vilkaar; en Del af dem 
har deres Len helt frit, noget flere giver en fast Afgift 
deraf, de fleste har Lenet paa Regnskab, saaledes at 
de indbetaler Overskuddet til Kongens Kammer, naar 
de har afdraget Udgifterne, deriblandt deres egen Løn. 
Alt sammenlagt viser det sig, at Lensmændene for 
deres Part tager lidt over Halvdelen af Kronens visse 
Indtægt, nøjagtigere 52,4 Procents 

Naar vi ovenfor saa, at Ombudsmændene i Sønder- 
halland beholdt over 50 Procent af Indkomsterne, er 
dette Forhold da ikke meget forskelligt fra, hvad vi 
finder i Kristian IV's Tid. En stor Forskel fremtræder 
derimod, naar man lægger Mærke til den Ændring, der 
var foregaaet med Embedsmændenes Pligter i den lange 
Mellemtid. Paa eet Punkt var ganske vist Kristian IV s 
Lensmand pekuniairt heldigere stillet end Valdemar 
Sejrs Ombudsmand; han er ikke mere som denne en 
Skatteforpagter, der paa egen Risiko oppebærer Bøn- 
dernes Afgifter og, hvor meget eller lidet han end faar 
ind, i alt Fald over for Kongen er pligtig til at yde en 
fast Sum. Men paa andre Punkter har han Byrder at 
bære, som Ombudsmanden ikke kendte til, og Byrder, 
der rent pengelig er meget tunge. Lensmanden er først 



*) Konge og Lensmand S. xxv. 

Og sidst det, som Ombudsmanden ikke var, en krigersk 
Embedsmand, hvis egentlige Hovedpligt det er at for- 
svare Konge og Land i Spidsen for sine rustede Svende ; 
disse skal han lønne og underholde, endvidere vedlige- 
holde det ham betroede Slot. Hvad dette betød, ser 
man klart ved Regnskabslenene , hvor Lensmandens 
personlige Løn dog ikke var meget stor ; alligevel med- 
gaar der her til hans Udgifter omtr. 40 Procent af 
Indtægterne. 

Det maa da sikkert siges, at Kronens Oppebørsels- 
forhold, rent finansielt set, var ordnet paa en for 
Kongen fordelagtigere Maade i Kristian IV's Tid end 
under Valdemar Sejr; men det maa rigtignok tilføjes, 
at dette ene skyldtes den store Reform i Lensvæsenet, 
der var gennemført under Kristians to nærmeste For- 
gængere. Kunde vi oplyse Forholdene, som de var 
umiddelbart forud for Reformationen, vilde vi faa et 
helt andet Billede. Det er Regnskabslenene, der gør 
Forholdet nogenlunde gunstigt i Kristian I V's Tid ; men 
disse, der dengang havde 64 Procent af Landet under 
sig, har før 1536 ofte været nede under 25 Procent, 
og hvilken Forskel har det ikke gjort! Uden at man 
kan opstille en, sikker Beregning, tør man sige, at 
Lensmændene før 1536 nok for deres Part har taget 
over de tre Fjerdedele af Lenenes Indkomster ^ og paa 
den Maade har de unægtelig faaet rigelig Erstatning 
for de krigerske Pligter, de havde paataget sig. 

Spørges der om Kronens Nettoindtægter af -elle 
Lenene, maa vi atter søge ned til Kristian IV's Tid for 
at finde Oplysninger, der kan sammenstilles med, hvad 



1) Jfr. Konge og Lensmand S. 198. 

vi har set i Valdemarstiden. Tager vi Aaret 1602, har 
vi her ligesom i Valdemar Sejrs Tid en betydelig Del 
af Riget brugt til fyrstelige Forleninger; Sønderjylland 
er udskilt fra Riget, selv om Kongen som Hertug har 
sin Del deraf; de rige Øer Laaland og Falster er til- 
lagte Enkedronning Sofie som Livgeding. Hvad der fra 
Resten af Riget regelmæssig naaede ind til Kongens 
Kammer, beløb sig til o. 134,000 Specier eller udtrykt 
i Korn o. 100,000 Tønder. 

Hvad svarer nu hertil i Valdemarernes Tid? Ja, 
for det første møder vi som helt tilsvarende Ombuds- 
mandsafgifterne, som vi mente at kunne anslaa til en 
Sum af 7 — 8000 Mark Sølv, naar vi saa bort fra Fyrste- 
lenene; alene dette svarer til 150,000 Tønder Korn, og 
meget fejlt kan dette Tal ikke være, saa vist som Jorde- 
bogens Hovedstykke jo direkte for blot lidt over Halv- 
delen af Landets Herreder viser en Indtægt af henved 
5000 Mark Sølv. Men ogsaa Ledingsafløsningen maa 
med ved Sammenligningen; thi Ledingspengene gled jo 
efterhaanden sammen med Bøndernes øvrige Skatter 
og Afgifter, og de Rester af dem, der endnu var at 
finde ved Aar 1600, hørte med til Lenenes Indtægter. 
Og hvor usikker vor Viden end er om Størrelsen af 
Ledingsafløsningen, synes denne jo at løbe op til en langt 
anseligere Sum end de øvrige Indkomster fra Landet 
og kom desuden ind til Kongen uden meget store Afdrag* 
Skulde man med størst muligt Forbehold nævne, hvad 
Indtægt der i Valdemarernes Tid svarede til Kristian 
IV's 100,000 Tdr. Korn, maatte det vel blive en halv 
Million Tønder. 

Atter her gælder det imidlertid, at naar vi er nødte 
til at søge vor Sammenligning helt nede ved Begyn- 

delsen af dét 17. Aarhundrede, faar vi fat i et Tids- 
punkt, da Kronens Magt og Indtægter havde hævet sig 
meget over, hvad de et Aarhundrede før havde været 
nede paa. Takket være Kirkegodsets Inddragelse og 
de gennemførte Ændringer i Lensstyrelsen havde Kri- 
stian IV et flere Gange saa stort Overskud af Lenene 
som Frederik I, og hvad , der under denne sidste af 
Rigets visse Rente virkelig naaede ind i Kongens 
Kammer, har næppe været synderlig over, hvad der 
svarer til en Snes Tusinde Tdr. Korn^ Paa den Bag- 
grund fatter man bedst, hvad det betyder, at Ombuds- 
mandsafgifterne i Valdemar Sejrs Tid med forholdsvis 
Sikkerhed kan anslaas til 160,000 Tønder, og at Ledings- 
afløsningen maa have indbragt et endnu større Beløb. 



*) I det Overslag, som Klavs Gjordsøn i Frederik I's Tid op- 
stillede over Kong Hans' Indtægt (Danske Mag. 3 R. I, 136), 
anslaas denne Konges Overskud af Afgiftslenene til 20,000 
Mark, af Regnskabsslottene til 6-8000 Mk.; dette vil efter 
Kompriserne svare til henved 40,000 Tdr. Korn. Men Over- 
slaget er affattet i den Hensigt at vise, hvor lidt Kong Frede- 
rik tog ind, og hvad der tillægges Kong Hans af Indtægter, 
er sikkert for rigeligt anslaaet; naar dertil føjes, at ind- 
tægterne utvivlsomt mindskedes stærkt i den følgende Men- 
neskealder, vil man ogsaa ad denne Vej naa til, at godt 
20,000 Tdr. for Frederik I's Tid ingenlunde er for lavt. 

1, LediDgsskibet og Bigets Skipæntal. 

At faa et klart Billede af de danske Leditigsskibe 
i Valdemarernes Tid ene ud fra vore egne Kilder er 
næppe muligt. Bedre Oplysninger har man derimod 
om de norske Skibe; det mærkelige Fund fra Gokstad 
har jo bragt et virkeligt Vikingeskib frem for Lyset, 
og fra senere Tid findes der mange Oplysninger i Love 
og Sagaer. Paa dette Grundlag er Spørgsmaalet for 
ikke længe siden blevet undersøgt af en Tekniker, fhv. 
Direktør ved Orlogsværftet Tuxen (Aarb. f. nord. Old- 
kyndighed 1886), og denne har endog givet en fuld- 
stændig Konstruktion af et norsk middelalderligt Le- 
dingsskib. Jeg er noget i Tvivl, om han har Ret i 
sine Betragtninger af, hvad der var den regelmæssige 
Bemanding for et saadant; uden videre at overføre 
hans Resultater paa de danske Forhold kan man i alt 
Fald ikke. De norske Skibe var jo beregnede paa helt 
andre Farvande end de danske i Valdemarernes Tid; 
skulde disse fare i Kattegat og paa Østersøen, maatte 
de norske kunne modstaa baade Nordsøens og Atlan- 
terhavets Bølger. At de norske Skibe da var større 
og kraftigere end de danske, er der al Grund til at 

tro, Og det stadfæstes af en Fortælling hos Sakse om 
et Skib, som Valdemar den store fik til Gave af den 
norske Konge. Dette blev ført med paa et Tog til 
Venden; men det viste sig snart, at det slet ikke pas- 
sede til de lave Farvande, man her skulde færdes i, 
og snart blev det sendt tilbage til Danmark (Sakse 
757, 762, 763). 

De sikreste Oplysninger om de danske Ledings- 
skibe faar vi ved de forskellige Angivelser af, hvor 
mange Havne et Skipæn talte ; dette bliver jo enstydigt 
med Skibets Besætning, naar dertil blot lægges Styres- 
manden, formodentlig med en Svend i Følge, og nogle 
Trælle til at øse. I Eriks sjællandske Lov III, 18 om- 
tales i Forbigaaende lovligt Skib som havende 40 
Havne; det gør efter Sammenhængen Indtryk af at 
være et Maximum, og dertil passer ogsaa, at blandt de 
Havnetal for Skipæn, som forekommer spredt i Valde- 
mars Jordebog, er der kun et Par, der er lidt større, 
nemlig 42, medens langt flere er endog betydeligt lavere. 

Disse Tal peger paa, at hvis man for det danske 
Ledingsskib vil søge Paralleler i Norge, maa man ikke 
tænke paa det middelalderlige Ledingsskib, der i det 
mindste efter Tuxens Opfattelse havde langt større 
Mandskab, men snarere paa det ældre Gokstadskib, der 
tillige har det ikke ringe Fortrin at være et virkeligt 
Skib, ikke en blot Konstruktion. Gokstadskibet havde 
32 Aarer; det passer jo godt med, hvad man maa 
antage har været det almindeligste i Danmark. 

Et Fartøj af Gokstadskibets Karakter stemmer nu 

ogsaa med det Indtryk, man især af Sakses Skildringer 

faar af de danske Skibe i hans Tid. Med en Længde 

. af 72 Fod og en Bredde af 16 har det, mener man, 

med fuld Besætning og Udrustning kun stukket 3^2 
Fod dybt; synderlig mere dybtgaaende kan de danske 
Hærskibe heller ikke have været, siden de med saa 
stor Lethed sejlede rundt i de lave Farvande ved og i 
Vendland og op ad de danske Aaer. Ligesom det 
norske Vikingeskib dreves de danske især frem ved 
Roning; Gokstadskibet havde dog ogsaa en med Raa 
forsynet Mast, der var indrettet til at kunne lægges 
ned, naar den ikke skulde bruges, og det samme gæl- 
der de danske Skibe, se f. Ex. Sakse 758. 

Goks^dskibet har intet Dæk, derimod en Bund- 
tilje. Det samme har vist været Tilfældet med de 
danske Skibe; naar man har Fanger, stuves de ikke 
ned under Dækket, men anbringes foran i Skibet (Sakse 
752). Denne Del omtales som fremragende, og herfra 
eller fra Bagstavnen er det især, at der kæmpes; i 
sine Stavne har Skibet da maaske været overdækket. 
En Slags Erstatning for det ellers manglende Dæk var 
det, at der over Skibets Midterdel kunde udspændes et 
Teltdække. Til den Ende er der paa Gokstadskibet 
tre Opstandere midtskibs og dertil Huller i en Liste, som 
løber langs Rælingen; Udspændingen af en saadan 
Tjælding omtales oftere hos Sakse (f. Ex. 764). Langs 
Vikingeskibets Sider var der anbragt Skjolde; paa 
samme Vis har vel ogsaa i Danmark Rorkarlene, der 
som Regel ikke havde Rustning, været beskyttede, og 
man forstaar derved, at Anskaffelsen af Skjoldene ikke 
var Enkeltmandssag, men foretoges af Skipænet i Fæl- 
lesskab (Jydske Lov HI, 5)^ 

Hvis man efter Stedet i Eriks sjællandske Lov be- 



*) De danske Skibe kunde medføre Heste; hvor var disse an- 
bragte? 

tragter 40 som det normale Havnetal for et Skipæn, 
fristes man til at sætte det i Forbindelse med Herredets 
eller Hundredets formodede Navn efter Boltallet, et 
stort Hundrede eller 120 BoP. Virkelig ser man, at i 
Upland opstilles det som Regel, at Hundredet stiller tre 
Skibe, og disse synes netop hver at have 40 Roere ^. 
De bestemte Havnetal for Skipæn i Hallandslisten kunde 
ogsaa nok pege paa 40 som Norm; eet Herred har et 
Skipæn med 40 og eet med 25 Havne, et andet to med 
henholdsvis 40 og 16 Havne; altsaa hver eet normalt 
Skipæn og eet lille, dannet af det overskydende Tal. 
Den Regelmæssighed, der oprindelig kunde være, maatte 
jo dog forsvinde i Tidens Løb, og især maatte de pri- 
vilegerede Grundejere, hvis Gods fritoges for Leding, 
gøre Skaar i Havnetallet (1232 befrir Valdemar Sejr 
6 Havne, tilhørende Lunde Kapitel, for Leding; Dipl. 
Svec. I, 267). 

Det Tal Skipæn, der fandtes i Riget, opgives Stift 
for Stift i et Indskud i Knytlinga Saga (Kap. 32). Imid- 
lertid er det omstridt, hvor vidt man i disse Tal skal 
forstaa Hundrederne som store paa 120 eller som al- 
mindelige '; jeg hælder til det sidste, uden dog at turde 
sige noget afgørende derom. Paa den Maade faar man 
et samlet Tal af 850; med store Hundreder kommer 
man til 940, saaledes at Forskellen endda ikke er saa 
meget stor. 

Disse Tal indgyder i sig selv Tillid. Afrundede 



1) Saaledes Matzen: Retshistorie, Offentlig Ret I, 22. 

2) Uplandsloven, Kongebalken K. 10 (et fjerde Skib stilledes 
dog af Bønderne efter Mandtal, ikke efter Jord); jfr. Hilde- 
brand, Sveriges Medeltid I, 266. 

8) Will. Scharling: Hist. Tidsskr. 6 R. II, 271; A. D. Jørgensen: 
sstds. 636. 

maa de ganske vist være, og det var jo ogsaa muligt, 
at de enkelte Tal kunde være fordærvede i de bevarede 
Afskrifter af Sagaen, hvad der synes at være Tilfældet 
med de i samme Kapitel nævnte Tal for Kirkerne i 
de enkelte Stiftere De Sammenligninger, man kan 
anstille med andre Opgivelser for de enkelte danske 
Landskaber, gør dog dette mindre sandsynligt. 

Hovedsummerne stemmer ret godt med, hvad der 
ellers er overleveret. Sakse opgiver et Sted Skibs- 
tallet for Ledingsflaaden fra Sjælland og Skaane, hvor- 
over der var holdt indgaaende Mønstring (S. 742); 
Tallet er 260, og for de samme Lande har Knytlinga 
270 Skipæn. For hele Rigets Flaade i Erik Emunes 
Tid angiver Sakse 1100 Skibe, og paa Toget til Estland 
skal Valdemar Sejr efter en rigtignok noget yngre Aar- 
bogsoptegnelse have haft 1600 Skibe; ved den Lejlighed 
har der jo imidlertid sikkert været Skibe med fra andre 
Egne end det egentlige Danmark, for ikke at nævne, 
at den samlede Flaade foruden Bøndernes Ledingsskibe 
ogsaa har talt en Del Skibe, tilhørende Kongen og 
Rigets Høvdinger. 

2. Folketallet i Riget. 

Om man kunde udfinde, hvor stor Befolkningen 
var i Valdemarernes Tid, vilde det i saa mange Ret- 
ninger kaste Lys over Datidens Forhold, at man vel 
fatter, at dette Spørgsmaal oftere er bleven drøftet. 
De Resultater, som forskellige Forfattere har ment at 
kunne naa til, har dog vist sig ikke at staa synderlig fast. 



1) A. D. Jørgensen: anf. St. S. 639. 

Kun for en enkelt Landsdels Vedkommende er der 
gode Muligheder. I Hallandslisten opgives der for 
hvert Herred, hvor mange Bønder det talte, og ud her- 
fra har man beregnet Landskabets Folketal ved efter 
moderne Forholdstal at tilføje passende Tal for Kvinder, 
Drenge og Oldinge. Velschow udregnede paa den 
Maade, at der i Halland levede omtr. 32,000 Menne- 
sker; dette er siden ikke blevet bestridt, og jeg selv 
har i min Undersøgelse om Danmarks Folkemængde 
(Hist. Tidsskr. 5 R. V) nærmere prøvet hans Beregning. 
Den mulige Fejl deri synes ikke at kunne være større 
end, at man i det mindste er berettiget til at sige, at 
Tallet maa have været mellem 30,000 og 35,000; ved 
vort Aarhundredes Begyndelse levede der dobbelt saa 
mange Mennesker i Halland, nu over tre Gange saa 
mange (1896: 116,400 Indbyggere, desuden 23,000 i Køb- 
stæderne). 

Ogsaa for hele Rigets Vedkommende mente Vel- 
schow at kunne opstille en Beregning. Han gik ud 
fra det i Knytlinga angivne Tal for Skipænene, be- 
stemte, hvor mange Havne der gennemsnitlig gik paa 
et Skipæn, hvor mange Gaarde der maa være med- 
gaaede til at danne en Havn, endelig hvor mange Ind- 
byggere der kunde antages at have levet paa hver 
Gaard. Til det herved fundne Tal føjede han mere 
løseligt anslaaede Tal for de for Ledingen befriede, 
Adel, Gejstlighed, Købstadmænd osv. Ad den Vej ud- 
fandt han, at der i Datidens danske Rige kunde antages 
at have levet 1,650,000 Mennesker, et Udslag, som han 
fandt stadfæstet ved en Slags Kontraprøve ud fra det 
hallandske Folketal. 

Denne Beregning vandt almindelig Tiltro og stod 

urokket, indtil jeg i 1885 underkastede den en skarp 
Kritik i min nysnævnte Undersøgelse. Jeg viste, at 
med Undtagelse af Skipæntallet var de andre Faktorer 
i Forfatterens store Multiplikation saa usikre, at Fejl- 
muligheden blev overordentlig stor, og at Tillægget, der 
udgjorde henved 100 Procent af det først udfundne 
Tal, var næsten ganske vilkaarligt; Kontraprøven ende- 
lig var lidet overbevisende, saa vist som den for en 
stor Del beroede paa en Cirkelslutning. 

Kort efter ytrede Prof. William Scharling sig 
om Spørgsmaalet (»Kirketallet og Folketallet i Danmark 
i 13. Aarh.«: Hist. Tidsskr. 6 R. II), og han, der tid- 
ligere havde fæstet Lid til Velschows Beregning, opgav 
nu denne, idet han anerkendte, at jeg havde givet den 
flere »Grundskude. Dog mente han, at jeg i min Kri- 
tik af de enkelte Faktorer havde skudt en Del over 
Maalet, og han fremførte herved adskilligt af megen 
Interesse, hvad jeg snart skal komme tilbage til. Fore- 
løbig maa det vel staa fast, at om en virkelig Beregning 
ad denne Vej kan der ikke være Tale, selv om man 
mulig kan benytte de af Velsehow fremdragne Mo- 
menter til et løseligt Skøn. 

Herpaa gik jeg i 1885 ikke nærmere ind, fordi jeg 
dengang troede ad anden Vej at kunne komme til et 
paalideligt Udslag. Jeg fremdrog nemlig de middel- 
alderlige Optegnelser, der betegner sig selv som Udtog 
af Rigsregistret fra Valdemar Sejrs Tid, og paaviste, 
at et heri forekommende Tal paa »160,000 Mand« 
maatte være det Tal, der for hele Riget svarede til 
Hallandslistens Bondetal. Ud fra dette Tal lod da 
Danmarks Folkemængde sig beregne paa samme Maade 
og med samme Sikkerhed som Hallands. Resultatet 

var, at Valdeniarernes Rige skulde have haft o. 600,000 
Indbyggere. 

Uheldigvis maa jeg nu selv berede denne sidste 
Beregningsmaade den samme Skæbne, som jeg tidligere 
gav den Velschowske, 

Det af mig benyttede Tal er hentet fra en Kilde, 
som man tidligere mødte med største Tillid ; ovfr. S. 165 
har jeg imidlertid behandlet dens Hovedindhold, Op- 
regningen af Kong Valdemars Indtægter, og det har 
derved vist sig, at disse saakaldte »Excerpter af Rigs- 
registret« i Virkeligheden helt igennem giver ganske 
utilforladelige Tal, der umulig kan være byggede paa et 
solidt Grundlag. Der er da paa Forhaand Grund til 
ogsaa at modtage de Oplysninger om Kongens Flaadetal 
og Hærstyrke, som Excerpterne giver, med megen Mis- 
tillid. Efter Kildens nu oplyste Natur kan man heller 
ikke være sikker paa, at Tallet »160,000 Mand«^ betyder 
de landeværnspligtige Bønder; den anden Mulighed for 
Fortolkning, som vel efter Sammenhængen endda ligger 
lidt nærmere, er, at det kan betyde Ledingshæren, Be- 
sætningen paa de lige foran omtalte »1400 Skibe«. I 
saa Fald er det unægteligt et Tal, som er overdrevet 
efter største Maalestok, ganske og aldeles umuligt ; men 
det er de jævnsides staa^nde Tal for Kong Valdemars 
Indtægter jo netop ogsaa. 

Idet jeg saaledes rent kildekritisk har faaet stor 
Ringeagt for det Tal, som jeg tidligere hævede saa højt, 
har jeg tillige faaet Øjet opladt for, at det Folketal, 
som det førte til, medfører en meget stor Usandsynlig- 
hed. Skulde det danske Rige dengang kun have talt 
o. 600,000 Indbyggere, vilde deraf følge, at der paa 
hvert Skipæn kun kom en 12—17 Havne. Nu findes 

der ganske vist i Valdemars Jordebog omtalt Skipæn 
med kun 16 Havne ; men at Gennemsnitsstørrelsen skulde 
have været saa ringe, er dog aldeles utroligt. Det hår 
Prof. Scharling allerede udtalt, og jeg maa heri give 
ham ganske Ret, idet jeg nu kan henvise til, hvad jeg 
har fremsat i det foregaaende Kapitel. 

Det synes da, at man maa opgive Haabet om at 
kunne anstille nogen virkelig Beregning over Danmarks 
Folkemængde i Valdemarernes Tid. Det højeste, der 
kan være Tale om, er et løseligt Skøn, og selv et saa- 
dant frembyder saa store Vanskeligheder, at man næsten 
ikke kan tillægge det nogen Betydning. Saa vidt jeg 
ser, kan man derved gaa frem paa to Maader. 

Man kan vende tilbage til den Vej, ad hvilken Vel- 
schow troede at kunne vinde frem, idet man blot paa 
Forhaand giver Afkald paa den Sikkerhed, som han 
mente at naa. Om de enkelte Faktorer i hans store 
Multiplikation kan da kortelig siges følgende: Skipæn- 
tallet er ret paalideligt; rimeligvis skal det være 850, 
maaske dog 940. Om Havnetallet pr. Skipæn haves 
der samlede Oplysninger fra Halland, spredte fra det 
øvrige Danmark. Paa Fyn forekommer der nogle meget 
smaa Tal, men det er ikke helt sikkert, at de betyder 
Skipæn (se Scharling,. anf. St. S. 313f.); holder man sig 
til de andre, bliver Gennemsnittet, som af Velsehow 
antaget, omtr. 30; lavere end 26 har det vel i alt Fald 
næppe været. Indbyggertallet pr. Gaard sætter Vel- 
sehow til 6V4; Scharling (S. 310 f.) udvikler, at man 
med større Rimelighed kunde sige 7, og jeg er tilbøje- 
lig til at følge ham heri, skønt Forseli for Sverige mener 
at burde sætte et lavere Tal. 

Vanskeligst er det at udtale sig om, hvor mange 

Valdemarstiden- 13 C^ r^r\n]o 

Digitized by VjOOV? IC 



194 Folketal. 

Gaarde der gennemsnitlig bør regnes paa en Havn. 
Dette Spørgsmaal er for indviklet til her at kunne op- 
pedes, og jeg henviser til min tidligere Undersøgelse 
(S. 523 fT.). Det vil ses heraf, at Velschow fra Ros- 
kildebogen henter sit Tal : 4,8, og at det i alt Fald bør 
rettes til: 4,2*, men om man tør anvende dette Tal, er 
yderst tvivlsomt. Jeg er nu end mindre tilbøjelig end 
før til at betragte Ledingsfordelingen i Jydske Lov som 
en fast Norm (herom ovfr. S. 144) ; paa Sjælland kunde 
faktisk endog en eneste Gaard være nok til at danne 
en Havn, ja, havde den et Jordtilliggende paa IV2 Mk. 
i Skyld, skulde den efter Frdg. 1284 endog yde halv- 
anden Havn. I Valdemars Jordebog anføres, at Hads 
Herred paa Grund af særlig Færgepligt maatte have 
fire Mand i hver Havn^; det tyder jo paa, at der som 
Regel var færre. Om dette Tal tror jeg da ikke, man 
tør sige andet, end at det vel har været mellem 3 
og 4. 

Vi faar altsaa det sandsynlige Tal for den ledings- 
pligtige Befolkning ved at tage: 

850 Skipæn å 30 Havne å 3—4 Gaarde å 7 Ind- 
byggere, hvad der giver mellem 536,500 og 714,000. 

For herfra at naa til Folkemængden skal man 
imidlertid tilføje Tallene for de ledingsfri, og derom er 
det vistnok umuligt at udtale selv det løseste Skøn. 
Herremandsstanden, Gejstligheden og Købstadmændene 
møder sikkert ikke med store Tal ; de Bønder, der har 
haft Jord under de privilegerede Klasser, udgør der- 
imod et betydeligt Antal, men hvor stort, ja, der- 
om kan man aldeles ikke have nogen Mening. At 



^) En meget kunstig Fortolkning af dette Sted har Holberg, 
Valdemars Lov S. 212. 

Velschow, der sætter dette Tillæg til heni mod 100 Pro- 
cent, regner meget for højt, er der dog vist al Grund 
til at tro, og selv om man gaar ud fra det ovenanførte 
højeste Tal for de ledingspligtige, tror jeg ikke, atspian 
for hele Befolkningen kommer op til Millionen. 

En herfra ganske forskellig Vej har jeg tidligere 
anvist. Vi kan tage Folketallet i Halland, saaledes 
som det kan udfindes ved en virkelig Beregning, og 
prøve, hvor vidt der fra dette faste Udgangspunkt kan 
opstilles et Skøn for hele Riget; fra senere Tider veed 
vi jo, hvilken Brøkdel af Rigets Befolkning der levede 
i Halland, og Spørgsmaalet bliver kun, om det samme 
Forhold kan overføres til ældre Tider. I min tidligere 
Undersøgelse har jeg belyst, hvilke Chancer der synes 
at være for ad denne Vej at komme til et nogenlunde 
paalideligt Udslag, og jeg betonede derved, hvor vigtigt 
det vilde være, om man kunde faa eet Udgangspunkt 
til foruden Halland. 

Et saadant mente jeg dengang at have fundet i 
to Herreder paa Fyn. For disse opgives nemlig Havne- 
tallet i Valdemars Jordebog, og jeg mente nu, at man 
ret trygt kunde overføre hertil det Folketal pr. Havn, 
man kunde se i Halland. Senere Overvejelser har her 
gjort mig mere betænkehg. Der er store Afvigelser i 
Havnenes Indbyggertal mellem de forskellige hallandske 
Herreder, dertil en meget fremtrædende Forskel mellem 
Nørrehalland, hvor der gennemsnitlig gik o. 75 Indb. 
paa Havnen, og Sønderhalland med kun omtr. 40. 
Grundene hertil kan have været forskellige, og det er 
ikke let at sige nærmere, hvad der bedst maatte svare 
til fynske Forhold. 

Ved de Studier, der her forelægges, er der imidlertid 

fremdraget en Oplysniag, der maaske kan give os Idee 
om Folketallet i et andet dansk Landskab. Vi har set, 
at paa Falster var al Jorden sat til en samlet Skyld 
af o. 620 Mark, hvad der betyder, at Udsæden her var 
o. 25,000 Tønder. Det var langt mere end ved Midten 
af det 17. Aarh., da man antager, at der paa Falster 
har levet en Landbefolkning af o. 9000 Mennesker ^ 
Gaar man ud fra den Middelstørrelse for Datidens 
Gaarde, som jeg tidligere har belyst, maa man antage, 
at der paa Falster har været en 1800 Gaarde, altsaa 
vel en Befolkning af 12 — 13,000 Mennesker. Hvor 
usikkert dette Tal er, er det dog maaske mere at lide 
paa end Tallet for de to fynske Herreder. 

Prøver man paa denne Vis at bruge Halland og 
Falster som Udgangspunkter for et Skøn over hele 
Rigets Folketal, fører det ene og det andet rigtignok 
til helt afvigende Resultater. Hallands Folketal viser 
sig at være kun halvt saa stort, som det var ved dette 
Aarhundredes Begyndelse; paa Falster synes der der- 
imod paa Landet at have levet lige saa mange Menne- 
sker i Valdemarernes Tid som i 1801. Denne over- 
ordentlige Forskel skal nok gøre een bange for at 
drage videre Slutninger. Det har dog paa forskellige 
Punkter vist sig, at de to her nævnte Landsdele saa 
temmelig synes at danne Yderpunkterne for Udviklings- 
stadiet i Valdemarstiden ; baade hvad Opdyrkning og 
Ejendomsfordeling angaar, synes det, at Halland er en 
af de Egne i Danmark, der har været længst tilbage, 
Falster modsat maaske den, der har været videst fremme. 
Der er vel Grund til at tro, at det samme gælder Folke- 

^) Grundtvig, Meddel, fra Rentekammerark. 1872, S. 213, jfr. 
1877, S. 144. 

tallet, og at de øvrige Dele af Valdemarernes Rige vilde 
falde midt imellem Falster som Maximum og Halland 
som Minimum. Var Landbefolkningen overalt naaet 
saa vidt som paa Falster, vilde det betyde o. 1300,000 
Mennesker for hele Riget, med Halland som Maal kom 
man kun til det halve. Ogsaa dette Skøn peger da 
ligesom det tidligere paa et Folketal, der ikke er naaet 
fuldt op til Millionen, men vel heller ikke har været 
fjernt derfra. 

Jeg vedføjer her forskellige Beregninger og Betragt- 
ninger, som jeg har foretaget. Noget stort positivt Udbytte 
giver de ikke; men deres Fremlæggelse vil i alt Fald spare 
andre, der vil prøve disse Veje, nogen Ulejlighed. 

Til Belysning af Knytlingas Skipæntal kan følgende tjene: 
(Hundrederne opfattes som almindelige Hundreder, ikke 
120). 





i 

'å 




ås 

en 




lo 

o. 


IS 


Gaarde 
pr. Skipæn 


Skaane og Øerne 


370 


580 


l,e 


91 


4a 


49000 


130 


Nørrejylland . . . 


360 


460 


l,s 


72 


4,9 


30000 


85 


Sønderjylland . . 


130 


160 


l,s 


36 


3,e 






i alt... 


850 


1200 


1,4 


199 


4,8 







Forskellen mellem Øst- og Vestdanmark træder her ret 
paafaldende frem; i Nørrejylland synes Ledingsbyrden at 
have hvilet tungere end Øst for Lille-Bælt. Mærkelig ringe 
synes Ledingen at have været i Halland; her var kun 18 
Skipæn, medens der efter Landskabets Kvadratmil (89) kunde 
ventes at blive 55, efter Herredstallet (8) i det mindste 34 
og efter Gaardtallet i 17. Aarh. (4100) noget lignende. 

Det ses heraf, at der af Gaarde i det 17. Aarh. kun 
kommer henved 100 paa hvert Skipæn, og hvis man an- 
tager, at Skipænet gennemsnitlig har talt en 30 Havne, bliver 

det da kun lidt over tre Gaarde for hver af de gamle Havne. 
Dette passer ilde med de Landsdele, hvorfra vi har Detail- 
opgivelser om Havnenes Tal. I Halland var der 531 Havne 
og i 17. Aarh. 4100 Gaarde, i Gudme og Vinding Herred 
130^/2 Havne, 1130 Gaarde, hvad der for begge Egne viser, 
at der her gik o. 7^/2 Gaard paa Havnen. Det peger paa 
en meget ulige Paaligning af Ledingen, især da de to Egne^ 
hvorfra Opgivelserne stammer, er saa yderst forskelligartede ^. 
Det ulige Forhold i Halland mellem Havne og Bonde- 
tal ses af følgende Oversigt: 



Herreder 


Skipæn 


Havne 


Bønder 


Bønder 
pr. Havn 


Fjære 


2 

1 
2 
2 


58 
28 
65 

77 


1711 

513 

1500 

1300 


29 


Viske 

Himle 

Favraas 


18 
23 
17 


Nørrehalland i alt . . . 

Halmstad 

Tønnersø 

Høgs 


7 

2 
3 
4 


228 

56 
74 

98 


5024 

726 
1020 
1120 


22 

13 
14 
11,5 


3 Sønderhall. Hrd. i alt 
Aarstad 


9 
2 


228 
75 


2866 
fattes 


12,5 


i alt. . . 


18 


531. 





1) Scharling S. 316 har en ligeartet Sammenstilling med moderne 
Gaardtal; han medtager Skodborg Herred, men jeg er ikke 
sikker paa, om der her ikke foruden det i Valdemars Jorde- 
bog nævnte Skipæn paa 42 Havne var endnu eet til. — Det 
bør mærkes, at kun Bøndergaardene er medtagne ovenfor; 
egentlig burde Tallene forhøjes af Hensyn til Slotte og Hoved- 
gaarde. 

1. Herremanden efter Jydske Lov. 

I Valdemar Sejrs Tid fremtræder Herremandsklas- 
sen; den staar lige paa Overgangen til at blive en 
Stand, og den senere Adelstand udspringer her. Uklar 
og omtvistet er derimod Standens Forhistorie, og vil 
vi forstaa den, maa vi først gøre os rede for Herre- 
mandens Stilling, saaledes som den bedst kendes fra 
Jydske Lov. 

Hvad Ordet Herremand betyder, er tvivlsomt; i det 
trettende Aarhundrede forstod man det imidlertid som 
»Herrens Mand«. >Herren«, det er Kongen, Greven 
eller Bispen, een af disse Fyrster, der har Ret til at 
»tage Mænd«. Til denne sin Herre aflægger >Manden« 
en særlig Troskabsed, og hans Pligt er det at følge 
Herren i Ledingen, vel udrustet og paa egen Bekostning. 

Hvad Udrustningen angaar, kræver Loven af Herre- 
manden, at han skal have »fulde Vaaben«. Dette er 
aabenbart Modsætningen til »de tre Folkevaaben«, som 
enhver Havnebroder skal have , Sværd, Jærnhue og 
Spyd (jfr. Steenstrup S. 200); men hvilke Vaaben har 

Herremaaden yderligere haft? Man tænker vel oftest 
paa hans Brynje og Hest; dette staar dog for mig som 
noget tvivlsomt, da det ved Styresmanden fastsættes, at 
han skal have »fuld Mands Vaaben«, men forud og 
særskilt nævnes, hvorledes han skal skaffe sig Hest og 
Brynje ved et særligt Tilskud af Havnene (Jydske Lov 
III, 3—4). Især Hesten tør jeg ikke regne som nød- 
vendig for Herremanden; der omtales jo faktisk saa- 
danne, der ikke havde Heste, i det mindste ikke Strids- 
heste (SRD. V, 593: homines episcopi non habentes 
dextrarios) ^. 

Meget byrdefulde har Kravene til Herremanden da 
ikke været, og man ser ogsaa, at Loven har tænkt sig, 
at Bønder med en endog ret ringe Ejendom har evnet 
at paatage sig Herremandens Pligter. En fast Minimal- 
grænse for hans Ejendom opstilles ikke; som passende 
anses det aabenbart, at en Herremand sad inde med 
en fuld Plovs Jord, hvad der svarer til det gamle 
Bol; havde han mindre Jord, maatte han skaffe sig det 
manglende ved at fæste Jord til sig og endda nyde 
Klassens Privilegier for denne Fæstejord. Een Plovs Jord 
svarer til tre Mark Guld efter Guldvurderingen, til det, 
som efter Skyldtaxationen blev sat til een Mark i Skyld; 
det var noget saadant som tre Bøndergaarde efter den 



^) At Hesten ikke var tvunget for Herremanden, kan maaske 
ogsaa sluttes af det Sted i Gunners Levned (SRD. V, 679), 
hvor denne Biskop roses for, at naar Leding udgik, og han 
skulde sende sine Svende (pueros suoa)^ udstyrede han hver 
enkelt med fulde Vaaben og Stridsheste (dextrarios), Olrik, 
Konge og Præstestand 11, 190, ser heri et Vidnesbyrd om 
Bispebøndernes Ledingspligt, men baade Ordet jp^vieri og hele 
Sammenhængen viser, at der ikke tænkes paa Bønder; var 
Bispebønderne med i Leding, udskikkedes de jo heller ikke 
af Bispen, men gik ind under de almindelige Skipæn. 

Størrelse, som disse plejede at have i Datiden. Har jeg 
Ret i at fortolke de Mænd, der opgives ved Navn i 
Falsterlisten, som Herremænd (ovfr. S. 116), ses det 
ogsaa her, hvor ringe Jord en saadan kunde sidde 
inde med; af de i alt 74 Mænd, der navngives, er der 
adskillige, hvis Ejendom ikke er større end en almindelig 
Bondegaard, og henved Halvdelen naar ikke op til den 
i Jydske Lov antydede Normalejendom ^ 

De Byrder, Herremanden paatog sig, opvejedes i 
alt Fald ved de Fordele, som Stillingen medførte. Jydske 
Lov nævner den Løn {Maale\ som Herremanden oppe- 
bar af sin »Herre« ; en saadan Sold omtales dog aldrig 
i Eftertiden, og det var rimeligvis det underordnede og 
forsvindende. Af største Betydning var derimod de Bøder, 
Herremanden oppebar af sine Undergivne, og især den 
Skattefrihed, han nød for sit Gods. Hvad angaar Udstræk- 
ningen af denne Frihed, er Loven ikke helt klar. Naar 
den udtaler, at en Bonde, som har fuld Plovs Jord og 
køber mere til, skal yde Leding af denne Købejord, 
og som Modsætning hertil opstiller, at Herremændene 
har Ret til at købe saa megen Jord, de orker, fordi de 
gør fuldt deraf ved deres personlige Krigstjeneste, 
skulde man heraf slutte, at alt Herremandsgods har 
været ledings- og skattefrit. Imidlertid fastsætter Loven 
dog i en anden Artikel, at Landboer, hvem de saa til- 



^) Man lægge ogsaa Mærke til den paafaldende ringe Straf, der 
var for Herremanden, om han forsømte sin Tjenestepligt uden 
lovligt Forfald. Hari skulde saa (Jydske Lov III, 7) gælde 
Kongen af hver Gaard, han har, Tredingshavn, — hvad der 
jo kun var mere, end enhver Grundejer i sig selv skulde 
gøre, for saa vidt nogle af Gaardene i Størrelse ikke naaede 
den normale af een Mark Guld, — og først hvis han end 
ikke vilde dette, skulde han være Indébonde, d. e. miste sine 
Herremandsforrettigheder. 

hører, skal yde Leding, naar de da ej før var frelse 
eller undtagne med Privilegium^ og man har derfor 
ment, at kun det Gods, som Herremanden drev per- 
sonligt eller ved Bryder, var skattefrit. Maaske har 
dette ogsaa været det strengt korrekte; men man faar 
rigtignok det Indtryk, at Grænsen i Praxis har været 
vanskelig at overholde \ og der meldes jo heller ikke 
fra den følgende Tid et Ord om, at den adelige Skatte- 
frihed er blevet udvidet, skønt det er vist nok, at den 
i det 14. Aarhundrede uden Undtagelse gjaldt alt Herre- 
manden$ Gods. 

Hvorledes det end forholder sig hermed, er det i 
alt Fald Skattefriheden, der sætter Præget paa Herre- 
mandsstanden. Saa længe Herremanden yder sin per- 
sonlige Krigstjeneste, nyder han denne Forret; for- 
sømmer han sin Pligt, falder den bort, og han bliver 
>Indebonde«. Saaledes lønnes han i Virkeligheden af 
Staten, hvilken Herre han saa har valgt at tjene; men 
disse »Herrer*, der har den Særret, at de maa tage 
Mænd, er da ogsaa kun Rigets Fyrster og Prælater; de 
har denne Ret til Rigets Tarv, og deres Mænd er ret 
egentlig Fædrelandets Forsvarere, ikke den enkelte Stor- 
mands Tjenere. 



^) Man er jo enig om, at i alt Fald den Jord, som Herremanden 
drev gennem Bryder, var skattefri, og man skulde da rigtig- 
nok synes, at Datidens Herremænd snart maatte have fundet 
paa at bruge denne Driftsmaade alene, om Skellet virkelig faldt 
mellem Brydejord og Landbojord. — Naar Steenstrup ikke som 
jeg opfatter de i Falsterlisten ved Navn angivne Jordejere 
som Øens Herremænd, ligger det vel i, at han ikke har 
kunnet tænke sig, at al disses Jord var skattefri; for mig vil 
der heri ikke være noget, der taler imod en Opfattelse, som 
ellers synes at ligge ganske nær. 

Hvad der her er sagt om Herremandens Stilling i 
Valdemar Sejrs Tid, indeholder intet nyt; kun betoner 
jeg noget mere, end almindelig sker, den ringe For- 
skel, der fremtræder mellem Herremanden og Bonden, 
det forholdsvis ubetydelige Gods, der var tilstrækkeligt 
for en Herremand, de ikke synderlig store Krav, der 
stilledes til ham. 

Mindes man imidlertid, hvad der andensteds i disse 
Studier er fremdraget til Belysning af Valdemarstiden, 
vil man let se, at man derved kan faa Klarhed over, 
fra hvad Tid denne Herremandsklasse maa stamme. 
Herremandens Ledingspligt skiller sig ud fra Bøndernes 
ved, at han altid gaar personlig i Leding; Modsætningen 
dertil er den regelmæssige Skiften mellem Bøndernes 
Ledingstjeneste, men om denne gælder det, at den 
efter al Sandsynlighed først er gennemført sammen 
med Ledingsreformerne i Valdemarernes tidligere Tid. 
Til Gengæld for den tungere Krigspligt, der paahviler 
Herremanden, nyder han Skattefrihed; men Skattefri- 
tagelse forudsætter Skat, og vi har set, at en virkelig 
Skat først fremtræder i Danmark med »Studen«, og at 
denne maa være indført ved Overgangen til det 13. 
Aarhundrede. Herremandsklassen hænger da paa det 
nøjeste sammen med Ledingsreformen og Skattereformen; 
ogsaa den maa være en Skabning af Valdemarstiden. 

Dette er dog en Opfattelse, der staar i skarp Mod- 
strid med de Meninger, der vel i Øjeblikket maa be- 
tegnes som de herskende ; thi herefter ligger den danske 
Adels Oprindelse meget længer tilbage i Tiden. Den 
siges at have sit Udspring fra det ThingUd, Knud den 
store oprettede i England, og den skal allerede i det 
ellevte Aarhundrede have faaet den Karakter, som den 

siden beholdt, selv om den fra en Tjenesteadel efter- 
haanden gik over til at blive en Fødselsadel. Denne 
Theori blev i 1875 fremført af Kinch; den er siden 
udviklet videre af Ludv. Holberg, især i Skriftet: 
»Dansk Rigslovgivning« (1889), og de Forfattere, der i 
de senere Aar har omhandlet Danmarics ældre Middel- 
alder, har sluttet sig til den, saaledes Anna Hude og 
Hans Olriks 

En kritisk Prøvelse af denne Opfattelse bliver der- 
for nødvendig. 

2. Den danske Adels formentlige Udspring fra Thinglid. 

Før Kinch formulerede den nuherskende Opfattelse 
af den danske Adels Oprindelse, var det den alminde- 
lige Mening, at Adelen i Danmark var en Lensadel. 
Kongerne mærkede, at Bønderne var blevet ukrigerske, 
og de stræbte da i Stedet at skaffe sig et jærnklædt 
Rytteri; til den Ende uddelte de Kronens Godser som 
Len, og Lensmandens Pligt var at møde som rustet 
Ridder. Dette var Hovedmaaden; men ved Siden deraf 
kunde ogsaa Selvejere frivillig paatage sig den ny Ros- 
tjeneste mod at opnaa Privilegier. 

Med god Grund er man gaaet ganske bort fra 
denne Mening. Vi har skildret Herremandens Frem- 
træden i Valdemar Sejrs Tid uden at nævne Ordet Len; 
det er aldeles klart, at Herremandens Gods er hans 
eget, ikke Kongens, og hvad Allen og andre ældre For- 
fattere lagde Hovedvægten paa, er i Virkeligheden et 
ganske underordnet Træk. Ikke des mindre dukker 



^) Sml. ogsaa Boesen: Dansk Adel, i Indbydelsesskrift fra Sorø 
Akademi 1897. 

denne Idee om den danske Adels feudale Karakter 
atter op hos Ludv. Holberg; det sker dog kun i løse 
Antydninger, hvis Uholdbarhed jeg skal paavise i en 
anden Sammenhæng (ndfr. S. 263 f.). 

Helt anderledes indgaaende tog Kinch Spørgsmaalet 
op i sin lærde Afhandling (Aarbøger for nordisk Old- 
kyndighed 1875). Han fremstillede heri Knud den stores 
navnkundige Thinglid, dette veludrustede og talrige 
Krigerkorps, som Kongen oprettede i England, og stu- 
derede den Vederlagsret^ Knud gav for disse sine 
Krigere. Han mente at kunne vise, at Korpset vedblev 
at bestaa i Danmark, efterat det var gaaet under i 
England, og at det omfattede Blomsten af Danmarks 
Mænd og møder os alle Vegne i Datidens Historie. Det 
undergik i Tidens Løb visse Ændringer; dets Medlem- 
mer boede til dagligdags paa deres Gaarde rundt om 
i Landet og samledes kun ved særlige Lejligheder om 
Kongen; efterhaanden lønnedes Vederlagets Medlemmer 
mindre med Sold end med Særrettigheder som Gods- 
ejere. Disse Ændringer begyndte dog tidlig at vise 
sig, og de forandrede ikke Korpsets Grundkarakter; 
den danske Herremandsstand, saaledes som den frem- 
træder i Valdemar Sejrs Tid, ligner i sine væsentlige 
Grundtræk endnu Knud den stores Thinglid eller Veder- 



^) Wimmer har nys paavist, at det rette Navn for Thinglids 
Lov er: Vederloven, medens Udtrykket »Vederlagsret* er en 
senere Tids Forvanskning ligesom Brugen af Ordet Vederlag 
for selve Thinglid og den tilsvarende Institution i Danmark 
(Oversigt over Vidensk. Selsk. Forhandl. 1898). Skønt jeg 
føler mig overbevist om, at den udmærkede Gransker i alt 
væsentligt har Ret i sin Opfattelse, har jeg dog ikke kunnet 
undgaa at bruge Udtrykkene i den Mening, hvori de tages af 
de to Forfattere, som jeg her polemiserer imod. 

lag, Og saa vist som den danske Adel er en ligefrem 
Fortsættelse af Herremandsstanden, har den ogsaa sit 
Udspring direkte fra det gamle Thinglid. 

Over for denne Opfattelse, der siden er yderligere 
gennemført af Holberg, især hvad Vederlagsrettens 
Historie angaar, kan man først fremsætte en almindelig 
Betænkelighed af kildekritisk Natur. Det drejer sig 
for de to Forfattere om at følge en social Udvikling, 
der er foregaaet gennem det 11. og 12. Aarhundrede. 
For den sidste Halvdel af 12. Aarh. har vi de fyldige 
og paalidelige Skildringer hos Sakse; til det foregaaende 
halvandet Hundredaar er Kilderne derimod vanskeligere 
at behandle. Vi maa bygge denne Tids Historie op 
dels efter de nogenlunde samtidige Kilder, Ælnoth, Ros- 
kildekrøniken o. 1., dels efter Skildringerne deraf i den 
senere Historieskrivning, der stammer fra Valdemarernes 
Tid. De første Kilder er faa i Tallet; Ælnoth belyser 
kun et enkelt lille Afsnit, Roskildekrøniken er yderst 
kortfattet. De senere Kilder derimod er vel fyldige 
nok, men de støtter sig til en Tradition, der er gaaet 
gennem mange Munde og derved blevet stærkt om- 
formet. Kun naar man gaar frem med stor kritisk 
Forsigtighed, kan her naas til paalidelige Udslag. 

Kritisk Forsigtighed over for Valdemarstidens histo- 
riske Fremstillinger af Fortiden spores dog hverken hos 
Kinch eller hos Holberg. Først og sidst er det netop 
Sakses Opfattelse af Vederlaget og dets Historie, som 
de bygger paa ; de spredte Oplysninger, der findes i de 
ældre Kilder, forstaas ud herfra og fortolkes derefter. 
Dette er ganske vist den Vej, man længe er gaaet, og 
at en ældre Forsker som Kinch kunde følge den 
midt i Halvfjerdserne, er maaske ikke saa underligt 

som, at Holberg endnu kan bruge den i Slutningen af 
Firserne. Vist er det i det mindste, at denne Vej maa 
betegnes som ganske urigtig efter A. D. Jørgensens 
banebrydende Arbejder. I talrige Undersøgelser af 
enkelte Spørgsmaal har denne Forf. vist, hvor vild- 
ledende denne Fremgangsmaade er, og hvorledes man 
netop omvendt i første Række maa bygge paa de ældre 
Kilder og derefter vælge og vrage blandt Oplysningerne 
fra Valdemarstiden. Det fremgaar klart af hans Prø- 
velse, hvor livlig Vækst der har været i Traditionen, 
og hvorledes den kraftige historiske Interesse, der lig- 
ger bag ved Penneførernes Bøger, ganske naturlig har 
ført til, at Fremstillingen helt omskabte de givne Mo- 
menter. Tænk paa Aarsagen til Oprøret mod Knud 
den hellige; hos alle de senere Forfattere findes denne 
i Folkets Brud af Ledingen, medens det af de samtidige 
Vidner klart nok fremgaar, at Ledingen netop gik fra 
hinanden med Kongens Minded 

Men hvad der gælder om Traditionens Behandling 
af Personer og Handlinger, gælder naturligvis endnu 
meget mere om den saa meget vanskeligere Forstaaelse 
af Samfundsforhold; her vil enhver Tid paa Forhaand 
hælde til at forstaa Fortiden ud fra de Institutioner, 
den selv kender og lever under. De danske Arveene- 



^) De Bøder, som Folket skal være idømte for den brudte Le- 
ding, giver Holberg (Dansk Rigslovgivning S. 1 19 f.) Anled- 
ning til dybsindige Betragtninger; men det ret væsentlige 
Moment, at Ledingsbruddet aldeles ikke fandt Sted, har han 
ikke faaet med. — Naar baade Kinch og Holberg udlægger 
den exerdtus, der efter Ælnoth skal have foretaget Konge- 
valget, som den kongelige Hird, har Steenstrup (Hist. Tidsskr. 
6 R. IV, 687) med god Grund protesteret mod denne Fortolk- 
ning, der kun er fremkommet, fordi man har læst de ældre 
Kilder med de senere som Udgangspunkt. 

voldskongers Historikere fandt ud, at Tronens Arvelig- 
hed var ældgammel i Danmark ; Hvitfeld kan ikke tænke 
sig det danske Rige uden et Rigsraad, og skulde da 
Sakse og Sven Aggesøn ikke paa samme Vis have ind- 
lagt deres egen Tidsalders Samfundsforhold i den ældre 
Tid, skulde de ikke have set Fortiden kæmpe og strides 
under de samme Former og om de samme Maal, der 
var oppe i deres egen Tid? 

Naar derfor Dr. Holberg (Dansk Rigslovgivning, 
Kap. I) hos Sakse finder Vederlagsretten omtalt som 
Hovedgenstanden for al Strid mellem Landets Fyrste 
og dets Stormænd under de forskelligste Konger, under 
Harald Hejn og Knud den hellige, under Erik Ejegod 
og Erik Emune, saa kunde han for den Sags Skyld 
have Ret i sin Forstaaelse af alle disse Sætninger hos 
Sakse, og endda vilde det ikke være givet, at Striden 
virkelig har drejet sig om denne Ret. Sakse og hans 
Hjemmelsmænd, det være nu Absalon eller netop 
Medlemmer af Kongens Hird, var stærkt optagne 
af Vederlagsretten og dens Fornyelse; de fremdrog med 
Forkærlighed alle Minder om det Troskabsforhold, der 
knyttede Kongsmændene til Rigets Fyrste; men maatte 
de derved ikke ganske uvilkaarligt føres til at finde 
Vederlagsret hvert ØjebUk, der var Strid mellem Kon- 
gen og Stormændene? En saadan Tanke er ikke faldet 
Holberg ind; men enhver Historiker vil straks have den 
for Øje. Se hvor anderledes fint Dr. AnnaHude be- 
handler Valdemarstidens Oplysninger om Isørethinget 
med det Kongevalg, der var Forbilledet for det fælles 
Valg, som Valdemarerne stræbte at sætte igennem, se 
hvorledes hun stadig skelner mellem, hvad Sakse virke- 
lig har vidst, og hvad han har antaget, og hvorledes 

hun stræber at forstaa hans Opfattelse ud fra Forholdene 
i hans egen Tidsalder. 

Det er lignende Synspunkter, der maa anvendes 
paa Studiet af Vederloven, og det samme gælder om 
hele Thinglidets formentlige Historie i Danmark, om 
alle de Problemer, som Kinch har taget op i sin Af- 
handling. At gennemføre dette i Enkelthederne vilde 
her føre mig meget for vidt; jeg maa nøjes med at 
prøve selve de ledende Grundtanker. 

Naar Kinch i Knud den stores Thinglid finder det 
eneste Kildespring for den danske Adel, bygger han 
derved paa to Hovedbeviser. Han ser, at de danske 
Herremænd i det 13. Aarhundrede betegnes som Veder- 
lagsmænd og staar under Vederlagsretten, og hvad 
denne angaar, finder han, at man i Valdemarstiden var 
enig om, at det netop var denne Lov, som Knud den 
store gav for sit i England oprettede Thinglid; deri 
ligger da Beviset for, hvad man kunde kalde den rets- 
lige Identitet af Thinglid og Herremandsstanden. Men 
ogsaa rent sagmæssigt falder de sammen. Thinglid var, 
paastaar Kinch, et Rytterkorps, og nu ser vi i Dan- 
mark, at i hele Tiden mellem Knud den store og Valde- 
marerne spiller Rytteriet den afgørende Rolle, og dette 
Rytteri maa netop være Vederlagsmændene. 

Jeg vender mig først mod det retslige Bevis. 
Man ser straks, at det netop hviler paa den føromtalte 
kritikløse Overbevisning om, at hvad man mente i 
Valdemarernes Tidsalder om Fortiden, det maa være 
rigtigt; da Absalon og Knud VI lod Vederlagsretten op- 
tegne efter den mundtlige Overlevering, sagde de, at 
det var denne Lov, Knud den store gav for Thinglid; 

Valdemarstiden. 14 f~^ T 

Sven Aggesøn og Sakse siger det samme ; altsaa staar 
det fast. Saaledes kan vi ikke stille os. Kinch ind- 
rømmer selv, at man ingenlunde kan stole paa, at alle 
de nedskrevne Bestemmelser af Vederlagsretten virke- 
lig skriver sig fra Knud den store (S. 260); dette er 
dog ingenlunde tilstrækkeligt. Vi er fuldt berettigede 
til at nære Tvivl om selve Grundpunktet, det, at vi 
overhovedet her har den Lov, som Knud gav ovre i 
England. Det sikre er dog kun, at hvad man i Valde- 
marstiden opskrev efter den mundtlige Overlevering, det 
var Lovregler, der gjaldt i Danmark for Forholdet mel- 
lem Kongen og hans Mænd; naar de derimod sættes i 
Forbindelse med Knuds Oprettelse af Thinglidet, kan 
dette meget let være en af de mange falske Traditioner, 
der er opkomne i Tidens Løb. 

Saa snart denne Tanke udkastes, vil man hurtig 
se, hvor meget der netop peger i denne Retning. Steen- 
strup* har med god Grund udtalt, at af Vederlagsretten 
faar man det Indtryk, at Thinglids Medlemmer stadig 
er samlede om Kongen; de lever i dagligt indbyrdes 
Samkvem, de har deres faste Pladser ved Kongens 
Bord, »kort sagt, alt viser hen paa en Hirdtrup, som 
færdes ved Kongens Side«. Med lige saa god Grund 
betoner han, at Thinglids store Tal og hvad der for 
øvrigt vides derom, peger i andre Retninger. Nogen 
Konsekvens drager han ikke heraf, men man vil se, 
hvor godt dette passer til den Tanke, at vi i Veder- 
lagsretten har Regler for Samlivet mellem den danske 
Konge og hans faataliige Hird og netop kun det, ikke 
Love for ThingUds Tusinder af Medlemmer. Ogsaa 



^) Normannerne IV, 147. 

andre Træk tyder paa det samme; een Bestemmelse 
er der dog fremfor alt, som umulig kan have staaet i 
Thinglids Love. Den allerførste Artikel i Vederlags- 
retten lyder saaledes: Kongen og andre mægtige Mænd^ 
som har Hird, skal være deres Mænd hulde og blide 
og give dem deres Løn; men tror man da virkelig, at 
Knud den store tillod nogen anden i England at holde 
Thinglid? Nej, atter her vises vi hen til, at Vederlags- 
retten er ægte dansk, en Lov af den Art, som man 
siden kaldte Gaardsretter, der ordner Forholdet mellem 
Herren og hans Svende, hvad enten Herren saa er 
Kongen eller en Stormande 

Det er ogsaa meget let at fatte, hvorledes man i 
Danmark kunde komme paa den Tanke, at de Lov- 
regler, der gjaldt ved Kongens Hird, var de samme, 
der var forkyndte for Thinglid. Skribenterne fra Valde- 
marstiden er alle enige om, at hvad Knud den store 
oprettede ovre i England, netop var en Hird; selve 
dette Ord bruges i Lovoptegnelsen, Sakse taler om 
clientela. Denne Opfattelse har ikke ret fundet Bifald 
hos Historikerne i vore Dage; man har betonet, at 
Thinglid ene ved sit Tal skilte sig skarpt ud fra en 
Konges Hird. Naar dennes Hovedpligt var at værne 
om Kongens Person, behøvede den ikke at være stor; 
i Norge talte Hirden kun 120 Mand, et stort Hundrede, 



1) Naar Kinch af den store Lighed, der er mellem de norske 
Hirdlove og den danske Vederlagsret, slutter, at der bagved 
ligger en fælles Oprindelse, nemlig fra Thinglid, er det jo 
mer end utroligt, at Knud den stores kortvarige Herredømme 
i Norge skal have haft Følger af denne Art. Ogsaa herved 
føres vi til i Vederlagsretten at se oprindelige danske Hird- 
regler, hvis Grundlighed med de norske da ikke frembyder 
noget overraskende. 

undertiden det dobbelte Antal. Modsat hørte derimod 
til Thinglid 3000, maaske endog 6000 Mand, og deres 
Opgave var jo ogsaa en videre; først og sidst skulde 
de sikre Kong Knuds Herredømme over det nylig under- 
tvungne England. Dette er rigtigt nok, og alligevel 
kunde jeg her være tilbøjelig til at tage Valdemarstidens 
Tradition i Forsvar; vist er det dog, at Thinglids Med- 
lemmer kaldtes Huskarle, netop det samme, der er det 
gamle Navn for de nordiske Kongers Hirdmænd. Man 
bør sikkert betegne Thinglid som en stærkt udvidet 
Hird og søge Forbilledet for det i den danske Konge- 
hird. 

I denne maa man da ogsaa søge Oprindelsen til 
de Love, der kom til at gælde for Thinglid. Traditionen 
peger selv herpaa; den fortæller, at da Knud den store 
vilde sikre Sammenholdet i sin talrige Krigerskare, gav 
han Vederloven stæ^^k og streng efter at have raadført 
sig med Sjællænderen Øpe Snielle og hans Søn Eskil. 
Dette er sikkert en god gammel Overlevering; og det 
skal blot tilføjes, at hvad disse danske Mænd skulde 
oplyse den unge Konge om, det var, hvilke Regler der 
gjaldt i Danmark mellem Kongen og hans haandgangne 
Mænd. Saaledes fødtes da Thinglids Love af den 
danske Hirdlov, og den Fejl, Traditionen begaar, er 
ene den, at den ret efter al naiv Overleverings Vane 
henfører til en bestemt Lovgiver noget, der i Virkelig- 
heden er ældgammel Sæd^ 

Hvad der fremgaar af det foregaaende, er da først 



^) I hvilken Grad de danske Hirdregler blev lavede om, da de 
forkyndtes for Thinglid i England, bliver det vel umuligt at 
opklare, ligeledes om denne Omredaktion atter har virket til- 
bage paa Hirdloven i Danmark. 

det sikre og urokkelige, at man af Hirdloven ikke kan 
slutte noget om Hirdens Størrelse og Karakter; selv 
om Vederloven i Danmark virkelig skulde stamme fra 
Thinglids Love i England, kan man ikke derfra slutte 
til Existensen af et dansk Thinglid, et særdeles talrigt, 
staaende Hærkorps. Derved er allerede Kinchs første 
Hovedbevis faldet til Jorden. Men man maa vistnok gaa 
et Skridt videre og sige, at Traditionen i Danmark over- 
hovedet har misforstaaet Forholdet mellem Thinglids 
Love og den danske Kongehirds Love. At Danmarks 
Konger fra umindelige Tider har haft en Hird, vil ingen 
betvivle, saa lidt som at denne har været det nærmeste 
Forbillede for Knud den stores engelske Thinglid. Men 
det er da ogsaa mer end sandsynligt, at det er gaaet 
med Lovene ligesom med selve Institutionerne; Thing- 
lids Ret er bygget over de gamle danske Hirdlove, 
Vederloven er Moder til Thinglids Love, ikke omvendt. 
Kinchs andet Hovedbevis er dette, at det tal- 
rige Rytteri, vi ser optræde i Tiden efter Knud den 
store, godtgør Thinglids Existens paa dansk Grund. 
Hans Tanke er egentlig denne: Herremændene var 
Ryttere, Thinglid var et Rytterkorps ; naar vi da i Tiden 
mellem Thinglid og Herremændene ser Rytteriet op- 
træde, maa dette have været Thinglidet; »Rytteriet kan 
ikke have bestaaet af andre end Vederlagsmændene«. 
I sig selv er denne Sluttemaade ikke uangribelig fra et 
rent logisk Synspunkt, og den mister det meste af sin 
Beviskraft, hvis det i det foregaaende er lykkedes mig 
at undergrave dens hele Baggrund, Identiteten af det 
engelske Thinglid og det danske Vederlag. Men man 
maa overhovedet sige, at naar Kinchs Bevis ligner en 
Bue, der hviler paa to Piller, saa er begge Pillerne 

Jigitized by Google 



214 Adelens Udspring fra Thinglid. 

usolide. At definere HerremandsstaDden som Rytteri 
er allerede at sætte Sagen noget paa Spidsen; jeg har 
tidligere peget paa, at man har overvurderet Hestens 
Nødvendighed for Herremanden. Endnu usikrere er 
det, at Thinglid har været et Rytterkorps. Kinch mener 
vel at dette til fulde kan godtgøres, og han følges paa 
dette Punkt af Steenstrup; Beviset er dog især det, at 
der omtales Heste i Vederlagsretten, og vi veed jo, 
hvor usikkert det er, om vi i dennes Bestemmelser 
som Helhed eller paa hvert enkelt Punkt kan finde 
Reglerne for Thinglid ^ Holder man sig derimod til de 
samtidige Kilders Oplysninger om Huskarlene i England, 
fører vistnok alt til at tro, at disse kæmpede til Fods. 
Deres vigtigste Vaaben var den tunge Stridsøkse, der 
helst skulde føres med begge Hænder; dette Vaaben 
egner sig daarligt til at bruges fra en Hesteryg, og paa 
Bayeuxtapetet ser vi ogsaa Huskarlene kæmpe til Fods 
mod det normanniske Rytteri ^ 

Under disse Forhold er det næppe nødvendigt at 



^) At Snorre og de andre islandske Sagaskrivere fra det 13. Aarh. 
skildrer Thinglid i Slaget ved Stanford Bridge som en Rytter- 
skare, vil man vel ikke mere lægge nogen Vægt paa, efter 
den Forstaaelse, man nu har af de Udmalinger, som Saga- 
forfatterne tillader sig. Naar disse endog lader Hestene bære 
Brynje, er dette en sikker Anakronisme; jfr. Blom i Aarb, 
f. nord. Oldkynd. 1867, S. 91 ff. 

2) Hvad jeg bestrider, er kun, at Thinglid militairt set var et 
Rytterkorps; at de enkelte Huskarle har haft Heste, anser 
jeg for meget sandsynligt. Allerede de normanniske Vikinger 
brugte jo efter stor Maalestok Heste til at bringe sig fra 
Sted til Sted, men de kæmpede dog oftest til Fods. Lignende 
har Forholdet vist været i Danmark endnu i det 12. Aar- 
hundrede; selv om ridende Krigsmænd ofte omtales, synes 
en egentlig Ryttertaktik endnu ikke fuldt udviklet, og netop 
i vigtige Kampe staar Mændene ofte af Hestene og kæmper 
til Fods (Sakse 680, 700). 

følge Kinch gennem alle de mer eller mindre sikre 
Efterretninger, hvoraf han udlæser Rytteriets Betydning 
i Tiden før Valdemarerne ; overalt savnes jo ethvert 
Bevis paa, at alle disse Ryttere var kongelige Huskarle. 
Og hvor urimeligt er det ikke i sig selv, at Datidens 
Konger skulde have holdt et saadant Rytterkorps, at 
alle de fire Tusinde Heste, som Erik Emune førte over 
Havet, var Vederlagsmændenes og deres Svendes. Det 
ligger dog i Sagens Natur, at de danske Konger den- 
gang hverken havde Brug for saa talrig en Krigerskare 
i deres personlige Tjeneste eller nogen Evne til at 
lønne den. At Knud den store oprettede sit Thinglid 
i England er fuldt forstaaeligt ; det dannede det faste 
Grundlag for hans Myndighed over det nylig erobrede 
Land og fremkom, da han sendte Vikingehæren bort. 
Men hvad skulde den danske Konge med en saadan 
Krigerskare hjemme i Danmark, hvor Folket var hans 
eget, og hvor Folkeledingen endnu stod i Kraft? Og 
Knud den store havde Penge til at lønne sine Tusinder 
af Huskarle, fordi den tunge Skat, Danegelden, som 
England tidligere betalte Vikingerne, nu brugtes til at 
lønne deres Efterfølgere, de danske Huskarle. Men 
hjemme i Danmark var der ingen Danegeld, overhovedet 
ingen almindelig Skat; Kongerne havde deres Gods, 
deres Gæsteri Landet rundt, deres Andel i Bøder; de 
kunde deraf underholde en Hird, men et dansk Thinglid 
er ogsaa finansielt en ren Umulighed. 

Saaledes falder da Kinchs Opfattelse fra hinanden 
paa alle Kanter. Ubegribeligt er det egentlig, at den 
har kunnet vinde saa stor Tiltro; thi siger man den i 
dens klareste og fyndigste Form, dømmer den sig paa 
Forhaand som ganske umulig. Den Idee, at den 

danske Adelstand ikke blot skal udspringe fra, men 
egentlig fuldbaaret træde frem med Knud den stores 
Thinglid, at altsaa denne militaire Forholdsregel, som 
er skabt af en ren Øjeblikssituation ovre i England, 
skal have været Åarsagen ti), at Danmark fik en Adel, 
— hvor urimeligt klinger det ikke! Man kan jo vende 
det om og spørge : hvis nu Knud den store ikke havde 
erobret England og altsaa ikke oprettet et Thinglid, 
havde vi saa ikke faaet nogen Adel i Danmark? 

Nej, store historiske Fremtoninger kan ikke for- 
klares ud fra smaa Tilfældigheder, og at der fremkom 
en Adel i Danmark, det har visselig langt dybere 
Grunde end som saa. Udviklingen af en krigersk Adel 
er noget generelt, der under varierende Former sker 
hele Europa over; at forklare dens Fremkomst i Dan- 
mark ved en saa ejendommehg, af en ganske bestemt 
historisk Situation født Indretning som Thinglid bliver 
i det højeste at faa fat i den ydre Form i Stedet for 
den virkelig drivende Aarsag. Før Knud oprettede 
Thinglid, havde det sachsiske England i sine Thegner^ 
paa Latin milites, en Stand, der i alle sine Hovedtræk 
minder om de senere danske Herremænd ; Norge, hvor 
man kun ved en yderst svag Hypothese kan faa Veder- 
loven ind, og Sverige, hvor dette er ganske umuligt, faar 
Riddere af samme Art som de danske. Det turde da 
være en Vinding for Forstaaelsen af vor hele indre 
Udvikling, naar jeg mener at have godtgjort, at Thing- 
lids Rolle i den danske Adels Historie helt bør ud- 
stryges eller i det mindste reduceres til et lille Minimum. 

Samtidig med Kinch kom ogsaa A. D. Jørgensen 
i en Afhandling ind paa Vederlaget (Aarb. f. nord. 
Oldkynd. 1876). Tyngdepunktet i denne Undersøgelse 
ligger i den ældre, til Dels endog forhistoriske Tid, og 
da den var skrevet uafhængig af Kinchs, kom Forf. 
ikke nærmere ind paa den Modsætning, der var mellem 
denne og ham. Dog betoner han, at »baade Udgangs- 
punktet og Betragtningsmaaden helt igennem er for- 
skellig«, idet han — Jørgensen — forudsætter som for- 
lods bekendt og indrømmet, »at der i Danmark som 
hos alle andre germanske Folk fra den fjerneste Oldtid 
fandtes baade en Fødselsadel og et kongeligt Hærfølge 
af haandgangne Mænd«, medens Kinch modsat »gaar 
ud fra Knud den stores Hirdlovgivning som en væsent- 
lig skabende Akt«. Disse løse Antydninger har ikke 
sat synderlige Mærker paa den senere Drøftelse af 
disse Spørgsmaal, og jeg tilstaar, at jeg selv heller ikke 
har fattet deres fulde Betydning, før jeg ad andre Veje 
var kommet dybt ind paa Spørgsmaalet. Men des 
mere glæder det mig at konstatere, at den geniale 
Gransker ogsaa her har set fint og rigtigt. At Knuds 
Thinglidslov ikke er en væsentlig skabende Akt, det er 
jo egentlig Kernepunktet i, hvad jeg har udviklet i det 
foregaaende, og jeg kommer snart tilbage til det, som 
Jørgensen betegner som en Fødselsadel. 

3. Euskarle og Bondehøvdinger. 

Hvad jeg har sagt i det foregaaende om Kinchs 
Opfattelse af Herremandsstanden, er langtfra udtøm- 
mende; dog turde det være tilstrækkeligt til at vise, at 
hele hans Theori er svagt begrundet og medfører store 

Digitized by CjOOQIC 



218 Huskarle og Bondehøvdinger. 

Urimeligheder. Naar det efter hans Opfattelse skal 
være saaledes, at der i Danmark lige siden Knud den 
stores Tid over Folkets store ensartede Masse kun har 
hævet sig een eneste Klasse, en talrig ædelbaaren 
Skare af kongelige Vederlagsmænd, stemmer dette 
heller ikke med det Indtryk af Stænderforholdene, vi 
faar for de Tider, da der foreligger saa fyldige Kilder, 
at de kan give os en paalidelig Anskuelse. 

Det gælder allerede Knud den helliges sidste Aar, 
saaledes som den samtidige Ælnoth skildrer dem. 
Under selve Oprøret mod Kongen ser vi ikke det store 
Thinglid fylke sig om Kongen over for Almuens Skarer ; 
nej, Kongens Hirdmænd er faa i Tallet ; de er afmægtige, 
da Folket rejser sig mod Kongen, og den sidste Skare, 
der trofast falder ved hans Side i Albani Kirke, tæller 
kun sytten Mand, saaledes som det ses af selve deres 
Gravskrift. Oprørerne derimod, det er baade ædel- 
baarne {nobiles) og Almue. — Endnu klarere ser vi 
Stillingen Aaret før. Kongen selv er i Hedeby, omgivet 
af enkelte Høvdinger og af sin Hird; Hæren ligger 
samlet i Limfjorden, Ledingsbønderne, men ogsaa deres 
Høvdinger, Styresmændene, og det er disse sidste, der 
gør sig til Talsmænd for Folkets Ønske om at faa 
Hjemlov, og som til sidst faar Kongen til at bøje sig. 
Saaledes er da Modsætningen ikke: Thinglid— Almue; 
over Folket hæver sig ikke alene de kongelige Huskarle, 
som Ælnoth kalder satellites, men ogsaa en Række 
Stormænd, der betegnes som principes^ magnates. Og 
af disse to Klasser staar den sidste aabenbart som 
den højere; hverken Kongetjeneste eller Kongegunst 
skylder den sin fremragende Stilling; dens Anseelse 
blandt Folket er det, der tvinger Kongen til at høre 

dens Raad, og da han ikke gør det, bringer det ham 
Døden. 

Hvad vi kun skimter gennem Ælnoths Skildring, 
træder os anskueligt i Møde i Sakses Fortællinger om 
Valdemar den store og Knud VI. Sakse fremstiller 
vel kun »Danernes Bedrifter«, ikke Rigets Samfunds- 
klasser eller Institutioner; men hans malende Enkelt- 
skildringer tillader os selv at danne os et Billede af 
Samfundets Former, og tydeligt viser det sig da, at 
der over det menige Folk, over plehs^ agrestes^ hæver 
sig to forskellige Klasser. Højst staar, hvad Sakse 
oftest betegner som principes^ Høvdinger, men for hvem 
han har talrige og vekslende Navne, magnates, majores^ 
principes, optimates^ primates, duces, alt ubestemte Be- 
tegnelser for noget over Folket fremragende. Den 
anden, noget lavere Kiasse kalder han hyppigst mj/i^e«; 
de tjener Kongen eller ogsaa principes^ er deres satel- 
lites^ danner deres clientela. 

Sakses principes er dog mer end blot fremragende 
Mænd; man ser, at de indtager den særlige Stilling at 
være Skibshøvedsmændene, gubernatores navium. Da 
Valdemar den store havde kaldt Buris og de andre 
Optimater til sig paa Sjælland, var den jydske Flaade 
blottet for Styresmænd, vacua gubernatoribus, og den 
blev derfor let overvundet af Nordmændene (Sakse 
808). Under Krigstogene kaldes Styresmændene stadig 
sammen til Raadslagninger med Kongen; paa den an- 
den Side holder de ogsaa Thing med Folket, og de 
betegnes som de Oldermænd, der plejede at føre Ordet\ 



^) seniores, quibus pro rostris dicendi mos erat (Sakse 736). Om 
Udtrykket se Steenstrup S. 484, tiltraadt af A. D. Jørgensen: 
Aarb. 1876, S. 70. 

Ofte er de da Folkets Talsmænd over for Kongen og 
udvirker, at han tilstaar Ledingen Hjemlov (Sakse 736, 
955). Som Folkets Mænd staar de i en vis Modsætning 
til milites^ Kongens haandgangne Mænd; een Gang 
lægger Jyderne, æggede af gubernatores, Raad op imod 
Kongen, og Hovedmændene fanges da af de kongelige 
milites (820). Dette gælder dog især den første Del af 
Valdemars Tid; siden ses Styresmændene oftest at staa 
sammen med Kongen og hjælpe ham til at faa hans 
Planer gennemførte, selv om disse ikke er ret efter 
Folkets Smag (834—36, 954); ved alle Lejligheder lytter 
han til deres Raad. 

Netop dette sidste skiller dem skarpt fra milites^ 
der kun har at lystre deres Herre. Til ham er de 
knyttede ved en særlig Troskabsed. Da Kong Valde- 
mar dør, tager Knud sine fædrene milites paa ny i 
Ed, skønt de allerede har svoret ham ved hans Kro- 
ning (959); da Ærkebisp Eskil har nedlagt sin Vær- 
dighed, løser han sin militia fra den Ed, de har svoret 
ham, og sender dem til Absalon for, at de til ham, 
hans Efterfølger, kan aflægge deres fides militaris (913, 
917). De er da netop den enkelte Herres Tjenere og 
betegnes som privata arma i Modsætning til Ledings- 
hæren, der er publica arma (729). Selv om de ikke 
stadig er samlede om deres Herre, er dog altid ad- 
skillige af dem hos ham, opholder sig paa hans Borg, 
holder Vagt om ham (709, 898, 901, 902). De er 
stedse rede til at udføre deres Herres Bud, og de 
hjælper ham derfor hurtigere end Folkeledingen, der i 
Tide skal udbydes; naar der et Sted udbryder Urolig- 
heder, drager de straks af Sted (702, 919, sml. 729). 

De Udtryk, Sakse bruger for disse to Klasser, 

svarer ganske til Ælnoths Terminologi. Af de for- 
skellige Benævnelser for milites gengiver satellites vel 
nærmest det nordiske Huskarle; Sven Aggesøn kalder 
dem curiales, et Ord, der ogsaa forekommer officielt i 
Datidens Breve og minder om Betegnelsen Hofmænd, 
som vi kender saa godt fra Folkeviserne. Men Sven 
siger, at disse curiales nu kaldes militari nomine, og 
det er ogsaa Ordet milites, som Sakse bruger hyppigst 
om Mænd af denne Klasse; men hvad svarer dertil 
paa Dansk? Er det Ordet Hærmand, der vel ligger 
bag ved det næste Aarhundredes Herremand, eller har 
det fra Tyskland indvandrede Ord Bidder, der første 
Gang forekommer i Flensborg Byret fra 1284, allerede 
faaet Indpas et Aarhundrede før? Jeg vover ikke at 
sige noget bestemt derom. 

Ser man bort fra Navnene, synes Betegnelser som 
Bondehøvdinger og Huskarle at være de Ord, der mest 
træffende betegner de to Klasser, der i Valdemar den 
stores Tid hæver sig op over Bønderne. Paa den Vis 
karakteriseres de ogsaa af den eneste Forfatter, der 
ret har haft Blik for denne Modsætning, A.D.Jørgen- 
sen nemlig. Med Rette genkender han i disse > Older- 
mænd, der plejede at føre Ordet«, Styresmændene, og 
han kalder disse > Bøndernes naturlige Høvdinger, der 
dengang endnu maa have været ganske uafhængige 
af Kongen; ingen af hans haandgangne Mænd kunde 
tale paa Almuens Vegne imod hans Raad« *. 

Modsætningen er her dog draget noget for skarpt. 
Det vil næppe kunne nægtes, at disse Stormænd, hvor 
uafhængigt af Kongen de end synes at staa, alligeve 



1) Aarb. 1876, S. 70. 

har været knyttede til ham ved særlig Troskabsed og 
det ved en Ed af samme Art som den, Kongsmændene 
aflagde, en fides militaris^ en hominium. Da det under 
Hærtoget i 1166 var blevet besluttet, at Valdemars 
unge Søn Knud skulde have Kongenavn, kaldtes Dan- 
marks primates sammen til Roskilde, for at hver af 
dem her kunde blive hans miles paa sædvanlig Fis, 
og de aflagde ogsaa Eden (Sakse 805); det gik ganske 
som i 1215, da Valdemar Sejr lod alle Rigets bedste 
Mænd {regni meliores) sværge Dagmars Søn hominium 
paa Samsø (Valdemarsaarbogen). Og disse Stormænd, 
der blev Knud Valdemarsøns milites, var i Forvejen 
Kong Valdemars; vi ser det af Buris, der nægter at 
aflægge Eden, fordi, som han siger, han, der i Forvejen 
har svoret Valdemar militiæ fidem, ikke i dennes 
levende Live tillige kan være en andens miles. 

Ogsaa Bondehøvdingerne, Styresmændene, var da 
Kong Valdemars haandgangne Mænd; men dog viser 
deres hele Optræden klart, at de staar anderledes over 
for ham end de egentlige Huskarle. En saa*dan var 
helt afhængig af Kongen; naar han i Anseelse hævede 
sig over Bønderne, skyldte han det netop sin Konge- 
tjeneste. Ikke saaledes med Stormændene; de var 
store midt i Folket, saa store, at de kunde tale frit 
ud til Kongen, hvad enten de talte deres egen eller 
Folkets Sag hos ham. For dem er Eden til Kongen 
et Tillæg, et Baand maaske paa deres Uafhængighed, 
men et Baand, der dog ikke ret holder, og sikkert er 
det, at det ikke er Kongegunsten, der er Aarsag til 
deres Storhed. Endnu i Valdemar Sejrs Tid blev Sty- 
resmandembedet jo heller ikke besat af Kongen; i hvert 

enkelt Skipæn gik det i Arv inden for en bestemt 
Slægt, saa længe der i Familien var Sønner ^ 

Det forekommer mig sandsynligst, at Stormændenes 
Edsaflæggelse til Kongen først er kommet frem under 
de Tronstridigheder, der fra Kong Nils' Tid vedvarede 
næsten uafbrudt, indtil Valdemar blev Enekonge. De 
med hinanden stridende Kongsemner har søgt at sikre 
sig Stormændenes Tilslutning; de har ikke nøjedes med 
den Troskabsforpligtelse, der laa i den blotte Konge- 
hylding, men har søgt at knytte Stormændene fastere 
til sig ved Eder. De kunde knap formaa dem dertil 
ved blot at byde dem den Sold, hvormed de betalte 
de simple Kongsmænds Tjeneste; Stormændene maatte 
købes med Embeder, med Gods, allermest maaske med 
Indflydelse. Hvor lidt end Sakse i sin Skildring af de 
ydre Tildragelser kommer ind paa saadanne Sider af 
Livet, skimter man i det mindste ogsaa hos ham, hvilke 
indgribende Ændringer op og ned der i denne Tid er 
foregaaet i Forholdet mellem Kongen og Stormændene 
i Landet. Han klager over Erik Lam, der uddelte 



^) Hvad der er nyt og hvad gammelt i Styresmandens Stilling, 
som vi kender den fra Jydske Lov, er det ikke let at sige. 
Noget nyt er vist i alt Fald Kongens Ret til Skipænet, naar 
Styresmandeh ikke efterlod mandlige Arvinger; havde denne 
Hjemfaldsret bestaaet i længere Tid, maatte Kongen have 
faaet langt flere Skipæn i sin Haand, end man sporer i Jorde- 
bogen. Men er selve Arveligheden noget nyt indført? Da Valde- 
mar faar sin Søn Knud hyldet til Efterfølger som lille Barn, 
møder Kongefrænderne jo straks med Krav paa Arvelighed 
for deres Len; er da maaske Styresmandembedets Arvelig- 
hed indrømmet ved denne Lejlighed, har det været den Pris, 
Kongen betalte for sin Søns Valg? Det er muligt, og i saa 
Fald maa man tænke sig Styresmandembederne tidligere 
besat ved Valg af Folket. Nok saa rimeligt er det dog vel, 
at Arveligheden inden for de ansete Slægter er ældgammel. 

Kronens gamle Ejendomme til sine Mænd i Stedet for 
blot at give dem Sold; om Sven Grathe hedder det, 
at han i sin Velmagt gjorde store Ændringer i sin 
Hird; han viser de store navnkmidige Folk bort, tager 
Æresposterne fra de ædle og giver dem til Gøglere, 
men alligevel holder han en uhyre Hird {ingens clien- 
tela) og maa for at kunne det trykke Almuen med 
Byrder og Paalæg (Sakse 671, 695). 

4. EerremandsBtandens Fremtræden. 

Tydeligt fremtræder i Valdemar den stores Tid 
Forskellen mellem Folkehøvdingerne og Huskarlene; 
klart ses det, hvor underordnet de sidstes Stilling er, 
hvor fremragende de førstes; skarpt betones Forskellen, 
naar Sakse lader Absalon udtale, at det er Høvdinger- 
nes Pligt at føre, Hærmændenes at følget Og dog er 
der allerede ved den fælles Ed til Kongen knyttet et 
Baand mellem de to Klasser, og for Sakse selv træder 
det fælles stærkere frem end alt det, der skiller; de to 
Klasser staar som en Enhed, adskilt fra Almuen. De 
er de væbnede, rustede (armati) i Modsætning til den 
vaabenløse plebs; de er Rytterne {equestres\ medens 
Almuen som Regel kæmper til Fods; de er de ædle, 
nohiles^ ja saa tidlig som ved Knud Valdemarsøns 
Kroning lader Sakse allerede den danske Adel {danica 
nobilitas) ved Kongebud sammenkaldes for at overvære 
den højtidelige Handling (Sakse 847). 

Efter den i de sidste Aar fra flere Sider begrun- 



*) Sakse 862: Et sane principibus dttctcmdi, mUitibus sequendi 
jus competit 

dede Anskuelse ^ skrev Sakse først et godt Stykke henne 
i Valdemar Sejrs Tid, og det er jo rimeligt nok, at 
den hele Sammensmeltning til een fælles Stand af de 
forskelligartede Elementer ikke har været saa vidt 
fremme allerede i Valdemar den stores Dage, som man 
efter hans Udtryksmaade skulde tro. Sikkert er det 
dog, at Sammenglidningen er sket med stor Hurtighed, 
naturligt og let. 

Bondehøvdinger og Huskarle mødtes i den fælles 
Krigerstandsfølelse. Kun de kan opretholde den 
krigerske Dygtighed, som man tidligere forudsatte hos 
hver fri Mand ; for dem alene staar Kampen stadig som 
den lokkende Vej til Hæder og Gods, medens de ser 
ned paa den fredeligt arbejdende Bonde. Denne Stands- 
bevidsthed træder frem, naar Sven Grathe med sine 
Rytterskarer staar over for Valdemars Hær, hvori det 
jydske Folkeudbud er med, og Aage Kristjernsøn da 
fraraader Sven at unddrage sig Kampen af Hensyn til 
Fjendens Overtal; Styrken skal vejes, ikke tælles, og 
militum robur betyder mer end vulgus inerme (Sakse 
753). Absalon deler ganske disse Følelser og ser med 
Foragt paa Bønderne, som bør bekæmpes med Stokken, 
ikke med Sværdet. Saa meget lettere har denne Stands- 
følelse ved at vinde Overhaand, som den bag ved sig 
har hele den europæiske Opinion. Alle Vegne uden for 
Nordeuropa er Bonden trængt tilbage fra Deltagelse i 
Krigen ; Hæren er Rytterskarer, sammensatte af jærn- 
klædte Riddere. Hvad maa dette ikke have betydet, 
saa levende som Danmarks Forbindelse med Udlandet 
var! Ved hvert Sammentræf med Tyskerne mødte de 



1) Sml. A. Olrik, Kilderne til Sakses Oldhistorie II, 300. 

ValdemarBtiden. 

danske Stormænd denne Tankegang; paa Korstogene 
kæmpede de Side om Side med de udenlandske Riddere. 

Jævnsides forenedes Huskarle og Styresmænd af 
den Ed til Kongen, der nu var fælles for begge Klas- 
ser. Forlængst havde Kongetjeneste været anset som 
højst hæderlig; nu anvendtes det Forhold, der var 
mellem Kongen og hans Hirdmand, ogsaa paa den 
statsretslige Underordning; de Fyrster, der tvinges til 
Lydighed under den danske Konge, maa sværge ham 
Mandsed, hominium, og blive hans milites. Erling 
Skakke af Norge bliver Valdemar den stores miles og 
lover at tjene ham med 60 Skibe (Sakse 853); Bugis- 
lav af Pommern bliver Knud den sjettes homo (Valde- 
marsaarbogen). Som det gaar med disse Udlændinge, 
saaledes ogsaa med Kongens egne Frænder; vil de 
have Len af Kongen, maa de sværge ham Troskabs- 
eden; Buris er Kongens haandgangne Mand og har 
svoret ham Ed som hans miles, Kongens Bryder, der 
styrer Krongodset, er nu højst anselige Mænd, og Bryde- 
navnet begynder at gaa af Brug. Den Mand, der i et 
Brev kaldes villictis de castro, d. v. s. Kongsbryde paa 
Søborg, hedder i et andet Slotshøvedsmand, castellanus 
de Søborg; i det 13. Aarhundrede forsvinder Bryde- 
navnet helt og erstattes af Udtrykket Ombudsmande 
officialis^ der saa godt betegner Indehaveren som Re- 
præsentant for Kongemagten. 

Styresmændene og de fyrstelige Huskarle var de 
to ældre Elementer, der flød sammen i den ny Adel- 
stand; det største Tal af dennes Medlemmer kom dog 
andenstedsfra, og som Stand bør man betegne Herre- 
mandsklassen som noget helt nyt i Valdemarernes Tid. 

Under Valdemar den store og Knud den sjette 

foregik den store Ændring af hele Rigets Hærvæsen, 
der er belyst i et tidligere Afsnit (S. 141 ff.). Man 
gennemførte, at Hærtjenesten paalignedes Bønderne 
efter deres Ejendommes Værdi; man opgav at kræve 
af Bonden, at han skulde møde, hver Gang Ledingen 
udbødes, og ofte tillodes det Folket at afløse Ledings- 
udbuddet med en Skat. Det var en Ordning, der hang 
naturligt sammen med hele Landets Kulturudvikling, 
og det store Flertal af Landets Bønder har vistnok 
med Glæde hilst disse Forandringer, der tillod dem at 
gaa op i deres fredelige Arbejde. Sikkert har. der dog 
inden for Bondestanden ogsaa været mange, der ikke 
følte sig trykkede af den personlige Ledingsbyrde, de 
mere velhavende, de mest krigs- og ærelystne. 

Disse sidste kom Kongen gerne i Møde; for dem 
aabnedes Herremandsstillingen, saaledes som vi 
kender den fra Valdemar Sejrs Love. Herremanden 
ligner Huskarlen deri, at han ligesom denne har en 
»Herre«, hvis »Mand« han er, til hvem han har aflagt 
Troskabseden (hominium); men han skiller sig skarpt 
ud fra de tidligere Huskarle derved, at hans Krigs- 
tjeneste er indskrænket til den egentlige Leding ^ Paa 
dette Punkt ligner han derimod Styresmanden ; som 



*) Naar Jydske Lov erklærer det for Herremandens Pligt at 
fare i Leding, maa dette selvfølgelig tages skarpt; det gæl- 
der Ledingen, ikke Hærfærd i al Almindelighed eller anden 
kongelig Tjeneste. Dette er vistnok ogsaa den almindelige 
Opfattelse; men jeg veed ikke, om man før har betonet den 
store Forskel, der er mellem dette Krav og saa Huskarlens 
Pligt til at være rede paa hvert Bud af Kongen. — At Herre- 
mandens Tjeneste kun gælder Ledingen, ses ogsaa af en 
Ytring imder Processen med Jakob Erlandsøn (SRD. V, 599), 
ligesom Bemærkningen i Gunners Levned (anført ovfr. S. 
200 Anm.) peger i samme Retning. 

denne gaar han i Kamp ikke paa sin Herres Befaling, 
men ene naar Kongen udbyder Leding efter Raadslag- 
ning med Rigets ypperste Mænd. Saaledes er Herre- 
mændene ingenlunde privata arma; dette Udtryk, som 
Sakse saa betegnende bruger om satellites, passer ikke 
paa Herremandsklassen, der er puhlica artna saa godt 
som selve de menige Ledingsbønder. Herremandens 
nærmeste Forgænger er dog egentlig hverken Styres- 
manden eller Hirdmanden; han fortsætter den fulde 
personlige Krigstjeneste, som tidligere ydedes af alle 
Frimænd, og »vover sin Hals for Kongen og Landets 
Fred«. Paa en Tid, hvor Hovedmassen af Rigets 
Bønder var glade ved at slippe saa let som muligt fra 
Ledingspligten, opretholder Herremanden denne i fuldt 
Omfang, ja skærpet yderligere ved større Krav til Ud- 
rustning; til Gengæld nyder han ogsaa Fritagelse for 
de nye Byrder i Form af Stud, der sætter et nedvær- 
digende Præg paa den menige Bonde. Han er ikke 
»Indebonde«; den fulde personlige Frihed, der i Old- 
tiden tilkom hver fri Mand, er nu ene hans; den me- 
nige »Hærmand« er blevet afløst af »Herremanden«. 

Naar man mindes dette, at Herremanden først og 
sidst fortsætter en Hovedlinie af det gamle Ledings- 
væsen, forstaar man bedre det store Tal af Mænd, der 
fandt Vej til den ny Stand. Styresmændenes Tal var 
allerede anseligt, op imod et Tusinde; det Antal Hus- 
karle, som Kongen og Rigets Store tidligere holdt, kan 
næppe tilsammen tænkes at have naaet et kun tilnær- 
melsesvis saa stort Tal. Men Herremændene maa sikkert 
tælles i Tusindvis. Efter Matriklen over Falster var der 
paa denne lille 0, som siden kun talte een Procent af 
hele Rigets Indbyggertal, 74 Herremænd, og lad end 

være, at Øen, dengang næsten som en Slags Militair- 
grænse for Landet, i denne Retning som i andre maa- 
ske har indtaget en Særstilling; vist er det dog, at vi 
senere hen i Middelalderen maa forbavses over det 
store Tal af Herremænd — Væbnere, som de da kald- 
tes — , der træder os i Møde. Overalt finder vi de 
smaa Hovedgaarde, som var deres Hjemsted; det er 
de færreste Sogne, hvori vi selv med vort ringe og til- 
fældige Kendskab ikke veed at nævne een Hovedgaard, 
mange, hvori der kendes flere; og endda var vel 
Adelens Tal i stærkt Aftagende henimod Middelalderens 
Slutning. 

Det store Tal af Bønder, der i Valdemarernes Tid 
traadte ind i Herremandsstanden, forklarer maaske 
mere end noget andet, hvorledes den ny Stand saa 
hurtigt kunde danne sig og de forskellige Elementer 
saa let glide sammen til en Helhed. De ydre For- 
hold hjalp til; disse Forsvarskampe, der snart gik 
over til at blive Erobringskrige, satte alle Kræfter i 
Bevægelse, og i de af Krige opfyldte Aar blev For- 
skellen mellem Krigerstanden og Almuen stedse mere 
udpræget. De ledende Statsmænd gjorde deres yderste 
for at hæve og ordne den Del af Folket, hvori de saa 
hele Rigets væbnede Arm, og her som paa andre 
Punkter søgte man tilbage til Fortiden for at finde det 
Ideal, hvorimod Samtiden skulde stræbe. Heri ligger 
Forklaringen paa den Interesse, hvormed man i denne 
Tid opfrisker Minderne om Vederloven. 

Det var yderst forskelligartede Elementer, der 
skulde indordnes under et fælles Hele, og man klagede 
over, at de Regler, der gjaldt for Forholdet mellem 
Kongen og hans haandgangne Mænd, i Tidens Løb var 

svækkede i Kraft. Medens Brud paa Loven nu kunde 
sones med Bøder, priste man den ældre Tids Streng- 
hed, da den, der begik Drab i Kongens Gaard, blev 
jaget bort fra Hirden med Niddings Navn, og man 
vendte overhovedet Tanken tilbage til Vederlovens for- 
mentlige Stifter, til Knud den store og hans Thing- 
lid. Hvad denne Konge havde sat i Værk, var jo 
netop det, som man nu atter stræbte efter at gennem- 
føre, samle om Kongen en talrig Skare af Landets 
bedste Mænd, udmærkede ved Krigsdygtighed og Vaaben, 
nøje forbundne indbyrdes som Brødre, lydige mod 
deres Herres Bud. 

Saa opskrev da Absalon og hans kongelige Foster- 
søn Vederloven, saaledes som den skulde have lydt i 
Gamle Knuds Dage, og Sven Aggesøn og Sakse ud- 
malede Billedet i sine Enkeltheder. Men naaede man 
sit Maal? Blev den gamle Vederlov fornyet, de efter- 
haanden indtrængte Formildelser afskaffede? Kinch 
kæmper ivrigt for, at det gik saaledes, og ser i Absa- 
lons Optegnelse af Vederloven en virkelig vedtaget 
Lov; ældre Forfattere havde en anden Opfattelse og 
mente med mere Grund, at Absalons Arbejde lige saa 
vel som de egentlige Historikeres kun gaar ud paa 
at sige, hvad der havde været, og, kan vi tilføje, hvad 
der burde være. Sikkert er det, at Absalons Optegnelse 
ganske har Karakteren af en historisk Fremstilling; 
han skildrer, hvorledes Gamle Knud samlede sin store 
Hird i England, gengiver de Love, han gav, og fortæller 
derefter, hvorledes det siden gik i Danmark med denne 
Ret. Blandt selve Lovreglerne er der i det mindste 
een, som det falder meget vanskeligt at tænke sig ved- 
taget paa ny i Valdemarstiden, den, der fastsætter, at 

Drabsmanden skal rømme alle de Lande^ som Knud 
var Konge over; hvad disse Lande var, siger Loven selv 
paa et tidligere Sted : Danmark, England, Norge og Sam- 
land, og man forstaar da let, at Kinch, naar han vil 
forsvare denne Bestemmelse som gældende Ret under 
Knud VI, kommer ind paa en vild Fantasering^. Ikke 
mindst maa man endelig anføre Sakses stærke Udtalel- 
ser om Modsætningen mellem Knud den stores strenge 
Haandhævelse af Disciplinen i Hærskaren og Eftertidens 
skadelige Lemfældighed. Naar han siger: Nu derimod 
er den gamle Forbindelse mellem Huskarlene slappet 
og opløst, og Vor Tids Fyrster har ikke skammet sig 
ved at afskaffe denne Disciplin, der var hjemlet ved 
saa lang Tids Brug, saa falder det rigtignok haardt at 
tro, at han selv skulde have oplevet, at den gamle 
strenge Vederlov paa ny blev vedtaget af Knud VI og 
hans Mænd 2. 

Naar jeg saaledes ingenlunde i Absalons Optegnelse 
af Vederloven kan se en ny Vedtagelse af denne, 



^) S. 311: »Det synes, at der efter Opløsningen af Knud den 
stores Rige er vedblevet at bestaa i det mindste en ideel 
Forbindelse mellem de Dele af hans Vederlag, som havde deres 
Hjem i de forskellige Lande, over hvilke han havde hersket, 
saa at de have betragtet sig som 1 Broderskab«. Det tilføjes, 
at »en Analogi fra en langt senere Tid kunde man finde i 
det slesvig-holstenske Ridderskab«. Denne Analogi er unæg- 
telig lige saa dristig som selve Betragtningen. 

^) Holberg (Dansk Rigslovgivning S. 17) lader disse Ord være 
nedskrevne »i Valdemars Ts sidste Regeringsaar eller mulig 
lige i Begyndelsen af Knud VPs Regering« ; i saa Fald vilde 
de ligge forud for den formodede nye Vedtagelse af Loven. 
Men man er jo nu saa temmelig enig om, at Sakses For- 
fatterskab først falder i Valdemar Sejrs Tid, og Vanskelig- 
heden bliver derved vist ganske uoverstigelig; Kinch S. 259> 
er ogsaa meget trykket af disse Sakses Udtalelser. 

mødes jeg derved med Holberg; men naar denne For- 
fatter lægger den største Vægt paa den Fasthed, som 
Loven har faaet ved at nedskrives, især saaledes som 
dette skete ved Sven Aggesøn, indser jeg ikke, at 
dennes Angivelser af, hvad der formentlig var gammelt 
og hvad nye Ændringer i Loven, har kunnet hjælpe 
Samtiden til synderlig Klarhed. Naar Holberg paa 
Spørgsmaalet: »hvilken Lov gjaldt i Valdemar Ps Tid 
for Vederlaget«, svarer, at det maa have »været en 
temmelig uklar Blanding af Knud den stores gamle 
Lov og enkelte nye Lovbestemmelser«, tror jeg, at 
dette med god Grund kan udvides til at gælde hele 
Valdemarernes Tid. 

Sagen var jo ogsaa, at disse Hirdregler, selv om 
de i Tidens Løb var noget ændrede, dog helt igennem 
var byggede paa et andet Forhold end det, der nu var 
kommet frem. De var beregnede paa en lille Skare 
Hirdmænd, der ligesom hørte med til Kongens Hus- 
stand, og skulde nu gælde for den over hele Landet 
spredte Herremandsklasse ; de passede for Kongens 
lønnede Tjenere, som helt var afhængige af ham, ikke 
for Storbonden, der frivillig paatog sig den fulde per- 
sonlige Hærpligt og derved opnaaede Skattefrihed. 
Uklarheden over og Striden om, hvad der egentlig var 
gældende Ret for Herremændene, træder derfor skarpt 
frem i Tiden lige efter Valdemar Sejr, og den er kun 
det ydre Symbol paa, at den ny Herremandsstand i 
sig gemmer store Modsætninger. Kongerne stræbte at 
holde Herremændene under den strenge Tugt, som 
havde gjældt for Fortidens Huskarle, og vilde i dem 
kun se deres egne lydige Tjenere; disse selv følte sig 
som noget andet og mere, som dem, paa hvem hele Rigets 

Forsvar i første Linie hvilede, og som af den Grund 
— og ikke blot ved Kongens Naade — indtog en pri- 
vilegeret Stilling i Riget og ogsaa havde Ret til en 
Stemme med i Rigets Sager. 



Den Opfattelse af den danske Herremandsstands 

« 

og Adels Udviklingshistorie, som jeg mener, at man 
maa sætte i Stedet for den herskende, kan ganske vist 
ikke udtrykkes i saa enkelt en Sætning som Kinchs: 
Adelen udspringer fra Thinglid. Dette er dog næppe 
en Mangel. Store sociale Fremtoninger har oftest 
mange og sammensatte Aarsager. Den danske Herre- 
mandsstand har Forløbere, der gaar tilbage til æld- 
gamle Tider; baade den kongelige Hird og den folke- 
lige Stormandsklasse stammer fra Oldtiden. Men den 
endelige Udformning af Herremandsklassen er derimod 
sen; den finder først Sted i Valdemarstiden og hænger 
paa det nøjeste sammen med de andre store Reformer, 
som dengang udgik fra de ledende Statsmænd, ikke 
mindre med den hele Kulturbevægelse, der i denne 
Tidsalder greb Folket. Paa denne Tid og først da 
trængte i Danmark den Adskillelse igennem mellem en 
krigersk Overklasse og en fredelig, arbejdende Under- 
klasse, der forlængst var blevet raadende i de fleste af 
Europas andre Lande. 

I Valdemaremes Tid er der Europa over et stor- 
artet Opsving i Handelen. Fremgangen havde vist sig 
allerede før Korstogene ; disse forøgede Farten i højeste 
Grad, og fra Middelhavslandene, hvor Fremskridtet var 
begyndt, naaede det efterhaanden op i Mellemeuropa. 
Der udviklede sig en livlig Handelsomsætning mellem 
de forskellige Lande indbyrdes, og overalt voksede Køb- 
stæder frem ; Priserne steg paa alle Produkter, og der- 
ved kom der ogsaa nyt Liv i Landbruget. Under Valde- 
marerne naar den store Handelsbølge, der paa den 
Maade var gaaet Syd fra over Europa, op til Danmark. 

Hvorledes vort Fædrelands tidligere Handelsfor- 
bindelser har været, kan kun skimtes i store Træk. 
En vigtig Handelsvej havde berørt Danmark paa Landets 
Ydergrænse; fra Novgorod drog Købmændene til Visby 
paa Gotland, og herfra gik Sejladsen videre til Hedeby 
eller Slesvig. Paa dette Punkt forlod man Søen; til 
Lands gik Varerne Vest paa, dels til Ejderen, hvor 
Friserne var et søvant Kystfolk, delvis ogsaa baade 
sydligere og nordligere, ad den sidste Vej over Ribe. 
Fra Jyllands Vestkyst optog man atter Søvejen, der saa 

førte Varerne frem til Nederlandene eller op ad Rhinen. 
Hedeby var saaledes et Knudepunkt for denne Handels- 
aare, og denne By var derfor fra gammel Tid en 
blomstrende Handelsstad, langt forud for andre danske 
Byer. Men den var dog kun et Gennemgangspunkt for 
Handelen, og det var heller ikke danske Produkter, der 
spillede Hovedrollen; den vigtigste Vare var Skind, som 
man hentede fra Rusland. 

Mindre kender man til en anden Handelsvej, der 
gik gennem Øresund. Her holdtes det ofte omtalte 
Haløremarked, der besøgtes af Nordmænd, ja selv af 
Færinger og Islændere, og i Omsætningen her har da 
Varer fra selve Danmark maaske været Hovedsagen; 
Korn, Malt og Honning nævnes tilfældig som indkøbte 
paa Markedets 

Disse Handelsforhold ændres stærkt i Valdemars- 
tiden. Ved dennes Begyndelse var Tyskerne naaede 
frem til Østersøen, og Knud Lavards Søn og Sønne- 
sønner oplevede den storartede Udbredelse af tysk Kul- 
tur i de fordums vendiske Lande. Haand i Haand 
trængte tyske Fyrster, tyske Bønder og tyske Købmænd 
frem, og Resultatet blev, at inden Valdemar Sejrs Død 
var vore sydlige Naboer ikke mere Slaver, men Tyskere. 
Holsten, Meklenburg og Pommern var germaniserede 
eller i Færd med at blive det; Fyrsteslægterne her var 
dels ny indvandrede, dels gammelslaviske, men helt 
fortyskede; ved Sydkysten af Østersøen opblomstrede 
en Række tyske Handelsbyer, først Liibeck, som grund- 
lagdes 1138, siden mange andre. Tyskerne, som alle- 
rede tidligere havde haft Del i Handelen paa Østersøen 



1) Egils Saga K. 19. 

Og i Mængde været bosat i Visby, fik nu helt Over- 
magten her, og de begyndte ogsaa at sætte sig fast 
paa Ruslands Kyster, medens Handelen fra Novgorod 
trak sydligere ud til Livlands Kyst. 

Følgen for Danmark af denne ny Handelssituation 
var da i første Linie, at den tidligere Handelsvej over 
Østersøen ikke mere berørte Danmark. Slesvig fik det 
at mærke, og Sakse paastaar, at den tidligere saa glim- 
rende Stad, da Sven Grathes tyske Hjælpetropper øde- 
lagde den i Aaret 1156, blev reduceret til en lille og 
ubetydelig Flække. Dette er overdrevet, og her som 
saa ofte ser Sakse kun Ydersiden af Tildragelserne. 
Naar Slesvig ikke mere rejste sig til sin fordums Højde, 
hænger det især sammen med den ny Retning for 
Handelen ; Vejen bøjede af mod Syd, før den var naaet 
til Slesvig. 

De ledende Statsmænd i Danmark har her nok set 
klarere end Absalons Klerk, og Valdemarernes Ero- 
bringer staar i et bestemt Forhold til de indtraadte 
Ændringer i Handelens Veje. Forsvarskampen mod 
Venderne bliver hurtigt til en Erobringskrig, og naar 
Henrik Løve stod som Hovedforkæmperen for tysk Magt 
ved Østersøen, fik han under Kampen mod Venderne 
i Valdemar den store en Forbundsfælle, som han ikke 
var synderlig glad over. Valdemars Efterfølgere for- 
stod at udbytte Striden mellem Welfer og Ghibelliner 
til deres Fordel; Henrik Løves Fald betyder Danmarks 
Overvægt i disse Lande, der var i Færd med at blive 
vundne for tysk Kultur, og Frederik H stadfæster Valde- 
mar Sejr i hans Landevindinger. Ved dem fik Dan- 
mark Magten i de nye Udgangspunkter for Handels- 
vejen over Østersøen; Liibeck bliver en dansk By. Og 

Valdemar Sejr gaar videre ; han stræber ogsaa at lægge 
under sig de nye tyske Lande mod Øst; kun i Estland 
lykkes hans Planer, men de svarer til Situationen : Dan- 
mark skal ogsaa beherske de østlige Udgangspunkter 
for den store Handelsvej. 

Valdemarernes Erobringer gik tabt, og de havde 
helt igennem lidt af den store Mangel, sammenlignet 
med Tyskernes, at Landevindingerne ikke var ledsagede 
af Kolonisation. Det var det, der gjorde Tyskernes 
Udvidelse varig; Fyrsterne havde bag sig Bønder og 
Borgere. Ikke saaledes med de danske. I Estland var 
det kun Administrationens Spidser, der blev danske; 
længer nede var alt tysk. Paa Femern bærer de nye 
Byer, der opstod ved Siden af Slavernes Landsbyer, 
næsten helt igennem tyske Navne, og selv blandt de af 
Valdemar Sejrs Mænd, der fik Forleninger her, synes 
adskillige tyskfødte ^ Den danske Bondestand fandt 
ikke noget nyt Felt ved Valdemarernes Erobringer, og 
de fjerne Kampe blev snarest til Skade for den, tryk- 
kede den med Krigsbyrder og Ledingstog; mens de 
danske Hære kæmpede i Vendland og Estland, trængte 
tyske Bønder frem i Rigets gamle Grænseland Nord for 
Ejderen 2. 

Paa anden Maade fik dog den nye Handelssituation 
indgribende og varige Følger for Danmark. Det, at 
Tyskerne naaede frem til Østersøen, betød, at der i Tysk- 
land aabnede sig et Marked for danske Produkter, der var 
langt lettere tilgængeligt, end om Varerne skulde føres 
over Nordsøen og derfra op ad de tyske Floder. Nu 
var der i de opvoksende Østersøbyer en driftig Køb- 



^) Femernlisterne i Valdemars Jordebog. 

2) P. Lauridsen: Sønderjydske Aarbøger 1893, S. 260 ff. 

mandsstand, der havde fortrinlige Forbindelser med det 
indre Tyskland og paa den anden Side den letteste 
Adgang til Danmark. Og herhjemme fandtes et Pro- 
dukt, der var vel egnet til at vinde en vid Udbredelse, 
Silden, et billigt og udmærket Fødemiddel, i saltet 
Skikkelse meget holdbart og let at føre viden om. 

Resultatet blev da de store Høstmarkeder i Øre- 
sund, et nyt Midtpunkt for Østersøhandelen, udenlandske 
Handelsmænd, men en indenlandsk Vare som Grundlag 
for Omsætningen. 

De skaanske Sildefiskerier og de stærkt besøgte 
Markeder, der knyttede sig til dem, dukker op som en 
Meteor; de er næppe ældre end Valdemarernes Tid 
og staar dog allerede ved Aar 1200 i den højeste 
Blomstring. At de tidligere ikke har haft synderlig 
Betydning, tør man slutte deraf, at Adam af Bremen 
ikke har et Ord derom, skønt han beskriver hele Dan- 
mark og omhandler dets Indtægtskilder; selv Helmold 
kender dem ikke, medens han i Forbigaaende kommer 
til at nævne, at der fiskedes megen Sild under Rygen, 
og der ogsaa samledes mange Handelsskibet I Mod- 
sætning hertil staar Sakse og Arnold af Liibeck, der 
begge skriver lidt inde i det 13. Aarhundrede. Sakse 
taler i høje Ord om Sundets Rigdom paa Sild og be- 



1) At der allerede før Valdem årerne er fisket Sild og megen Sild 
i Øresund, skal naturligvis ikke nægtes ; bevise det ved Knyt- 
linga Sagas Bemærkning derom i Knud den helliges Historie 
(K. 29), vil man dog næppe efter den Opfattelse, man nu har 
af denne Kildes Karakter. Den svenske Fiskerikyndige Lund- 
berg (Antiquarisk Tidskrift for Sverige XI) betoner, at Silde- 
fiskeriets Omfang først og sidst har været afhængig af Handels- 
forholdene; det er et Synspunkt, som Forf. med god Grund 
skyder i Forgrunden, om han end vistnok gennemfører det 
med alt for stor Ensidighed. 

ValdemarstideD. 16 (^^^^T^ 

skriver, hvorledes man med Hænderne formelig kunde 
skovle dem op i Baadene; Arnold nævner ikke blot 
Fiskeriet, men taler ogsaa om den Handelsomsætning, 
det gav Anledning til. Andre Efterretninger bestyrker 
dette. Allerede 1201 er Markederne saa stærkt besøgte 
af lybske Borgere, at Valdemar Sejr ved at fange dem 
kan tvinge deres Fædrenestad til at underkaste sig 
den danske Konge; et Par Aar efter er der saa mange 
Nordmænd hernede, at de under Markedet kan prøve 
paa at overtale Erling Stenvæg til at stille sig op som 
Modkonge mod Barnet Guthorm Sigurdsøn ^ 

Selv om Danmark under de nye Forhold mindre 
end før blev et Trafikland for Handelen, fik Om- 
sætningen dog større Betydning for Landet som Hel- 
hed, fordi Hovedvaren kom fra Danmark selv. For- 
uden Silden traadte ogsaa andre Udførselsvarer frem. 
Af Heste udførtes der mange, og det var noget nyt; 
Hestetolden hørte ikke til de gamle kongelige Indtægter 
af Ribe, over hvilken By denne Udførsel især skete ^ 
Rimeligt er det vel ogsaa, at der er blevet udført Korn 
fra Danmark; allerede Adam af Bremen berømmer jo 
baade de danske Øer og Skaane for deres rige Kornavl. 

Den store Omsætning, der i Efteraarstiden foregik 
paa de skaanske Markeder, var fra første Færd især 
i Hænderne paa udenlandske Købmænd; det kunde 
ikke godt være anderledes, som Forholdene nu een 
Gang var. Men middelbart hævede dog ogsaa de 



») Dette skete i 1203 (Munch, Norske Folks Hist. III, 464), 
medens det endnu 1196 havde været paa Haløremarked, at 
Baglerne havde taget Inge til Konge (sstds. 293), ogsaa et 
betegnende Træk for, hvor hurtigt Høstmarkedet i det sydlige 
Øresund voksede frem. 

2) H. Olrik, Konge og Præstestand II, 192. 



Digitized by CjOOQIC 



Handelsforhold. 243 

Danskes Handel sig; vi ser det allerede af den stærke 
Vækst, der er i Datidens danske Købstæder. Rundt 
om blomstrer nye op, og deres Karakter er en helt 
anden end de ældre Byers. 

De Byer, der kan føres tilbage til Tiden før Valde- 
marerne, ligger næsten alle helt inde i Landet eller 
gemmer sig i Bunden af dybe Fjorde. Det første gæl- 
der om de ældgamle Thingsteder Lund, Ringsted og 
Viborg, hvortil vel endnu kan føjes Hjørring som Midt- 
punktet for Vendsyssel; en ren Landstad er ogsaa 
Slagelse, medens Overgangen til Fjordbyerne dannes af 
saadanne Byer som Næstved og Odense, der ligger ved 
sejlbare Aaer. Af Fjordbyer er der mange; Hedeby^ 
Roskilde, Randers, Horsens og Aalborg hører til de 
mest kendte. Ejendommeligt staar Aarhus og Helsing- 
borg, der begge ligger ved en aaben Kyst^. 

Først i Valdemarernes Tid fremkommer ellers de 
egentlige Strandkøbinger. Det begynder med enkelte, 
der beskyttedes ved særligt anlagte Borge og paa den 
Maade sikredes mod de Angreb fra Venderne, der 
endnu kunde ventes hele Valdemar den stores Tid 
igennem; hertil hører Vordingborg, Havn, Kalundborg 
og Nyborg, grundlagte dels af Kongen, dels af Rigets 
første Mænd 2. I den følgende Tid fremtræder den ene 
Strandkøbing efter den anden, aabne eller dog kun let 
befæstede Byer. Den saakaldte Købstadliste i Valde- 
mars Jordebog fører os levende ind i denne Købstæ- 



1) Hvis Traditionen har Ret i, at Aarhus oprindelig laa højere 
oppe ved Aaen, maa Flytningen ned til Aamundingen dog 
være foregaaet meget tidlig, siden først denne Beliggenhed 
har givet Byen dens Navn. 

8) Sml. Kinch: Aarb. f. nord. Oldkynd. 1874, S. 330 f. 

dernes Spiretid ^ I denne Fortegnelse over Sjællands, 
Laalands og Falsters Byer, som efter Steenstrups Prø- 
velse maa antages at stamme fra Kristoffer I's Tid, og 
som angiver en Skatteafgift af Byerne, rager Roskilde 
langt op over alle andre med en Skat af 80 Mark ; 
Næstved er sat til halvt saa meget og danner Over- 
gangen til en Række middelstore Byer, blandt hvilke 
vi baade træffer ældgamle som Slagelse og Ringsted og 
Borgbyer som Vordingborg, Kalundborg og Købmanhavn, 
endelig ogsaa de nye Strandkøbinger som Skelskør, 
Holbæk og Helsingør. Længst nede staar enkelte gamle 
Byer, Slangerup og Heddinge, dertil Smaabyer, der 
senere igen er gaaet ud af Købstædernes Række, som 
Søborg, Skiby i Horns Herred, *Stigsburh«, d, v. s. 
Stiftsbjærgby i Tudse Herred, og »Hoghakiøping«, mu- 
ligvis Roskildes Forgænger. Men endnu savnes her 
Byer som Køge, Nykøbing i Ods Herred og Korsør, 
der dog snart efter træder frem blandt de sjællandske 
Købinger. 

Paa Falster nævner Købstadlisten Nykøbing, der 
derimod ikke omtales i Jordebogens Falsterliste, som 
tilhører selve Valdemarernes Tid; Stubbekøbing savnes 
i begge Lister, men synes anerkendt som Købing alle- 
rede under Erik Klipping. Paa Laaland kender Køb- 
stadlisten Sakskøbing, der nylig maa have afløst Lands- 
byen Saksthorp, som forekommer i Laalandslisten, der- 
til Nakskov. 

Dette giver os et Indtryk af den livlige Vækst, der 
har været blandt de danske Købstæder. Danmark var 
ikke mere som i tidligere Tid et Gennemgangsled for 



1) Sml. Steenstrup S. 460—55. 

en stor Handelsvej, og en saa glimrende Stilling, som 
Slesvig havde haft, naaede i lange Tider ingen anden 
dansk By. Men Handelsrøret spredte sig nu paa en 
helt anden Vis end før over hele Landet, og Handels- 
standens Hovedopgave blev at være Mellemleddet mel- 
lem de danske Lande og de store Markeder, der holdtes 
ved Skanør. Hoveddelen af Udførselen besørgedes af 
Udlændinge, af Tyskere og Nordmænd, men ved danske 
Hænder spredtes Indførselen fra Efteraarsmarkederne 
over hele Landet. Skanørmarkedet er derfor ogsaa 
Midtpunktet i hele Landets Købmandsliv, og her sam- 
ledes aarlig Oldermændene for Byernes Knudsgilder for 
at drøfte deres Sager. 

Maaske endnu stærkere end paa Købstadlivet i 
Danmark har de nye Handelsforbindelser virket paa 
Landboforholdene. Følgen var først og fremmest en 
stærk Stigning af Priserne paa Landets Produkter og 
paa selve Jorden i Danmark. En Tid forud — vi veed 
ganske vist ikke hvor lang Tid — havde Kornprisen 
været saaledes, at man for een Mark Sølv havde kunnet 
købe een Mark Korn; i Valdemar Sejrs Tid var Prisen 
steget til det dobbelte. Da Guldvurderingen blev fore- 
taget — og det synes at have været i Valdemar den 
stores Tid — , værdsattes en jævngod Bondegaard til 
280 Kroner; i det følgende Aarhundrede var Prisen 
fordoblet. Sikkert er det gaaet paa lignende Vis med 
alle andre Varer, og Danmark har her oplevet en Stig- 
ning af Priserne, hvortil der først kom et Sidestykke i 
Tiden efter Amerikas Opdagelse. Enhver veed, hvor- 
ledes Prisbevægelsen i det 16. Aarhundrede spiller en 
Hovedrolle som Baggrund for den Glans, der udfoldede 
sig i Frederik IPs Tid, og Prisstigningen betød dog 

dengang mere, at Sølvet tabte i Værd, end at Danmarks 
Produkter betaltes bedre. Prisstigningen i Valdemarernes 
Tidsalder er derimod en virkelig Forøgelse af de danske 
Produkters Værdi og betyder, at Danmark faar Europas 
Priser for sine Varer. 

Denne Prisstigning maa have givet Landbruget i 
Danmark de kraftigste Impulser, og den danske Bonde- 
stand var godt udrustet til at drage Fordel deraf. Korn- 
dyrkningen var gammel i Landet, og den Form, hvor- 
under Landbruget især dreves, Landsbyfællesskabet, var 
vel egnet til at tilstede en hurtig Udvidelse af det dyr- 
kede Areal. Vi kender bedst Fællesskabet fra dets 
sidste Levetid og har derved især Øje for alle dets 
Skyggesider. I Valdemarernes Tid er vist modsat Lys- 
siderne traadte mest frem, og Lovene viser os ved 
deres mangfoldige og indviklede Bestemmelser, hvilket 
Liv og Bevægelighed der herskede i Landbruget. Snart 
udsender Adelbyen en Torp med en Del af de gamle 
Jordbrugere som Nybyggere; snart er det en enkelt 
Bonde, der opgiver sin Tofte i Landsbyen for at slaa 
sig ned paa Udmarken eller i Skoven og her selvstæn- 
digt arbejde videre. Saaledes var der Plads baade for 
Virksomhed ved manges forenede Kræfter og dog til- 
lige et vidt Spillerum for den enkeltes Foretagsomhed. 
Og rundt om var der jo Land nok, der egnede sig til 
at inddrages under Dyrkning, Overdrev, som var gødede 
ved en længe fortsat Fædrift, Skove med et frisk og 
jomfrueligt Jordsmon. 

Hvor kraftigt der arbejdedes i Datidens Landbrug, 
hvor store Fremskridt der skete her i Valdemarernes 
Tid, kan man ane efter enkelte spredte Notitser i Kil- 
derne; et samlet Indtryk deraf kan man ene faa ved 

Falster, takket være det Udtog af Øens Matrikel, der 
foreligger i Jordebogens Falsterliste. I det foregaaende 
har vi paa forskellige Steder set, hvor meget der er at 
lære af den. Matriklen gik ud paa at omvurdere al 
Jord paa Øen, og den anfører derfor baade de gamle 
Bol og de Skyldmarker, der traadte i Stedet for dem. 
Hvor store Fremskridt der var sket, ses da derved, 
at Øen forud for Ommatrikuleringen kun regnedes til 
363 Bol, medens den nu skyldsattes for o. 620 Mark, 
og man skimter Maaden for denne store Fremadskriden, 
naar man lægger Mærke til, at det især er de smaa 
Torper, ofte helt i Enkeltmandseje, der ved Omvur- 
deringen er sat højest. Men man ser ogsaa, hvor vidt 
man var naaet ; Øen fremtræder som helt igennem kul- 
tiveret med alle sine Byer, med den fuldt gennemførte 
Sogneinddeling, og det dyrkede Areal paa Øen viser sig 
at naa en forbavsende Størrelse, et Højdepunkt, som 
man siden forlod for først atter at naa dertil i meget 
senere Tider, der ikke ligger Nutiden fjernt. 

Saaledes er da Valdemarernes Tidsalder for Dan- 
mark en stor økonomisk Fremskridtstid. Allerede en 
samtidig, Arnold af Liibeck, har haft Blik for, hvorledes 
de Danske først da ret naaede det Kulturtrin, paa 
hvilket Europas ældre Nationer stod ; vi kan gaa videre 
og sige, at Danmark nu først kom i levende Forbindelse 
med Europas Hovedlande og økonomisk blev et Led i 
Datidens Handelsverden. 

Dette indtraadte netop samtidig med, at Faren 
fra Venderne blev overvundet; Frygten for de ydre 
Fjender afløstes af en rolig Selvtillid. Paa alle Punkter 
bar det fremad; uvante Rigdomme strømmede ind i 

Landet, og man var stolt over dette Fædreland, som 
aftvang selv fremmede Beundring. Den høje Kultur i 
Valdemarstiden har et solidt Grundlag i rent materielle 
Fremskridt; Valdemarernes store Udenrigspolitik har 
sin Baggrund i Landets hele Blomstring. Fremfor alt 
maatte denne dog støtte Datidens myndige Konger i 
deres Arbejde paa Rigets Reorganisation. 

Valdemarerne bygger deres Kongedømme op paa 
Baggrund af den indre Opløsning, der var gaaet forud 
for dem; de gør Ende paa den indre Strid og Rigets 
Vanmagt over for ydre Fjender, og dette forlener dem 
med en overordentlig Autoritet. Man følger i Sakses 
Skildring, hvorledes det Aar for Aar gaar fremad. Den 
Mistillid, Valdemar den store først modtages med, viger 
Pladsen for Underordning og Lydighed; den gensidige 
Misundelse mellem de enkelte Landes Indbyggere af- 
løses af enig Samvirken; mere og mere føler Folket 
Fremgangen og bliver derved rede til at bringe Ofre 
for det fælles Bedste. Heller det end at sidde lænkede 
til Tofterne paa Venderskibene, som Sjællænderne sva- 
rede, da Absalon engang ynkedes over den Møje, de 
havde ved Udrustningerne (Sakse 873). Med den saa- 
ledes erhvervede Myndighed kunde Kongerne sætte 
meget igennem, og Gennemførelsen af deres Planer 
lettedes dem yderligere ved de store økonomiske Frem- 
skridt, der er belyste i det foregaaende Afsnit. 

Valdemarernes Regering blev derved for Riget en 
Organisationens Tidsalder. Forlængst har man set, at 

det var saa for den danske Kirkes Vedkommende. 
Gejstlighedens ydre Stilling blev ordnet, saaledes som 
den siden i det væsentlige holdt sig; Tienden gennem- 
førtes, Kirkelove udstedtes, Stenkirker byggedes Landet 
rundt. Paa det egentlige Statsomraade har man tid- 
ligere vidst mindre om de Forandringer, der skete; at 
der ogsaa her er foregaaet gennemgribende Ændringer, 
kan dog anes allerede af de Strejflys, som kastes her- 
over af de senere Aars Arbejder af L. Holberg, A. Hude 
og H. Olrik, og turde nu træde klart frem ved de Stu- 
dier, der er meddelte i dette Skrift. 

Først og fremmest har Valdemarerne ladet sig det 
være magtpaaliggende at bringe Rigets Krigsvæsen i 
den bedste Orden. De stod herved over for et Folk, 
der i stigende Grad blev optaget af fredeligt Arbejde, 
og Ledingspligten, der var faldet Oldtidens Bonde natur- 
lig og let, maatte nu nedsættes, fordeles, kunstig ord- 
nes, om den gamle Folkevæbning overhovedet skulde 
kunne holdes oppe. Vi har set, hvorledes dette blev 
opnaaet. Under den tiltagende Udstykning opgav man 
som Regel at kræve den fulde Ledingspligt af nogen 
Bonde, men til Gengæld inddrog man under Pligten 
selv de fattigere, som rigtignok kun kom til at yde 
Krigstjeneste med mange Aars Mellemrum. Byrden 
blev fordelt efter Ejendommenes Værdi, og for ret at 
udmaale denne og naa til en retfærdig Fordeling gennem- 
førte man en ensartet Matrikulering i det mindste for 
store Dele af Riget. Ved Guldvurderingen byggede man 
derved maaske kun videre paa noget, der var frem- 
vokset uafhængigt af Staten; men den Skyldtaxation, 
der indførtes over hele Sjællandske Lovs Omraade, 
bærer ubetinget Præget af at være gennemført fra oven 

af og er i sig selv et af de mærkeligste Beviser paa 
den Myndighed, som Datidens Konger var i Besid- 
delse af. 

Bøndernes Skibshær udgjorde efter Tal Hoveddelen 
af Valdemarernes Krigsmagt; i Vigtighed kunde Bøn- 
derne dog knap sammenlignes med Herremændene, 
der overgik dem i Udrustning og Dygtighed og som 
besjæledes af den krigerske Aand, der allerede var 
Bonden fremmed. Valdemarernes Hej^remænd har For- 
løbere i Kongernes og Høvdingernes Huskarle, men de 
skiller sig dog saa meget ud fra disse i Karakter, at 
de snarere maa betegnes som noget helt nyt, og de 
faatallige Hirdmænd stod i alt Fald i Tal langt tilbage 
for disse Tusinder af milites, der fylkede sig om de 
store Konger. De dannede Kernen i Hæren, den Del 
af den, der bedst egnede sig til Angreb, og Valde- 
marernes Sejre skyldes sikkert i første Linie disse 
jærnklædte Riddere, der ene kunde maale sig med de 
Rytterhære, som ellers fandtes Europa over. 

I Ordningen af Statens Pengevæsen kan man endnu 
skarpere tegne Valdemarernes Betydning end ved Le- 
dingsvæsenet. De gamle uregelmæssige Naturalpræsta- 
tioner blev afløste af faste Skatter, der Aar for Aar 
udgik med samme Beløb, og Kronen fik ad denne Vej 
en Indtægt, der langt overgik den, som stammede fra 
de kongelige Jordejendomme. Naar dertil kom, at 
Folket maatte finde sig i at give en betydelig Ledings- 
skat i de Aar, da Kongen ikke fandt det nødvendigt 
at udbyde selve Ledingen, vil det forstaas, at det var 
meget rige Indtægter, som Valdemarerne kunde byde 
over. Paa Finansernes Omraade er man da under 
disse Fyrster ganske kommet bort fra den patriarkalske 

Karakter, som det danske Kongedømme tidligere havde 
haft; men det samme gælder ogsaa om den hele Em- 
bedsmandsordning, der gennemførtes under dem. 

Tidligere havde Kongens Embedsmænd rundt om 
i Riget været hans personlige Tjenere, oprindelig endog 
ofte hans Trælle; Brydenavnet, der endnu er det al- 
mindelige for Fogederne i Valdemar den stores Tid, 
minder om denne deres Oprindelse. Kongsbryderne 
var dog allerede meget anselige Mænd, og snart om- 
byttes det gamle Navn ogsaa med Betegnelser, der 
bedre svarer til Embedsmændenes Stilling som Repræ- 
sentanter for den kraftigere Statsmyndighed; de kaldes 
nu Ombudsmænd, paa Latin officiales eller exactores, 
I deres Embedsførelse er Styrelsen af Kronens Gods 
nu det underordnede over for alt det, de udfører paa 
Kongens Vegne. De oppebærer Skatterne i hans Navn, 
de faar en stadig voksende Indflydelse paa Bonde- 
thingenes Forhandlinger og begynder saa smaat selv 
at blive Dommere. 

Den samme Ændring foregaar med de høje Hof- 
embedsmænd; disse svinger ligeledes fra at være Kon- 
gens Hoftjenere hen imod at være Rigets øverste Em- 
bedsmænd. Skarpest ses Forandringen ved det ny 
Kanslerembede, der aQøser Kongens Kapellaner; Anders 
Sunesøn beklæder denne Stilling, før han bliver Ærke- 
bisp, og siden lægges den ofte i en Biskops Hænder ^ 
Kongens Staller, der først kun var den Hofmand, der 
stod i Spidsen for den kongelige Stald, afløses af Mar- 
sken, der bliver hele Rigets Hærfører; Drosten, som 
ordner Kongens Bord, beholder sit gamle Navn, men 



*) H. Olrik, Konge og Præstestand II, 181 fif. 

bliver den øverste Leder af hele den indre Styrelse, 
Kongens Stedfortræder paa alle Punkter. Endnu i 
Natholdslisten i Valdemars Jordebog ses det, at disse 
Embedsmænd blev lønnede paa gammeldags Vis med 
en Slags Drikkepenge af dem, der ydede Gæsteriet; 
men det er en Fortidens Maner, som er ved at for- 
svinde; den passer slet ikke med den Ordning, der er 
i Færd med at trænge igennem, og hvorefter det 
bliver de kongelige Ombudsmænd, der yder Nathol- 
det, om Kongen da ikke i Stedet tager en Pengesum 
af dem. 

Som Kongens nærmeste og vigtigste Hjælpere i 
Styrelse af Folk og Rige stod dog de fyrstelige Lens- 
mænd og Biskopperne. De hæver sig over alle andre 
ved, at de og de alene har Ret til at »tage Mænd«, 
og paa anden Maade sidestilles de med Kongen, naar 
Fortalen til Jydske Lov siger, at det er Kongens 
Embede »og Høvdingers, som ere i Landet«, at dømme 
og gøre Ret og Skel for alle. 

Alle disse Embedsmænd, store og smaa, er dog i 
stærk Afhængighed af Kongen. De fyrstelige Lens- 
mænd er hans egne nære Frænder; Bisperne maa 
sværge ham en særlig Troskabsed og er hans »Mænd« 
ligesom alle Herremændene; baade Hofembedsmændene 
og de talrige Ombudsmænd i Landets Herreder ind- 
sættes og afsættes ved et simpelt Kongeord. 

Ved alle disse Ændringer faar Kongedømmet en 
langt mere fremskudt Plads i Riget end før, og alle 
Vegne trænger dets Myndighed frem paa Folkets Be- 
kostning, samtidig med at Rigets Enhed betones stær- 
kere. Kongen faar en forøget Indflydelse paa Retter- 
gangen i Landet og anerkendes som den højeste Dom- 

mer; Lovgivningsmagten begynder at gaa over fra de 
folkelige Landsthing til ham og de Rigets Mænd, han 
samler om sig, og betegnende slutter Valdemarernes 
Tid med Udstedelsen af Jydske Lov, den første Land- 
skabslov, som en Konge har givet, og en Lov for Jyl- 
land, vedtaget paa et sjællandsk Rigsmøde. 



Som epokegørende i Valdemarstidens indre Historie 
betragter Sakse det store Oprør i Skaane, der falder i 
Valdemar den stores sidste Aar og ender med Bøn- 
dernes fuldstændige Nederlag over for Knud VI; fra 
den Tid af, siger han, har Bønderne aldrig sat sig op 
mod, hvad der bestemtes af Kongen og Stormændenes 
Raad (principum coUegium). Hans Skildring af Op- 
standens vekslende Historie tillader os ikke klart at 
se, hvorledes Modsætningerne har formet sig; i det 
hele har dog vel Hans Olrik (Konge og Præstestand 
n, 94 fif.) rigtig faaet fat i Grundtrækkene. Det er en 
Brydning mellem gammelt og nyt; landskabelig Partiku- 
larisme staar Rigets Enhed imod. Kronens og Kirkens 
Krav ophidser Almuen. Paa den ene Side staar Bøn- 
derne, paa den anden Konge og Ærkebisp, medens 
Storbønderne vakler mellem begge; de indfødte skaanske 
Stormænd sympathiserer længe med Almuen, de jydske 
puster til Ilden. Men efterhaanden vender Bøndernes 
Harme sig ogsaa mod deres egne Stormænd, og Aristo- 
kratiet føres derved til fuldt og helt at staa paa Kongens 
Side. Dermed er Afgørelsen givet og Almuens Neder- 
lag uundgaaeligt. 

I den Menneskealder, der følger efter den skaanske 

Opstand, falder de vigtigste af de Reformer, der giver 
Valdemarernes Stat dens Særpræg. Vi kan ikke sige, 
om de store Ændringer i Ledingsvæsenet og Rigets 
Skattevæsen ligefrem betød stærkt forøgede Byrder for 
Folket ; der er adskilligt, der taler for, at man nok saa 
meget har lagt Vægt paa at drage de nye Underklasser, 
der voksede frem ved Trællestandens Tilbagegang, med 
ind i Statslivet og lade dem faa deres Del baade 
i Ledingen og Skatterne; derved er maaske for de 
egentlige Selvejerbønder de gamle Byrder endog blevet 
noget lettede. Men saa meget er vist, at ved den nye 
og regelmæssigere Fordeling traadte Tvangen skarpere 
frem; Folkets Ydelser mistede det personlige, halvvejs 
frivillige Præg, de tidligere havde haft, og derved i det ' 
mindste maatte de for Følelsen staa som mere tryk- 
kende. Det at give en fast aarlig Afgift til Kronen maa 
i Datidens Øjne have givet Bondestanden Skæret af at 
være Kongens personlige Tjenere; Selvejeren har følt 
sig sat ned i Klasse med Fæstebonden hos Kongen, 
og i Tidens Løb fik jo ogsaa hans Ydelser helt Karak- 
teren af at være Landgilde til Kongen som Grundejer. 
Inden det trettende Aarhundrede var løbet ud, kunde 
man tale om, at Bønderne var underkastede et Træl- 
dommens Aag^ 

Naar Reformerne alligevel kunde gennemføres uden, 
som det synes, i det hele og store at vække afgørende 
Modstand, laa det vel især deri, al netop den bedste 
Del af Bønderne, de mest fremragende, de mest ener- 
giske og mest ærekære, blev undtagne fra disse Byrder. 
Skattereformernes Komplement er Fremtrædelsen af en 



^) Sermtus rustica: Processen mod Jens Grand (SRD. VI, 292) 

privilegeret Adelstand, der bevarede de Frimandsfølelse 
og de Frimandsrettigheder, som Hovedmassen af Folket 
mistede. Samtidig med, at Trællestanden forsvandt og 
derved de jævne Frimænd fik Tilløb af store Masser, 
der ikke var vante til at stille store Krav til personlig 
Frihed, udskiltes af de gamle Selvejerbønder disses 
øverste Lag, og disse Storbønder voksede sammen med 
Kongernes og Stormændenes Hirdmænd, med de gamle 
Bondehøvdinger. Saaledes fremkom i Danmark den 
ny Herremandsstand, og med den en Sondring i Folket, 
der tidligere var helt ukendt. 

I Forbund med den fremvoksende Adel er det, at 
Kronen kan gennemføre sine Planer, og Forbundet 
mærker den ny Organisation. Kongedømmet hæver 
sig over Folket som ingen Sinde før, men den gør det 
ved overalt at lægge Styrelsen i Hænderne paa de pri- 
vilegerede Klasser. Med rund Haand uddeler det af 
sin Rigdom; Særrettigheder og voksende Anseelse, rige 
Embedsindtægter og Forleninger tilfalder Herremændene 
som Løn, og den store Erobringstid knytter Adelen 
fast til Kongen. 

Unægtelig laa der en stor Fare for Kronen i den 
nye Stand, der var i Færd med at danne sig, adskilt 
fra Almuen ved sine Friheder, stærk ved sit naturlige 
Sammenhold, udmundende foroven i de fyrstelige Lens- 
mænd. Endnu mærkedes Faren dog ikke. Disse Lens- 
fyrster, hvis Magtomraade var saa udstrakt, bøjede sig 
lydig for Kongehusets Overhoved, hvem de skyldte hele 
deres Stilling; disse Bisper, der var valgte af Kapitlerne, 
følte sig dog mihdre som Kirkens Repræsentanter end 
som Kongens tro Mænd. Herremandsstandens Stilling 
var endnu saa ny; det var saa klart, at den hvilede 

paa kongelig Naade og Gunst, at den ikke kunde 
glemme det, og om en saadan Krigsherre som Valde- 
mar Sejr samlede den hele Krigerstand sig i Beundring. 
Kongedømmet overstraalede langt alle andre Magter i 
Riget. 

Intet Under da, at Valdemarerne var fyldte af en 
storladen Stolthedsfølelse. Kongen har paa alle Punkter 
Ledelsen. Men han er sin Stilling voksen, først og 
sidst fordi han er den af Gud udvalgte. Han kalder 
sig »af Guds Naade«, og den højtidelige kirkelige Kro- 
ning sætter Seglet paa hans Magt ^ ; Rigets Hovedbanner 
bliver den kristelige Korsfane 2. Kongen skal give 



*) Om Kroningens Betydning se H. Olrik, Konge og Præste- 
stand II, 81 ff., 121 ff. Naar Forf. paa det sidste Sted mener 
at kunne fastslaa, at Valdemar Sejr selv har paasat sin Søn 
Kronen, kan jeg dog ikke tænke mig Muligheden af denne 
Fremgangsmaade, der vist var i højeste Grad stridende mod 
Tidens Tankegang. Olrik mener, at »man ikke kan komme 
uden om de klare Ord, som læses i Valdemarsaarbogen og 
Ryaarbogen: ,Valdemar U gav sin Søn Valdemar III Eigets 
Krone* og , Kong Valdemar paasatte sin Søn Valdemar Rigets 
Krone*«. Med god Grund udhæver han den sidste fra Ryd- 
aarbogen hentede Efterretning; thi den alene er »klar«; men 
det beror paa en Miskendelse af Kildeforholdet at tillægge 
denne Efterretning den ringeste Værd. Rydaarbogen henter 
i dette Afsnit ligesom de øvrige danske Aarbøger alle de 
politiske Efterretninger fra Valdemarsaarbogen; den omskriver 
let hen dennes Ord, men hvad Udtryk den finder paa at 
bruge, har ingen som helst Autoritet. Man maa altsaa holde 
sig ene og alene til den ældre Aarbog, hvorfra Olriks første 
Citat stammer; men Ordene her synes mig rigtignok alt for 
vage til, at man tør bygge noget saa usædvanligt paa dem. 
Valdemarsaarbogens Forfatter har ringe kirkelig Interesse; 
han ser ogsaa her rent politisk paa Sagen, og ud derfra 
falder hans Udtryk meget naturlige, selv om der bag ved 
dem har ligget, at Rigets Ærkebisp paa Valdemars Bud har 
paasat hans Søn Kronen. 

2) Henry Petersen i Salmonsens Konversationslexikon, Art. 
Danebrog. 

Riget Fred og værge de svage og forfølge Udaadsmænd ; 
naar han gør det, er han »Guds Tjenestemand« og 
varetager rettelig det Embede, som er overgivet ham 
ved Guds Naade. Og »alle, der bo i hans Land, er 
skyldige at være ham lydige og underdanige og tjenst- 
agtige« ;- thi »ligesom den hellige Kirke styres af Pave 
og Biskop, skal hvert Land styres af Kongen« \ 

I de sidste Ord nævnes Kirken som Forbilledet 
for den verdslige Stat. Ingenlunde er det dog saa, at 
Kongen underordner sig Kirken ; han er Guds Tjeneste- 
mand, ikke Kirkens, han bøjer sig hverken for Pave 
eller Bisper; tværtimod. Pavens Indblanding i Dan- 
marks Anliggender er endnu ringe; oftere staar han 
paa Kongens Side end imod ham, og gør han det 
sidste, udretter han intet. Bisperne er kun Kongens 
første Tjenere; de er hans vigtigste Hjælpere og det 
lige saa meget i verdslige som i kirkelige Sager, og 
paa en for Datidens Europa underlig og stødende 
Maade kæmper de danske Bisper i Spidsen for Rigets 
Hære. 

Saaledes er det da ikke de særlig kirkelige Interesser, 
der behersker Valdemarerne og deres Mænd ; det er de 
almindelig religiøse og moralske og disse atter i nøjeste 



^) Tidens almindelige Opfattelse af Kongedømmets religiøse 
Karakter er fyldigst udtrykt i Fortalen til Jydske Lov. Ved 
en nøje Analyse af denne har Dr. L. Holberg vist, hvor- 
ledes de allerfleste af dens Sætninger har deres Kilde i den 
kanoniske Ret eller bag ved denne i Romerretten (>Dansk 
og fremmed Ret«, 1891). Dette er meget interessant og lære- 
rigt; men det forekommer mig, at Forf. noget undervurderer 
den Originalitet, hvormed Bearbejderen er gaaet frem; han 
har dog ud af det foreliggende, omfattende Stof med stor 
Kunst vidst at udtage netop de Sætninger og kun dem, der 
svarer til Danmarks virkelige Forhold. 

Forbindelse med Fædrelandets og Folkets. Vi lærer 
disse Følelser bedst at kende hos Sakset Hvor lidt 
specifik kirkelig, hvor lidt dogmatisk er han ikke! 
Naar han fortæller, at Erik Lam vilde dø i Munke- 
klæder, tilføjer han halvt skeptisk, at det var en al- 
mindelig Mening, at intet var kraftigere til at aftvætte 
Synderne; med fuld Tilslutning gengiver han derimod 
Valdemar den stores sidste Ord om, at den Anger, 
der opsættes til Dødsstunden af Lyst til Synden, er 
spildt og unyttig. Skarpest fremtræder Sakses Grund- 
opfattelse i hans Dom over Harald Hejn: »Han brød 
sig kun om Kirkens Skikke, men forsømte Lovenes 
Haandhævelse, uvidende om, at en samvittighedsfuld 
Regerings Førelse er Gud velbehageligere end Over- 
troens tomme Former, og at en streng Haandhævelse 
af Retfærdigheden tækkes ham mere end den over- 
vættes Bønfaldelse; Gud dyrkes bedre med Love end 
med Røgelse; det er bedre at slaa Forbrydelsen end 
Brystet, at bøje Udaaden end Knæet, at hævde de 
ringes Frihed end at bringe Takofre«. 

' At tjene Fædrelandet er den højeste Fromhed. 
Sakse selv opfatter derfor sin Danesaga som en from 
Gerning og minder om Bedas Ord, at det er en lige 
saa gudfrygtig Ting at skrive sit Fædrelands Historie 
som at forfatte et gudeligt Skrift. Det er den samme 
Grundtanke, der leder Absalon i hele hans Færd, hvori 
han efter Sakses Ord »fremtraadte ikke mindre som 
Fædrelandets Fader end som Biskop«; tydeligst viser 
den sig maaske i det Øjeblik, da han og de andre 
danske Prælater staar over for den forræderske Biskop 



1) Sml. A. D. Jørgensen, Bidrag til Nordens Hist. I, 248 ff. 

Valdemar, som støttes af Paven; hvor skarpt Kirke- 
loven end var brudj, hvor meget de end anerkendte 
Pavens Autoritet, holder de sig dog til Kongens Side, 
fordi Fædrelandets Frelse staar paa Spil. 

Det er saadanne Følelser, der ogsaa besjæler selve 
Valdemarerne. De føler sig som det levende Midtpunkt 
for alt Folket, men de tynges ikke ned af deres store 
Ansvar; de er sat paa deres Plads af Gud selv, og det 
er deres første Pligt at brede Kristendommens hellige 
Sandheder i deres Folk. Men de tager Religion i den 
videste Betydning; den er for dem Sandheden og Ret- 
ten, alt, hvad der tjener til Rigets og Folkets Bedste. 
Religionens Fremme og Fædrelandets Ære gaar i eet 
for Datidens store Konger. 

Ved den Karakteristik, jeg i det foregaaende har givet 
af Valdemarernes Stat, har jeg saa godt som ikke nævnet 
Ordet Len, og jeg kommer derved i stærk Modsætning til 
en anden Forfatter, der nylig har udtalt den Opfattelse, at 
Datidens danske Stat helt igennem var ordnet efter Feudal- 
systemets Grundsætninger. Denne Forfatter er Dr. juris L. 
Holberg, der især er kommet ind paa dette Spørgsmaal i 
sit første Skrift: »Kong Valdemars Lov« (1886). Om han 
endnu helt staar ved, hvad han har ytret i sit Debutarbejde, 
kan ikke ret ses af hans senere, i mine Øjne langt værdi- 
fuldere Arbejder; dog tyder spredte Udtalelser paa, at i det 
mindste hans Grundsyn ikke er ændret, og det turde derfor 
være nødvendigt at prøve denne Tanke, om Valdemarernes 
Monarki virkelig var en Lensstat. 

Naar Fortalen til Jydske Lov kalder Kongen Guds 
Tjenestemand, finder Holberg (S. 101 f.) det heri klart ud- 
talt, >at Kongens Magt er ham forlenet umiddelbart af Gud«, 
og vi har da her, mener han, netop Grundtrækket i Lens- 
væsenet, dette, >at al Magt besiddes lensvis fra en Højere- 
staaende«. Det er dog ganske klart, at i den første Sæt- 

ning bør Tonen lægges paa: ,amidde]bart af Gud^ medens 
Ordet ,fo rienet' ikke maa tages i strengere Betydning, men 
lige saa godt kan erstattes af Ord som: overdraget, tildelt 
el. lign. Kongen er Guds Tjener, hans Magt er af Gud, ja, 
men dette gælder jo om ethvert Kongedømme af theokratisk 
Præg; det mente Karl den store om sin Magt, Ludvig den 
Qortende om sin, og heri ligger da, hvor lidt dette Syn er 
særegent for Feudalsystemet. 

Uden synderlig Grund finder Holberg saaledes »den 
feudale Tanke« i Lovens Opfattelse af Kongens Stilling, og 
dette overfører han nu yderst dristigt paa alle hans Embeds- 
mænd (S. 194 f.). Han finder nemlig, at det om Ombuds- 
mændene siges, at naar de modtager deres Len, sværge de 
at være Kongen tro; de er altsaa stillede som »Mænd« i 
Forhold til deres ;> Herre«, er Kongens Tjenestemænd, lige- 
som han. er Guds. Det er dog allerede meget tvivlsomt, 
om den Ed, Ombudsmanden svor Kongen, ganske svarede 
til den, som »Manden«, d. v. s. Herremanden, aflagde til 
den Konge eller Fyrste, han havde valgt at tjene; Ombuds- 
mandens Ed gik i alt Fald ikke blot ud paa at være Kongen 
tro, men ogsaa paa, at han skulde dømme retfærdigt, ikke 
modtage Gaver for Retfærdigheden, ikke indføre nye Byrder 
08V., kort sagt, det var i egentligst Forstand en Embeds- 
mandsed. Men hvorledes det end hænger sammen hermed, 
synes det højst ubegribeligt, at man i dette, at Kongen 
»under sig har Tjenestemænd til at udføre hans Befalinger 
og hjælpe ham i hans Virksomhed som Lovens Vogter«, 
kan finde noget feudalt. 

Hvad der er karakteristisk for Feudalsystemet, er i det 
væsentlige tre Ting. Først den hierarkiske Trinfølge: Kongen 
forlener store Dele af sit Rige til Hertuger, disse atter 
Størstedelen af deres Len til Grever, disse igen til Baroner 
og saa fremdeles. Dernæst, at Kongen til sine Lensmænd 
overdrager den fulde Regeringsmyndighed i det dem for- 
lenede Land, og disse gør det samme over for Underlens- 
mændene; Lensmanden er fuldt regerende Herre i sit Len, 
suzerain^ om ikke Souverain, og Indbyggerne deri er i 

første Linie hans Undersaatter, først i anden Kongens. En- 
delig, at enhver Lensmand kun skylder sin Lensherre Krigs- 
og Hoftjeneste; han har sit Len mod at udfylde en Krigers 
Pligter. Bag ved det hele System ligger den Tanke, at 
Kongen »ejer« hele sit Rige og nu overdrager denne Ejen- 
domsret lensvis til andre. 

Naar man mindes dette, spørger man sig selv forundret, 
hvorledes nogen i Valdemarernes Danmark kan finde Lens- 
væsen. Der kan være Tilløb dertil i de opvoksende Fyrste- 
len; men det er jo ikke dem, som Dr. Holberg tænker paa, 
og de er jo først fremspirende, en Undtagelse og ikke 
Regelen, noget fremmed, ikke det for Datidens Samfund ka- 
rakteristiske. 

Dr. Holberg mener ikke des mindre, at Valdemarernes 
Ombudsmænd rettelig forstaaet var Lensmænd. Han paa- 
beraaber sig, at man i Udlandet har kendt baade Len jure 
feudi og Len jure officii^ og Forskellen mellem Danmark 
og Udlandet skal blot være, at vore Len (bortset fra enkelte 
større, især Sønderjylland) kun var Len jure officii (S. 203). 
Det bør dog om dette sidste Begreb siges, at det kun er 
en blot Afart, en hybrid Form af det egentlige feudale Len. 
Pligten ved Modtagelsen af Lenene var hovedsagelig Krigs- 
tjeneste; men hertil kom dog ogsaa Hoftjeneste, og det var 
derfor ret naturligt, at Fyrsterne ligeledes lønnede deres 
høje Hofembedsmænd med Len; Marsken eller Skænken 
havde Len som Løn for Opfyldelsen af deres Hverv ved 
Fyrstens Hof, og paa lignende Vis kunde andre Hverv lønnes 
med Forleninger. Men for at der skal tales om Len, hvad 
enten det er for et særligt Embede eller blot mod Krigs- 
tjeneste, maa det naturligvis være et Len, d. v. s. Lensmod- 
tageren maa have faaet det overdraget med udstrakte Rettig- 
heder, m«d den ejendommelige Lens- Ejendomsret. 

Hvorledes faar nu Holberg de danske Ombudsmænd 
gjorte til Lensmænd? For Simpelheds Skyld gaar jeg her 
ind paa hans Opfattelse af Ombudsmandens praktiske Stilling, 
skønt den ikke er helt rigtig; Ombudsmændene var af 
Kongen »satte til at styre« Herrederne, og de oppebar her 

»samtlige Indtægter, visse og uvisse, og svarede saa af de 
større Len en Afgift til Kongen, medens de, naar Lenet var 
lille, beholdt hele Indtægten som Løn*. Finder vi da her 
nogen af de Ejendommeligheder, som vi fremhævede som 
karakteristiske for Feudalsystemet? Havde Ombudsmanden 
først en Lens-Ejendomsret til det ham overdragne Distrikt? 
Ikke Tanke, saa vist allerede, som han kunde afsættes af 
Kongen, hvad Øjeblik denne lystede, og modsat udnævntes 
af denne ved et blot Kongeord, uden nogensomhelst af de 
ejendommelige Investiturceremonier, der knytter sig til en 
Forlening. Har vi Lenshierarkiet? Intetsteds uden for de 
enkelte større Fyrstelen; ellers staar alle Vegne Ombuds- 
mændene direkte under Kongen. Har Lensmanden nogen 
Art af Souverainitet over det ham overdragne Distrikt og 
dets Indbyggere? Sikkerligt ikke; Indbyggerne i Herrederne 
omkring Kolding var ikke Undersaatter af Hr. Toke, der af 
Jordebogen nævnes som Embedsmand i denne Egn, men 
udelukkende Kong Valdemars Undersaatter. Overalt, hvor 
Ombudsmanden optræder, er det kun som Kongens Repræ- 
sentant; som saadan oppebærer han Skatterne, udfører 
Thingenes Domme, indkræver Bøderne. Skylder da Ombuds- 
mændene deres Konge Krigstjeneste som Gengæld for For- 
leningen? Heller ikke. Ombudsmanden er maaske selv 
Herremand og som saadan pligtig til at tjene Kongen, men 
han tjener ikke for sit Len; Herredets Indbyggere følger 
endda ikke ham i Krig, men Herredets Styresmænd^. 

Ogsaa Herremændene vil Dr. Holberg gøre til Lensmænd 
(S. 254 ff.). Han henviser her til, at Len i Udlandet ikke 
blot fremkom ved, at Lensherren uddelte sit Gods i Len, 
men ogsaa ved, at »Undersaalterne overdrog deres Ejendom 
til Kongen mod at faa den tilbage som Lene, og at dette 
»i Grunden kun vil sige, at der paalagdes den hidtil fri 
Ejendom en strengere og kostbarere Krigstjeneste*. Det er 

^) Velschow har vel flygtig udkastet den Formodning, at Her- 
redets Stridsmagt anførtes af Ombudsmanden (Hist. Tidsskr. 
I, 144 Anm.); han maa derved i Øjeblikket have glemt, at 
man positivt veed det modsatte. 

dog ret klart, at fordi nogle Mennesker i en Stat paatager 
sig een Byrde og derfor faar Fritagelse for en anden, bliver 
de ikke til Lensmænd; dertil hører med Nødvendighed det 
videre Skridt, at de overdrager deres Ejendom til Lens- 
herren. Saaledes har vore Grevskaber og Baronier kun 
Lensbesiddelsesret til deres Gods; det kan imder visse Even- 
tualiteter falde tilbage til Kronen. Men der er jo ikke 
mindste Spor af, at Herremændene, naar de traadte i Tje- 
neste hos Kongen eller en af Rigets Fyrster, overdrog denne 
nogen Art af Ejendomsret til deres Godser, eller rettere, det 
er ganske klart, at de ikke gjorde saadant. 

Dr. Holberg antyder vel nogen Tvivl om, hvorvidt 
Herremanden dog ikke >med Hensyn til sin Jord kom i et 
virkeligt Lensforhold til Kongen, om ikke Kongen i en vis 
Forstand betragtedes som Ejer af Herremændenes Jord«, 
men han kan her ikke behandle »dette vanskelige og om- 
fattende Forholdt. Foreløbig giver han imidlertid nogle An- 
tydninger. Kongens Mænd straffes for Ledingsbrud med en 
langt højere Bøde end Bønderne, en Bøde, »der synes at 
nærme sig de Lensbøder, hvortil Jords Forbrydelse, der 
efter Lensretten egentlig var Straffen, omsattes i Udlandetc; 
men Bevisstedet er Jydske Lov III, 7, der ovfr. S. 201 
Anm. vist med mere Ret er betegnet som indeholdende en 
yderst lemfældig Straf. Efter Vederlovens Regler om, at 
man for Utroskab mod Kongen mistede sin Jord, finder 
Holberg, at der ikke er Tvivl om, at der har været Vassali- 
tet i Danmark. Ja, i saa Fald bliver ligeledes hver dansk 
Bonde Vassal, siden ogsaa han forbryder sit Gods, naar 
han fører Avindskjold mod Riget, ja endog blot for forsømt 
Leding ^. 

Dr. Holberg finder ofte Lighedspunkter mellem danske 
og engelske Forhold, og ligeledes, hvor der er Tale om Lens- 
systemet, tænker han ofte paa England. Dette bliver dog 



^) Om Holbergs urigtige Opfattelse af Straffen for forsømt Le- 
ding, se Secher i Abhandl. zu K. v. Maurer S. 262—64. 

vildledende; til sin fulde og alsidige Udvikling kom Feudalis- 
men kun paa Fastlandet, og det er derfor den, man tænker 
paa i første Linie, naar man nævner Ordet Feudalsystem. 
I England er dette importeret pludselig af Normannerne (lad 
end være, at der var nogle Tilnærmelser dertil i den angel- 
sachsiske Tid), og det fik her en meget ejendommelig Ud- 
vikling. 

Lighedspunkterne mellem engelske og danske Forhold 
ligger imidlertid ikke paa feudalt Omraade; de hænger sam- 
men med netop det, der er Modsætningen dertil, den ud- 
prægede territoriale Sammenhæng i England, der aldrig 
brydes i den Grad som paa Fastlandet, og Ligheden er for 
øvrigt langt større med det angelsachsiske end med det 
normanniske England. Man maa vel endog sige, at Eng- 
lands Feudalisme, i det mindste systematisk set, danner lige 
Modstykket til den Afart af Feudalsystemet, som vi faar i 
Danmark, om end først efter Valdem årstiden. Det afgørende 
for det engelske Feudalsystem er, at Systemet anvendtes paa 
Landbesiddelse, ikke i Administrationen; over alt engelsk 
Land havde Kongen efter Normannererobringen Ejendomsret, 
Besidderne havde kun »feudal tenure«; men Kongens Em- 
bedsmænd blev i England aldrig helt feudaliserede (sml. 
Stubbs, Constit. Hist. of England F, 267). Ganske modsat i 
Danmark. Bortset fra de fyrstelige Len, af hvilke Sønder- 
jylland var det eneste, der fik blivende Betydning, er der i 
Danmark næppe Spor til en kongelig Overejendomsret i 
feudal Form; de senere Slotslensmænd derimod, der har 
deres Len væsentlig mod den Pligt at gøre Riget Krigs- 
tjeneste, ligner paa dette Punkt Feudalsystemets Vassaller, 
hvor hdt de end som Helhed kan regnes ind under Sy- 
stemet. 

Jeg har andensteds udtalt, at Lensvæsenet har tre For- 
udsætninger, der alle maa være til Stede, for at det kan 
komme frem^ Disse tre er: 1. Ejendomsfordelingen med 
Storgodser og afhængige Fæstere; 2. Overklassen er krigersk. 



*) Oversigt over Middelalderens Historie I, 97. 

Underklassen agerdyrkende ; 3. Statsbaandets Svaghed. I 
Valdemaremes Tid begynder det første Vilkaar at vise sig; 
i Danmarks Befolkning spirer der frem en Sondring mellem 
de krigerske Herremænd og Bønderne, men Forskellen er 
kun i sin Begyndelse, og endnu danner Ledingsbøndeme det 
langt overvejende Flertal af Rigets Hær. Vi har saa langt- 
fra Storejendom herskende i Danmark, at det tværtimod er 
de smaa Selvejere, der præger Landets Samfundsforhold, og 
at Statsbaandet aldeles ikke er svagt, men tværtimod kraftigt 
og voksende, turde det foregaaende klart have oplyst. Heri 
ligger da allerede, at det at tale om Lensvæsen som Sær- 
mærket for Danmarks Statsforfatning er ganske urimeligt. 

VALDEMARSTIDEN 
PAA EUROPÆISK BAGGRUND. 



Den kraftige Statsaand, der gennemtrænger Valde- 
marernes Styrelse, har en vis Baggrund i Datidens eu- 
ropæiske Forhold. Netop samtidig med Valdemarerne 
vaagner Monarkiet til nyt Liv rundt om i Europa. 
Hohenstaufeme samler for sidste Gang den fulde kej- 
serlige Myndighed i deres Hænder, og i det normanniske 
Syditalien faar Frederik IPs Styrelse en Karakter, der 
minder om den oplyste Absolutisme; i Frankrig vinder 
Kongerne Skridt for Skridt frem paa Feudalvæsenets 
Bekostning, i England fortsætter de angevinske Konger 
i det Spor, der var anvist dem af Vilhelm Erobreren 
og hans Efterfølgere. Valdemarerne staar i den liv- 
ligste politiske Forbindelse med Tyskland; med Frank- 
rig er det aandelige Samkvem stærkt udviklet ; England 
føler man Interesse for allerede som gammelt Lydland 
af Fortidens danske Konger, og Valdemarsaarbogen 
vidner om, hvorledes man ved Valdemar Sejrs Hof op- 
mærksomt har fulgt Striden mellem Johan uden Land 
og hans Riges Mænd. Impulser herfra har sikkert 
spillet deres store Rolle for Valdemarernes Stræben. 

De Opgaver, der var stillede de danske Regenter, 
var dog yderst forskellige fra dem, som Udlandets 
Fyrster kæmpede for at løse. Disse havde alle forud 
for sig den store Statsopløsning, der hang sammen 
med Lensvæsenet, hvor forskelligt dette end traadte 
frem i de enkelte Lande. I de store europæiske Stater 
var Samfundets hele Struktur gennemgaaende aristo- 
kratisk, Storejendommen herskede overalt, den lille 
Selvejendom var næsten forsvundet. Og i nær Sammen- 
hæng dermed var indtraadt Sondringen mellem en 
fredelig, arbejdende, afhængig Landbrugerklasse paa 
den ene, en krigersk, grundejende Stormandsklasse paa 
den anden Side. Paa denne sociale Baggrund havde 
Feudalvæsenet udviklet sig og alle Vegne medført en 
stærk Opløsning af Staten; paa. Fastlandet var Hoved- 
magten gledet fra Kongerne over til deres tidligere 
Embedsmænd, der mere og mere blev til selvstændige 
Fyrster. Kampen mod denne Statsopløsning var det, 
der fyldte Datidens Konger i Udlandet. 

Saadanne Forhold gik i Danmark ikke forud for 
Valdemarerne. Ikke Storejendom, men netop talrige 
smaa Selvejere; en Bondestand, der, selv om den var 
i Færd med at blive stærkt optaget af Fredens Ger- 
ning, dog endnu var krigersk nok til, at Landets For- 
svarsvæsen i første Linie byggede paa den. Om Lens- 
væsen var der da ikke Tale, selv om enkelte smaa 
Spirer dertil indkom ved Paavirkning fra Udlandet. 
Rigets Enhed var svag, men Grundene hertil var helt 
andre end de, der havde løsnet Statsbaandet i de 
videre fremskredne Dele af Europa. Landskab stod 
mod Landskab, hver med sine Ejendommeligheder; 
Følelsen for det fælles Fædreland var ringe. Folket selv 

uvant til at bære trykkende Statsbyrder for offentlige 
Formaal; i sine Høvdinger havde det selvskrevne Førere, 
Talsmænd for de folkelige Rettigheder, der tillige var 
deres egne. Det er Forhold af en langt mere primitiv 
Karakter, end der ellers i Korstogstiden fandtes i Eu- 
ropa; vil man her finde noget tilsvarende, maa man 
gaa tilbage til den ældre Middelalder, da Rigerne dan- 
nedes og Stammerne forenedes til Folk^ 

I disse gamle Tider vil vi da ogsaa finde Fyrster, 
med hvilke Valdemarerne er langt nærmere i Slægt 
end med de Regenter, der levede i deres egen Samtid. 
Jeg tænker paa Konger som Alfred den store og hans 
Søn Edvard i England, der reorganiserede deres af 
Normannerne saa haardt trængte Land, paa Ottonerne 
i Tyskland, hvis Magt stammer fra, at de sejrrigt til- 
bageslog Madjarers, Slavers og Araberes Angreb. Mest 
slaaende er dog Ligheden mellem Valdemarerne og de 
første Karolinger. 

De ældre Karolinger bygger deres Storstat op lige- 
som Valdemarerne ved at genforene eller undertvinge 
de forskellige spredte Stammer; deres Arbejde paa 
Rigets Enhed gaar ud fra en lykkelig Forsvarskamp 
mod udenlandske Fjender, som tvang Folkene til at 
søge Ly hos dem, ligesom for Valdemarerne Kampen 
mod Venderne bliver Grundlaget for den kraftigere 
Statsenhed. Karl den store organiserer en velordnet 
og kraftigt virkende Administration; Greverne er hans 
Ombudsmænd rundt om i Riget, og i hans Palads løber 
alle Styrelsens Traade sammen. Paa ny ordner han 
Rigets Krigsvæsen, og han bygger derved ligesom 



*) Sml. min Anmeldelse af Holbergs Disputats: Tilskueren 1887, 
S. 89. 

Valdemårerne paa den ene Side paa de menige Fri- 
mænd, hvis krigerske Ydeevne han søger at holde oppe, 
paa den anden Side paa det fremspirende Aristokrati, 
der er mere krigersk end Folkets store Masse. Denne 
Dobbelthed gaar igen i hele Karolingermonarkiet; 
Kongen er paa een Gang Folkekongen og Stormænde- 
nes Fører og Leder; han kræver undersaatlig Troskab 
af alle, men i en særlig Grad staar »Mændene« som 
hans svorne Tjenere. Det egentlige Grundlag for sin 
Magt søger Karl dog i sin guddommelige Kaldelse; han 
har sin Magt af Gud selv, og hos ham ligesom Aar- 
hundreder efter hos Valdemårerne ser vi Fyrsten baaret 
oppe af denne Følelse af at være Forkæmper for alt 
godt og sandt; han ser i Kristendommen fremfor alt 
den store Kulturmagt, som han skal føre igennem over 
for halvt barbariske Folkefærd. 

Det forekommer mig, at ingen kan være blind for 
den store Lighed, der findes mellem Valdemårerne og 
de her nævnte Fyrster fra den ældre Middelalder, og 
det vilde være let at føre Sammenligningen videre ud. 
Her er jo ikke Tale om Efterligning ; det er ligeartede 
Forhold, der har ført til, at Valdemarernes Stræben og 
Maal ligner dem, der i de videre fremskredne Dele af 
Europa var fremme et halvt Aartusinde før. Se paa 
Valdemarernes Forhold til den danske Gejstlighed. Den 
store Strid mellem Kejser og Pave, mellem Stat og Kirke 
var kun med saa svage Efterdønninger naaet til Dan- 
mark, at det slet ikke er den, der giver de danske 
Kongers Forhold til deres Bisper og Præster sit Præg; 
i den navnkundige Fortale til Jydske Lov begrundes 
Kongemagten ved Sætninger, hentede ud fra den kano- 
niske Ret, som om der slet ikke gemte sig en brat 

Modsigelse mellem denne og den verdslige Statsmagt. 
Netop saaledes staar ogsaa Karl den store til Kirken 
og dens Lære; der er ingen Modsætning mellem den 
og hans Kongemyndighed, tværtimod, og selve Gejst- 
ligheden bøjer sig lydig under den store Fyrste, der 
sætter de religiøse Interesser over alt andet og ud- 
leder sin Magt fra guddommelig Kaldelse. 

Kongedømmets theokratiske Præg bliver da især 
det, som skiller Valdemarernes Kongedømme fra deres 
Samtid og bringer dem i Slægtskab med europæiske 
Fyrsteslægter fra en fjern Fortid. Vel kan man ogsaa 
hos andre Fyrster i det 12. og 13. Aarhundrede finde 
Kongedømmets Mission bestyrket ved Henvisninger 
til Bibelens Ord eller den kanoniske Rets Sætninger ^ 
men det bliver dog ikke stort andet end Pynt, under- 
tiden med et Anstrøg af Polemik mod Pavedømme og 
Kirkevælde. Hos Valdemarerne er det anderledes, 
mere naivt, om man vil, men trængende dybt ned, 
betegnende for hele deres Stræben og alle deres Tanker 
og Følelser. 

Paa denne europæiske Baggrund kan man maaske 
bedst værdsætte Valdemarernes Storhedstid. Ligesom 
Karl den store for sine Folk i Eftertiden stod som den 
store Lovgiver, til hvis Ordninger man saa hen som til 
et Ideal, hvortil man ivrigt ønskede at vende til- 
bage, saaledes stod ogsaa Valdemars Tid og Love for 
de følgende Aarhundreder som Danmarks Guldalder. 
Hans mægtige Landomraade og vidtstrakte Indflydelse 
førte Eftertidens Konger ud paa en ofte eventyrlig Po- 



Sml. H. Olrik, Konge og Præstestand II, 138. 

litik; for Folket stod hans Love som Normen for alt, 
hvad der var rigtigt og godt i Danmark. 

Parallelen med de europæiske Regenter fra den 
ældre Middelalder kan dog ikke blot hjælpe os til at 
fatte Valdemarernes Glans, men ogsaa kaste Lys over, 
hvorfor denne Glans var saa kortvarig, hvorfor Valde- 
marernes glimrende Tidsalder ikke alene afløste en Tid, 
hvori Danmark var fuld af indre Strid og vanmægtigt 
i det ydre, men ogsaa fulgtes af et Aarhundrede, hvor- 
om man i det hele og store maa sige noget lignende. Det 
er dog sikkert mer end et Tilfælde, at netop det samme 
gælder de Fyrsteslægter fra Tiden før Aar 1000, som 
jeg har peget paa. Jeg holder mig atter til Karo- 
Hngerne. 

Karl den store og hans kraftige Forgængere fylder 
et Aarhundrede; forud for dem ligger Frankerrigets 
Opløsningstid under de sidste Mero vinger; efter dem 
gaar Storriget itu i mindre Stater, der snart atter ved 
Feudalvæsenet kommer i den fuldeste Opløsning. Saa- 
ledes tegner de store Karolingers Glans sig som en 
mærkelig Modsætning til Tiden forud og Tiden efter. 
Det er, som om Strømmen en kort Tid har skiftet Ret- 
ning for snart atter at fortsætte sit Hovedløb; thi Op- 
løsningen forud og efter dem har den samme Grund- 
karakter. Folkets Hovedmasse gaar stadig mere op i 
fredeligt Arbejde, og derved danner der sig en Over- 
klasse, som modsat helt helliger sig til Krig ; Frimæn- 
denes Klasse forøges- ved Optagelse af de tidligere 
Underklasser, men samtidig gaar det tilbage med Fri- 
heden, og til sidst er det kun den krigerske Overklasse, 
der bevarer de gamle Frimandsfølelser. Haand i Haand 

hermed gaar den lille Selvejendom under, og alt Jorde- 
gods samles hos de store Grundejere. Fra Oldtidens 
smaa Stammer er man naaet til Middelalderens Folke- 
slag, skarpt adskilte i en arbejdende Underklasse og 
en krigersk Overklasse. 

Midt under denne fremadskridende Udvikling op- 
træder de store Karolinger. Man maa vel sige, at de 
kommer frem i det Overgangens Øjeblik, da Folket 
endnu bevarer saa meget af sin gamle Karakter, at 
Fyrsten kan bygge paa det, og samtidig den ny Stor- 
mandsstand er saa vidt fremme, at dens krigerske Evner 
kan være til største Nytte, medens den Fare, der 
ligger i dens Magt, endnu kan holdes nede. Derved 
forstaar man den Dobbelthed, der gaar igennem Karo- 
lingernes Regimente, og derved fatter man ogsaa, at 
deres hele Styrelse, hvor skarpt den end synes at stille 
sig mod Hovedstrømmen, i Virkeligheden kommer til 
at fremme denne. Karl den stores Forholdsregler til 
Folkets Bedste faar ingen varig Betydning; hans Be- 
gunstigelse af Stormændene falder derimod paa frodig 
Jordbund, og hvad han udretter til at styrke Stats- 
styrelsen, kommer til at bære Frugt ikke for Staten, 
men for de enkelte Embedsmænd, der snart bliver selv- 
stændige Fyrster. 

Hvad her er sagt om Karolingerne, kan omtrent 
Ord for Ord overføres paa vore egne store Valdemarer. 
Begunstigede af ydre Forhold lykkes det dem en Tid 
at rejse el Kongedømme, hvis Kraft overgik alt, hvad 
man hidtil havde kendt i Danmark. Men Glansen varer 
kort, og den nye Rigsenhed sættes snart efter i Fare 
netop af de Magter, der havde vokset sig store ved 

Valdemarstiden. |g 

Valdemarernes Gunst. I Rigets fyrstelige Lensmænd, i 
de høje Prælater, i den hele Herremandsstand finder 
Valdemarernes Efterfølgere farlige Medbejlere til deres 
Magt; i næreste Sammenhæng med de store Reformer 
i Valdemarstiden staar Opkomsten af den skarpe For- 
skel mellem privilegerede og uprivilegerede, fri og ufri, 
og paa den Vis baner Valdemarerne selv Vejen for det 
lange, aristokratiske Tidsrum i vor Historie. 

Det er dog ikke dette Synspunkt, der har været 
fremme i de foregaaende Undersøgelser. Vi har holdt 
os til Valdemarernes egen Tidsalder og studeret den 
fra forskellige Sider. Hvad der har sysselsat os, er 
ikke Tidens store Personligheder. Af de to Slægtled, 
som Valdemarernes Tid omfatter, har Sakse af den 
ældre givet os en levende Skildring; mindre rig er 
Overleveringen om den yngre Generation, men selv i 
Aarbøgernes tørre Ord tegner sig Valdemar Sejrs mæg- 
tige Kongeskikkelse. Forlængst har Valdemarstiden da 
være fattet i sin fulde Glans ved dens Rigdom paa 
kraftige og storslaaede Mennesker, ved dens straalende 
Bedrifter. I Stedet for at vende tilbage hertil har vi 
søgt at finde, hvad der ligger bag ved Personligheder 
og Heltegerninger, stræbt at forstaa Tidens Livsvilkaar 
og Præg, dens fredelige Gerninger, hvorom Samtiden 
intet har fortalt, og som derfor har maattet opspores 
ad møjsommelige og ofte usikre Veje. Hvad disse 
spredte Studier til sidst samler sig i som i et Brænd- 
punkt, bliver da egentlig det Spørgsmaal, om der til 
Valdemarernes ydre Glans ogsaa har svaret indre 
Blomstring, om deres krigerske Bedrifter har været led- 

Digitized by CjOOQIC 



Valdemarstiden paa europæisk Baggrund. 275 

sagede af en tilsvarende Arbejden paa Statens indre 
Ordning. 

Hvis jeg har nogenlunde Ret i de Resultater, jeg 
er naaet til, maa Svaret sikkert blive, at Valdemarernes 
Storhedstid fuldt ud kan staa sin Prøve ogsaa fra vor 
Tids realistiske Synspunkter. 

TABELLARISKE OVERSIGTER OVER OPLYS- 
NINGERNE I VALDEMARS JORDEBOG, HOVED- 
STYKKET FRA 1231. 



Uplysningerne er adskilte efter deres Karakter. 

Først meddeles Afgifterne af Herrederne som Helhed, 
hvorved tillige medtages Afgifter for enkelte mindre Distrikter, 
som dog sættes med mindre Skrift; for saa vidt der baade 
anføres Nathold og Afløsning derfor, er Natholdstallet sat i 
Klammer; under Rubriken *Mark« anføres de Summer, der 
findes i Listen med denne ufuldstændige Betegnelse, men 
ved Opsummeringen provinsvis er angivet, om der derved 
maa formodes at være ment Sølv eller Penge. 

Derefter følger de meget ufuldstændige Oplysninger, som 
Stykket giver om andre kongelige Indtægter, dels af Køb- 
stæderne, dels af kongelige Skipæn og Kværsæde. 

Endelig sammenstilles Stykkets Opgivelser om Kongens 
Patrimonium, dog kun for Jylland, Fyn og Langeland. For 
Laaland og Falster faar man bedre Oplysninger af de sær- 
skilte Landskabslister. For Sjælland er der i Hovedstykket 
kun Opgivelser ved et Par Herreder, og disse er altfor 
varierende til at kunne tælles sammen. Øst for Øresund 
anføres intet Patrimonium. 

1. Herredernes Afgifter. 



Mk. 


Mk. 


Mk. 


Mk. 


Nat- 


Sølv 


Penge 


Korn 

IV, 


» 


20 

> 


» 


> 




» 


70 


» 


» 




2 


> 


» 


» 




» 


» 


» 


» 





Jylland. 

Horns Herred . . 
Vennebjærg H. . 

Børglum H 

Jarlslev H 

KjærH 

Hvetbo 

HanH. og Næs. 
Hillerslev H. . . . 
Hundborg H — 

Hassing H 

Rævs H 

Vestervig Kloster 

Mors Sønder H. . 
— Nørre H.. . 

Fjends H 

Rødding H 

Hindborg H. . . . 
Nørre H.(Salling) 

Harre H 

Vandfuld H 

Skodborg H 

Ginding H 

Ulvborg H. 

HingH 

Bølling H 

Hjerm H 

Hammerum H. . 

Rinds H 

Slet H 

Gislum H 

Hornum H 

Homøg (Aars) H. 
Flæskum H 

Trannees • • • . . 

Helium H 



* eller 3 Mk. Bug. 



* el. 28 Mk. Kom, 16 Mk. S. 



* det halTO Rug. 



* foruden Kværsæde. 

Hindsted H. 
Nørlyng H. . 
Sønderlyng H. 

med Fnsing. . 
Medelsom H. m 

Velling 

Onsild H 

Støvring H 

Nørhald H 

Gerlev H 

Sønderhald H. . . 
Galten H 

Bro Fjording. . 

Sabro H 

Lisbjærg H 

Nørre H. Dyrs. . 
Sønder H. Dyrs. 

HelRenæs .... 
Mols 

Samsø 

Hasle H 

NingH 

Hjelmslev H.... 

Gjærn H 

Hovlbjærg H — 
Framlev H. 



Endelave .... 

HadsH 

VorH 

Nim H 

Hatting H 

Bjærge H 

Vrads og Tyr 

sting H 

Hids H 

Lysgaard H 

Horns og Skadst 

H 

MaltH 

Jelling (Tørild)H. 
(Nør)vangs H. . . 



Mk. 


Mk. 


Mk. 


Mk. 

» 

» 


» 


80 






» 


» 


40* 






» 


» 


» 






» 


» 



* Ted Paasketid. 

* med (eller af) Banders. 



* deraf 5 Mk. Hyede ; desuden 
andre opregnede Ydelser. 



* af (eller med) Horsens. 



• ,/uerunt aerviciumlnoctia"^ 



* Derhos anffives yed Jelling 
Syssel : 100 Mk. Penge. 

Mk. 
Sølv 



Mk. 
Penge 



Mk. 



Mk. 
Korn 



Nat- 
hold 



Jerlev H 

Andst H 

Almund (Brusk) 

H 

[Elbo H.»] . . . 



6V2 



34V2 Herred, i alt 

4V» - - 



744 



182 



78» 



67V, 



[Sanderjylland]. 

Haderslev H 

Tyrstrup H 

FrøsH 

Gram H 

Rangstrup H 

Hvidding H 

Løg H 

Højer H 

Ris H 

Slogs H 

Lundtoft (Klippe 

lev)H 

Kær H 

Sundeved 

Vis og Husby H." 
NyH 

Oelting 

SlisH 

Strukstrup H 

Ugle H 

Nørregoos H. . . . 
Søndergoos H. . . 

ArnsH 

Fræslæt* . ^. . . 



20 
» 
50 
40 
45» 



20 



Svansø . 
Kamp . 



20 
50 

> 
60 

> 

30* 



20 
100 



100 

10 



210 



24 
10 



24 



120 



14* 
12* 



11* 



4* 



18 Herreder i alt 



525 



276 



140* 



61 



Utland(Fri8land). 

Horseby (Hvid- 
ding) H. . . . 
Bøking H 



60 
60 



n 



* „De exactione dominiTocky 
utæn wadn". 

* BimeligrlB SøIt. B«gnet 
med 1/3 Hrd., fordi Bærs 
H. giTer dels Korn, dels 
Nathold. 



"' „20 Mk. og af den anden 
Del 36 Mk." 

* Fortiden Honning og Korn. 

* 3 Foder Honning. 

• Nemlig 10 Mk. Bug eller 60 
Mk. [Penge] og 4 Mk. Havre. 

♦ deraf 6 Mk. Harre. 



• deraf 10 Mk. Havre . 

* Foran staar ved Isted Sys- 
sel 200 Mk. Sølv, vistnok 
en Sammentælling af de 
følgende Herredssummer. 

*^ om Godsvnrdering? 



Havre. 



' med Ykæmæborg. 



Bimeligvis20Mk.Sølv, 120 
Mk. Penge. 



Digitized by CjOOQIC 



Herredernes Afgifter. 



283 





Mk. 

Sølv 


Mk. 
Penge 


Mk. 


Mk. 
Korn 


Nat- 
hold 




Sild 


40 
54 
80 
40 
80 
120 
12 

100* 


» 
> 

» 


» 
> 

» 

> 


» 

» 
> 
» 
» 

» 


> 
> 
» 
» 




Førs to Herreder 

Byltring H 

Wyriks H 

Pelvorm H 

Edoms H 

Lundebjærg H.* 

do.ogEjdersteds 

4 Herreder . . . 


* Lidt foran ttsar for Dåne* 
virke, Ejdemted og L. 120 
Mk. SølT. 

♦ 60 pro Wingift, 60 pro 

RftnHh TiArfil KAtholil mtui 


14 Herreder i alt 


646 


» 


» 


> 


> 


Hæren ved Danevirke (3 
Yinternathold eUerSOOMk 


Fyn. 

Vends H 

Bog H 


70 
* 

> 

80 

> 

> 

30 

> 
» 


> 
> 
» 

» 
» 

> 

440 


> 
> 

» 

» 

> 

> 
15 
15 


» 
» 

» 
> 

> 

> 


(4) 
4 
4 

4 

» 

> 
> 
> 


Penge). 


Salling H 

Sunds H. med 
Taasinge 

Gudme og Vin- 
ding H. med 
Nyborg 

Bjærge H 

Åasum, Odense 
og Lunde H. . 

Skovby H. med 
Harrislev .... 

Skam H 

Hindsholm 


♦ „de exactione'*, i Modsæt- 
ning til: „de ip$a eivUate'' 
[Odense] 20 Mk. eller 150 
Mk. Penge (af begge]. 


8 Herreder i alt 
4 — — 


180 


440 


30* 


> 


> 
12 


* Bimeligris SøW. 


Smaalandene^ 
Ærø 


10 


> 


> 


36V,» 


» 


* Nemlig 38 Bik. Korn, 1 Mk. 




Hvede (= 21/, Mk. Korn). 
Hele Øen synes at have 
tilhørt Kongen. 


Sjælland. 

Flakkebjærg H.. 

Slagelse H 

Løve H 


» 

» 
> 


> 
> 


> 

> 
40 


» 
> 


> 
> 
> 



1) Als (2 Herreder), Langeland (2 Hrd.), Laaland (4 Hrd.), Fal- 
ster (2 Hrd.) fattes Herredssummer. 

Valdemars Jordebog. 



Mk. 
Sølv 



Arts H. med Ang 
xethorp , 

Tudse H 

Skippinge o. Ods 
H 

Strø H 

Lynge H 

Hjørlynge (Øl- 
stykke) H. . . . 

Smørum , Støf 
næs, Lille H.. 

Tune, Sømme og 
Ramsø H. . . 

Bjæverskov H. 

Stævns , Ham- 
mer, Fakse, 
Baarse og Ty- 
bjærg H.... 

Ringsted H. med 
Haraldsted . 

Alsted H 

Merløse H — 

Voldborg H. . 

Horns H 



30 
100 



40 



10 
5 



Mk. 

Penge 



Mk. 



Mk. 
Korn 



11 Herreder i alt 
5 — - 



192 



100* 



Eemern . 
Rygen . 



Skaane. 

S. Asbo, Rønne- 
bjærg og Lud- 
gude H. . . . 

Onsjø H 

Dapræ(Froste)H. 

Fers H 

Bare, Harjager 
og Tome H. 

Oxie H 



180 
12 



12* 



20 



92* 



600* 
200 



40 
60 

80 



Nat- 
hold 



(6) 

> 

(4) 
(4) 

(4) 
2 



• „sed plu8 vote*". 



• „tn majori pondere'' 



• BimeligTls Søly. 



* eUer 20 Mk. Hvede. 

* lybske Penge. Omø ; 4 Pd. 
Smør og Ost; Akerø:. . . . 
(Tallet fattes) Pund Smør 
og Ost 

Mk. 
Sølv 


Mk. 
Penge 


Mk. 


Mk. 
Korn 


Nat- 
hold. 




Skøts H 

Væmundshøg H. 

Ljunits H 

Herrestad H 

Ingelstad H. . . . 
Jerrestad H. . . . 

Albo H 

Villands H 

Gærs H. med Væ 

Gønge H 

N. Asbo H 

Bjærge H 


12 
50 

» 

> 

» 
40 
40 
70 
50 

> 
80* 


100* 


> 

> 
30 
40 
80* 

» 
» 

40 


> 

» 
» 
» 
» 

> 


» 
> 

(2) 
(4) 
(4) 

> 

(4) 
(4) 

> 


* „de exacHone^, 

* dertil 70 Kvæghøveder, 7 
Mk. Honning. 

* og 100 Svin (tidligere 12 
Mk. Korn, 70 Mk. Penge, 
103 Svin (=:: 80 Mk. Sølv) 
og 8 eller 9 Mk. 

* Vistnok Sølv. 


20 Herreder i alt 
1 — — 


534 


100 

» 


360* 


> 


> 

2 

(4) 

> 

(3) 
(3) 
(4) 

» 


Halland. 

Høgs H 

Tønnersø H 

Halmstad H. . . . 

Aarstad H 

Favraas H 

Himle 


60* 

40 

50 

60 

60* 

80 

40 

80 


> 

> 
» 
» 
> 


» 

» 
> 

» 


» 
> 

a 
> 
> 


• og 1000 Laks. 

* „præter alia'' 


Viskerdal 

Fjære 








8 Herreder i alt 


460 


» 


» 


» 


» 




Lister 


20 


> 
> 
> 


» 


> 
> 


> 




Bleking (3 Her- 
reder) 

Bornholm (4 Her 
reder) 

Hyeen 

Til bedre Oversigt er ovfr. S. 177 meddelt et Sammen- 
drag af de foranførte Oplysninger, sammenstillede landskabs- 
vis. Heri er Listens Mark (uden nærmere Bestemmelse) 
henført til Sølv eller Penge, efter hvad der i hvert enkelt 
Tilfælde synes rimeligst; ved Omsætningen til Sølv er Mark 
Penge regnet for 1/3 Mk. Sølv, Mark Korn til 2 Mk. Sølv. 
Foruden de anførte Summer er der i Tabellen ovenfor for 
mindre Distrikter opgives henv. 150 Mk. Sølv. 

Ved 14^/2 Herreder angives Nathold uden Afløsnings- 
sum, nemlig ved 4^/2 Hrd. i Nørrejylland 672 Hold, ved 4 
Hrd. paa Fyn 12, ved 6 Hrd. paa Sjælland 8 og ved 1 
Hrd. i Skaane 2; i alt 28^2 Nathold, i Gennemsnit for et 
Herred 2. — Ved 20 Herreder . angives baade Nathold og 
en Afløsningssum derfor, der er medtaget ovenfor i Over- 
sigten. Afløsningen er 

i Nørrejylland: ved 1 Herred for 3 Nathold 70 Mk. Sølv 





- 1 


— 


- 1 


— 


10 - - 


i Fyn: 


- 1 


— 


- 4 


— 


70 - - 


i Skaane: 


- 3 


— 


- 6 


— 


180 - - 




- 1 


— 


- 4 


— 


50 - - 




- 9 


— 


- 26 


— 


360 - (vistnok Sølv) 


i Halland: 


- 4 


— 


- 14 


— 


220 - Sølv 



Disse 20 Herreder yder da hver i Gennemsnit henved 3 
Nathold; Afløsningssummen er meget ulige, i Gennemsnit 
o. 16 Mk. Sølv. 



n. Købstæder, Skipæn og Eværsæde. 

Om Købstædernes Afgifter findes følgende spredte Op- 
lysninger: 
S. 5: Aalborg: af Møllen og Byen 24 Mk. Sølv; af selve 
Byen og Gjøl 24 Mk. S. pro expensis (om dette 
Udtryk se Steenstrup S. 310). 
S. 6: Viborg: 120 Mk. Penge pro expeditione og 80 Mk. 
P. pro moneta. Bns, Voghen tenetur pro exactioni- 
hus suis 214 Mk. P. 

S. 7: Randers (Afgift sammen med Støvring Herred). Et 

jpro solutione expeditionis 20 Mk. S. 
S. 8: De Arus 12 mr, de expeditione præter exactionem. 
S. 9: Horsens (2 Nathold, anførte i Herredstabellen ved 
Hatting Herred): et 60 mr. denar. de expeditione 
et 40 mr. pro moneta. 

S. 11: Kolding (80 Mk. S., anført nedenfor i Tab. over 
Gods). 

S. 12 : præter thelonium (gælder Haderslev, der ikke nævnes). 

S. 13: Ribe: De Bipis 200 mr. denar, pro exactione et 
theloneo et forhan. Item pro expeditione 120 mr. 
et pro moneta 150 mr. Item pro theloneo equo- 
rum 350 mr. et amplius. Item pro theloneo salts 
40 mr. Item de monetario 100 mr. denar. 

S. 14: excepiis theloneo et exactione (gælder Aabenraa, 
der ikke nævnes). 

S. 15: Under Istedsyssel: præter Slæsvich et monetam et 
Danvirhy et YJcærnburgh. Slæsminne 20 Mk. 
Sølv. — Præter theloneiim (gælder Flensborg, der 
ikke nævnes). 

S. 22: Middelfart og Faaborg nævnes nden Angivelser. 

S. 24: Odense: af selve Byen 20 Mk. Sølv. 

S. 32: Skelskør: 16 Mk. S. i den større Vægt. 

S. 33: Kalundborg: valet 30 Mk. S. 

S. 35: Roskilde: af Mønten 900 Mk. S. 

S. 36: en Række Afgifter af Vordingborg: Færge 18 Mk. S., 
Afgift af 01 7 Mk., Told 7 Mk., Torvørtug 3 Mk., 
Indgifte Mænd 10 Mk., Stud 4 Mk., alt Sølv. 

S. 39: [Helsingborg]: af Midsommergæld 30 Mk. P. 

S. 40: Lund: De moneta 1200 Mk. S. og 8 Mk. Guld; pro 
redemptione expeditionis 40 Mk. S., af Midsommer- 
gæld 60 Mk. P., hvoraf Kannikerne 27 Mk. 
— præter Scanør. 

S. 41: Tommerup: 14 mr. pro solutione expeditionis. 

S. 42: Væ, se ved Gærs Herred. 

Af Skipæn nævnes^: 
ved Hjerm Herred (S. 4) af det halve Skipæn 10 Øre Korn, 
af det halve 44 Lam; ved Horns Herred (S. 10) af et »vist 
Skipæn« ^/g Foder Honning og 10 Laks. Ved Gudme Her- 
red (S. 23) angives 30 + 24 + 10 Havne, af hver V2 Øre 
Havre og 18 Penninge; ved Vinding Herred 24^2 + 8 Havne, 
af hver 2^2 Øre Havre, 2 Øre 18 Penninge, 6 Høns, samt 
10 -(- 8 -(- 16 Havne, af hver ^2 ^^^ Havre, 18 Penninge 
og 6 Høns. 

Uden Indtægtsopgivelse nævnes i Skodborg Herred et 
Skipæn paa 42 Havne, overladt Nils Slet (S. 6), ved Helium 
Herred 25 Havne i Bælum Fjerding (S. 6) og ved Hindsted 
Herred 16 Havne i Rold Fjerding. Mærk ogsaa Bemærk- 
ningen S. 9 ved Hads Herred, at der her i hver Havn er 
4 Mand paa Grund af Færgepligt med 4 Skibe (sml. ovfr. 
S. 194). 

Om Kværsæde findes følgende Oplysninger: 

S. 3 : Mors Sønder og Nørre Herred giver hver 6 Mk. Sølv, 
>naar der drages i Leding«. 

S. 4: Ginding Herred: 10 Mk. S. de quærsæf] ved Bøl- 
ling Herred: Hakon Prind 8 Mk. S. (om Kværsæde?). 

S. 5: Gislum Herred: præter quærsæt. 

S. 6: Helium Herred: Lyngby Fjerding 12 Mk. S. de 
quersæt. — Hindsted Herred: Rold Fjerding 8 Mk. 
S. quersæt. 



^) Steenstrup siger herom S. 324: »Listen anfører i Vestdanmark 
en Mængde Skipæn, som enten have været Kongens Ejendom 
eler ved særlig Kontrakt med Kongen have forpligtet sig til 
i Stedet for Leding at give en aarlig Ydelse i Kværsæde«. 
Mængde er et underligt Udtryk for dette ringe Antal; at de 
anførte, ret s maa Afgifter af Havnene skulde være Afløsningen 
for Leding, der jo regelmæssig var een Mark Sølv af Havnen, 
er lidet troligt, og det ligger vel nærmere i dem at se en 
eller anden Afgift til Styresmanden, som her tilfaldt Kongen 
som Ejer af Skipænet. Endelig tror jeg ikke, at Udtrykket 
Kværsæde, der brugtes om Personer, som var fritagne for 
Leding, kan bruges om den Afløsning, som alle Ledings- 
pligtige betalte, naar »Utgærdsleding« ikke udbødes. 

S. 10: Lysgaards Herred: 20 Mk. quærsæt, 

S. 11: Jelling H.: Kværsædemænd Tuki og hans Broder 

2 Mk. aarlig. 
S. 36: Fakse Herred: Lalf af Alaslef V2 Mk. S. aarlig de 

quærsæt, 
S. 37: Horns Herred: Enken Agathe 1 Mk. S. pro quærsæt. 
S. 43: 30 + 20 + 15 Laks pro quærsæt. 

Endnu kan nævnes: S. 17: 3 Nætters Gæsteri med 
Hæren ved Danevirke om Sommeren og 3 om Vinteren eller 
800 Mk. Penge; denne Afgift ydes efter S. 19 af Friserne. 

m. EongeDS Gods (Fatrimoniet). 

Jylland: 

Mk. Guld. 

Vendsyssel .... 2^/2 

Han Herred . . . 271/2 

Hundborg H. . . 8 

Mors 18 

Fjends H 54V2 Af de 24 Mk. paa Lundø: 10 Mk. Sølv. 

Hindborg H. . . . 13 

Nørre H. Salling 40 Skivegaard: Afgift 20 Mk. Sølv. 

Vandfuld H. . . . 72 Den anden Opgivelse ved Nesium (48 

Mk. Guld) er vel en Del af den fore- 
gaaende (51 Mk.). 

Ginding H 3 

Hjerm H 10 og 40 Metreter Honning el. 10 Mk. S. 

Slet H 54 

Gislum H 60 

Hornum H 378 

Homøg H 5 

Flæskum H 9 

Hindsted H. . . . 40 

Sønderlyng H. . 56 Afgiften heraf synes medregnet i Her- 
redets Ydelse. 

Medelsom H. . . 51 Ligeledes. 

Sønderhald H. . 80 

Lisbjærg H. . . . 100 

Yaldemarstiden. Vd f-^ t 

Mk. Gold. 

Sønder H. Dyrs 44 
Ning H 60 



Hjelmslev H. 



Gjern H 60 

Hads H 22V2 

Vor H 25 

Hids H 23 

Lysgaards H. . . SB^/g 
Horns H. . . . . . » 

Malt H » 

Jellingsyssel ... » 

Jerlev H o. 71/2 

Almund(Brusk)H. 13 



Kongens Gods. 



Haderslev H. . . 26V4 

Tyrstrup H. . . . T^/g 

Frøs H 1 

Gram H IS^/g 

Rangstrup H. . . 12 

Løg H 31 

Ris H 10 

Klippelev H. . . . SVg 

Kær H 12 

Sundeved 97 

Ny H 42 

Slis H 100 



»og mere med Torperne«. Derefter en 
Opsummering: »100 Mk. Guld og 
mere«, 

»Af Scandthorp 30 Mk. Guld«. »Wra- 
ghælde og Holte« (uden Guld vur- 
dering). 

Sminge: Afgift 15 Mk. Sølv. Derefter 
nævnes Hwolæ og Thorethorp uden 
Guldvurdering. 



»foruden de Dele, vi har i to Møller«. 

Af Lønborg 51/2 Foder Honning, 20 Laks. 

Afgiften af to Møller medregnet i Her- 
redets Ydelse. 

•10 Mk. Penninge af Møllen«. 

Hei-til hører vist en Angivelse: »Afgift 
140 Mk. Penninge«. 

»Jorden omkring Kolding er 13 Mk. 
Guld. Af Kolding 80 Mk. Sølv«. 
Lidt efter meddeles en Del Oplys- 
ninger om Afgift af flere Kirker, men 
Listen mærker selv: defectua. 



Dertil »det halve af en Mølle«. 



Desuden 2 Mk. Sølv af Landboer. 



Afgiften af Varnæs specificeres, men 
Forholdet mellem den og Sunde- 
veds Afgift er uklart. 

Guldvurderingen fattes ved et Par Byer. 

Ugle H 

Nørregos H. . 
Søndergos H. 
Fræslæt 

Mk. Guld. 



Ditmarsken . . . 



7V2 

40 
18 
30 



i alt o. 1450 



»Hr. Kongen har mellem SU og Ejder 
420 Hovæ, i Svansø 26Vj Plove og 
desuden mange Skove«. 

.25Va Hovæ, købte 1217 for 200 Mk. 
Mk. Sølvc. 



Pyn 



80 



Vends H 46 

Bog H 50 

SaUing H 30 

Gudme H » 

Vinding H 18 

Bjærge H 13 

Lunde H 60 

Skovby H 217 



i alt 514 



Langeland o. 35 



»Vort Patrim onium i Fyn er o. 400 Mk. 
Guld«. 

nemlig af Stavrby og Avlby (i Vends 
H.); synes en Tilføjelse, der ikke er 
medregnet i den foran angivne Ho- 
vedsum. 



»Hærmæstæth giver 2 Øre Havre og 
8 Mk. Penn.« K 



Heraf Harrislev 144 Mk., hvis Afgift 
synes medregnet i Herredets Ydelse. 

Flere Steder staar dog blot Godsernes 
Navne uden Guld vurdering; mærk 
ogsaa Slutningen: »Foruden Hinds- 
holm, Nyborg osv. 

Opgivelserne er meget specificerede; 
som Hovedsum nævner Listen selv: 
»omtrent 100 Mk. Guld*. 



^) Synes at svare til Havnenes Afgifter i Herredet. 

MATRIKELANGIVELSER OM FALSTER. 



Takket være Falsterlisten i Valdemars Jordebog har vi 
ved Falster en enestaaende Mulighed til at følge Matrikel- 
ansættelserne for et helt dansk Landskab gennem 7 Aar- 
hundreder. Til Oplysning herom meddeles nedenfor en 
tabellarisk Bearbejdelse af alle Oplysningerne i Falsterlisten, 
idet der ved hver By først angives dennes Antal Bol, der- 
efter dens Skyld, reduceret til Øre. Den tredie Rubrik 
angiver Skyldsættelsen for, hvad Kongen ejede, den fjerde, 
hvad de i Listen ved Navn angivne Grundejere tilsammen 
sad inde med. En Række Noter oplyser, hvorledes jeg har 
søgt at komme ud over de smaa Uregelmæssigheder og Van- 
skeligheder, der findes rundt om i Listen. — Derefter med- 
deles i en ny Tabel sognevis de Oplysninger, der kan ud- 
drages af den foregaaende Sammenstilling, og hertil føjes 
saa tilsvarende Oplysninger fra saavel det 17. Aarhundrede 
som Nutiden; Skyldøren er regnet lig med 5 Tdr. (Mk. = 
40 Tdr., ovfr. S. 18). 

1. Falsterlistens GensusangiyelBer, 



Bol 



øre 



Kongen 
Øre 



Andre 
Øre 



Vaalse 

Egense 

Kippinge 

Nørre Vedby . . . 

Riserup 

N. Grimmelstrup 
Egelev 

Nørre Alslev. .. 
Ravnsø 



10 
1 

14 

9 
1 
1 
5 



80 
40 

149V', 

144 
32 
30 
80 

[100b; 
64 



70 a 
40 



13^/s 
1 
10 

IVs 
26V8 



4 

» 
17 

» 

8 



a) Deiuden „8 Bol snrskilt i Sko- 
ven". 



b) „Hvert Bol 2 eUer S Mark*". 

Bol 



Nørre Kirkeby. 
»Byømsthorp* 

Lommelev 

Ravnstrup 

»Sothathorp« og 
Banderup 

Gundslev 

Skjærne 

Torkildstrup . . . 

— e 

Gundsemagle .. 

SuUerup 

Dukkerup 

(Olæfs)torp 

Skørringe 

»Bosæthorp« . . . 
»Ketælscoghc . . 

Lillebrænde 

Baarup 

»Farnæs« 

Maglebrænde. .. 

Alkestrup 

Stangerup 

»Rathwet« 

Aastrup 

Vejringe 

Maarsby 

Horbelev 

Særslev 

Tostrup 

— g 

»Kietilsthorp« . . 

Meelse 

Brejninge 

— h 

>Syghærsthorp< 



6 
6 

2 

1 

10 



Øre 



Kongen 
Øre 



48 
16 

42^/8 
16 

16 

96 
'96 

82 
32 

80 
32 
12 

48 
40 
16 

[9*/s] 

64 
32 
32 

64 
24 
32 
32 



85V8 
64 

64 
80 
28 

8 
16 
60 
64 

5V8 



24 



21 



13V3 
13 



14 

9^/8 



28 
» 
26^8 
21V8 

15 

32^/a 



'Is 



66«/8 



24 
14 



Andre 
Øre 



14V8 
8 

13V, 
[8 c 

[90d] 
37 

20 

4 

10 

13^/, 
2 

27V, 
21 



48 



9 

29V6 

9V: 

35 

4 
21 

4 
16 
36 

2 

2^/8 



c) Der staar kun, at „Sothathorp 
tilhører helt Thrugil Trundæ- 
Bun". 

d) Der staar kun, at „Bispen har 
næsten det hele". 



e) Disse Angivelser findes noget 
længer fremme i Listen under 
Sønder Kirkeby Sogn, hvor og- 
saa Supplementer til Brejninge 
og Testrup har fundet Plads. 



f) Byens Skyld angives ikke. kun 
hvad Kongen ejer. 



g) Herom se ovfr. ved Torkild- 
strup (Anm. e). 



h) Ligeledes. 

Falsterlistens Censusangivelser. 





Bol 


Øre 


Kongen 
Øre 


Andre 
Øre 




Falkerslev 




64 


?i 


25»/8 


i) Ikke udfylclt i Listen. 


»Dalby« 




32 


» 


6V, 




Tmgelslrup 




12 


» 


11 




Virket 




40 




30V8 




Karleby 




96 


84^/8 




Tanderup 




32 


15 


6>/. 




Horreby 


10 


96 


8 


43»/, 




Eget 


1 


48 


2 


26'/, 
33 




•"o^" • • • 

Nørre Ørslev. .. 


8 


85^8 


38 




Listrup 


8 


85^8 


» 


42'/, 




Systofte 


2 


44 


6 


BV. 




»Ugglæthorp« .. 




44 


24 


4'/. 




Bjørup 




64 


16 


11 




»Doriipnæthorp« 




32 


30 


» 




Sønder Kirkeby. 




^Å 


^'U 


» 


k) NielseoB Udgave: Smr.etS sol. 
Faludan-Mmier har: 6 Mk. min- 


>Ranstorp« .... 




Vs 


» 


» 


dre end 8 SkiUing. 


Egebjærg 




24 


6 


16^/3 




Bellinge 


1/ 


24 


» 


12 




Sønder Alslev. . 




85V8 


» 


85V8 




Korselitsei 




48 


» 


42 


1) I Listen anført under S.Kirkeby 
Sogn, yistnok kan ved en Fejl- 


iderstrup 




16 


8 


8 


tagelse. 


»Krybæthorp« . . 




8 


4 


4 




»Algutsthorp« . . 




8 


» 


4 




»Lumsthorp« .. 




18m 


3 


18 


m) Hovedsammen er mindre end 


»Gogæthorp* . . . 




18 


18 


» 


de enkelte Opgivelser sammen- 
lagte. 


Sønder Vedby . . 




85^8 


sVs 


10'/, 




*Oræthorp« .... 




24 


» 


2»/, 




»Gunnildethorp« 




4 


1 


2 




»Haddæthorp«.. 




8 


» 


8 




Tjæreby 




85^8 


12 


21V, 




Sildestrup 




24 


4*/8 


12 




Sønder Taastrup 




16 


15 


'/» 


n) Efter Faludan-Mflller lig med 


Elkenøre 




32 


32 


> 


Sønder Ørslev. 


»Hezislef« n ... 
Ulslev 




85V8 
12 


7 
» 


[42'/,.] 


o) I Listen angivet som 4 Bol. 
p) I Listen angives Skylden ikke 




q) Ligeledes. 


»Tokæthorp« . . . 




[10^/3P] 


» 


[10^/8] 


r) Listen specificerer l^/a Bol og 


»Bysæthorp« . . . 




[lO'ls^] 


» 


[10^/8] 


14% Øre, skønt den sjette Lods- 
ejers Gods ikke er udfyldt; 
Hovedsummen for^ Byen maa 
T»refejl. OOglC 


Hildestrup 




24 


» 


[30»/8^] 

Bol 



Øre 



Kongen 
Øre 



Andre 
Øre 



»Vygærlef« » . . 
»Warløsæ« . . . 

Stovby 

Rabjærg 

Højet (»Egy«) , 

Marrebæk. 

Bruserup 

Skælby 

Stavrebyx — 
Fiskebæk 

Gedesby 

Tingsted 

Overup 

Stubberup . . . . 

Taaderup 

Bruntofte 

Eskilstrup . . . , 
Sørup** ....... 

Stødstrup 

Boderup 

Ønslev 

Stadager 

»Asgutsthorp«. 
Sundby 

Brarup 

Lundby 

Alstrup 

»Ormsthorp« . . 

i alt. . 



14 
1 
8 
4 
3 
6 
1 

8 
8 



4 

2 

1 
1 

1» 
1 
2 
1 



363 



112 
24 
64 
64 
32 
48 
27 

85^8^ 
16« 

48 

270 
64 
32 
44 



34 



64 

24 
16 
64 

32 
80 
64 
64 

4954vi 



65*/e 



18 

16 

9 

45 

73V8 

[48æ] 

13 

» 

5'/, 
12 

16'/. 



30 



8'/. 

61'/. 

?« 

'/» 

UlS'/e 



13 
2t 

7 

13'/, 
28'/, 
18 

[6'/8'] 

13«/, 



14 

10'/, 
4'/, 

n 

6'/» 

8 
23'/. 
10 

2'/, 

7'/, 

11 

ll'/» 
2'/, 

» 

3 
4 

13V 8 
1390 



b) Efter Faludan-Miiller er denne 
og den følgende By sammen- 
smeltede til KirkebyenVigerløse. 

t) Dertil een Grandejer med nnæynt 
Gods. 

n) Census anføres ikke (Kongens 
Gods er anført i Mark „Korn'* 
og Øre). 

v) Nemlig 1 Øre og dertil med 
unævnt Ejer l/g Bol. 

x) Denne og den følgende By er 
indførte før Kirkebyen; efter 
Gedesby staar atter: Fiskebæk 
a Mk. 

y) Det specificerede giver lidt mere 
end hele Byens Census. 

z) 2 Mk. Kom med Skyldskæppen 
(débito modio); se herom S. 309. 

æ) „Korn , Halvdelen Hvede og 
Halvdelen med den ovennævnte 
Skæppe*^. Jfr. Anm. s. 

0) Listen har ved Fejlskrift 21 Øre 
- („8 mr., S oris minus'*). 



1) eller mulig S^/g; her er en Uklar- 
hed. 

8) Yed Fejlskr.har Listen tier: Mk. 

8) I Listen anført før Kirkebyen, 
altsaa under Tingsted Sogn. 



«) Ikke udfyldt. 

OPLYSNINGER FRA ROSKILDEBOGEN (o. 1370) 

SAMMENSTILLEDE MED ANGIVELSER 

I FREDERIK lll's MATRIKEL. 



De Oplysninger, hvortil der henvises S. 121 fif., med- 
deles i nedenstaaende Tabel; udover selve de tidligere om- 
talte Udsædsangivelser er dog tillige medtaget Angivelser om 
Gaardenes Antal ved de to Tidspunkter og Landgildens Stør- 
relse. Hvad den sidste angaar, er de middelalderlige An- 
givelser reducerede til Tønder; jeg har derved sat en Mark 
Korn til 48 Tdr., hvad der synes at være rigtigt for denne 
Tid, medens man i Valdemarstiden maa regne Marken til 
40 Tdr. (ovfr. S. 18). Usikrere er det, hvorledes man skal 
overføre de Pengeafgifter, der findes, til Korn. Jeg har sat 
1 Skill. Grot til 5 Tdr. Korn; Tiden regnede selv, at en 
lødig Mark var 5 Skill. Grot, og Kornprisen var endnu paa 
denne Tid lige som under Valdemarerne omtr. 2 Mk. Sølv 
for 1 Mk. Korn. Mark Penninge skal efter Roskildebogens 
egen Oplysning (SRD. VII, 8) sættes lig med 10 Skill. lybsk, 
og da 1 Skill. Grot regnedes lig med 9 Sk. lybsk, kommer 
man derved til at ansætte 1 Mk. Penge til o. 5^2 Tdr. Korn. 
De ved saadanne Omregninger fremkomne Tal har jeg dog 
sat i firkantede Klammer. 

De Vanskeligheder, man møder ved Sammenstillingen 
af Oplysninger fra de to Tidspunkter, har jeg antydet S. 118, 
og de er saa store, at man maa gaa frem med den største 
Varsomhed. Hvad der meddeles nedenfor, er da ogsaa kun 
et snævert Udvalg af de talrige Sammenstillinger, jeg har 
foretaget; ved alle de øvrige har jeg ikke ment at kunne 
naa fuld Sikkerhed, men ved de her fremlagte tror jeg, at 
der ikke kan være synderlig Tvivl. 

Sjælland o. 1370 og 1660. 





Gaarde 


Udsæd 


Landgilde 






Tal 


i Tdr. Htk. 


i Tdr. Htk. 






1370 


1660 


1370 


1660 


1370 


1660 




Ods Herred: 
















Asnæs Sogn: 
















Asnæs 


121 


21 


408 


217 


140« 


\219 


1) Heraf 1 Hovedgaard 














med urebet Jord; Ud- 


Husmænd 


14 


6 






[708J 


sæd godt 4 Læster. 
















S) Landgilden af Hgd. 
















er aabenbart usæd- 
















ranlig ringe („giver 
















i dette Aar 1 Mark 
















Korn"). »)14 8k.Grot. 


Høve 


10 1 

4 


19 

6 


824 


194 


166 


179 


1) Heraf 1 Hgd. med 


Husmænd 


72 Tdr. Udsæd. 


Aastofte 


91 


9 


180 


93 


[108^ 
120 


66 


1) Heraf 1 Hgd. (48 Tdr. 


Tolsager 


6 


8 


144 


106 


96 


Udsæd); derUl 1 øde 
GaarddaTdr.). S) \2l\^ 


hele Sognet . . 


37 


57 


1056 


610 


604 


560 


Pd. Kom og 138 Grot. 


Højby Sogn: 
















Eliinge 


131 


16 


144 


85 


[108«] 


38 


1) Heraf 1 Hgd. (72 
Tdr.); i 1660 vel = 
en Gaard med 87 Tdr. 
3) 8 Øre Kom og 12 
Sk. Grot. 

1) Heraf IHdg. (86 Tdr.) 
og dertil 4 Gaard- 


Stenstrup 


61 


9 


84 


62 


[90«] 


83 
















sæder; 1660 var alle 
















Gaardene lige store. 
















») 16 Pd. Kom og 6 
















Sk. Grot. 


Klint 


8 


9 


48 


43 


[401] 


36 


1) 8 Sk. Grot (1660 Rar 




hver Gaard 12 Sk. for- 
















uden mindre Ydelser). 


Ebbelykke 


51 


3« 


52 


20 


[308] 


21 


1) Dertil vel endnu en 


TTnavnann^l 


2 












Selvejer (SRD. VH, 


.^UØIUCBUfl •••••••• 












40). S) Under den ene 


talt... 


82 


36 


328 


210 


268 


178 


Gaard hørte endnu 
Tjøraeholm ligesom i 
1870. 8) 8 Pd. Korn 
og 82 Grot. 


Holm strap ^.,. 


6« 


6 


24 


21 


24 


26 


1) Denne og de to føl- 
gende Byer tilhørte 
Kongen. 3) Dertil 6 
øde Gaarde. 


Nyrap 


111 


11 


66 


36 


44 


53« 


1) Dertil 1 øde. «) Kora- 
landgilden var endnu 
1 Pd. af hver Gaard. 


Staarup 


111 


12 


96 


56 


64 


59« 


1) Dertil 6 øde. «) Kom- 
landgilden som ved 


i alt. . . 


28 


29 


186 


113 


132 


138 


Nymp; men i Stedet 
for den ene store 
Gaard i 1870 (med 36 
Tdr. Udsæd) fandtes 


Vallekilde Sogn: 














nu kun en Dobbelt- 
gaard. 


Bjergesø 

Husmænd 


6 

61 


18 


264 


167 


[155«] 


169 


1) Deraf 4 med Land- 
gilde. «) 88 Pd. Kom 
og ifa Td. Smør. 


Starreklint 


7 


121 


72 


75 


68 


56 


1) Alle lige store, me- 
dens 1870 den ene 


i alt.,. 


13 


30 


336 


242 


223 


225 


Gaard var ligesaa 
ttor som de 6 andre 
tilsammen. 

Sjælland o. 1370 og 1660. 





Gaarde 
Tal 


Udsæd 
i Tdr. Htk. 


Landgilde 
i Tdr. Htk. 






1370 


1660 


1370 


1660 


1370 


1660 




Egebjærg Sogn^: 














1) De anførte Byer vai 
i 1370 Kongens. 


Abildøre 


14* 


12 


84 


93 


56 


87* 


1) Heraf 1 øde. «) Korn- 
landgilden var l^ij 
Fd. Byg (mod 1 Pd. 
i 1^70). 


Braade 


14 1 


13 


84 


93 


56 


87 » 


1) Heraf 1 øde. 3) Som 
ved Abfldøre. 


Hølkerup 


14 


13 


84 


87 


56 


74« 


S) Som ved Abildørei. 


i alt, . . 


42 


38 


252 


273 


168 


248 




Grevinge Sogn^: 
Prejlerup 


8 


8 


24 


26 


16 


22 


1) De anførte Byer var 
1370 Kongens. 


Sneglerup 


12 


12 


48 


36 


32 


45 




Holte 


4 
5 


4 
5 


24 
30 


24 

48 


16 
20 


31 
38 




Piejerup 




i alt, . . 


25 


25 


126 


134 


84 


136 




Faarevejle Sogn: 
















Faarevejle .... 


11 


11 


132 


101 


110 


101 




Husniændl 

Risl 


12 

1 

15 


6 

4 
15 


384 
162 » 


14 

94 
159 


96 
162 


3 

44 
167 


1) Hørte 1370 under Ris 

Hovedgaard. 
1) Var 1370 en Hoved- 


Veddinge 


gaard, ikke en By. 
1) Dertil 1 Omum. 


Stubberup 

HuBmænd 

Ordrup 

i alt, . . 


5 

71 

12 
44 


12 

13 1 
55 


120* 

54* 

852 


57 

84 
495 


[58«] 

72 

498 


53 

64 
432 


1) Tjenere til Slottet 
(Dragsholm). >) Saa- 
ledes taxeret; den 
virkelige Udsæd var 
192 Tdr. 8) 12 Pd. 
Korn og 2 Sk. Grot. 

1) De to Gaarde er Halv- 
gaarde. S) Dertil et 
Ornum. 


Løve Herred. 
















Havrebjærg 


14 


13 


360 


152 


160 


165 




Præstegaarden . . . 






72 


11 








Merløse Her- 
















red. 
















Søndre- = Skov- 
















Vallingerød 

Nørre Vallingerød 


8 
12 


8 
11 


481 

721 


55 
54 


96 
134? 


92 
110 


1) Saaledes taxerede, 
men „dobbelte og 
rige 1 Udsæd«. 

1) Ligeledes. 



1) Det bem»rkes, at da den tredie Vang er ringe, „skal i forrige Tider denne 
Landgilde føres til Omdrag [o: bortfalde] hvert tredie Aar". 

Gaarde 
Tal 



1370 1660 



Udsæd 
i Tdr. Htk. 



1370 1660 



Landgilde 
i Tdr. Htk. 



1370 1660 



Tune Herred. 
Kappelevgaarde.. 

Tudse Herred. 
Tudse 

Husmænd 

AUerup 

Lindebjærg 

Kastrup 

Ringsted Her- 
red. 
Almstofte 

Sømme Herred. 

Marbjærg 

Gøderup 

Gundsømagle 
Sogn: 
Gundsømagle . . 

Husmænd 

Hejnstrup 

hele Sognet . . 

Ramsø Herred. 
Øm 

Husmænd 

Baarse Herred. 
Grumløse 

Hammer Her- 

red^ 
Vester Egesborg 
Sogn: 
V. Egesborg... 

Myrup 

SkovmøUegaard 
hele Sognet . . 



11 



191 

42 

8 
1 
5 



12 
16 



16 

14 
1 

17 



10 

6 



32 ^ 

» 
1 



22 

4 

7 
2 
5 



17 
1 

30 



10 

2 



10 



96 



384 

54 
48 
54 



96 



384 
312 



618 

48 



240 



384 

84 

? 

ev.468 



68 

149 

37 
30 
75 



52 



108 
97 



299 

22 
321 



73 



182 



12 



[1158] 

[301] 
12 
32 



160 



[418 2] 
[653] 



51 



131 

55 
24 

66 



70 



105 



196 

51 

3 

250 



1) en Hovedgaard. 



1) Den ene var en Ho- 
vedgaard. 2) Dertil 8 
øde. 8) o. as Sk. Grot. 

1) 6 Sk. Grot. 



1) Opgivelserne i Boa- 
kildebogen er hente- 
de fra den ældre 
„Træbok". 

1) 4 Bryder, 28 Land- 
boer (Udsæden hører 
maaske alene til de 
sidste). 3) 76 Mark 
Penge. 8) 12 Mark 
Penge. 



Digitized by CjOOQIC 



NOGLE SPREDTE OPLYSNINGER I VALDEMARS 
JORDEBOG ANGAAENDE SKYLD OG LANDGILDE. 



1. Yiskindegaard. 

Jordebogens Hovedstykke indeholder en meget detail- 
leret Angivelse om Viskindegaard i Skippinge Herred * og 
dets Tilliggende. I Oversættelse lyder Stedet saaledes : 

Af Viskinde 16 Mk. rent Sølv. Dette er det, der 
ligger til Viskinde: Sammesteds er i Skyld 4 Mk. mindre 
end 6^ 1 2 Ørtug; af det samme ydes 10 Øre Korn mindre 
end 1 Ørtug og 2 Mk. Penge og lO^j^ Ørtug. I hele 
Jorden kan saas S^j^ Mk. 2^1^ Ørtug Korn; sammesteds 
kan haves 624 Læs Hø. I Ornummet kan saas i to Aar 
tilsammen 5 Mk. Korn, men i det tredie Aar skal det 
være til Græsning for Kvæget. I et andet Ornum kan 
saas 13 Ørtug Korn og skæres 100 Læs Hø. IDagerup 
er Jorden 16 Ørtug i Skyld \ der kan saas 15 Øre Korn 
og skæres 30 Læs Hø. I Løgtved er Jorden 16 Ørtug 
i Skyld ; der kan saas 2 Mk. Korn og skæres 35 Læs Hø ; 
der er Græsning for 30 Svin. I Bugtvedore er der Græs- 
ning for 90 Svin og 33 Traver Rør. 



*) Naar Jordebogen opfører Gaarden under Arts Herred, ligger 
heri vist ikke, at Herredsgrænsen er lagt om ; det betyder vel, 
at Fogeden i det nævnte Herred har haft Gaarden at styre. 
Af lignende Tilfælde er der flere i Jordebogen. 

Viskindegaard. 303 

Under Viskindegaard har der saaledes hørt to Ornum, 
særskilte Stykker Land, der ikke har været skyldsatte; des- 
uden har under Gaarden lydt Bønderne i Viskinde, dertil 
en Gaard i hver af Nabobyerne. 

Det viser sig, at Consusansættelsen er langt mindre end 
Udsæden; naar man omsætter alt til Ørtug, ses Forholdet 
lettest. I Viskinde er der da 89^/2 Ørtug i Skyld mod en 
Udsæd af 206^2 Ørtug; i Dagerup staar 16 Ørtug Skyld 
mod 45 Ørtug Sæd, og i Løgtved en Skyld af samme Stør- 
relse mod en Udsæd af 48 Ørtug. Det tyder paa, at Op- 
dyrkningen er skredet stærkt frem siden Matrikuleringen, som 
dog i Tid næppe ligger meget forud for Aaret 1231; i en 
anden By i Skippinge Herred, Starreklint, hvor Aarhus Bisp 
havde Ejendomme, ses det senere at være Regelen, at der 
i een Øre Skyldjord saaedes rigeligt 2 Øre Korn (SRD. 
VI, 424). 

Fæsternes Landgilde nævnes kun ved Viskinde By, og 
det staar i et Forhold til Byens Skyldsætning, der nogen- 
lunde svarer til, hvad man kunde vente. Landgilden er 
dels 29 Ørtug Korn, der maa sættes lig med 58 Ørtug Sølv, 
dels 5072 Ørtug Penge, svarende til o. 17 Ørtug Sølv; til- 
sammen bliver det 75 Ørtug i Landgilde mod 89^2 Ørtug 
i Skyld. Forskellen er ikke stor, og endda er jo den ene 
Sum fremkommet ved en dobbelt Omregning, som Datiden 
maaske har foretaget paa en anden Maade, der vilde bringe 
de to Summer endnu nærmere ved hinanden. 

Har Gaardene i Dagerup og Løgtved givet en Landgilde, 
der svarer til deres Skyld, saa har Fogeden paa Viskinde ad 
denne Vej faaet o. 4 Mk. Sølv ind; de resterende 12 Mk. 
af hans Afgift synes dog vel stor i Forhold til, hvad de to 
Ornum kan have indbragt, og det maa antages, at han af 
Bønderne foruden Landgilden ogsaa har haft andre Ind- 
tægter, i første Linie vel deres Stud. 

2. Landsbyer under Gedsergaard. 

Om Falster har vi dels Oplysninger i Hovedstykket af 
Jordebogen fra 1231, dels i den særskilte Falsterliste, hvis 

304 Landsbyer under Gedsergaard. 

Affattelsestid ikke ret kan opklares, men som dog næppe er 
synderlig ældre eller yngre end Hovedstykket. Falsterlisten 
nævner i hver By, hvor meget Skyldjord Kongen havde. I 
Hovedstykket finder vi atter Kongens Gods, men anført i en 
helt anden Orden og med Tilføjelse ved hver By af nogle 
Summer i Sølv, om hvis Fortolkning man har været ret 
uenig ; se Paludan-Miiller S. 226, Steenstrup S. 416 ff. 

For en Del af Falster synes man dog ved en Sammen- 
stilling af de to Listers Oplysninger at kxp^e naa lidt Klar- 
hed. I Hovedstykket (H.) begpwier Afsnittet om Falster med 
at anføre Kongsgaarden paa Gedser med dens særlige Ind- 
tægter, og derefter følger en Del Byer, der aabenbart har 
lydt under denne Kongsgaard; hermed kan nu jævnføres 
Oplysningerne i Falsterlisten (F.j om Kongens Skyldjord i 
de samme Byer. Det er nu ganske vist ikke givet, at alt 
Godset i disse Byer ydede Afgiften til Gedsergaard; muligt 
er det, at noget af det var styret paa anden Maade eller 
bortforlenet til Kongsmænd, og virkelig viser H., at dette netop 
gælder i det mindste noget Gods i Skelby, idet 3 Mk. Sølv 
herfra anføres paa et lidt senere Sted (S. 31). Men mod- 
sat kan det siges, at der under de i H. opregnede Byer ved 
Gedsergaard ikke kan have hørt Gods andensteds paa Falster; 
det ligger i de geografiske Forhold, idet disse Byer fylder 
hele den smalle Halvø, hvori Falster ender mod Syd. Med 
andre Ord: Opgivelserne i H. er Minimumsopgivelser ; de 
omfatter mulig ikke al den Jord i disse Byer, der efter 
F. tilhørte Kongen; men mere Jord end der angives i F., 
kan der i alt Fald ikke have ligget under Gedsergaards 
Byer. 

Hvad de to Lister oplyser om disse Byer er følgende: 



Stavreby . 
Bruserup . 
Marrebæk. 



Hovedstykket: 

Mk. Sølv 
omsat til Øre 


Falsterlisten 

Kongens Jord 

skyld i Øre 


192 
43 

48 


73V8 
9 
16 

Hovedstykket : Falsterlisten : 
Mk. Sølv Kongens Jord- 
omsat til Øre skyld i Øre 

Højeti 80 18 

Stovby2 24 9 

Vigerløse« 80 74&/e 

Sammenstillingen viser afgørende, at de Sølvsummer, 
der anføres i H., intet har at gøre med Skyldansættelsen. 
Kun ved Vigerløse svarer Beløbet nogenlunde til Skyldsættel- 
sen; i alle de^Hklre Byer er det meget højere, og Vigerløse 
ligger netop i Udkanten af^Stedsergaards Len, saaledes at 
man her let "kan tænke sig, at en Del af Godset ikke har 
hørt under denne Kongsgaard. De andre Byer skulde da 
snarere vise det regelmæssige Forhold, og her fremtræder en 
meget stor Forskel mellem Skylden og Sølvsummen; tilsam- 
men har H. for disse Byer 392 Øre Sølv, mens Skylden i 
F. kun løber op til I26V3 Øre. 

Sølvsummerne maa da sikkert her være en Afgift, maa 
angive, hvad Indtægt Kongen eller hans Ombudsmand har 
at kræve af disse Byer, og saaledes har tidligere Fortolkere 
ogsaa forstaaet det. Men det maa være mere end Bøndernes 
Landgilde ; thi denne har dog næppe alene kunnet løbe op 
til saa meget mere end Skylden. Der maa Qgsaa være med- 
regnet de Afgifter, Bønderne skyldte Kongen netop i hans 
Egenskab af Landsherre, altsaa deres Stud. Det er det 
samme Forhold, som vi ovenfor mente at kunne spore ved 
Viskindegaard. 

Hvad der kan ses klart ved denne sydlige Del af Fal- 
ster, kan vist ogsaa overføres paa Resten af Oplysningerne 
i H. om denne 0. Vel skifter Listen Udtryksmaade ; i Stedet 
for: Wihærløsæ 10 Mk, Sølv, hedder det nu: Bahæthorp 



1) Højet hedder i H. Høky, i F. Egy. 

2) Stovby hedder i F. Stockby; at H. med sit: Stuth, som Pa- 
ludan-Muller og O. Nielsen lader henstaa uforklaret, mener 
den samme By, kan der efter Beliggenheden ikke godt være 
Tvivl om. 

8) Til Vigerløse i H. svarer i F. to Byer, Wygerlef og Warløsæ ; 
herom se Paludan-Miiller S. 220, jfr. dog O. Nielsen S. 158. 

Vsldemsrstiden. 20 r~^ f 

har Hænrich Bowithsun til en Værdi (ad valorem) af 10 
Mk,, og saaledes fremdeles, blot med et <*7 (ad) alene ; men 
denne Variation hænger vel ene sammen med, at man fra 
Gedsergaards Underliggende nu kommer til smaa Forleninger 
til Kongsmænd. Værdien betegner vist ogsaa her alt, hvad 
Kongen havde at kræve af vedkommende Fæstere. Paludan- 
Mullers modsatte Tanke, at ad valorem skulde betyde Skyld- 
sættelsen, er urigtig; her som ved Gedsergaards Byer er 
Værdien oftest større end Byens Skyldsætning, saaledes som 
vi ser den i F. 

Dette Resultat, hvori jeg mødes med Steenstrup^, er 
imidlertid ikke gunstig for Fuldstændigheden af H.s Oplys- 
ninger om Falsler. Denne kender kun kongelige Besiddelser 
i 35 Byer paa Øen, F. har Kongsgods i 66. Hele Skyld- 
sætningen for Kongens Jorder paa Falster løber op til o. 
180 Mk.; efter det Forhold, vi ovenfor har set mellem 
Skylden og Afgifterne, skulde man vente i H. at finde Af- 
gifter til et mindst tre Gange saa stort Beløb, men faktisk 
giver de enkelte opregnede Afgifter tilsammen ikke mer end 
o. 200 Mark foruden lidt Korn. Rimeligvis er Forholdet da 
det, at H. kun angiver os, dels hvad der laa under de to 
særskilte Kongsgaarde Gedsergaard og Eknæsburg, dels hvad 
der var bortforlenet til enkelte Kongsmænd. De øvrige af 
Kongens Fæstere paa Øen, hvis Afgifter vel er blevet oppe- 
baame gennem Herredernes Ombudsmænd, er ikke tagne med. 



3. Eommarker og ,,Skylclskæpp6n^^ i Falsterlisten. 

I de Marker, Ører og Ørtuger, der i Falsterlisten næv- 
nes ved alle Byer og Ejendomme, har alle Fortolkere med 



*) S. 418—20. Naar denne Opfattelse, hvortil Forf. naar mod 
Slutningen af sine Betragtninger over H.s Falsteroplysninger, 
fastholdes, bortfalder dog noget af, hvad han har ytret imod 
Paludan-Miiller i det foregaaende, særlig det Pmikt, at »man 
nødes til at slippe den Antagelse, at den vurderede Jord 
ligger alene i den nævnte By«. 

god Grund set Skyldansættelser; skønt selve det tekniske 
Udtryk in censu kun forekommer en enkelt Gang, aabenbart 
rent tilfældigt, maa det være underforstaaet overalt. Paa et 
andet Sted i Listen nævnes imidlertid Mark Korn^ tilsyne- 
ladende stillet jævnsides med Mark Skyld, og da der vel 
heri kunde søges et Argument mod den af mig fremsatte 
Opfattelse, hvorefter der i Censusberegningen underforstaas 
Sølv, ikke Korn, bør jeg nærmere omtale dette Sted. 

Jeg gengiver da i Oversættelse vedkommende Stykke af 
Falsterlisten, idet jeg dog medtager nogle Linier forud, for 
at man kan se Listens almindelige Udtryksmaade: 

Staværhy 8 Bol, 11 Mk. mindre end 8 Ørtug. Gne- 
mer har 7 Øre mindre end 1 Ørtug; Thyri Dramh 2 Øre ; 
"Beter Bæf 1 Øre; Bo Pætersun 4 Ørtug; Bispen 8 Ør- 
tug, Kongen har 6 Bol, 9 Mk, og 4 Ørtug, 

Fiskæhæk 2 Bol, 2 Mk, Korn med Skyldskæppen 
(eller: den rette Skæppe, dehito modio) ^. 

Skælhy 8 Bol, Kongen har 5 Mk, Korn og 5 Øre, 
^/2 Bol. Thorkil og Peter Lucisun 1 Øre, 

Getæshy 6 Bol, 6 Mk. Eet Bol hører til Hr. Kon- 
gens Gaard, Kongen har 6 Mk, Korn, hvoraf Halv- 
delen Hvede og Halvdelen med den ovennævnte Skæppe, 
Item 2 Bol i Skælhy og 2 i Getæshy er øde, men dog 
tjener (servitp Peter Falster Kongen lige saa meget af 
det udyrkede som af det dyrkede, 

Fiskæhæk 2 Mk, 

Hermed kan sammenlignes nogle Linier af Jordebogens 
»Hovedstykke*, der lyder saaledes: 

Gætæshy :> Skyld*: 40 Pund Hvede og 40 Pund Byg, 
Gaarden sammesteds hetaler aarlig 40 Mk, Sølv. Fiske- 
riet: 10 Mk. Sølv, Af Engene: 10 Mk. Penge. Af de 



O Om Læsemaaden og Oversættelsen se Paludan-Muller S. 221. 
^) Steenstnip oversætter servit ved: svarer, Pal.-Miiller nøjag- 
tigere ved: gør Tjeneste. 

utæmmede Heste: 10 Mk. Sølv, Af Told: 10 Mk, Sølv, 
Af Skihsleje (conductione naviumy: 10 Mk, Sølv, 
Skælhy 45 Pund Hvede og 45 Pund Byg, 
Staværhy 24 Mk, Sølv *. 

I dette Stykke opgives aabenbart Kongens Indtægter af 
denne Del af Falster, og Reglen er, at der for hver By op- 
føres en Sum i Sølv; det gælder Stavreby og alle de der- 
efter følgende Byer. Forud staar derimod ikke blot de 
særlige Indkomster af Kongsgaarden i Gedesby, det i vore 
Dage saa velkendte Gedser, men baade ved denne By og 
Skelby angives Indtægten i Korn, dels Hvede, dels Byg. 

Læser man med dette i Tankerne det tilsvarende Stykke 
i Falsterlisten, vil man se den samme Modsætning mellem 
de to sidstnævnte Byer paa den ene Side og alle de øvrige 
paa den anden. Ved Gedesby og Skelby har vi Komafgifter 
opført, ved de andre har vi Mark, Øre og Ørtug uden nær- 
mere Angivelse, men der underforstaas in censu. Til den 
første Gruppe maa blot ogsaa henregnes den lille Torp 
Fiskebæk, der ligger midt imellem Gedser og Skelby og 
sikkert ogsaa har været Kongens, skønt det ikke siges; der 
er jo overhovedet her lidt Forvirring i Listen, idet Fiskebæk 
nævnes to Gange. Kornafgifteme i den ene og anden Liste 
svarer ogsaa nogenlunde til hinanden. Efter den ene Liste 
har Kongen i Gedesby 80 Pd. Korn, efter den anden 6 Mk. 
eller 72 Pd; i den ene Liste staar Skelby med 90 Pund 
Korn, i den anden faas for den samme By og Fiskebæk 
91 V2 Pund. 

Jeg forstaar da Stedet i Falsterlisten saaledes, at det 
danske Ord Skyld^ der her dukker op midt i den ellers 
latinske Text, er taget i sin almindelige Betydning som 
Landgilde eller Afgift, ikke derimod i den speciellere tek- 
niske som Census. Netop Sammenligningen med Hoved- 
stykkets Angivelser synes jo bestemt at vise, at Falsterlisten 



^) O. Nielsen oversætter: Af Skibe i Udførselstold! Pal.-Muller 
havde dog tidligere givet den rette Oversættelse; Gedser var 
allerede da et vigtigt Færgested. 



Digitized by CjOOQIC 



Kornmarker og »Skfldskæppen« i Falsterlisten. 309 

paa dette Sted svinger over fra sin sædvanlige Maade at 
angive Census, beregnet efter Udsæden, til at opføre Af- 
giften. Grunden er muligvis den, at Kronens Fæstebønder 
i disse Byer slet ikke har tæret pligtige til at yde Leding, 
idet den kongelige Foged paa Oaarden i Stedet har paataget 
sig en vis Krigstjeneste; Udtrykket ser vire peger nærmest 
paa en saadan personlig Tjeneste. 

Om Paludan-Miiller har truffet det rette ved at over- 
sætte dehito modio ved Skyldskfieppep, er jeg ikke klar over. 
Der synes jo at antydes en vis Modsætning mellem Maalet 
for Hvede og »den ovennævnte Skæppe«, og at Skylden, 
selv om den beregnedes i Sølv, faktisk af Bønderne er ydet 
i Korn, er der naturligvis al Grund til at tro; for saa vidt 
kan jeg godt tænke mig, at man kunde tale om Skyld- 
skæppen ved Census. Men maaske betyder dehitus modius 
dog blot Landgildeskæppen, maaske noget andet. 

Dette uklare Sted forekommer mig da i det hele for 
lidet bevisende til, at man herfra kan hente et Argument, 
der kan opveje de vægtige Grunde, som taler for i Census- 
ansættelserne at underforstaa Sølv. 

